
PREFAŢĂ 


Intrarea în vigoare a actualului Cod civil la data de 1 octombrie 2011, în urma 
adoptării Legii nr. 71/2011 pentru punerea în aplicare a Codului civil, a reprezentat un moment 
de reformă legislativă nemaiîntâlnit în istoria juridică recentă a României, putând fi comparat 
doar cu adoptarea şi intrarea în vigoare a Codului civil de la 1864. Acesta din urmă a fost 
redactat în 40 de zile, având ca model Codul francez de la 1804, precum şi proiectul de Cod 


civil italian şi Legea belgiană a privilegiilor şi ipotecilor. 


Codul civil intrat în vigoare în 2011 a traversat o perioadă îndelungată de redactare. 
Prima comisie a fost constituită la nivelul Ministerului Justiţiei încă din 1997, după care a 
cunoscut diverse variante. Una dintre ele a fost aprobată de Senatul României în 2004. Ca 
surse de inspiraţie amintim: Codul civil francez, Codul civil italian, Codul civil elvețian, 
Codul elveţian al obligaţiilor sau Codul civil din Quebec. La data de 11 martie 2009, forma 
îmbunătăţită a proiectului actualului Cod civil a fost aprobată de Guvernul României, urmând 
o perioadă de două luni în care proiectul a fost examinat în cadrul unei comisii parlamentare 
speciale. Actualul Cod civil a fost astfel aprobat prin legea nr. 287 din 17 iulie 2009, şi a intrat 


în vigoare în urma aprobării Legii 71/2011. 


Actualul Cod civil este structurat pe şapte cărţi, precedate de un titlu preliminar (Cartea I, 
Despre persoane, Cartea a Il-a, Despre familie, Cartea a III-a, Despre bunuri, Cartea a IV-a, 
Despre moştenire şi liberalităţi, Cartea a V-a, Despre obligaţii, Cartea a VI-a, Despre prescripția 
extinctivă, decăderea şi calculul termenelor, Cartea a VII-a, Dispoziţii de drept internaţional 


privat.) 


În ceea ce priveşte Cartea a IV-a Despre moştenire şi liberalităţi, dedicată în 
exclusivitate materiei succesiunilor şi liberalităților, în redactarea acesteia s-a pornit de la 
necesitatea revizuirii unor instituţii precum testamentul, rezerva succesorală, raportul succesoral. 
Moştenirea legală este guvernată de legea în vigoare la data deschiderii succesiunii, adică la data 


decesului celui despre a cărui moştenire este vorba. 


Tot în acest titlu, se regăseşte şi problematica reprezentării succesorale, instituţie 


cunoscută încă de pe vremea romanilor, şi a cărei regim Juridic şi domeniu de aplicare a fost 


uşor modificat prin dispoziţiile actualului Cod civil. S-a dorit atât o tendinţă de modernizare, 
cât şi una de armonizare cu teoria vechii reglementări. 

Instituţia moştenirii este una dintre cela mai vechi instituţii de drept civil alături de cea 
a proprietăţii, între cele două existând o legătură indisolubilă întrucât naşterea şi dezvoltarea 
dreptului de moştenire au fost determinate de naşterea si dezvoltarea dreptului de proprietate şi 
modificările aduse de-a lungul timpului acestui drept fundamental. Bazele juridice puse de 
dreptul roman au fost dezvoltate în strânsă legătură cu relațiile, atât timp cât instituţia 
moştenirii s-a dovedit a fi în egală măsură de regimul actelor juridice. 

Prezenta lucrare analizează problematica moştenirii testamentare, intr-o manieră 
comparativă, prin raportare atât la dispoziţiile Codului civil în vigoare, cât şi la cele ale 
Codului civil de la 1864. Actualul Cod civil reconfigurează instituția moștenirii testamentare, 
înlăturând inconvenientele reglementării anterioare. 

Lucrarea de faţă, structurată în 5 capitole, îşi propune un studiu aprofundat asupra mai 
multor aspecte ale dreptului succesoral, precum: noţiunile generale privind voinţa juridică ce 
caracterizează actele juridice unilaterale şi bilaterale, o privire generală asupra succesiunii, 
considerații ample asupra testamentului şi a principalelor dispoziții testamentare (legatul, 
dezmoștenirea, execuţia testamentară), şi culminând cu analiza limitelor dreptului de a dispune 


asupra moştenirii. 


CAPITOLULI 
VOINȚA JURIDICĂ — ESENȚA ACTULUI JURIDIC 


ŞI. Preliminarii 


Voința este neîndoielnic unul dintre cuvintele cu o mare frecvenţă în limbajul uzual 
datorită, in principal, faptului că acest termen se asociază dorinței omului de a tinde către ceva, 
de a realiza ceva, de a înfăptui anumite scopuri, de a obține cele necesare traiului zilnic, de a 
împlini un ideal etc. 

Aproape că nu există domeniu de activitate în care să nu se întrebuinţeze acest cuvânt, 
fie in legătură cu ce işi propune fiecare specialist, fie pentru că, în anumite limite specialiştii 
operează cu această categorie psihologică, fiind neîndoielnic faptul că voinţa — categorie 
psihologică — are o serie de aplicaţii în domenii ale stiinţei şi practicii (de exemplu în teoria şi 
practica medicală se apelează tot mai mult la factorul psihologic urmărindu-se să se insufle 
pacientului voinţa de a trăi, de a se face bine, capacitate datorită căreia vindecarea devine mai 
uşor de realizat). 

În domeniul dreptului, voinţa se întâlneşte la fiecare pas: voinţa de stat care este 
încorporată în lege (legea nefiind altceva decât expresia acestei voințe), voinţa individuală 
(unilaterală) care se poate manifesta fie în vederea realizării unor acorduri de voinţă, fie pentru 
că în mod excepţional produce ea singură efecte juridice ; efectele juridice ale acţiunilor sau 
inacţiunilor omului diferă uneori de faptul dacă acestea sunt voluntare sau involuntare.? 

Dacă la toate acestea adăugăm interesul pe care îl prezintă astăzi voinţa statelor şi 
popoarelor în dreptul internațional, în edificarea păcii mondiale avem, în linii generale, 


imaginea a ceea ce înseamna voinţa în drept. 


$.2. Definiţie 
Literatura de specialitate acordă neîndoielnic din ce în ce tot mai puţină atenţie acestui 
concept, voinţa. Din „tăcerea” literaturii de specialitate s-ar putea trage concluzia că este 
posibil ca psihologia să nege existenţa voinţei şi importanţa ei. Dar, este clar că psihologia nu 


! A se vedea I.DOGARU, “Valenţele juridice ale voinței”, Editura Ştiintifica şi Enciclopedica, Bucuresti, 1986, 
p.9. 

? Idem p.11. 

? Ibidem. 


neagă voinţa ci respinge doar sensul empiric al voinţei, voința considerată ca şi entitate 
distinctă şi independentă.! 

Literatura de specialitate consideră că voinţa este o capacitate a omului de a-şi propune 
scopuri şi de a-şi realiza aceste scopuri pe calea unor activităţi care implică învingerea 
anumitor obstacole prin punerea în funcţiune a resurselor sale psihice şi morale.Voinţa este 
capacitatea omului de a-şi planifica, de a-şi organiza, de a efectua şi de a-şi controla activitatea 
în vederea realizării scopurilor?. 

Voința este considerată a fi, conform definiţiei date de psihologie, capacitate şi proces 
psihic de conducere a activităţilor sub toate aspectele ei, sistem de autoreglaj superior întrucat 
este efectuat precumpănitor prin cel de-al doilea sistem de semnalizare şi implică deliberare, 
scop şi pe plan elaborat conştient, organizarea forțelor proprii prin stăpânirea unora şi 
mobilizarea şi angajarea altora.’ 

În literatura juridică de specialitate voinţa este considerată a fi elementul fundamental 
(constitutiv) al actului juridic în construcția căreia intră două elemente: consimţământul, 
constând în hotărârea de a te obliga juridiceşte şi manifestarea ei în exterior, şi cauza adică 
scopul urmărit. 

Unii autori consideră ca o condiţie esenţială de validitate a actului juridic (sau ca un 
element structural) voinţa Juridică, element ce înglobează deopotrivă, atât consimţământul cât 
şi cauza actului juridic, alți autori, dimpotrivă analizează voinţa ca şi element identic cu 
consimțământul, cauza constituind un element distinct de voinţă.” Poziţia tradiţională în 
literatura română consacrată de art.948 Cod civil are în vedere cauza şi consimţământul ca şi 


condiţie a actului juridic civil şi nu voinţa ca element care include pe cele două condiţii. 


$.3. Bazele ştiinţifice ale construcţiei voinţei juridice 


! Ase vedea B.Zörgö, “Ce este voița ” Editura Enciclopedică Romană, Bucureşti, 1969, p.9, apud I.Dogaru. 
op.cit. p. 10 “psihologia nu neagă nici existenţa nici importanţa voinţei dar respinge accepțiunea empirică a 
voinţei, neagă existenţa uneia concepută ca o entitate sau ca o instantă distinctă şi independentă”. 

? Ibidem. 

3 Ase vedea P. P.Neveanu “Dictionar de psihologie” Editura Albatros, Bucuresti, 1978, p. 777. 

* Ase vedea Tr.lonaşcu, E.Barasch,” Tratat de drept civil,vol.Lpartea generală” Editura Academiei, Bucureşti , 
1967., p. 252. 

5 A se vedea J. Carbonnier,” Droit civil.Introduction” Presses Universitaires de France, 1955, p.297. 


Psihologia ne furnizează datele pe baza cărora se face construcţia voinţei juridice. ' 
Astfel potrivit acestei ştiinte, fenomenele psihologice se împart în fapte de inteligenţă sau de 
conştiinta, de sensibilitate şi de voinţă dar această împărţire nu are decât valoarea unei metode 
de cercetare. Aceste trei laturi ale vieţii psihice — cunoaşterea, afectivitatea şi voinţa — nu sunt 
despărțite între ele prin hotare de netrecut. În realitatea ei psihologică, voinţa reprezintă un 
fenomen complex care cuprinde şi stări intelectuale şi stări afective, caracterul său propriu 
constând în aceea că este o sinteză nouă şi activă a unor elemente foarte variate şi pe care le 
putem clasifica în toate celelalte categorii de fenomene psihologice.? 

Astfel mişcarea intelectuală nu poate să se nască decât dacă un fenomen intelectual, o 
reprezentare se produce. Dar, aşa cum vom vedea în cele ce urmează, acest fenomen de 
reprezentare nu poate să producă singur mişcarea voluntară; reprezentarea este insotită de un 
fenomen afectiv, de o nevoie, o plăcere sau o durere pentru ca sa se conceapă un scop ce 
trebuie atins (adică reprezentarea unui lucru sau a unui fapt susceptibil de a satisface nevoia 
simțită, de a calma durerea sau de a suscita plăcerea.* 

Prin urmare activitatea voluntară nu poate să apară decât odată cu apariţia ideilor, a 
conştiinţei. Ea se caracterizează prin faptul că tinde să împlinească un anume scop, un rezultat 
prevăzut dinainte. 

Recunoscând posibilitatea omului de a-şi propune scopuri pentru a căror realizare îşi 
va orienta şi organiza activitatea, psihologia nu se opreşte aici ci, trecând la explicarea 
ştiintifică a acestor manifestări psihice, demaschează faptul că scopurile omului şi întreaga sa 
activitate voluntară sunt condiţionate de cauze obiective, sunt determinate de realitatea 
obiectivă, de condiţiile de viaţă ale omului şi se realizează prin procese materiale care au loc 
în organismul omului şi în primul rând în creierul său.* 

Revenind la mecanismul mişcării voluntare, trebuie să arătăm că, din moment ce 
reprezentarea omului apare, mişcarea voluntară se organizează în ceea ce psihologia numeste o 
tendință. Apoi, când reprezentarea scopului devine din ce în ce mai clară şi mai puternică, 
tendinţa se transformă în ceea ce în psihologie se numeşte dorință. Această dorinţă nu rămâne 


izolată ci alte sentimente, reprezentări se organizează în tendinţe noi care, fie vor opune 


! A se vedea Tr.lonaşcu, E.Barasc, op.cit., p.258. 

? Ibidem. 

3 Idem p.259. 

4 A se vedea B.Zörgö, op.cit., p.257, apud I.Dogaru, op.cit. p.12. 


rezistență primei tendinţe, fie vor ajuta la dezvoltarea ei. Acesta este momentul începerii 
deliberării. 

Deliberarea este punerea în raport cu personaliatea sufletească, cu experienţa înainte de 
alegerea hotărîtoare a tendinţelor care aspiră să se satisfacă şi să conducă activitatea, a ideilor 
care vin să controleze aceste tendinte, arătându-le foloasele şi inconvenientele, a impresilor, a 
sentimentelor care întovărăşesc în chip natural aceste idei, a tendinţelor secundare cu cortegiul 
lor nou de idei şi impresii care vin să sprijinească pe unele şi să combată pe celelalte. 

Deliberarea poate avea loc într-o perioadă mai lungă sau mai scurtă în funcție de 
claritatea reprezentării sau a scopului care determină mişcarea voluntară. Cu cât reprezentarea 
scopului va fi mai clară şi se va păstra mai cu netezime în conştiinţa individului, cu atât 
mişcarea voluntară se va organiza mai repede, cu toată rezistenţa pe care celelalte tendinţe şi 
fenomene psihologice i-ar putea-o opune. 

Tendintele care ajuta la evoluţia şi îndeplinirea primei tendinţe prezintă caracteristica 
de a fi intermediul ce va trebui realizat şi atins cu toată necesitatea înainte de a se ajunge la 
realizarea scopului propus. Trebuie să realizăm noi mai întâi mijloacele, pentru ca, apoi să 
ducem la îndeplinire scopul.’ 

Aceste mijloace capătă chip de scop în anumite momente pentru realizarea cărora 
trebuie să avem şi alte mijloace. Rezultă de aici că orice act de voinţă este o complexitate 
considerabilă cuprinzând în sine o serie multiplă de tendinţe legate unele de altele şi 


coordonate între ele printr-un raport succesiv de la mijloc la scop. 
$.4. Procesul psihologic de formare a voinţei juridice 


Rezumând prezentarea de mai sus putem trage concluzia etapelor voinţei juridice. 

Foarte schematic — pentru că depăşeşte obiectul cercetării juridice — trebuie spus că, 
pentru a ajunge la hotărâre şi la acţiune (la încheierea unui act juridic civil) omul (privit 
individual, ca persoana fizică, sau ca organ al unei persoane juridice) parcurge mai multe 
etape succesive ale unui proces psihologic complex de formare a voinţei sale juridice, printre 


care: 


! A se vedea Tr.lonaşcu, E.Barasch, op.cit., p.259. 
? Ibidem. 


- reflectarea în conştința sa a unei (unor) nevoi materiale sau spirituale ce trebuie 
satisfăcute; 

- conturarea - sub impulsul acestor nevoi - a motivelor care îndeamnă la acţiunile prin 
care nevoile sale pot fi satisfăcute; 

- deliberarea sau cântărirea mentală a motivelor şi a mijloacelor de satisfacere a 
nevoilor respective; 

- intervenţia unuia sau mai multor motive determinante constând în reprezentarea 
intelectuală a scopului urmărit prin acţiunea preconizată; 

- hotărârea de a încheia actul juridic necesar pentru împlinirea scopului urmărit, adică 
pentru satisfacerea nevoilor care au constituit punctul de plecare al întregului proces 
psihologic schițat mai sus; 

- manifestarea exterioară a acestei hotărîri. 

Din tot acest proces psihologic - care nu este rareori atât de simplu cum l-am prezentat 
— ne interesează pe planul dreptului civil, numai două elemente sau momente: momentul final 
constând în adoptarea şi manifestarea hotărârii de a încheia actul juridic avut în vedere 
(manifestare pe care o numim consimţămînt) şi momentul intervenţiei motivului determinant 
sau al reprezentării scopului urmărit prin încheierea actului juridic, scop care constituie cauza 
actului juridic. Noţiunea trebuie înţeleasă în sensul de cauză impulsivă şi determinantă a 
voinţei, iar nu în sensul de cauză eficientă, în care este utilizat termenul în filozofie, în relaţia 
dihotomica de cauză — efect. 

Aşadar voinţa juridică este una singură, dar pentru dreptul civil prezintă importanţă 
două din elementele sale componente — fiecare cu cerințe şi cu consecințe diferite: 


consimţământul şi cauza.! 
$5. Consimţământul, element al voinţei juridice 


5.1. Corelaţia dintre consimţământ şi voinţa juridică 


! Ase vedea M.Mureşan, P. Ciacli, "Drept civil. Parte generala” Editura Cordial Lex, Cluj-Napoca, 2001, p.114- 
115. 


Din definiţia actului juridic civil rezultă că esenţa acestui act constă în manifestarea de 
voinţă făcută în scopul producerii de efecte juridice. Deci, elementul fundamental al actului 
juridic îl constituie voinţa juridică. După cum se ştie voinţa juridică este de natură psihologică. 

Atât din punct de vedere psihologic cât şi din punct de vedere juridic, voinţa se 
înfăţişează ca un element complex. Voința e complexă din punct de vedere psihologic deoarece 
formarea ei reprezintă un proces psihologic complex! care, aşa cum am văzut cuprinde mai 
multe etape. Ea e complexă din punct de vedere juridic deoarece structura sa e formată din 
două elemente: consimțământ şi cauză. 


Prin urmare, corelația dintre consimțământ şi voinţă juridică e de tipul parte-întreg. 


5.2. Principiile voinţei juridice 
Codul civil consacră două principii care cârmuiesc voinţa juridică: principiul libertăţii 


(autonomiei) voinţei juridice? şi principiul voinţei interne (sau reale). 
5.2.1. Principiul autonomiei de voinţă 
5.2.1.1. Teoria autonomiei de voinţă 


Teoria autonomiei de voinţă a fost enunțată şi dezvoltată în climatul individualist al 
secolului XVIII, mai ales de către J.J. Rousseau şi I. Kant.” 

În concepţia lui Rousseau, omul e liber prin natura sa, dar, cum trăieşte în societate el 
renunţă de bună voie la o parte a libertăţii sale în vederea realizării coexisteţei sociale; în acest 
fel s-a ajuns la un acord al voinţei libere denumit contract social. 

În sistemul filosofic kantian voinţa autonomă e un imperativ categoric care se justifică 
prin el însuşi; tot ce e mai profund în om e voinţa lui liberă. Pentru ca voinţele libere să existe, 
ele trebuie să se limiteze reciproc în vedere asigurării ordinii sociale. Această ordine e 
rezultatul unui contract social dar nu a unui contract care a intervenit cândva în istorie, cum s- 
a crezut, ci a unui contract ce decurge din însăşi raţiunea umană“ . 


! A se vedea Tr. Ionașcu, op. cit., p. 258-262, I. Dogaru, op. cit., p. 12-13. 

? Uneri acest principiu era formulat în anii totalitarismului ca principiul “libertăţii încheierii actelor juridice.” 

? A se vedea E. Speranţia, “Introducere in filosofia dreptului”, Ed. Cartea Romanească, Sibiu, 1944, p. 29-157. 
* Dupa Kant maxima coexistenţei o constituie dreptul care constă în totalitatea condiţiilor în care voinţa liberă a 
fiecăruia poate coexista cu voinţa liberă a tuturora în conformitate cu o lege universală a libertăţii. 

A se vedea E Speranţia, op. cit., p. 125-126. 

Conform teoriei autonomiei de voinţă, baza întregului edificiu social se găseşte în 
individ, în voinţa sa liberă. Această teorie distinge între voinţa generală care constă în 
îngrădirile aduse libertăţii indivizilor în vederea realizării coexistenţei sociale (aceste îngrădiri 
fiind cuprinse în dispoziţiile imperative ale legii) şi voinţa individuală, care, cu excepția 
îngrădirilor imperative ale legii e o voinţă autonomă, adică o voinţă liberă care poate să se 
manifeste ca atare în toate domeniile de activitate ale omului. 

Dintre cele două voințe, voinţa individuală e regula iar voinţa generală e excepţia; 
statul e îndatorat să menţină această relaţie şi să garanteze coexistenţa dintre voinţa generală şi 
voinţele individuale; deasemenea el trebuie să garanteze protecţia cetăţenilor săi împotriva 
oricăror constrângeri sociale.” 

Vreme îndelungată teoria autonomiei de voinţă a fost considerată ca un adevărat 
postulat al vieţii sociale. Mai târziu, şi îndeosebi în secolul XX, s-a observat că această teorie 
cuprinde numeroase erori şi exagerări, cum sunt în esenţă următoarele: afirmaţia că omul a 
fost inițial liber şi că el a concedat o parte a libertăţii sale printr-un contract social în vederea 
coexistenţei sociale e o pură ficţiune; voinţa nu poate fi autonomă întrucât omul trăieşte în 
societate iar viaţa socială îi impune numeroase îndatoriri; nu există libertăţi absolute ci numai 


libertăţi concrete, anume determinate de a acţiona sau de a nu acţiona. 
5.2.1.2. Principiul autonomiei de voinţă în dreptul românesc 


Acest principiu nu e formulat sau recunoscut în mod expres nicăieri în legislația 
românească. El este consacrat însă indirect de Codul Civil în două din textele sale: potrivit art. 
1270 Noul Cod Civil "Contractul valabil încheiat are putere de lege între părțile 
contractante.” iar potrivit art. 11 Noul Cod Civil „nu se poate deroga prin convenţii sau 
dispoziţii particulare de la legile care interesează ordinea publică şi bunele moravuri.” 

În temeiul acestui principiu, subiecţii de drept civil sunt liberi să încheie sau să nu 
încheie acte juridice civile, după cum sunt deasemenea liberi să modifice sau să desfacă actele 
Juridice pe care le-au încheiat. Subiecţii de drept civil pot încheia, prin urmare, orice acte 


juridice civile: atât cele expres reglementate de lege (actele numite) cât şi orice alte acte 


! A se vedea I. Albu, “Libertate acontractuală” în “Dreptul “, nr. 3/1993, p. 31. 
? Ibidem. 
* Ibidem. 

atipice şi nereglementate expres de lege (actele nenumite). Deasemenea, tot în temeiul acestui 
principiu, subiecţii sunt liberi să dea actului juridic pe care îl încheie conţinutul concret pe care 


îl doresc, putând deroga de la reglementările aduse de lege prin norme dispozitive. 
5.2.1.3. Limitele principiului autonomiei de voinţă 


În opinia unor reputați autori,! condiţiile impuse de legiuitor pentru validiatea actelor 
Juridice se constituie în tot atâtea limitări aduse principiului autonomiei de voință. Limitele 
autonomiei de voinţă a părților la încheierea actelor juridice sunt date de tripla lor obligație de 
a respecta (de a nu încălca sau deroga de la) ordinea publică, bunele moravuri şi normele 
Juridice imperative. 

Noţiunea de ordine publică nu e nicăieri definită cu precizie dar, se consideră în 
general că ea cuprinde totalitatea principiilor şi normelor referitoare la orânduirea de stat, mai 
cu seamă normele constituţionale şi cele ţinând de dreptul public (fiscal, penal, administrativ- 
în parte etc.). Deasemenea, sunt considerate ca interesând ordinea publică şi unele principii şi 
norme de drept civil cum sunt cele privind starea civilă, normele privitoare la capacitatea 
civilă, precum şi alte norme ţinând la ocrotirea interesului social general ori la ocrotirea unor 
terţe persoane.? 

Bunele moravuri (sau normele de convieţuire socială) care, chiar dacă nu sunt 
legiferate, dau expresie unor norme etice de larg interes a căror încălcare ar antrena perturbări 
inacceptabile ale vieţii sociale. 

Normele juridice imperative (atât cele onerative cât şi cele prohibitive) sunt normele de 
la care părţile nu pot deroga prin voinţa lor. 

Evident, toate aceste limitări ale autonomiei de voinţă au un caracter istoric, ele putând 
varia de la o epoca la alta, de la un popor la altul (de exemplu, referindu-ne astfel la ordinea 
economică, altele erau valorile ocrotite în timpul perioadei comuniste şi altele sunt cele 


specifice economiei de piaţă). 


! A se vedea H. et L. Mazeaud, J. Mazeaud, “Leçons de droit civil”, tome premier, Edition Montchristien, Paris, 
1963, p. 287. 

? A se vedea I. Albu, art. cit., p. 32. 

3 Ibidem. 

In determinarea concretă a acestor limite un rol deosebit revine instanţelor 
judecătoreşti sesizate cu litigii generate de executarea necorespunzătoare sau neexecutarea 


actelor juridice civile. 
5.2.2. Principiul priorităţii voinţei interne (sau reale) faţă de voinţa declerată 


Aşa cum a rezultat din schematica prezentare a procesului formării voinţei juridice, 
această voinţă are un element psihologic constând în voinţa internă a subiectului şi un element 
social constând în voinţa declarată sau exteriorizată. Dacă există concordanţă între aceste două 
elemente, deci dacă există identitate între voinţa internă şi voinţa exteriorizată nu se ridică nici 
o problemă de determinare a pricipiului aplicabil deoarece există practic o singură voinţă. Se 
pot ivi însă situaţii în care între cele două elemente să nu existe concordanţă, voinţa declarată 
neexprimând suficient de exact voinţa internă, reală. În asemenea situaţii se pune problema de 
a acorda prioritate (cu privire la efectele juridice) fie uneia, fie celeilalte.! 

Într-o concepţie, obiectivă, adoptată de Codul Civil german de la 1900 (BGB) se 
acordă prioritate voinţei declarate - singura care apare ca manifestare socială- încurajându-se 
astfel securitatea dinamică a circuitului civil deoarece după ce a fost exteriorizată, voința 
Juridică produce efecte ce nu ar putea fi înlăturate pe motiv că voinţa declarată nu coincide cu 
voinţa internă.? 

Într-o altă concepţie, subiectivă, adoptată de Codul Civil francez de la 1804 se acordă 
prioritate voinţei interne, reale a părţii, satisfăcând mai cu seamă securitatea statică a 
circiutului civil, întrucât s-ar putea pune în discuţie valabilitatea actului juridic prin care s-a 
transmis dreptul subiectiv civil pe motiv de neconcordanţă între voinţa internă şi cea 
exprimată. 

Codul Civil roman de la 1864 a consacrat, în principiu, concepţia subiectivă căreia 1-a 
adus unele corective. Astfel, în art. 977 se prevede că „interpretarea contractelor se face după 
intenţia comună a părților contractante iar nu după sensul literal al termenilor.” Aceeaşi 
concepţie subiectivă, a priorităţi ce trebuie acordată voinţei interne faţă de voinţa declarată, îşi 
găseşte exprimarea şi aplicarea şi în alte texte ale Codului Civil: de pildă, reglementarea 


viciilor de consimțământ (eroare, dol, violenţă, leziune) dovedeşte clar intenţia legiutorului de 


! Se vedea M. Mureşan, P. Ciacli, op. cit., p. 116. 
? A se vedea G. Boroi, “Drept civil, parte generală”, Ed. All Educational, 1998, p. 167. 

a permite anularea actelor juridice care nu dau expresie voinţei libere şi conştiente, deci 
voinţei reale, interne a părții. 

Codul Civil din 2011 a menţinut concepţia vechei reglementări, dispunând în art. 1266 
"Contractele se interpretează după voinţa concordantă a părților, iar nu după sensul literal al 
termenilor”. 

Din nevoia de a proteja şi securitatea dinamică a circuitului civil, încrederea şi 
siguranţa oamenilor că actele juridice nu vor putea fi desfiinţate pentru motive care nu le-ar fi 
putut cunoaşte sau prevedea, legiuitorul a adoptat, chiar în acelaşi Cod Civil şi unele soluţii 
care amendează rigorile concepţiei subiective, admițând consecinţe specifice concepţiei 
obiective. Astfel, de pildă, în materia actelor simulate, actul secret şi real care produce efecte 
între părţi, nu poate fi opus terţilor care nu l-au cunoscut şi s-au încrezut cu bună credinţă în 
actul aparent; tot astfel, în materie de probaţiune.! 

În realitate, nici o legislaţie din lume nu este şi nu poate fi adepta unei concepții strict 
şi exclusiv obiective sau, dimpotrivă, strict şi exclusiv subiective trebuind să cuprindă 
dispoziţii care, într-un fel sau altul, să dea satisfacţie atât cerinţelor securităţii statice cât şi 


cerințelor securităţii dinamice a circuitului civil.? 
5.3. Condiţiile consimţământului 


Am arătat că prin consimţământ înţelegem manifestarea hotărârii de a încheia actul 
Juridic civil. Pe plan terminologic termenul „consimţământ” are două sensuri. 

Într-un prim sens, prin consimțământ se înţelege manifestarea unilaterală de voință; 
acest sens e avut în vedere de art. 1206 Noul Cod Civil care dispune „consimțământul nu e 
valabil când e dat prin eroare, smuls prin violenţă sau surprins prin dol.” 

În cel de al doilea sens prin consimțământ se înţelege acordul de voinţă în actele bi- 
sau multilaterale; acest sens este folosit de art. 1270 alin. 2 Cod Civil potrivit căruia 
convențiile „se pot revoca prin consimțămantul mutual sau din cauze autorizate de lege.” 

În general se admite că pentru a fi valabil consimțământul trebuie să îndeplinească 


următoarele condiţii: 


! A se vedea M. Muresan, P. Ciacli, op. cit., p. 117-118. 
? Ibidem. 
3 A se vedea Gh. Beleiu, “Drept civil- teoria generala”, Tipografia Universitatii, Bucuresti, 1987, p. 180. 

a) consimțământul trebuie să provină de la o persoană cu discernământ; 

b) consimţământul trebuie exprimat cu intenţia de a produce efecte juridice;! 

c) consimţământul trebuie să fie exteriorizat; 

d) consimţământul să nu fie alterat de vreun viciu de consimţământ. 

Unii autori consideră că ar trebui îndeplinite şi alte cerințe precum „consimţământul să 
fie serios” şi „consimțământul să fie precis.” S-a subliniat însă, în mod justificat că nu e 
necesar să se reţină şi aceste cerinţe întrucât: cerința potrivit căreia consimțământul trebuie să 
fie făcut cu intenţia de a produce efecte juridice o include şi pe aceea de a fi serios; cerința de 
a fi precis vizează mai degrabă obiectul ( să fie determinat sau determinabil) sau oferta; 
manifestarea de voinţă poate să fie nu numai expresă ci şi tacită, iar în acest din urmă caz ea 
nu e întotdeauna precisă dar totuşi poate avea valoare de consimţământ.” 

a) Consimţământul trebuie să provină de la o persoană cu discernământ. 

Această primă cerință decurge din caracterul conştient al actului juridic civil în sensul 
că nu 1 se pot reunoaşte efecte juridice - de a naşte, modifica ori stinge raporturi juridice civile 
concrete decât dacă autorul ori autorii lui putea(u) sau trebuia(u) să aibă puterea de a aprecia, 
de a discerne consecinţele juridice care se produc în baza acelui act. 

Pe marginea acestei condiţii de valabilitate - existenţa discernământului - se impun a fi 
făcute următoarele precizări“: 

e Mai întâi, spre deosebire de capacitatea de a încheia acte juridice civile, care se 
înfăţişează exclusiv ca o stare de drept -de iure- discernământul, dimpotrivă, se 
prezintă, în primul rând şi înainte de toate drept o stare de fapt- de facto- fiind premisa 
(naturală, psihomentală) a capacităţii de exercițiu. De aici rezultă şi necesitatea 
juridică de a nu fi confundate.” Nu trebuie uitat că, sub aspectul sancţiunii aplicabile, 
în caz de nesocotire a lor, nerespectarea regulilor privind capacitatea atrage nulitatea 
absolută sau relativă, după caz, pe când lipsa discernământului duce la anulabilitatea 


actului în toate cazurile. 


! Această cerinţă de valabilitate a consimțământului este desemnată și prin expreia “consimţământul să fie emis în 
stare de angajament juridic.” A se vedea T. Ionașcu, op. cit., p. 263. 

? A se vedea Tr. lonascu, op. cit., p. 263-264. 

? A se vedea A. Pop, Gh Beleiu, “Drept civil. Teoria generală a dreptului civil”, Tipografia Universităţii, 
Bucureşti, 1980, p. 221. 

* A se vedea B. Dumitrache, M. Nicolae, R. Popescu, coordonatori: C. Bârsan, Gh. Beleiu, F. Deak, “Institutii de 
drept civil”, Ed. Universul Juridic, Bucureşti, 2001, p. 20. 

5 A se vedea Gh. Beleiu, op. cit., p. 143. 

Apoi, reglementând capacitatea de drept civil, legea prezumă iuris tantum, existenţa 
discenământului juridic necesar încheierii actelor juridice civile pentru persoane fizice 
cu capacitate deplină de exercițiu. Aceasta pe de o parte, iar pe de altă parte, persoana 
lipsită de capaciate de exercițiu ( minorul sub 14 ani şi interzisul judecătoresc) e 
prezumat iuris tantum a nu avea discernământ fie datorită vârstei fragede, fie stării de 
necesitate sau debilitate mintală. Cât priveşte minorul între 14 şi 18 ani cu 
discernământ juridic în curs de formare, acesta se bucură şi i se recunoaşte o 
capacitate restrânsă de exerciţiu. 

În al treilea rând, în afară de incapacităţile legale de exerciţiu adică de cazurile în care 
legea prezumă o persoană lipsită de discernământ, practica judiciară relevă nu de 
puţine ori şi existenţa unor cazuri de aşa-zise incapacitaţi naturale în care se găsesc 
persoane capabile după lege; în aceste cazuri, în drept, persoana e capabilă şi are 
discernământ juridic dar, în fapt, ea e lipsită temporar ( la un moment dat) de 
discernământ. Se citează în acest sens cazuri de beţie, somnambulism, mânie puternică 
(ab irato)! 


In sfârşit, sancţiunea lipsei discernământului e nulitatea relativă a actului juridic. 


b) Consimţământul trebuie să fie exprimat cu intenţia de a produce efecte 


juridice. 


Această condiţie decurge din esenţa actului juridic civil înfățişat ca o manifestare de 


voință emisă în scopul de a produce efecte juridice, adică de a crea, modifica sau stinge un 
raport juridic civil. Prin urmare, nu orice promisiune sau manifestare de voinţă are caracter de 
consimţământ la încheierea unui act juridic ci, numai aceea făcută cu intenția de a se obliga 


juridiceşte. 


Lipseşte intenţia de a poduce efecte juridice, nefiind îndeplinită condiția de valabilitate 


mai sus amintită, în următoarele situaţii: 


1. când declaraţia de voinţă s-a făcut în glumă (jocandi causa), din prietenie, din 
curtoasie sau pură complezenţă; 
2. când s-a făcut sub condiţie pur potestativă (a cărei realizare depinde exclusiv 


de voinţa celui care se obligă), adică “mă oblig dacă vreau”- si voluero sau, 


! A se vedea B. Dumitrache, M. Nicolae, R Popecu, op. cit., p. 21. 

ceea ce practic înseamnă acelaşi lucru: “mă oblig însă sunt liber să execut ori 
nu obligația asumată.” (de exemplu, promisiunea de a face cuiva o vizită; 
încercarea de a ajuta un automobilist rămas în pană).! Dacă totuşi unele efecte 
Juridice se pot naşte din asemenea manifestări, ele nu izvorăsc din acte juridice 
ci din simple fapte juridice ( de exemplu, obligația de despăgubire pentru o 
faptă produsă prin fapta ilicită şi culpabilă). 

3. când manifestarea de voinţă este prea vagă, imprecisă; 

4. când manifestera de voinţă s-a făcut cu o rezervă mintală (reservatio mentalis) 
cunoscută de cocontractant (cum se întamplă în cazul actului fictiv ca varietate 
a simulaţiei).? 

c) Consimţământul trebuie să fie exteriorizat. 

Cerinţa aceasta este impusă de însăşi definiția consimţământului. Principiul aplicabil 
exteriorizării consimţământului e acela al consesualismului. Potrivit acestui principiu, părțile 
sunt libere să aleagă forma de exteriorizare a voinţei sau, în alți termeni, simpla manifestare de 
voinţă este nu numai necesară ci şi suficientă pentru ca actul civil să se nască valabil din 
punctul de vedere al formei sale. 

De la acest principiu există şi excepţii cum e cazul actelor juridice pentru care legea 
cere ca manifestarea de voinţă să îmbrace o formă specială. 

Manifestarea de voinţă poate fi exteriozată expres sau tacit, ea este expresă atunci 
când se exterioarizează prin modalitaţi de natură să o facă în mod nemijlocit cunoscută 
coccontractanţilor sau terţilor; manifestarea este tacită (implicită) atunci când ea se deduce. 

De exemplu, succesibilul care face un act de dispoziţie cu privire la un bun succesoral 
este socotit că a acceptat, în mod tacit moştenirea (art. 1110 Noul Cod Civil). Manifestarea de 
voinţă prezintă avantajul economiei de timp, însă, uneori, prezintă dezavantajul echivocitaţii.* 

Trebuie subliniat că pentru anumite acte juridice este necesară manifestarea expresă a 
voinţei (actele solemne, scutirea de raport a donațiilor — art. 1150 Noul Cod Civil) în timp ce 
alte acte juridice pot fi făcute fie printr-o manifestare expresă a voinţei, fie printr-o manifestare 
tacită a voinţei (acceptarea moştenirii, relocațiunea etc). 


! Dimpotrivă, în cazul existenţei unei clauze de dezicere consimţământul dat e perfect valabil.,a se vedea in B. 
Dumitrehe,M. Nicolae, R.Popescu, op.cit., p.21,nota 4. 

? A se vedea G. Boroi, op. cit., p. 168, Gh. Beleiu, op. cit., p. 180, B. Dumitrache, M. Nicolae, R. Popescu, op. 
cit., p. 22. 

3 A se vedea Gh. Beleiu, op. cit., p. 183. 

1 A se vedea G. Boroi, op. cit., p. 170. 


17 


Modalităţile de exteriorizare a consimţământului sunt: în scris, verbal şi prin gesturi 
sau fapte concludente ( de exemplu, staționarea unui taxi având afişat indicatorul “liber”). 

În legătură cu exteriorizarea consimţământului se mai ridică problema valorii juridice a 
tăcerii, şi anume dacă în dreptul civil îşi găseşte aplicare adagiul qui tacit consentire videtur. În 
principiu, răspunsul este negativ, prin urmare tăcerea nu valorează consimțământ exteriorizat. 

Prin excepţie, tăcerea valorează consimţământ în următoarele cazuri: 

e când legea prevede expres; 

e dacă prin voinţa expresă a părţilor se atribuie tăcerii o anumită semnificaţie juridică 
(de exemplu, în cazul stabilirii modalităţii de reînnoire a unei convenţii sau de 
denunţare a acesteia); 

e când tăcerea are valoare de consimţământ potrivit obiceiului.! 

Conform dispoziţiilor art. 1206 Cod Civil consimţământul nu e valabil când e dat prin 
eroare, smuls prin violenţă sau surprins de dol. 

d) Consimţământul să nu fie alterat de vreun viciu de consimţământ. 

Această cerinţă e impusă de caracterul conştient şi liber al consiţământului. Într-o 
formulă generală putem spune că viciile de consimțământ sunt acele împrejurări care afectează 
caracterul conştient şi liber al voinţei de a face un act juridic. Specific viciilor de 
consimţământ este faptul că există manifestare de voinţă (consimțământ) însă aceasta e alterată 
fie în conţinutul său intelectual, conştient, ca în cazul erorii şi al dolului, fie în caracterul său 


liber, ca în cazul violenţei şi al leziunii. 


! A se vedea Gh. Beleiu, op. cit., p. 183. 

CAPITOLUL II 
PRIVIRE GENERALĂ ASUPRA SUCCESIUNII 


§1. Terminologie şi definiţie 


În ceea ce priveşte noțiunea de „moştenire”, actualul Cod civil utilizează aceast 
termen, în timp ce Codul civil de la 1864 folosea când termenul de „moştenire”, când pe cel de 
„Succesiune”. Având în vedere împrejurarea că, potrivit dispozițiilor art. 213 din Legea nr. 
71/2011!, la data intrării în vigoare a actualului Cod civil, termenii şi expresiile din vechea 
legislaţie civilă se înlocuiesc cu termenii şi expresiile corespondente din actualul Cod civil, la 


acest moment se uzitează noțiunea de succesiune. 


! Legea nr. 71/2011 pentru punerea în aplicare a Legii nr 287/2009 privind Codul civil a fost publicată în M. Of. 
Din 10 iunie 2011 

Aşadar, în continuare putem folosi noţiunea de „succesiune” în accepțiunea ei 
restrânsă, ca echivalent al „moştenirii”. 

În accepțiunea dreptului civil român, noţiunea de „succesiune” poate fi interpretată în 
sens larg sau în sens restrâns. Lato sensu prin „succesiune” se înţelege orice transmisiune de 
drepturi, fie ea universală, cu titlu universal sau cu titlu particular, de la o persoană la alta, fie 
prin acte între vii, fie prin acte pentru cauză de moarte. Stricto sensu prin succesiune” se 
înţelege o transmisiune a întregului patrimoniu, a unei fracțiuni din acesta ori a unor bunuri 
sau valori determinate de la o persoană fizică decedată către una sau mai multe persoane fizice 
în viaţă, către una sau mai multe persoane juridice sau către stat, în baza unor norme de drept 
prestabilite!. 

Normele juridice civile care reglementează instituţia moştenirii sunt aplicabile numai 
în cazul încetării din viaţă a unei persoane fizice, nu şi în cazul încetării existenţei unei 
persoane juridice. 

Aşadar, noţiunea de „moştenire” desemnează transmiterea patrimoniului, adică a 
drepturilor şi a obligaţiilor, unei persoane decedate către una sau mai multe persoane în fiinţă 


(persoane fizice, persoane juridice, ori statul. 


! Mihail Eliescu, Moştenirea si devoluţiunea ei in dreptul Republicii Socialiste România, Ed. Academiei, 
Bucureşti 1966, pag. 19. Dumitru Macovei, Iolanda Elena Cadariu, Drept civil. Succesiuni, Ed. Junimea, Iaşi 
2005, pag. 10. 

? Francisc Deak, Tratat de drept succesoral, ediţia a II a - actualizata si completata, Ed. Universul Juridic, 
Bucureşti 2002, pag. 5. 

De asemenea, noţiunea de „moştenire” se întrebuinţează şi cu sensul de patrimoniu 
care se transmite la moartea unei persoane!, „masa succesorală”. 

Codul Civil din 1864, prin dispoziţiile art. 644, reglementa succesiunea ca fiind unul 
dintre modurile de dobândire şi de transmitere a dreptului de proprietate?. Legiuitorul nu 
oferea o definiție expresă termenului de „succesiune”, însă acesta este folosit în mod curent, 
fiind înlocuit şi prin alţi termeni cu acelaşi înţeles, precum „ereditate” sau "moştenire”.* 

Conform prevederilor art. 953 din actualul Cod civil, moştenirea reprezintă 
transmiterea patrimoniului unei persoane fizice decedate către una sau mai multe persoane în 
ființă. 

Rezultă aşadar, că: 


a. Moştenirea este o transmisiune de patrimoniu. 


Patrimoniul unei persoane fizice este totalitatea drepturilor şi obligațiilor patrimoniale 
bunurilor ce îi aparţin. Acesta este însoţitorul permanent al persoanei pe parcursul întregii sale 


existenţe.* 


Patrimoniul (activul şi pasivul patrimonial) nu dispare odată cu încetarea din viaţă a 
persoanei fizice, el fiind o realitate faptică în căutarea unui subiect de drept căruia să îi fie 
atribuit. Prin urmare nu poate exista patrimoniu: fară titular. 

Dreptul succesoral oferă soluţia juridică a transmiterii patrimoniului unei persoane 
fizice la decesul acesteia.“ Patrimoniul transmis succesorilor este denumit patrimoniu 
succesoral sau masă succesorală. 

b. Obiectul transmisiunii succesorale îl reprezintă patrimoniul, reprezentat de 

totalitatea de drepturi şi de obligaţii evaluabile în bani, şi nu de bunuri individual 


determinate. 


! Dimitrie Alexandresco, Explicaţiunea teoretică şi practică a dreptului civil roman, tom. III, partea a II-a, 
Moştenirile ab infestate. Atelierele Grafice "Socec&Co", Bucureşti 1912, pag. 34-35. DUMITRU MACOVEI, 
Drept civil. Succesiuni, Ed. Fundaţiei "Chemarea", laşi 1993, pag. 5. 

? Art. 644 Cod Civil: „proprietatea bunurilor se dobândeşte si se transmite prin succesiune”. 

Dumitru Macovei, Iolanda Elena Cadariu, Drept civil. Succesiuni, Ed. Junimea, laşi 2003, pag. 8. 

4 „Orice persoană fizică sau persoană juridică este titulară a unui patrimoniu care include toate drepturile şi 
datoriile evaluabile în bani ce aparţin acesteia”. [art. 31 alin. (1) C. Civ.] 

` De menţionat este faptul că patrimoniul, ca şi atribut al personalităţii, se caracterizează prin mai multe trăsături: 
1) numai persoanele au un patrimoniu; 2) orice persoană are un patrimoniu; 3) o persoană poate avea doar un 
singur patrimoniu 

ê D. Florescu, Dreptul succesoral. Ediţia a I-a revăzută şi adăugită, Universul Juridic, Bucureşti, 2012 

c. Subiectele raportului juridic de moştenire sunt reprezentate de : 

e Autorul moştenirii, defunctul, cel care lasă moştenirea, denumit şi „autorul 
moşteniri” sau „de cuius”, abreviere din expresia dreptului roman „is de cuius 
successionis agitur” ( cel despre a cărui moştenire/ bunuri este vorba).! Acesta 
poate fi numai o persoană fizică, regulile transmisiunii succesorale nefiind 


aplicabile încetării persoanelor juridice.” 


e  Destinatarul patrimoniului succesoral. Cei care primesc patrimoniul 
succesoral în tot sau în parte, respectiv moştenitorii sau succesorii defunctului 
pot fi atât persoane fizice cât şi persoane juridice. În acelaşi timp, trebuie 
precizat că în categoria moştenitorilor unui defunct se include atât statul, ca şi 
entitate naţioanală, cât şi unităţile administrativ-teritoriale ale acestuia (comuna, 
oraşul sau municipiul) 

82. Felurile succesiunii 
Conform art. 955 alin. (1) actualul Cod civil, „Patrimoniul defunctului se transmite 
prin moştenire legală, în măsura în care cel care lasă moştenirea nu a dispus altfel prin 


testament”. 
Prin urmare, în funcție de izvorul vocației succesorale a celor care dobândesc patrimoniul 


persoanei decedate, moştenirea poate îmbrăca două forme: legală (ab intestat) sau 


testamentară.” 
In vechea reglementare a codului civil, existența a două tipuri de moşteniri este 


anunţată încă din cartea a III-a, în textul art. 557 C. Civ., ce enumera modurile de dobândire a 
proprietăţii, între acestea fiind incluse: moştenirea legală şi testamentul: „dreptul de 


proprietate se dobândeşte prin convenţie, testament, moştenire legală (...)”. 


De asemenea, noțiunea de „moştenire” se întrebuinţează şi cu sensul de patrimoniu 


care se transmite la moartea unei persoane”, „masa succesorală”. 


1 L. Stănciulescu, Curs de drept civil.Succesiuni., Editura Hamangiu, Bucureşti, 2012, pag. 17; F. Deak, R. 
Popescu, Tratat..., op. cit., pag. 20; D. Negrilă, Moștenirea în Noul Cod civil. Studii teoretice şi practice, Ed. 
Universul Juridic, Bucureşti, 2013, pag. 13 

? Normele aplicabile au o natură specială şi sunt cuprinse în legile speciale aplicabile, respectiv Legea nr. 31/1990 
a societăţilor comercile şi Legea nr. 85/2006 a insolvenţei. 

3 Anterior anului 1954, vechiul Cod civil a reglementat şi o a treia formă de succesiune - succesiune 
convențională- care însă nu a prezentat niciodată utilitate practică. Astfel de moştenire putea să fie realizată prin 
donația de bunuri viitoare sau „instituţiunea contractuală”, prin care o persoană, ce se intitula instituant, desemna, 
printr-un contract de donaţie, un succesor, numit instituit, pentru a culege bunurile sale viitoare. 

Persoana decedată, al cărei patrimoniu se transmite prin succesiune se mai numeşte şi 
„de cujus”, abreviere din formula dreptului roman „is de cujus succesionis (rebus) agitur”. 
Persoanele care dobândesc, în tot sau în parte, patrimoniul celui care a lăsat moştenirea sunt 
denumite „moştenitori”, „succesori” sau „erezi”. 

În cazul moştenirii testamentare succesorul este indicat prin termenul „legatar”. 
Conform art. 955 alin. 2Noul Cod Civil „O parte a patrrimoniului defunctului se poate 
transmite prin moştenire testamentară, iar cealaltă parte prin moștenire legală”. Rezultă că în 
funcție de izvorul voinţei succesorale a celor care dobândesc patrimoniul persoanei decedate, 


moştenirea poate fi legală sau testamentară. 


2l. 
1.1. Moştenirea legală 
Aceasta poate fi desemnată şi prin noţiunea, împrumutată din dreptul roman, de 


„succesiune ab intestat”. În dreptul roman moştenirea testamentară este regula, în timp ce, în 
dreptul nostru, moştenirea legală reprezintă regula.* Moştenirea este denumită legală în cazul 
în care transmisiunea din cauză de moarte are loc în temeiul legii. Ea intervine numai în 


situaţiile:* 
e  Defunctul nu a lăsat testament; 
e  Defunctula lăsat testament, însă acesta este nul’; 
e  Defunctul a lăsat testament, însă acesta nu curprinde legate, nu face referite la 


patrimoniul său, ci va cuprinde alte dispoziţii. De exemplu, în testamentul său, 
defunctul a făcut precizări cu referire funeralii, la numirea unui executor 
testamentar. Astfel, deşi va exista un testament valabil, moştenirea se va deferi 


potrivit dispoziţiilor legale, fiind tot legală. 


* Dimitrie Alexandresco, Explicaţiunea teoretică şi practică a dreptului civil roman, tom. III, partea a Il-a, 
Moştenirile ab infestate. Atelierele Grafice "Socec&Co", Bucureşti 1912, pag. 34-35. Dumitru Macovei, Drept 
civil. Succesiuni, Ed. Fundaţiei "Chemarea", Iaşi 1993, pag. 5. 

! "Is de cujus succesionis (rebus) agitur"- cel despre a cărui moştenire (bunuri) este vorba. 

? Succesiunea ab intestat = succesiune fără testament 

3 I. Genoiu, Dreptul la moştenire în Noul Cod civil, Ed. C.H. Beck, Bucureşti, 2012, pag. 15 

“Ibidem, pag. 16; D. Negrilă, Moștenirea în Noul Cod civil. Studii teoretice şi practice, Ed. Universul Juridic, 
Bucureşti, 2013, pag. 43; 

` Testamentul este considerat nul dacă nu îndeplineşte condiţiile de fond şi formă ce-i asigură în mod necesar 
validitatea. 

e  Defunctula lăsat testament, însă a nesocotit rezerva succesorală!, dezmoştenind 
moştenitori rezervatari, astfel încât, în limitele acesteia, sunt aplicabile 


dispoziţiile legale.” 


Beneficiarii moştenirii, persoanele care dobândesc moştenirea în temeiul legii, sunt 
moştenitorii legali, cu vocaţie la întreg patrimoniul lăsat de către defunct, chiar dacă, în 
concret, exista o pluralitate de moştenitori, ei beneficiază doar de o fracțiune din moştenire. 
De exemplu, dacă defunctul are trei copii şi toţi vor şi pot să moştenească, ei vor culege 
patrimonial succesoral ca moştenitori universali, chiar dacă fiecare copil va beneficia în 
concret de 1/3 din moştenire. Rezerva succesorală se culege, în toate cazurile, cu titlu 
universal, deoarece rezerva este o parte a moştenirii. Moştenitorul legal nu poate avea vocaţie 
numai la bunuri singulare, privite izolat ut singuli, aşadar, nu poate fi imaginat niciun caz în 


care moştenitorul legal să aibă titlu particular. 


2.2. Moştenirea testamentară 

In dreptul roman, moştenirea testamentară era regula, fiind dezonorant ca o persoană să 
decedeze fără a lăsa testament, pe când in dreptul român contemporan regula o constituie 
moştenirea legală. 

Termenul de moştenire testamentară este utilizat în cazul în care transmisiunea mortis 
cauza are loc în temeiul testamentului întocmit de de cuius. Ca şi în cazul actualului sens al 
moştenirii legale, sub denumirea de moştenire testamentară, actualul Cod civil consacră 
regulile prin care testatorul îşi organizează devoluţiunea universală, cu titlu universl sau cu 
titlu particular, a bunurilor, desemnând persoanele ce îl succed şi întinderea drepturilor 
acestora. De menţionat e că şi donația este un mod de organizare a moştenirii, ea fiind inclusă 
în curprinsul actualului Cod civil în Titlul IV- „Moştenirea şi liberalităţile”, alături de 
testament.“ 

Testatorul va desemna o persoană, numită legatar, (moştenitor testamentar) să culeagă 


moştenirea în tot sau în parte. Legatarul poate fi: universal, atunci când culege întreaga 


! Art. 1086 C. civ.: „Rezerva succesorală este partea din bunurile moştenirii la care moştenitorii rezervatari au 
dreptul în virtutea legii, chiar împotriva voinţei defunctului, manifestată prin liberalități ori dezmoşteniri.” 

? 1. Genoiu, op. cit., pag. 17 

3 F. Deak, R. Popescu, Tratat..., op. cit., pag. 23-24 

* D. Văduva, op. cit., pag. 11 

moştenire, cu titlu universal, când are vocaţie la o fracțiune din moştenire, şi cu titlu 
particular când are vocaţie numai la bunuri singulare, anume determinate. ' 

Conform reglementărilor în vigoare, în ipoteza în care de cujus, ca testator, a făcut 
numai legate cu titlu particular, patrimoniul succesoral se transmite moştenitorilor legali, 
numai că aceştia vor fi obligaţi faţă de legatarii cu titlu particular să execute legatele, iar dacă 
obiectul legatului este un drept real asupra unui bun real determinat, acest drept va fi dobândit 
de legatar direct de la defunct şi, deci, nu va trece asupra moştenitorilor legali. Dacă testatorul 
a făcut unul sau mai multe legate cu titlu universal, dar ele nu epuizează întregul patrimoniu 
succesoral, devoluțiunea moştenirii va fi testamentară în limitele legatului sau legatelor şi 
legală pentru restul. 

De asemenea, atunci când de cujus a făcut legate şi există şi moştenitori rezervatari 
(descendenţi, ascendenți privilegiați, soţ supravieţuitor) moştenirea va fi legală cu privire la 
partea instituită de lege în favoarea moştenitorilor rezervatari (rezerva succesorală) şi 
testamentară cu privire la rest (cotitatea disponibilă). Chiar şi în această situaţie, dacă legatele 
nu epuizează cotitatea disponibilă în întregime, partea care rămâne se cuvine tot moştenitorilor 
rezervatari, însă nu în această calitate, ci în calitate de moştenitori legali, după regulile şi 
cotele stabilite de lege?. 

Moştenirea testamentară o poate înlătura pe cea legală în ipoteza în care testatorul nu a 
lăsat moştenitori rezervatari iar legatele inserate în testament epuizează întreaga masă 


succesorală. 


2.3.  Coexistenţa moştenirii legale cu moştenirea testamentară 


Cele două nu se exclud, din contră, ele pot coexista, întrucât Codul civil actual, în art. 
955: alin. (2), dispune în sensul că „O parte din patrimoniul defunctului se poate transmite 
prin moştenire testamentară, iar cealaltă parte prin moştenire legală.” 

Coexistenţa moştenirii testamentare cu cea legală fiind unanim admisă, se ridică 
problema, dacă o persoană poate să culeagă o anumită parte de moştenire în calitate de legatar 
şi o altă parte în calitate de succesor legal. Este posibil ca o persoană să cumuleze cele două 


calităţi. De exemplu, dacă există mai mulți legatari cu titlu universal, iar unul dintre ei nu vrea 
! F, Deak, R. Popescu, Zratat..., op. cit., pag. 24 


? Dumitru Macovei, Iolanda Elena Cadariu, op. cit, pag. 13. 
* În vechiul Cod civil art. 650: „Succesiunea se deferă sau prin lege, sau după voinţa omului, prin testament.” 

sau nu poate beneficia de legat, partea acestuia va putea fi culeasă ca moştenire legală de către 
legatarul care are şi o asemenea vocaţie, fiind rudă cu de cujus în grad succesibil sau soţ 
supravieţuitor, dacă această soluţie nu contravine dispoziţiilor testamentare!. 

Persoana chemată la moştenire de lege şi, totodată, gratificată prin testament poate 
opta diferit cu privire la moştenirea legală şi la legat’, adică sa o accepte pe prima şi sa renunţe 
la legat ori invers. Dacă însă legatul este mai mic decât cota legală, moştenitorul legal nu poate 
renunţa la legat pentru a moşteni mai mult, deoarece un asemenea legat poate avea şi 
semnificația unei exheredări parţiale, caz în care moştenitorul legal poate reclama numai 
rezerva prevăzută de lege în favoarea sa. 

Pentru ca o persoană să poată moşteni o altă persoană fizică trebuie îndeplinită, 
deosebit de condiţia capacităţii succesorale şi cea de a nu fi nedemnă, şi o a treia condiţie, şi 
anume, să fie chemată la moştenire, respectiv să aibă vocaţie succesorala, fie în temeiul legii, 
fie al testamentului, ori în baza unei instituţiuni contractuale’. 

Operaţiunea de determinare a cercului persoanelor chemate să culeagă patrimoniul 
unei persoane fizice decedate reprezintă devoluţiunea moştenirii. După izvorul acesteia, în 
dreptul succesoral român, devoluţiunea moştenirii poate fi legală, testamentară şi contractuală. 
Determinarea de către lege a persoanelor chemate să culeagă moştenirea celui care a încetat 
din viaţă are ca temei legăturile de rudenie rezultate din căsătorie, din afara căsătoriei sau din 
adopţie între aceste persoane şi cel care lasă moştenirea. Alături de acestea, cum este şi firesc, 
este chemat şi soţul supravieţuitor. 

Legiuitorul cheamă la moştenire rudele apropiate ale lui de cujus, şi anume: copiii, 
nepoţii, strănepoţii etc, părinţii, bunicii, străbunicii etc, fraţii şi surorile, descendenţii acestora 
până la gradul al IV-lea inclusiv, unchii şi mătuşile, verii primari, precum şi fraţii şi surorile 
bunicilor acestuia. 

În principiu, vocaţia succesorală legală este reciprocă. Astfel, dacă o persoană este 
chemată, potrivit legii, să moştenească o altă persoană, atunci şi aceasta din urmă are vocaţie 
succesorală faţă de prima“. In absenţa rudelor în grad succesibil şi a soţului supravieţuitor, 


dacă cel despre a cărui moştenire este vorba nu a lăsat testament sau chiar lăsând testament, 


! Francisc Deak, op. cit., pag. 9 

? Mihail Eliescu, op. cit., pag. 91. 

? Dumitru Macovei, Iolanda Elena Cadariu, op. cit, pag. 57. 
4 Idem. 

acesta nu cuprinde dispoziţii cu privire la patrimoniul testatorului sau aceste dispoziţii sunt 
ineficace, averea succesorală se cuvine statului. 

Cu toate că în dreptul roman funcţiona principiul incompatibilăţii moştenirii 
testamentare cu moştenirea legală (nemo partim testatus partim intestatus decedere potest- 
nimeni nu poate muri în parte cu testament, în parte fără testament), acest principiu nu a fost 
păstrat nici de Codul civil anterior şi nici de Codul civil actual. În dreptul roman moştenirea 
testamentară era regula, în vreme ce în dreptul nostru, regula o constituie moştenirea legală.! 

Spre exemplu, atunci când defunctul instituie numai legatari cu titlu particular, caz în 
care patrimoniul său succesoral se transmite potrivit legii moştenitorilor legali, acestora din 
urmă revenindu-le obligaţia de a executa, față de cei dintâi, legatele, iar dacă obiectul legatului 
este un drept real asupra unui bun individual determinat, această obligație nu subzistă, 
deoarece, dreptul în discuţie nu va trece asupra moştenitorilor legali, ci va fi dobândit de către 
legatar, direct de la defunct.” 

În final, apreciem faptul că Legea nr. 287/2009, cu titlu de noutate, consacră expres 
coexistența moştenirii legale cu cea testamentară. În lumina vechiului Cod civil, această 


posibilitate beneficia numai de o consacrare indirectă potrivit dispoziţiilor art. 650. 


2.4.  Coexistenţa calităţii de moştenitor legal cu cea de legatar 


O persoană poate cumula, potrivit prevederilor art. 1102 din actualul Cod civil, atât 
calitatea de moştenitor legal, cât şi pe cea de moştenitor testamentar. Astfel, o persoană poate 
beneficia de vocaţie multiplă la moştenire, în măsura în care este instituită de către defunct în 
calitate de legatar şi este, în acelaşi timp, rudă cu acesta. Deşi persoana aflată în această 
situaţie poate opta, în principiu, diferit cu privire la moştenire, acceptând numai moştenirea 
testamentară sau invers, totuşi nu poate renunţa la legatul a cărui valoare este mai mică decât 
cota legală, care respectă rezerva succesorală a acestuia, pentru a accepta moştenirea legală, 
dacă rezultă din testament că defunctul a urmărit o dezmoştenire parțială a acestuia. 

Relevăm că actualul Cod civil reglementează vocaţia multiplă la moştenire, consacrând 


astfel, coexistenţa calităţii de moştenitor legal cu cea de legatar. Totuşi, şi în lumina vechilui 


! I, Genoiu, Dreptul la moștenire în Noul Cod Civil, Ed. C.H. Beck, Bucureşti, 2012, pag. 18 
? Ibidem, pag. 18; F. Deak, R. Popescu, Tratat..., op. cit., pag. 25; 

Cod civil era admisă această coexistenţă, însă acest act normativ nu conţinea nicio dispoziție 


expresă cu privire la acest aspect. * 


3 I. Genoiu, op. cit., pag. 19 

CAPITOLUL III. TESTAMENTUL 
Secţiunea I. Consideraţii generale asupra testamentului 
§1. Noţiunea testamentului şi reglementarea legală a acestuia 


Problematica testamentului este reglementată de noul Cod civil în Cartea a IV-a, 
„Despre moştenire şi lhberalităţi”, Titlul III „Liberalităţile”, Capitolul III „Testamentul", art. 
1034-1099. 

Astfel, art. 955 NCC prevede că: „Patrimoniul defunctului se transmite prin 
moştenire legală, in măsura în care cel care lasă moştenirea nu a dispus altfel prin testament. 
O parte din patrimoniul defunctului se poate transmite prin moştenire testamentară, iar 
cealaltă parte prin moştenire legală". 

Aşadar, în sistemul nostru de drept este admisă coexistența moştenirii legale cu 
moştenirea testamentară, cea dintâi reprezentând regula şi constituind dreptul comun în 
materia transmiterii patrimoniului succesoral. Regulile instituite de legiuitor în materia 
moştenirii legale pot fi înlăturate, în tot sau în parte, prin voința defunctului, exprimată în 
testament, întrucât legislaţia noastră a consacrat principiul libertăţii testamentare, orice 
persoană capabilă poate dispune de patrimoniul său pentru cauză de moarte printr-un act de 
ultimă voinţă. 

Potrivit dispoziţiilor art. 1034 NCC, „Testamentul este actul unilateral, personal şi 
revocabil prin care o persoană, numită testator, dispune în una dintre formele cerute de lege, 
pentru timpul cât nu va mai fi în viaţă". 

Aşadar, noul Cod civil, ţinând cont de criticile formulate de doctrină cu privire la 
noţiunea testamentului în lumina Codului civil de la 1864), defineşte de o manieră 
corespunzătoare actul de ultimă voinţă, circumscriindu-i conţinutul nu numai legatului (acea 
dispoziţie testamentară referitoare la patrimoniul succesoral sau la bunurile care fac parte din 
acesta), ci şi altor dispoziţii, precum desemnarea unui legatar, dispoziţii referitoare la partaj, 


revocarea dispoziţiilor testamentare anterioare, dezmoştenirea, instituirea unor executori 


! Potrivit dispoziţiilor art. 802 din Codul civil de la 1864, „Testamentul este un act revocabil prin care testatorul 
dispune pentru timpul încetării sale din viaţă, de tot sau parte din avutul său”. 

testamentari, sarcinile impuse legatarilor sau moştenitorilor legali, dispoziţii care produc 
efecte după decesul testatorului (art. 1035 NCC). 

Literatura de specialitate! a definit testamentul ca un tipar, o formă cuprinzând o 
multitudine de acte juridice de sine-stătătoare, cu regim juridic diferit, în susținerea tezei 
potrivit căreia numeroasele acte juridice, care pot îmbrăca forma testamentului, nu au acelaşi 
regim juridic, prezentând caractere juridice diferite, sunt invocate dispoziţiile art. 416 alin. (3) 
NCC, potrivit cărora recunoaşterea paternității copilului din afara căsătoriei printr-un 
testament este irevocabilă, în condiţiile în care testamentul este un act esențialmente revocabil. 
Aşadar, nu suntem în prezenţa unei excepţii de la principiul revocabilităţii testamentului, ci 
suntem în prezenţa demonstraţiei că, în cadrul testamentului, pot coexista mai multe acte de 
sine-stătătoare?. 

Din teza potrivit căreia testamentul poate cuprinde mai multe acte juridice de sine- 
stătătoare, rezultă şi consecinţa că validitatea acestora este analizată separat, nulitatea unuia 
neatrăgând nulitatea celorlalte. 

În schimb, viciile de formă ale unei singure dispoziţii testamentare atrag nulitatea 


absolută a testamentului, întrucât forma testamentară este comună. 


$2. Caracterele juridice ale testamentului 

Din definiția testamentului rezultă şi caracterele juridice ale acestuia. Astfel, actul 
de ultimă voinţă este un act juridic unilateral, prezentând caracter personal, revocabil, solemn 
şi mortis causa. Aşadar, sub aspectul caracterelor juridice ale testamentului, noua reglementare 
în materie civilă, în mod firesc de altfel, nu inovează. 

a) Testamentul este un act juridic unilateral. 

Din punctul de vedere al formării sale, testamentul este un act juridic unilateral, 
exprimând numai voinţa testatorului. Pentru formarea testamentului, nu este necesară 
acceptarea dispoziţiei testamentare de către legatar. Numai prin voinţa exclusivă a testatorului, 
testamentul produce efecte juridice, transmiţându-se legatul către legatar din momentul 
deschiderii moştenirii, cu condiţia ca acesta din urmă să nu-l repudieze. Acceptarea legatului 
! A se vedea: C, Hamangiu, I. Rosetti-Bălănescu, Al. Băicoianu, op. cit., p. 826; M. Eliescu, op. cit., p. 199-205; 
C. Stătescu, op. cit., p. 156-158; D. Macovei, op. cit., p. 69-70. De altfel, în aceiaşi termeni se exprimă literatura 
de specialitate în unanimitate. 


2 A se vedea E. Poenaru, Recunoașterea prin testament a copilului din afara căsătoriei, în Revista „Justiţia nouă" 
nr. 3/1956, p. 463 şi urm. 

constituie un alt act unilateral (actul de opțiune succesorală), distinct de testament şi 
producător de efecte juridice aparte. Aşadar, nu trebuie confundată acceptarea legatului, cu 
acceptarea necesară încheierii unui contract (act juridic bilateral). 

b) Testamentul este un act juridic esențialmente personal, astfel încât nu poate fi 
încheiat prin reprezentare sau cu încuviințarea ocrotitorului legal. 

Caracterul personal al testamentului nu este înlăturat, în ipoteza în care testatorul 
solicită şi primeşte consultaţii de specialitate în vederea redactării actului său de-ultimă voinţă, 
în măsura în care acesta exprimă exclusiv voinţa personală a autorului. 

Din caracterul personal al testamentului (şi în egală măsură din caracterul unilateral 
şi revocabil) rezultă şi caracterul individual al acestuia, legiuitorul! interzicând expres 
testamentul reciproc (prin care două sau mai multe persoane testează, prin acelaşi act, fie una 
în favoarea celeilalte, fie amândouă în favoarea unui terţ). 

c) Testamentul este un act juridic solemn, pentru validitatea sa trebuind îndeplinită 
forma cerută de lege, sub sancţiunea nulităţii absolute. 

Testatorul are posibilitatea de a opta pentru una dintre formele reglementate de 
lege. Aşadar, libertatea testatorului este limitată de legiuitor. 

d) Testamentul este un act juridic mortis causa, întrucât produce efecte numai 
după moartea testatorului; 

Aşadar, legatarul nu primeşte niciun drept în timpul vieţii testatorului, acesta din 
urmă având dreptul de dispoziţie asupra bunurilor care formează obiectul testamentului. Deşi 
efectele testamentului se produc la momentul deschiderii moştenirii testatorului, condiţiile 
acestuia de validitate se apreciază raportat la momentul întocmirii sale. 

e) Testamentul este un act juridic esențialmente revocabil. 

Oricând (până la momentul morţii sale) şi în mod absolut, testatorul, prin voinţa sa 
unilaterală, poate revoca sau modifica dispoziţiile sale testamentare. Testatorul nu poate 
renunţa la dreptul de a revoca testamentul, întrucât ar realiza un act juridic asupra unei 
moşteniri nedeschise, interzis expres de lege’. 

Aşadar, din punctul de vedere al caracterelor sale juridice, testamentul se constituie 


într-o excepţie de la dreptul comun, fiind guvernat de reguli de fond şi de formă speciale. 


! Art. 1036NCC. 
? Art. 956 NCC 

$3. Cuprinsul testamentului 


Potrivit dispozițiilor art. 1035 NCC, „Testamentul conține dispoziţii referitoare la 
patrimoniul Succesoral sau la bunurile ce fac pane din acesta, precum şi la desemnarea 
directă sau indirectă a legatarului. Alături de aceste dispoziţii sau chiar şi In lipsa unor 
asemenea dispoziţii, testamentul poate să conţină dispoziţii referitoare la partaj, revocarea 
dispozițiilor testamentare anterioare, dezmoştenire, numirea de executori testamentari, sarcini 
impuse legatarilor sau moștenitorilor legali şi alte dispoziţii care produc efecte după decesul 
testatorului". 

Aşadar, testamentul poate cuprinde!: 

a) legate (universale, cu titlu universal sau cu titlu particular), reprezentând, 
potrivit dispoziţiilor art. 986 NCC, acele dispoziţii testamentare „,...prin care testatorul 
stipulează ca, la decesul său, unul sau mai mulți legatari să dobândească întregul său 
patrimoniu, o fracțiune din acesta sau anumite bunuri determinate”. 

Aşa cum rezultă din dispozițiile art. 1035 NCC, legatele reprezintă obiectul 
principal al testamentului. 

b) dezmoşteniţi, reprezentând acele dispoziţii cu privire la înlăturarea de la 
moştenire a unor moştenitori legali, în limitele prevăzute de lege; 

c) desemnarea unui/unor executori testamentari, care să asigure executarea 
dispoziţiilor testamentare; 

d) sarcini (obligaţii) impuse legatarului sau moştenitorilor legali, fie de natură 
patrimonială, fie de altă natură; 

e) revocarea, totală sau parțială, a unui testament anterior sau numai a unei 
dispoziţii testamentare anterioare ori retractarea revocării anterioare; 

f) partajul de ascendent, reprezentând partajul făcut de testatorul ascendent între 
descendenții săi, cu privire la toate bunurile succesorale sau numai o parte dintre acestea; 

g) recunoaşterea de către mamă a unui copil născut din părinți necunoscuţi sau de 
către tată a unui copil din afara căsătoriei; 

h) dispoziţii cu privire la funeralii şi înmormântare sau cu privire la corpul său 


după moarte (art. 80 NCC); 


1 A se vedea şi Uniunea Naţională a Notarilor Publici, Codul Civil al României. Îndrumar notarial, vol. I, Ed. 
Monitorul Oficial, Bucureşti, 2011, p. 374-375. 

1) desemnarea persoanei care urmează a fi numită tutore al copiilor testatorului (art 

j) dispoziţii cu privire la partea ce i s-ar cuveni soţului testator din comunitatea de 
bunuri, la încetarea căsătoriei (art. 350 NCC); 

k) testatorul poate să-şi dea acordul sau să interzică, după decesul său, prelevarea 
de organe, ţesuturi şi celule umane, în scop terapeutic sau ştiinţific (art. 81 NCC); 

1) dispoziţii cu privire la înfiinţarea unei fundaţii; 

m) interdicția înstrăinării unui bun, pentru o durată de cel mult 49 de ani, cu 
condiţia să existe un interes serios şi legitim (art. 627 NCC); 

n) împuternicirea unei persoane în vederea administrării unuia sau mai multor 
bunuri, a unei mase patrimoniale sau a unui patrimoniu care nu îi aparţine (art. 792 NCC); 

o) alegerea legii aplicabile propriei succesiuni (art. 2634 NCC); 

p) precum şi alte dispoziţii de ultimă voinţă ale testatorului, în măsura în care 


acestea nu încalcă ordinea publică. 
$4. Proba testamentului 


Noul Cod civil reglementează în art. 1037 proba testamentului. Astfel, „Orice 
persoană care pretinde un drept ce se întemeiază pe un testament trebuie să dovedească 
existența şi conţinutul lui în una dintre formele prevăzute de lege" [art. 1037 alin. (1) NCC]. 
Aşadar, sarcina probei existenţei şi conţinutului testamentului revine persoanei interesate, după 
regulile dreptului comun în materie. 

În prezent, dreptul comun în materie este reprezentat de dispoziţiile art. 1169-1206 
din Codul civil de la 1864, singurele dispoziţii ale acestui act normativ care nu au fost 
abrogate prin intrarea în vigoare a noului Cod civil. Aceste dispoziţii însă, care reglementează 
materia probelor, vor fi abrogate la data intrării în vigoare a Legii nr. 134/2010 privind Codul 
de procedură civilă!. 

Precizăm, de asemenea, că noul Cod civil nu conţine dispoziţii referitoare la probe, 


acestea, In mod firesc de altfel, fiind conţinute de noul Cod de procedură civilă. 


! Legea nr. 134/2010 privind Codul de procedură civilă a fost publicată în M.Of. nr. 485 din 15 iulie 2010, însă 
data intrării sate în vigoare nu a fost stabilită încă. 

Drept urmare, orice persoană interesată poate dovedi existenţa şi conţinutul 
testamentului, în una dintre formele prevăzute de lege, după regulile cuprinse în art. 1169- 
1206 din Codul civil de la 1864. Întrucât forma scrisă a testamentului constituie o condiţie de 
validitate a acestuia, absenţa ei atrăgând nulitatea absolută a actului de ultimă voinţă, persoana 
interesată poate dovedi, ca regulă, existența sau conţinutul testamentului numai printr-un 
înscris care îndeplineşte, după caz, condiţiile testamentului autentic, olograf, privilegiat sau al 
sumelor şi valorilor depozitate. 

În mod excepţional însă, „Dacă testamentul a dispărut printr-un caz fortuit sau de 
forță majoră sau prin fapta unui terț, fie după moartea testatorului, fie în timpul vieţii sale, 
însă fără ca acesta să îi fi cunoscut dispariţia, valabilitatea formei şi cuprinsul testamentului 
vor putea fi dovedite prin orice mijloc de probă" [art. 1037 alin. (2) NCC]. 

Aşadar, numai în ipoteza în care testamentul a dispărut printr-un caz fortuit, de 
forţă majoră sau prin fapta unui terţ, valabilitatea formei şi cuprinsului testamentului vor putea 
fi dovedite prin orice mijloc de probă. Precizăm că poate fi folosit orice mijloc de probă pentru 
a se dovedi valabilitatea formei şi conţinutul testamentului chiar şi în ipoteza în care 
testamentul a dispărut din caz fortuit, forță majoră sau din fapta terţului, în timpul vieţii 
testatorului, în măsura în care acesta nu a cunoscut despre dispariţia actului său de ultimă 
voinţă. 

Procedura prevăzută de art. 1037 alin. (2) NCC este de competenţa exclusivă a 


instanţei de judecată. 


§5. Interpretarea testamentului 


Deşi testamentul este un act solemn, acesta nu este realizat de către un funcţionar 
public competent, decât în cazul testamentului autentic. Mai mult, în niciun caz voinţa 
testatorului nu trebuie să se exprime în termeni sacramentali. Aşadar, testamentul (mai ales cel 
olograf) poate conţine clauze îndoielnice, ambigue, care necesită a fi interpretate. Competentă 
să realizeze această operaţiune juridică este instanţa de judecată, judecătorul nefiind ghidat, în 
principiu, în demersul său juridic, de dispoziţii legale speciale. 

Astfel, potrivit dispoziţiilor art. 1039 NCC, „Regulile de interpretare a 


contractelor sunt aplicabile şi testamentului, în măsura în care sunt compatibile cu 

caracterele juridice ale acestuia". Potrivit dispoziţiilor alin. (2) şi (3) ale aceluiaşi text de lege, 
constituie reguli speciale de interpretare a testamentului, următoarele: 

- elementele extrinseci înscrisului testamentar pot fi folosite numai în măsura în 
care se sprijină pe cele intrinseci; 

- legatul în favoarea creditorului nu este prezumat a fi făcut în compensaţia 
creanţei sale. 

Drept urmare, trebuie respectate, în materia interpretării clauzelor testamentare 
lipsite de claritate, următoarele reguli: 

a) în interpretarea dispoziţiilor testamentare trebuie avută în vedere voinţa reală a 
testatorului şi nu sensul literal al termenilor (art. 1266 NCC), căci in conditionibus 
(testamenti) primum locum voluntas defuncti obtinet, 

b) intenţia testatorului va fi căutată, în primul rând, în conținutul testamentul şi 
numai apoi în acte şi împrejurări exterioare”, iar elementele extrinseci înscrisului testamentar 
pot fi folosite numai în măsura în care se sprijină pe cele intrinseci; 

c) în caz de îndoială, clauza se interpretează în favoarea moștenitorilor legali şi nu 
a legatarilor; 

d) clauza testamentară se interpretează în sensul în care poate avea un efect, nu în 
acela în care nu ar avea niciunul [art. 1268 alin. (3) NCC]; 

e) clauzele testamentare se interpretează unele prin altele, dându-se fiecăreia 
înţelesul ce rezultă din întregul act (art 1267 NCC); 

f) legatul în favoarea creditorului nu este prezumat a fi făcut în compensaţia 


creanţei sale. 


$6. Condiţiile esenţiale de validitate ale testamentului“ 

Deşi noul Cod civil, reglementând problematica testamentului, face referire numai 
la consimțământul testatorului, actul de ultimă voinţă trebuie însă să se conformeze tuturor 
condiţiilor esenţiale pentru validitatea contractului, acestea constituind dreptul comun în 
materie. Aşadar, testamentul trebuie să îndeplinească condiţiile esenţiale de validitate 


! A se vedea, in acest sens, Fr. Deak, op. cit., p. 160-161. 

2 A se vedea, C Hamangiu, L Rosetti Bălănescu. Al. Băicoianu, op. cit., p. 874. 

3 A se vedea şi I. Genoiu, Condiţiile de validitate ale testamentului în noul Cod civil român şi în dreptul francez, 
în volumul Lumen International Scientific Conference 2011 „Logos, universalitate, mentalitate, educaţie, 
noutate", Secţiunea Drept, Ed. Lumen, laşi, 2011, p. 87-106. Pentru problematica acestora, în lumina vechiului 
Cod civil, a se vedea, printre alţii, şi D. Văduva, op. cit., p. 65-105. 

prevăzute de art. 1179 NCC privind capacitatea, consimţământul, obiectul şi cauza. Mai mult, 
testamentul fiind un act juridic solemn, este necesar ca acesta să îmbrace forma solemnă. 
In cele ce urmează, vom învedera numai particularitățile pe care condiţiile de 


validitate le prezintă în materia testamentului. 


6.1. Capacitatea de a dispune şi de a primi prin testament 

Asemănător Codului civil de la 1864, noul Cod civil instituie, prin dispoziţiile art. 
987 şi urm., reguli speciale cât priveşte capacitatea de a dispune, respectiv de a primi prin 
testament. 

Potrivit dispoziţiilor art. 987 alin. (1) NCC, „Orice persoană poate face şi primi 
liberalităţi, cu respectarea regulilor privind capacitatea". De asemenea, este capabil de a 
primi prin testament oricine este conceput la data morţii testatorului, întrucât, în temeiul 
dispoziţiilor art. 36 NCC, „Drepturile copilului sunt recunoscute de la concepțiune, însă 
numai dacă el se naşte viu". 

Regula este reprezentată, aşadar, de capacitate, în timp ce incapacitatea reprezintă 
excepţia. Constituind excepţia, incapacităţile trebuie să fie expres prevăzute de lege şi sunt de 


strictă interpretare. 


6.1.1. Capacitatea de a dispune prin testament 

Condiţia capacităţii de a dispune prin testament trebuie îndeplinită la data la care 
testatorul îşi exprimă consimțământul [art. 987 alin. (1) NCC]. 

Are capacitatea de a dispune prin testament, persoana fizică ce a împlinit vârsta de 
18 ani, minorul de 16 ani căsătorit şi minorul care a dobândit capacitate anticipată de 
dispoziţie. 

Se impune precizat aşadar faptul că noul Cod civil permite dobândirea capacităţii 
depline de exerciţiu de către minorul de 16 ani care se căsătoreşte [art. 39 alin. (1) NCC]. De 
asemenea, noul Cod civil reglementează, prin dispoziţiile art. 40, posibilitatea instanţei de 
tutelă de a recunoaşte minorului care a împlinit vârsta de 16 ani, capacitate deplină de 
exerciţiu!. Suntem în această ipoteză în prezenţa capacităţii de exerciţiu anticipată. 


! In acest scop, vor fi ascultați şi părinţii sau tutorele minorului, luându-se, când este cazul, şi avizul consiliului 
de familie. Consiliul de familie se poate constitui, în temeiul dispoziţiilor art. 124 NCC, pentru a supraveghea 


modul în care tutorele îşi exercită drepturile şi îşi îndeplineşte îndatoririle cu privire la persoana şi bunurile 

Constatăm astfel că noul Cod civil inovează sub aspectul capacităţii de a dispune 
prin testament, permiţând instanţei de tutelă să confere capacitate de exercițiu anticipată 
minorului care a împlinit vârsta de 16 ani. Aşadar, pe această cale, minorul de 16 ani 
dobândeşte deplină capacitate de exerciţiu şi poate să dispună prin testament. 

Cât priveşte incapacitatea de a dispune prin testament, noul Cod civil, prin 
dispoziţiile art. 988, arată că cel lipsit de capacitate de exerciţiu (anume, minorul care nu a 
împlinit vârsta de 14 ani şi persoana pusă sub interdicție judecătorească) sau cu capacitate 
restrânsă de exercițiu (minorul cu vârsta cuprinsă între 14 şi 18 ani) nu poate dispune de 
bunurile sale prin testament [art. 988 alin. (1) NCC]. 

Mai mult, „...nici chiar după dobândirea capacităţii depline de exerciţiu, persoana 
nu poate dispune prin liberalităţi în folosul celui care a avut calitatea de reprezentant ori 
ocrotitor legal al său, înainte ca acesta să fi primit de la instanţa de tutelă descărcare pentru 
gestiunea sa" [art, 988 alin. (2) NCC]. în mod excepţional însă, persoana majoră poate testa în 
favoarea ocrotitorului sau reprezentantului său legal, chiar mai înainte ca acesta din urmă să 
fie descărcat de gestiune, dacă reprezentantul sau, după caz, ocrotitorul legal este ascendentul 
testatorului [art. 988 alin. (2) NCC]. 


Nesocotirea acestei incapacităţi atrage nulitatea relativă a testamentului. 


6.1.2. Capacitatea de a primi prin testament 

Potrivit dispoziţiilor art. 987 alin. (1) NCC, orice persoană poate fi ratificată prin 
testament. Condiţia capacităţii de a primi prin testament trebuie îndeplinită la data deschiderii 
moştenirii testatorului [art. 987 alin. (4) NCC]. Aşadar, poate fi gratificată prin testament 
persoana fizică concepută, sub condiţia de a se naşte vie (art. 36 NCC) şi persoana Juridică, de 
la data actului de înfiinţare sau, în cazul fundațiilor testamentare, din momentul deschiderii 
moştenirii testatorului, chiar şi în cazul în care legatele nu sunt necesare pentru ca persoana 
juridica să ia fiinţă în mod legal (art. 208 NCC). 

Persoana juridică poate dobândi prin hberalităţi orice drepturi şi obligaţii, în afara 
acelora care, prin natura lor sau potrivit legii, nu pot aparţine decât persoanei fizice [art. 206 


alin. (1) NCC]. Mai mult, persoanele juridice fără scop patrimonial pot dobândi prin testament 


minorului. 

numai acele drepturi şi obligaţii civile, care sunt necesare pentru realizarea scopului stabilit 
prin lege, actul de constituire sau statut [art. 206 alin. (2) NCC]. 

Cât priveşte incapacitățile speciale de a primi prin testament, noul Cod civil 
distinge între incapacităţi speciale în materia liberalităţilor (aşadar, incapacității comune 
donaţiei şi legatului) şi incapacități speciale în materia legatelor. 

. Constituie incapacități speciale cu incidenţă atât în materia donațiilor, cât şi a 
legatului următoarele: 

a) incapacitatea care priveşte medicii, farmaciştii sau alte persoane care, în mod 
direct sau indirect, i-au acordat îngrijire de specialitate testatorului pentru boala care este 
cauză a decesului [art. 990 alin. (1) NCC]. 

Pentru a opera această incapacitate, este necesar ca persoanele menţionate să-i 
acorde testatorului îngrijire de specialitate, în perioada în care acesta din urmă a redactat 
testamentul. 

Cu titlu de excepţie, sunt valabile următoarele categorii de legate [art. 990 alin. (2) 
NCC]: 

- legatele dispuse în favoarea soțului, rudelor în linie dreaptă sau colateralilor 
privilegiați, chiar dacă aceştia i-au acordat testatorului asistență de specialitate pentru boala 
care este cauză a decesului, în perioada în care acesta din urmă şi-a redactat testamentul; 

-  legatele dispuse în favoarea altor rude până la al patrulea grad inclusiv, dacă, la 
data întocmirii testamentului, testatorul nu are soţ şi nici rude în linie dreaptă sau colaterali 
privilegiați. 

b) incapacitatea care priveşte preoţii sau alte persoane care i-au acordat asistență 
religioasă testatorului, în timpul bolii care este cauză a decesului. Ca şi în cazul medicilor, 
farmaciştilor şi persoanelor asimilate de lege acestora, este valabil legatul dispus în favoarea 
preotului sau persoanelor asimilate acestuia, care au faţă de testator calitatea de soţ, rude în 
linie dreaptă sau colaterali privilegiați, sau, în lipsa acestora, rude până la al patrulea grad 
inclusiv [art. 990 alin. (3) NCC]. 

Nesocotirea acestei incapacităţi speciale atrage nulitatea relativă a legatului. Dacă 
testatorul a decedat din cauza bolii, termenul de prescripţie a acţiunii în nulitate relativă curge 
de la data la care moştenitorii au luat cunoştinţă de existenţa legatului [art. 990 alin. (4) NCC], 


iar dacă testatorul s-a restabilit, legatul devine valabil [art. 990 alin. (5) NCC]. 

Constituie incapacității speciale în materia legatelor, potrivit dispoziţiilor art. 991 
NCC, următoarele: 

a) incapacitatea de a primi a notarului public care a autentificat testamentul; 

b) incapacitatea de a primi a interpretului care a participat la procedura de 
autentificare a testamentului; 

c) incapacitatea de a primi a martorilor care-l asistă pe testator cu ocazia 
autentificării testamentului, respectiv a martorilor care trebuie să semneze testamentele 
privilegiate; 

d) incapacitatea de a primi a agenţilor instrumentatori ai testamentelor privilegiate 
(funcţionarul competent al autorităţii civile locale, în caz de epidemii, catastrofe, războaie sau 
alte asemenea împrejurări excepţionale; comandantul navei sau aeronavei sau cel care îl 
înlocuieşte pe acesta; comandantul unității militare sau cel care îl înlocuieşte pe acesta; 
directorul, medicul şef al instituţiei sanitare, medicul şef al serviciului sau medicul de gardă); 

e) incapacitatea de a primi a persoanelor care au acordat în mod legal asistență 
juridică la redactarea testamentului. 

Nerespectarea acestor incapacităţi atrage, de asemenea, sancţiunea nulităţii relative. 

Din analiza dispoziţiilor noului Cod civil în materia capacităţii de a dispune, 
respectiv de a primi prin testament, rezultă faptul că acest act normativ nu a preluat dispoziţiile 
Codului civil de la 1864, potrivit cărora minorul care a împlinit vârsta de 16 ani poate dispune 
prin testament numai de jumătate din bunurile sale. Considerăm că opțiunea legiuitorului de a 
renunţa la această incapacitate este justă, asigurând astfel o reală protecție intereselor 
minorului. 

De asemenea, constatăm faptul că noul Cod civil reglementează unele incapacități 
speciale în materia legatului. Apreciem ca fiind deosebit de utilă reținerea de către noua 
reglementare în materie succesorală a acestor incapacităţi, cu aplicaţie exclusivă în materia 
legatelor. Reţinând aceste incapacităţi, noul Cod civil dă dovadă de consecvență, armonizând 
perfect dispoziţiile sale incidente în materia capacităţii, cu cele care au aplicaţie în materia 
testamentelor privilegiate. 

Apreciem că, şi în lumina noului Cod civil, ar putea fi realizată distincția între 
incapacității de folosinţă (absolute şi relative) şi incapacități de exercițiu, această clasificare 


prezentând, în principal, utilitate teoretică. 

6.1.3. Simulaţia în materia incapacităţilor speciale de a primi 

Dispoziţia testamentară va fi anulabilă chiar dacă testatorul, în scopul de a face 
inaplicabile dispoziţiile legale care instituie incapacității de a primi prin testament, recurge la 
interpunerea de persoane, gratificând o alta persoană (capabilă), în sarcina căreia instituie 
obligaţia de a restitui legatul persoanei incapabile. 

Fraudarea legii în astfel de cazuri trebuie dovedită. Pentru a atenua dificultatea 
realizării acestei dovezi, legiuitorul [în art. 992 alin. (1) NCC] a instituit prezumția relativă 
potrivit căreia sunt persoane interpuse: ascendenţii, descendenţii şi soţul persoanei incapabile 
de a primi prin testament, precum şi ascendenţii şi descendenţii soţului acestei persoane. In 
consecinţă, aceste persoane devin incapabile de a primi, iar dispoziţiile testamentare făcute în 
favoarea lor sunt anulabile. 

Noul Cod civil, prin dispozițiile mai sus menţionate, consacră noutăţi cu privire la 
simulație în materia testamentului. Astfel, Legea nr. 287/2009, pe de o parte, transformă 
prezumția cu privire la persoanele interpuse într-o prezumție relativă, iar, pe de altă parte, 
extinde sfera persoanele vizate de aceasta. Apoi, noul Cod civil arată că sancţiunea aplicabilă 
în cazul simulaţiei este nulitatea relativă, in ceea ce ne priveşte, considerăm că şi aceste 


noutăţi prezintă caracter util şi just. 


6.2. Consimţământul 

Potrivit dispoziţiilor art. 1038 alin. (1) NCC, „Testamentul este valabil numai dacă 
dispunătorul a avut discernământ şi consimţământul său nu a fost viciat". 

Aceste dispoziţii legale trebuie coroborate însă cu cele ale art. 1204-1224 care 
reglementează valabilitatea consimțământului în materia contractului. 

Drept urmare, consimţământul testatorului trebuie să fie serios, liber şi exprimat în 
cunoştinţă de cauză. 

În principiu, în materie testamentară, consimţământul testatorului poate fi viciat 
prin eroare, doi sau violenţă, leziunea neputând fi întâlnită în această materie. 

Eroarea poate atrage vicierea consimţământului şi anulabilitatea testamentului, 


numai în măsura în care, la momentul redactării testamentului, testatorul s-a aflat într-o eroare 

esențială [art. 1207 alin. (1) NCC]. Eroarea este esențială şi poate atrage anularea 
testamentului în următoarele ipoteze: 

- poartă asupra identităţii legatarului sau asupra calităţilor sale esenţiale, în absenţa 
cărora testatorul nu l-ar fi gratificat (testatorul a considerat că legatarul este copilul său din 
afara căsătoriei); 

- poartă asupra motivului determinant al testamentului (testatorul nu a ştiut că are 
rude de sânge; dacă testatorul ar fi cunoscut despre existenţa unor rude de sânge, acesta nu ar 
fi instituit legatari). 

Asemănător anterioarei reglementări în materie civilă, noul Cod civil nu prevede că 
pentru această din urmă cauză intervine nulitatea contractului, in cazul testamentului însă, care 
este un act juridic unilateral, se impune intervenţia nulităţii acestuia pentru un astfel de motiv!. 

Teoretic, testamentul poate fi anulat pentru vicierea consimțământului testatorului 
prin violenţă, fizică sau morală, în practică însă, o asemenea ipoteză nu este întâlnită, întrucât 
testatorul, al cărui consimţământ a fost viciat prin violenţă, are posibilitatea ca ulterior să 
revoce un astfel de testament. 

Cel mai frecvent, în materie testamentară este întâlnit dolul. În art. 1038 alin. (2), 
noul Cod civil arată că „Dolul poate atrage anularea testamentului, chiar dacă manoperele 
dolosive nu au fost săvârşite de beneficiarul dispoziţiilor testamentare şi nici nu au fost 
cunoscute de către acesta". 

Şi în lumina dispoziţiilor noului Cod civil, putem aprecia că dolul prezintă în 
materie testamentară unele particularități, reprezentate de captaţie şi sugestie. Vicierea 
consimțământului prin doi constă în utilizarea de către legatar (sau de către reprezentantul, 
prepusul sau gerantul afacerilor legatarului) a unor manopere viclene pentru a câştiga 
încrederea testatorului şi pentru a-l determina să dispună în sensul în care nu ar fi fâcut-o din 
proprie inițiativă’. 

Este dificil de realizat o distincţie netă între cele două forme ale dolului, în materie 
testamentară, întrucât acestea se întrepătrund atât din punctul de vedere al activităţilor folosite, 
cât şi al scopului urmărit. 

In esenţă, captaţia constă în folosirea de către o persoană a unor mano-—pere 


dolosive şi a unor mijloace frauduloase directe şi brutale (precum: sechestrarea dispunătorului, 


11. Adam, A. Rusu, op. cit., p. 163. 
? M. Eliescu, op. cit., p. 178-179; St. Cărpenaru, op. cit., p. 430; Fr. Deak, op. cit., p. 171. 

interceptarea corespondenţei acestuia, îndepărtarea rudelor şi a prietenilor etc.), în scopul de a 
câştiga încrederea dispunătorului, înşelându-i buna-credinţă şi determinându-l să o gratifice 
prin testament. 

Sugestia însă constă în folosirea unor mijloace indirecte şi cu caracter ascuns, 
insidios, rafinat (precum: şiretenii, afirmaţii mincinoase la adresa diferiților moştenitori legali, 
specularea anumitor concepţii sau sentimente ale testatorului), în scopul de a sădi în mintea 
testatorului ideea de a face o liberalitate, pe care altfel nu ar fi fâcut-o. 

Sugestia şi captaţia atrag anularea testamentului numai în măsura în care au alterat 
consimțământul testatorului, în sensul că, fără exercitarea lor, acesta nu ar fi făcut o 
liberalitate. Aşadar, prin ele însele, captația şi sugestia nu constituie cauze de anulare a 
testamentului. Afecţiunea simulată faţă de testator sau prestarea interesată a unor servicii sau 
îngrijiri nu atrag nulitatea testamentului, dacă nu l-au determinat pe testator să facă o 
liberalitate. Nu trebuie confundate manoperele dolosive, cu adevăratele manifestări de 
compasiune şi de întrajutorare firească între oameni, care nu sunt rezultatul unei intenţii 
frauduloase de captaţie şi sugestie. 

În concluzie, pentru a fi în prezenţa dolului, în materie testamentară, trebuie 
îndeplinite în mod cumulativ următoarele condiţii”: 

a) utilizarea unor manopere şi mijloace viclene, frauduloase; 

b) intenţia de a induce în eroare cu rea-credinţă pe testator; 

c) manoperele frauduloase să aibă ca rezultat alterarea voinţei testatorului, acesta 
dispunând în sensul în care nu ar fi făcut-o din proprie iniţiativă. 

Întrucât testamentul este un act unilateral, nu trebuie îndeplinită, în această materie, 
condiţia ca dolul să provină de la cealaltă parte, acesta putând proveni de la orice persoană. 

Aprecierea notarului inserată în testamentul autentic, potrivit căreia 
consimţământul testatorului nu a fost viciat la momentul întocmirii actului de ultimă voinţă, 
face dovadă numai până la proba contrară, putând fi combătută prin orice mijloc de probă. 

În materia testamentului cu conţinut complex, cuprinzând mai multe acte juridice 
de sine-stătătoare, putem întâlni un consimțământ viciat numai parțial, astfel încât unele 
dispoziţii testamentare să fie anulate pentru vicierea consimţământului, iar altele să fie perfect 


valabile. Spre deosebire de vicierea consimţământului, lipsa acestuia atrage nulitatea totală a 


! Fr. Deak, op. cit., p. 171; I. Adam, A. Rusu, op. cit., p. 165. 

testamentului, întrucât este de neconceput ca discernământul să existe cu privire la anumite 
dispoziţii testamentare, iar cu privire la altele să lipsească. 

Aşadar, în materia testamentului având un conţinut complex, instanţa de judecată 
are de îndeplinit o operaţiune foarte complicată, aceea de a stabili, pe lângă existetiţa viciului 
de consimțământ, şi influenţa acestuia asupra conţinutului actului de ultimă voinţă. 

În cazul vicierii consimțământului testatorului, va interveni sancţiunea nulităţii 


relative. Acţiunea în nulitate relativă trebuie exercitată în termenul general de prescripţie. 


6.3. Obiectul 

Pentru a fi valabil, obiectul testamentului trebuie să fie, sub sancţiunea nulității 
absolute, determinat sau cel puţin determinabil şi licit. Obiectul este ilicit atunci când este 
prohibit de lege sau contravine ordinii publice ori bunelor moravuri [art. 1225 alin. (2) şi (3) 
NCC]. 

Valabilitatea obiectului testamentului trebuie apreciată, raportat la momentul 
deschiderii moştenirii, pentru că la acest moment actul de ultimă voință al defunctului îşi 
produce efectele. Aşadar, în practică poate fi întâlnită situația ca un legat, al cărui obiect nu se 
afla la momentul întocmirii testamentului în circuitul civil, să producă efecte juridice, întrucât 
obiectul său se afla la data deschiderii moştenirii în comerţ (art. 1227 NCC). 

În cazul testamentului cu conținut complex, trebuie examinate condițiile de 
valabilitate a obiectului, separat, pentru fiecare act juridic cuprins în testament. Aşadar, ca şi în 
cazul vicierii consimţământului, putem întâlni, în cuprinsul aceluiaşi testament, dispoziţii al 
căror obiect să fie valabil şi dispoziţii nule pentru nevalabilitatea obiectului. 

Obiectul legatului trebuie să fie în circuitul civil (art. 1229 NCC). El poate fi 
reprezentat şi de un bun viitor, mai puţin de o moştenire nedeschisă (art. 956 NCC). Potrivit 
dispozițiilor art. 1064 NCC, este valabil, de asemenea, legatul cu titlu particular al bunului 


altuia, dacă testatorul a dispus în cunoştinţă de cauză. 
6.4. Cauza (scopul) 


Cauza testamentului reprezintă motivul care-l determină pe testator să întocmească 


testamentul (art. 1235 NCC). Pentru a fi valabilă, cauza testamentului trebuie să existe, să fie 

licită şi morală. Cauza este ilicită când este contrară legii şi ordinii publice şi este imorală, 
când este contrară bunelor moravuri (art. 1236 NCC). 

Lipsa cauzei atrage nulitatea relativă a testamentului, iar cauza ilicită sau imorală 
atrage nulitatea absolută a testamentului (art. 1238 NCC). 

Valabilitatea cauzei trebuie apreciată la momentul deschiderii moştenirii şi trebuie 
analizată separat, pentru fiecare act al testamentului complex. 

Cauza testamentului este valabilă, dacă este întemeiată pe voinţa testatorului de a 
gratifica, fără să urmărească obţinerea unui echivalent în schimb. 

Interesează şi în materie testamentară, ca şi în materia contractelor, nu numai cauza 
imediată - causa proxima (abstractă şi invariabilă, constând în animus testandi), ci şi cauza 
mediată - causa remota (concretă şi variabilă de la caz la caz, reprezentată de motivul care l-a 
determinat pe testator să dispună prin legat). 

Imoralitatea cauzei este invocată în practică, cu precădere, în cazul legatului făcut 
în favoarea concubinului. Literatura de specialitate! şi practica judecătorească? au apreciat că 
are cauză imorală, fiind aşadar nul, numai legatul făcut pentru a determina începerea sau 
continuarea relaţiilor de concubinaj sau pentru a remunera întreţinerea relaţiilor sexuale. 
Aşadar, concubinajul nu constituie, în sine, o cauză de nulitate a testamentului. 

Nevalabilitatea cauzei trebuie dovedită prin orice mijloc de probă de către cel care 


o invocă, valabilitatea cauzei fiind prezumată până la proba contrară. 


6.5. Forma 

6.5.1. Consideraţii generale asupra formei testamentului 

Potrivit dispoziţiilor art. 1034 NCC, testamentul este un act solemn, nerespectarea 
acestei exigenţe atrăgând nulitatea absolută a liberalităţii mortis causa. Aşadar, forma 
testamentului este cerută ad validitatem şi nu ad probationem. Instituirea acestei exigenţe de 
formă constituie o măsură de protecţie a testatorului, a cărui voinţă trebuie să fie întotdeauna 
liberă. 

Formalismul instituit de legiuitor în materie testamentară, fiind considerat excesiv, 


a fost deseori criticat”. S-a arătat că solemnitatea testa—mentului nu împiedică vicierea 


! C Homangiu, I. Rosetti-Bălănescu, Al. Băicoianu, op. cit., p. 715; M. Eliescu, op. cit, p. 185; Fr. Deak, op. cit., 
p. 174. 

? Tribunalul Suprem, secţia civila, decizia nr. 144/1983, în „Revista română de drept” nr. 2/1984, p. 104. 

3 A se vedea I. Adam, A. Rusu, op. cit., p. 182. 

consimțământului testatorului prin doi, în schimb atrage frecvent nulitatea pentru vicii de 
formă. Ar părea, aşadar, că formalismul instituit în materie testamentară ar fi inutil. 
Neîmpărtăşind acest punct de vedere, care exprimă de altfel adevăr, apreciem că legiuitorul a 
fost exigent în materia actului de ultimă voinţă a testatorului, exclusiv în scopul protejării 
voinţei acestuia. 

De altfel, legiuitorul ar fi putut fi mai exigent, aşa cum a făcut-o cu forma altor acte 
Juridice, precum cea a donaţiei, care poate fi realizată numai într-o singură modalitate. Spre 
deosebire de aceasta, testamentul cunoaşte mai multe forme, testatorul având posibilitatea de a 
alege între acestea. Considerăm, de asemenea, că este necesară, cel puţin în cazul 
testamentelor ordinare şi privilegiate, menţinerea solemnităţii. 

Legea nr. 287/2009 reglementează trei categorii de testamente: 

a) testamente ordinare: testamentul olograf şi testamentul autentic (art. 
1040NCC); 

b) testamente privilegiate: testamentul întocmit în timp de epidemii, catastrofe, 
războaie sau alte asemenea împrejurări excepţionale; testamentul întocmit la bordul unei nave 
sau aeronave; testamentul militarilor; testamentul întocmit de persoana internată într-o 
instituţie sanitară; 

c) testamentul sumelor şi valorilor depozitate. 

Toate aceste forme testamentare trebuie să îmbrace forma solemnă, nu neapărat 
forma autentică. Dintre toate formele testamentare, reglementate de noul Cod civil, numai 
testamentul autentic trebuie să fie autentificat în condiţiile legii, celelalte categorii trebuind să 
îndeplinească forma solemnă, alta decât cea autentică. Solemnitatea nu trebuie confundată, 
aşadar, cu autenticitatea. Solemnitatea este mai vastă decât autenticitatea, pe care o 
încorporează, şi constă în îndeplinirea unor condiţii de formă şi nu neapărat în autentificarea 
actului de către un funcționar competent. Autenticitatea reprezintă, aşadar, numai o modalitate 


de realizare a solemnităţii, alături de aceasta existând şi altele. 


6.5.2. Condiţiile generale de formă 
Asemănător Codului civil de la 1864, noul Cod civil consacră două condiţii de 
formă, comune tuturor testamentelor: forma scrisă şi interdicția testamentului reciproc. 


a) Forma scrisă 

Numai testamentul scris produce efecte în sistemul nostru de drept, testamentul 
oral fiind nul. Forma scrisă a testamentului nu poate fi înlocuită cu înregistrarea pe peliculă 
sau pe bandă magnetică ori cu alte asemenea procedee moderne, care pot ascunde o fraudă. 

Nici forța majoră, nici imposibilitatea fizică a testatorului nu înlătură exigenţa 
formei scrise a testamentului. 

Lipsa formei scrise atrage nulitatea absolută a testamentului, aceasta putând fi 
invocată de orice persoană interesată şi oricând. 

b) Interzicerea testamentului reciproc 

Potrivit dispoziţiilor art. 1036 NCC, „Sub sancţiunea nulităţii absolute, două sau 
mai multe persoane nu pot dispune, prin acelaşi testament, una în favoarea celeilalte sau în 
favoarea unui terț". Prin această interdicţie, se urmăreşte garantarea caracterului personal, 
unilateral şi revocabil al testamentului. 

Remarcăm astfel faptul că noul Cod civil denumeşte testamentul prin care două sau 
mai multe persoane dispun una în favoarea celeilalte sau ambele, în favoarea unui terţ, 
„testament reciproc". Aşadar, Legea nr. 287/2009 renunţă la denumirea de „testament 
conjunctiv", folosită de Codul civil de la 1864. 

În ceea ce ne priveşte, considerăm că niciuna dintre cele două denumiri (testament 
conjunctiv şi testament reciproc) nu acoperă conţinutul testamentului în discuţie. Astfel, 
testamentul reciproc acoperă numai ipoteza în care două persoane dispun, prin acelaşi act, una 
în favoarea celeilalte, iar testamentul conjunctiv acoperă ipoteza în care două persoane dispun, 
prin acelaşi act, în favoarea unui terţ. în opinia noastră, mult mai potrivit ar fi fost ca 
legiuitorul să denumească cea de-a doua condiţie generală de formă a testamentului 
„interdicţia actului separat". 

Precizăm că noul Cod civil reglementează, în cuprinsul articolului 1065, legatul 
conjunctiv, desemnând prin acest tip de legat acea dispoziţie testamentară prin care testatorul 
lasă, prin acelaşi testament, un bun mai multor legatari cu titlu particular, fără a preciza partea 
fiecăruia. 

Şi în lumina dispoziţiilor noului Cod civil, putem aprecia că testamentul nu este 
reciproc, dacă două sau mai multe persoane testează pe aceeaşi coală de hârtie, dacă 
manifestările de voinţă sunt distincte, valabile în sine şi semnate separat, exprimând fiecare 


voinţa unei singure persoane. Aşadar, testamentul este reciproc, numai dacă este opera comună 

a două sau mai multor persoane, dispoziţiile fiind contopite în acelaşi context. Sunt valabile 
însă testamentele separate care conţin dispoziţii reciproce şi interdependente. De asemenea, 
este valabil testamentul unuia dintre soți, chiar dacă a fost semnat şi de către celălalt soţi. 
Orice formă testamentară, reglementată de noul Cod civil, trebuie să îndeplinească 
aceste condiţii generale de formă, în plus însă, fiecare modalitate de a testa în parte trebuie să 
îndeplinească şi unele condiţii speciale de formă, a căror problematică va fi analizată în 


secţiunea a 2-a a prezentului capitol. 


6.5.3. Sancţiunea nerespectării condiţiilor de formă 
Nerespectarea condiţiilor de formă (generale sau speciale) atrage sancţiunea 
nulităţii absolute. Totuşi, în anumite situaţii, care vor fi prezentate la punctul următor, rigoarea 


acestei sancțiuni este atenuată sau chiar înlăturată. 


6.5.4. Limitări ale efectelor nulităţii absolute în cazul nerespectării 
„condiţiilor de formă ale testamentului şi derogări de la dreptul comun 

a) confirmarea testamentului de către moştenitorii universali ori cu titlu universal 
ai testatorului atrage renunţarea la dreptul de a opune viciile de formă sau orice alte motive de 
nulitate, fără ca prin această renunțare să se prejudicieze drepturile terţilor (art. 1010 NCCY. 

Aşadar, testamentul care nu respectă condiţiile esenţiale de validitate, creează în 
sarcina succesorului o obligaţie naturală, ce nu poate fi impusă pe cale de constrângere, dar 
care poate fi executată sau confirmată de bunăvoie şi în deplină cunoştinţă de cauză, 
constituind o plată valabilă, însă nesupusă repetiţiunii. 

b) sancţiunea nulităţii pentru vicii de formă nu vizează acele dispoziţii 
testamentare, care pot fi realizate şi într-o altă formă. Spre exemplu, recunoaşterea unui copil 
din afara căsătoriei, printr-un testament autentic, dar reciproc, produce efecte juridice. 
Recunoaşterea copilului poate fi realizată, potrivit dispoziţiilor art. 416 NCC, prin declaraţie la 
serviciul de stare civilă, printr-un înscris autentic sau prin testament. Aşadar, dacă 
recunoaşterea copilului s-a realizat printr-un testament autentic, dar reciproc, aceasta produce 


! Fr Deak, op. cit., p. 176-177. 

? Această dispoziție a fost preluată din Codul civil francez (art. 1339-1340) şi îşi găseşte explicația în faptul ca 
este sancționat cu nulitatea absolută actul confirmativ al donației informe făcut de donatorul în viață, deoarece 
acesta are posibilitatea refacerii donației în forma prevăzută de lege. Odată cu decesul său, acest lucru nemaifiind 
posibil, moştenitorii săi au dreptul „să repare" viciul donaţiei prin confirmare. A se vedea Uniunea Naţională a 
Notarilor Publici din România, op. cit, p. 364. 

efecte juridice întrucât ar fi putut fi realizată şi printr-un înscris autentic. Operează aşadar, cât 
priveşte recunoaşterea copilului, conversiunea testamentului autentic, nul pentru nerespectarea 
interdicției testamentului reciproc, în înscris autentic de recunoaştere a filiației. 

De asemenea, revocarea unui testament printr-unul ulterior autentic, dar nul pentru 
că nu respectă forma actului separat, produce efecte juridice (art. 1051 NCC care face referire 
numai la caracterul autentic al actului de revocare). 

c) testamentul autentic, nul pentru vicii de formă (spre exemplu, a fost autentificat 
de către un funcţionar necompetent), este valabil ca altă forma testamentară, dacă îndeplineşte 
condiţiile prevăzute de lege pentru aceasta (art. 1050 NCC). 

d) nulitatea absolută intervine, în cazul testamentelor care nu respectă exigenţele 
de formă reglementate de lege lata şi care au fost încheiate de către cetățenii români pe 
teritoriul ţării noastre. Dimpotrivă, dacă testamentele sunt realizate de cetăţenii români sub 
imperiul altor legi sau în afara teritoriului ţării noastre, regulile de formă ale acestora vor fi 
apreciate diferit. Astfel: 

- din punct de vedere temporal, este aplicabil în dreptul intern principiul tempus 
regit actum, potrivit căruia validitatea testamentului (şi sub aspect formal) se apreciază după 
legea în vigoare la momentul întocmirii; 

- din punct de vedere spaţial, testamentul întocmit, modificat sau revocat de 
cetățeanul român în străinătate, este valabil dacă respectă condiţiile de formă aplicabile, fie la 
data când a fost întocmit, modificat sau revocat, fie la data decesului testatorului şi consacrate 
de către una dintre următoarele legi (art. 2635 NCC): 

- legea naţională a testatorului; 

- legea domiciliului testatorului; 

- legea locului unde actul a fost întocmit, modificat sau revocat; 

- legea situației imobilului care formează obiectul testamentului; 

- legea instanţei sau a organului care îndeplineşte procedura de transmitere a 
bunurilor moştenite. 

e) cu privire la calificarea condiţiei actului separat, în literatura de specialitate au 
fost formulate două teorii. 

Potrivit uneia dintre acestea, la care achiesăm şi noi, interdicția testamentului 


reciproc constituie o condiţie de formă, nerespectarea ei atrăgând aplicarea sancțiunii nulității 

absolute!. Această sancţiune devine inaplicabilă în cazul testamentului făcut de cetăţeanul 
român într-o ţară a cărei legislaţie nu interzice testamentul comun, 

A fost formulată însă şi opinia potrivit căreia interdicția testamentului reciproc 
constituie o condiţie de fond, astfel încât testamentul comun nu poate produce efecte, nici 
măcar în ipoteza realizării acestuia de către cetăţeanul român într-o ţară a cărei legislaţie nu-l 


interzice?. 


§7. Inventarul noutăţilor 

Cu privire la aspectele generale pe care le comportă testamentul, am identificat, în 
principal, următoarele elemente de noutate: 

- spre deosebire de Codul civil în vigoare, noul Cod civil defineşte testamentul 
de o manieră completă şi corespunzătoare, făcând referire la principalele sale caractere juridice 
şi circumscriindu-i corespunzător conţinutul; 

- cât priveşte capacitatea de a dispune şi de a primi prin testament, Legea nr. 
287/2009, cu titlu de noutate, reglementează posibilitatea ca instanţa de tutelă să-i confere 
minorului care a împlinit vârsta de 16 ani capacitate de exerciţiu anticipată; 

- în plus față de Codul civil de la 1864, noul Cod civil consacră câteva 
incapacității speciale de a primi prin testament, armonizându-şi astfel dispoziţiile incidente în 
materia formelor testamentare (privilegiate), cu cele aplicabile în materia capacității 
succesorale; 

- spre deosebire de Codul civil de la 1864, noul Cod civil nu mai reglementează 
capacitatea parțială de a dispune prin testament a minorului care a împlinit vârsta de 16 ani; 

- cu privire la aplicabilitatea simulaţiei în materie testamentară, pe de o parte, 
noul Cod civil transformă prezumția absolută cu privire la persoanele interpuse, din 
reglementarea anterioară, într-o prezumție relativă, iar, pe de altă parte, extinde sfera 
persoanele vizate de aceasta. De asemenea, noul Cod civil inovează şi sub aspectul sancțiunii 
aplicabile în caz de simulaţie, aceasta fiind nulitatea relativă; 

- cu privire la forma testamentului, noul Cod civil reglementează testamentul 


reciproc, ca echivalent al testamentului conjunctiv din vechea reglementare, în plus, noul Cod 


! A se vedea: M.B. Cantacuzino, op. cit. p. 364; M. Eliescu, op. cit., p. 432; D. Macovei, op. cit, p. 74; E. Safta- 
Romano, op. cit., p. 180-182. 
? A se vedea C. Hamangiu, 1. Rosetti-Bălănescu, Al. Băicoianu, op. cit., p. 822-823. 

civil reglementează legatul conjunctiv. De asemenea, noul Cod civil renunţă la testamentul 
mistic, formă testamentară reglementată de Codul civil de Ia 1864 şi conferă importanţă unor 
noi forme de testamente privilegiate, reglementându-le; 

- noul Cod civil conţine dispoziţii speciale cu privire la proba testamentului; 


- noul Cod civil consacră două reguli speciale de interpretare a testamentului. 
Secţiunea a 2-a. Formele testamentului 
$1. Consideraţii generale asupra formelor testamentului 


Aşa cum am arătat, în lumina dispoziţiilor Legii nr. 287/2009, testatorul are 
posibilitatea de a alege între următoarele forme testamentare: 

a) testamentele ordinare, reprezentate de testamentul olograf şi de testamentul 
autentic; 

b) testamentele privilegiate, reprezentate de: testamentul făcut în timp de 
epidemii, catastrofe, războaie sau alte asemenea împrejurări excepţionale; testamentul făcut la 
bordul unei nave sau aeronave; testamentul militarilor; testamentul făcut de o persoană 
internată într-o instituţie sanitară; 

c) testamentul sumelor şi valorilor depozitate. 

Constatăm aşadar că noua reglementare în materie civilă renunţă, în mod just de 
altfel, la cea mai puţin uzitată formă testamentară ordinară, reglementată de Codul civil de la 
1864 - testamentul mistic!. Opţiunea legiuitorului este justificată, considerăm noi, de faptul că 
destinatarii legii civile au apelat mult prea rar la această formă testamentară, căzută, în 
prezent, în desuetudine. Cât priveşte testamentele privilegiate însă, Legea nr. 287/2009 
păstrează cele trei forme consacrate de Codul civil de la 1864, cărora le lărgeşte aria de 
cuprindere şi chiar mai adaugă una, cu totul nouă - testamentul făcut de o persoană internată 
într-o instituție sanitară, în ceea ce ne priveşte, considerăm că este întrutotul utilă reținerea 
acestei forme testamentare. 

Noul Cod civil însă nu mai reglementează, în categoria altor forme testamentare, 


testamentul făcut de cetăţeanul român în străinătate, acesta constituind obiect de reglementare 


! Pentru problematica acestei forme testamentare, a se vedea I. Genoiu, Drept succesoral, op. cit., p. 125-127; D. 
Văduva, op. cit., p. 98-100. 

pentru normele dreptului internaţional privat, şi reţine numai testamentul sumelor şi valorilor 


depozitate, ca echivalent al clauzei CEC, din reglementarea de la 1864. 


$2. Testamentele ordinare 


2.1. Testamentul olograf 

2.1.1. Noţiunea testamentului olograf şi reglementarea legală a acestuia 

Potrivit dispoziţiilor art. 1041 NCC, „Sub sancţiunea nulității absolute, testamentul 
olograf trebuie scris în întregime, datat şi semnat de mâna testatorului". Comparând definiția 
dată testamentului olograf de către noul Cod civil, cu cea conținută de art. 859 din Codul civil 
de la 1864, nu identificăm nicio diferenţă. 

Drept urmare, putem aprecia că testamentul olograf este creaţia exclusivă şi 
personală a testatorului. Pentru a produce efecte juridice, testamentul olograf, constituind de 
altfel un înscris sub semnătură privată, trebuie să îndeplinească, în mod cumulativ, trei condiţii 
(speciale) de formă, care atrag calificarea acestuia ca act solemn. Aceste condiţii sunt 
următoarele: 

- testamentul să fie scris în întregime de mâna testatorului; 

- testamentul să fie datat de testator; 

- testamentul să fie semnat de testator. 

Absența uneia dintre aceste condiţii atrage nulitatea absolută a actului de ultimă 
voinţă. Spre exemplu, testamentul allograf (scris de altul) sau de către testator, dar cu mijloace 
mecanice, şi semnat în faţa martorilor, nu este valabil ca testament olograf. Eventual, dacă 
acest înscris îndeplineşte condițiile testamentului autentic, poate fi valabil sub această formă, 
întrucât art. 1050 NCC permite conversiunea formei testamentare. 

Din analiza dispoziţiilor menţionate ale noului Cod civil, rezultă că acesta preia în 
totalitate definiția testamentului olograf din Codul civil de la 1864, reținând, în ceea ce 


priveşte această formă testamentară, aceleaşi condiţii speciale de formă. 


2.1.2. Avantajele si inconvenientele testamentului olograf 

Ca şi în reglementarea de la 1864, testamentul olograf prezintă, şi în lumina 
dispoziţiilor noului Cod civil, atât avantaje, cât şi dezavantaje, substanţa acestora fiind 
identică!. Astfel, testamentul olograf prezintă următoarele avantaje: 

- poate fi făcut de orice persoană care ştie să scrie; 

- realizarea lui nu presupune cheltuieli; 

- poate fi făcut oriunde, oricând şi doar de către testator, fără ajutorul altei 
persoane şi fără a fi nevoie de prezenţa vreunui martor; 

- asigură secretul deplin al dispoziţiilor de ultimă voinţă; 

- poate fi uşor revocat de către testator, prin distrugere voluntară. 

Testamentul olograf prezintă insă şi inconveniente, precum: 

- poate fi uşor dosit sau distrus după moartea testatorului sau chiar în timpul 
vieţii acestuia, dar fără ştirea lui; 

- poate fi uşor falsificat; 

- voinţa testatorului poate fi uşor viciată prin doi; 

- poate fi contestat mai uşor decât celelalte forme testamentare; 

- poate conţine dispoziţii redactate defectuos, ridicând astfel probleme de 
interpretare. 

Unele dintre inconvenientele pe care le prezintă testamentul olograf pot fi 
înlăturate însă prin întocmirea acestuia în mai multe exemplare sau prin predarea lui unei 
persoane de încredere sau unui notar public. Prin simplul fapt al încredinţării testamentului, 
scris, semnat şi datat de către testator, unui notar public, acesta nu se transformă în testament 


autentic, 


2.1.3. Condiţiile speciale de formă ale testamentului olograf 

Potrivit dispoziţiilor noului Cod civil, pentru a fi în prezenţa testamentului olograf, 
trebuie îndeplinite, sub sancţiunea nulității absolute, următoarele condiţii de solemnitate, 
cerute ad validitatem, a căror problematică nu comportă nicio noutate, în raport cu 
reglementarea de la 1864: 


A) Testamentul trebuie să fie scris în întregime de mâna testatorului. 


! Pentru problematica avantajelor şi dezavantajelor pe care le comportă testamentul olograf, a se vedea, cu titlu 
exemplificativ: M. Eliescu, op. cit., p. 206; C. Hamangiu. |. Rosetti-Bălănescu, Al. Băicoianu, op. cit., p. 513- 
514; Fr. Deak, op. cit., p. 184-185; L Stănciulescu, op. cit, p. 440-441. 

Dacă actul este scris de un terţ sau este scris de testator cu mijloace mecanice, nu 
suntem în prezenţa testamentului olograf, chiar dacă acesta este datat şi semnat de către 
testator. Testatorul poate scrie testamentul olograf în orice limbă (chiar şi în limba latină, care 
este o limbă moartă) pe care o cunoaşte, pe orice suport (hârtie, pânză, lemn, piatră, sticlă, 
material plastic etc.) şi cu orice instrument (creion, pix, stilou, cretă, vopsea, cărbune etc.), cu 
orice fel de scriere (caractere de mână sau de tipar, caractere stenografiate sau alfabetul special 
al orbilor). Testamentul olograf este valabil, chiar dacă este scris pe mai multe suporturi 
materiale (mai multe foi de hârtie, spre exemplu), în măsura în care există o legătură materială 
sau cel puţin intelectuală între acestea şi, de asemenea, chiar dacă este scris în mai multe 
etape. 

Valabilitatea testamentului olograf nu este condiționată de folosirea unor formule 
sacramentale. De asemenea, validitatea acestui tip de testament nu este afectată, în principiu, 
de modificările, adăugirile, ştersăturile sau intercalările făcute de testator, la momentul 
redactării sau ulterior acestui moment, dacă acestea reprezintă simple corecturi sau 
interpretări, chiar dacă nu sunt datate şi semnate separat. Dimpotrivă, dacă intervenţia 
testatorului prezintă noutate faţă de dispoziţiile testamentare inițiale sau elimină ori modifică 
conţinutul inițial al testamentului, aceasta va produce efecte juridice, constituind un nou 
testament (denumit în practică codicil), numai dacă au fost scrise, datate şi semnate de către 
testator’. 

Testatorul poate fi asistat, dar exclusiv din punct de vedere tehnic, de o terță 
persoană (avocat, prieten, rudă etc.), la redactarea testamentului olograf. Rolul terței persoane 
trebuie să fie exclusiv acela de a oferi un model de testament sau de a contribui la formularea 
clară a dispoziţiilor de ultimă voință a testatorului?. Pentru a produce efecte juridice un astfel 
de testament, este necesar ca voinţa autorului să fie absolut liberă. 

Dacă testamentul cuprinde o scriere străină, trebuie să distingem între două ipoteze: 

a) scrierea străină nu are legătură cu dispoziţiile testamentului, caz în care actul de 
ultimă voinţă a testatorului este valabil, independent de faptul că testatorul a avut sau nu 
cunoştinţă despre aceasta şi independent de momentul realizării acesteia; 

b) scrierea străină are legătură cu dispoziţiile testamentului şi testatorul a avut 


cunoştinţă despre aceasta, caz în care actul mortis causa este nul; dacă testatorul nu a cunoscut 


! A se vedea: M. Eliescu, op. cit., p. 209; C. Hamangiu, L Rosetti-Bălănescu, A. Băicoianu, op. cit., p. 836-837. 
? A se vedea: M. Eliescu, op. cit., p. 208; Fr. Deak, op. cit., p. 186. 

despre scrierea străină, care are legătură cu dispoziţiile testamentare, actul său de ultimă voinţă 
este valabil, în forma de el concepută. 

B) Testamentul trebuie să fie datat de testator, 

În funcţie de data testamentului olograf, pot fi stabilite elemente de importanță 
majoră pentru validitatea acestuia. Astfel, data testamentului olograf prezintă importanţă sub 
următoarele aspecte: 

a) în funcţie de dată, se poate stabili dacă testatorul a avut sau nu capacitatea de a 
testa; 

b) în cazul pluralităţii de testamente succesive, cu dispoziţii contrare sau 
incompatibile, se poate stabili care a fost ultima voinţă a testatorului, aceasta revocându-le pe 
cele care au precedat-o; 

c) în funcție de dată, pot fi stabilite împrejurările întocmirii testamentului, care pot 
testatorului). 

Data poate fi plasată oriunde, la începutul, în cuprinsul sau la sfârşitul 
testamentului, fiind important să rezulte că ea se referă la întregul act. De asemenea, este 
necesar ca datarea să fie făcută de mâna testatorului. Datarea se poate face prin indicarea, în 
cifre sau în litere, a zilei, lunii şi anului în care testamentul a fost întocmit sau se poate face 
prin indicarea unui eveniment (precum, ziua de Sf. Ion 2015). Nu este necesară, pentru 
validitatea testamentului olograf, indicarea orei sau locului întocmirii acestuia. 

Lipsa datei atrage, potrivit dispoziţiilor art. 1041 NCC, nulitatea absolută a 
testamentului, în lumina dispoziţiilor Codului civil de la 1864, literatura de specialitate! şi 
practica judecătorească au considerat că data nu prezintă, în cadrul testamentului olograf, 
aceeaşi importanţă ca şi scrierea şi semnătura. Drept urmare, acestea au atenuat considerabil 
rigoarea sancțiunii aplicabile pentru lipsa datei, admițând, după caz, stabilirea, întregirea sau 
rectificarea acesteia, cu ajutorul unor elemente intrinseci sau extrinseci actului mortis causa. 

In ceea ce ne priveşte, considerăm că, față de dispoziţiile exprese şi imperative ale 
an. 1041 NCC, potrivit cărora „Sub sancţiunea nulității absolute, testamentul olograf 
trebuie ... datat ... de mâna testatorului", absenţa datei testamentului olograf, indiferent de 


cauză, nu poate fi remediată. Apreciem Insă că, sub condiţia de a nu fi afectate celelalte 


! A se vedea M.B. Cantacuzino, op. cit., p. 365. 

elemente, poate fi completat, respectiv rectificat un element al datei testamentului (ziua, luna 
sau anul), dacă această insuficiență se datorează unei erori involuntare a testatorului. 
Dimpotrivă însă, în ipoteza în care data este falsă şi aceasta s-a realizat intenţionat de către 
testator, actul său de ultimă voinţă este nul absolut. 

C) Testamentul trebuie să fie semnat de testator. 

Testamentul olograf trebuie semnat de mâna testatorului. Prin semnarea 
testamentului, testatorul atestă că dispoziţiile acestuia reprezintă voinţa sa. 

Semnătura efectuată de testator „de mână" trebuie să permită identificarea acestuia. 
Nu este considerată semnătură, ştampila, sigiliul sau parafa testatorului sau semnătura prin 
punere de deget. In toate aceste cazuri, testamentul este nul. 

Semnătura nu trebuie să cuprindă numele şi prenumele testatorului. Este suficientă 
semnătura practicată uzual de către testator, care face posibilă identificarea acestuia. 

Ca şi data, semnătura poate fi plasată oriunde, la începutul, în cuprinsul sau la 
sfârşitul testamentului. Pentru validitatea semnăturii şi implicit a testamentului, este necesar să 
rezulte că, prin semnătură, testatorul şi-a însuşit conţinutul întregului act. Chiar dacă 
testamentul este scris pe mai multe foi, este suficientă semnătura testatorului, aplicată la 
sfârşit. 

Şi în lumina dispoziţiilor noului Cod civil, poate fi întâlnită situația în care 
semnătura este aplicată pe plicul în care se află testamentul. Pentru o asemenea ipoteză, în 
literatura actuală de specialitate, au fost exprimate mai multe opinii. Potrivit uneia dintre 
acestea, semnătura de pe plic nu este valabilă, întrucât cei interesaţi ar putea introduce în plic 
un simplu proiect de testament, pe care testatorul nu l-a desăvârşit!. A fost formulată, de 
asemenea şi opinia contrară, potrivit căreia semnătura de pe plic este valabilă’, în sfârşit, a fost 
exprimată şi o opinie intermediară”, la care achiesăm şi noi, potrivit căreia semnătura de pe 
plic poate fi considerată valabila, dacă poate fi stabilită o legătură indisolubilă între aceasta şi 
conţinutul plicului, fiind exclusă posibilitatea înlocuirii conţinutului plicului cu altul, care nu 
reprezintă voinţa ultimă şi definitivă a testatorului. 

Absența semnăturii atrage nulitatea absolută a testamentului, în materia semnăturii 


testamentului olograf, nu a fost admisă, nici în lumina Codului civil de la 1864, atenuarea 


! A se vedea: M. Eliescu, op. cit., p. 212; D. Macovei, op. cit, p. 78; D. Chirică, op. cit, p. 100-101. 
2 A se vedea C. Hamangiu, f. Rosetti-Bălănescu, Al. Băicoianu, op. cit., p. 841-842. 
3 A se vedea: Fr. Deak, op. cit, p. 190, I. Adam, A. Rusu, op. cit., p. 196 

rigorii acestei sancțiuni, astfel încât nu a fost permisă stabilirea, întregirea sau rectificarea 
semnăturii, în condiţiile arătate în materia datei. Cu atât mai mult, în lumina dispoziţiilor 
exprese ale noului Cod civil, nu poate fi suplinită absenţa semnăturii şi nu poate fi permisă 


completarea ori rectificarea acesteia. 


2. 1.4. Deschiderea testamentului olograf 

Asemănător Codului civil de la 1864, noul Cod civil reglementează, în art. 1042, 
formalităţile care trebuie îndeplinite după moartea testatorului. Astfel, „înainte de a fi 
executat, testamentul olograf se va prezenta unui notar public pentru a fi vizat spre 
neschimbare" |art. 1042 alin. (1)]. Din exprimarea legiuitorului, rezultă că testamentul olograf, 
indiferent că este găsit la inventarierea bunurilor succesorale sau că este adus de partea 
interesată, trebuie prezentat spre avizare oricărui notar public şi nu unuia care îşi are biroul în 
raza teritorială în care s-a deschis moştenirea. 

În cadrul procedurii succesorale! însă, notarul public [determinat de această dată în 
condiţiile art. 954 alin. (3) NCC, care reglementează locul deschiderii moştenirii] procedează, 
în condiţiile legii speciale, la deschiderea şi validarea testamentului olograf şi îl depune în 
dosarul succesoral. Deschiderea testamentului şi starea în care acesta se găseşte se constată 
prin proces-verbal [art. 1042 alin. (2) NCC]. 

Cei interesaţi pot primi, după vizarea spre neschimbare, pe cheltuiala lor, copii 
legalizate ale testamentului olograf [art. 1042 alin. (3) NCC]. 

După finalizarea procedurii succesorale, originalul testamentului se predă 
legatarilor, potrivit înţelegerii dintre ei, iar în lipsa acesteia, persoanei desemnate prin hotărâre 
judecătorească [art. 1042 alin. (4) NCC]. 

Întrucât neîndeplinirea acestei formalităţi nu este sancţionată de noul Cod civil, 
apreciem că testamentul olograf poate fi prezentat direct instanţei de judecată, în cadrul 


procedurii succesorale contencioase”. 


2.1.5. Forța probantă a testamentului olograf 


! In ceea ce priveşte acest aspect, a se vedea Uniunea Naţională a Notarilor Publici din România, op. cit., p. 377- 
378. 

? Nici Codul civil de la 1864 nu conţinea vreo sancţiune pentru neîndeplinirea formalităţilor privind deschiderea 
testamentului olograf. 

Testamentul olograf, deşi este un act solemn, se materializează într-un înscris sub 
semnătură privată, astfel încât persoanele interesate îl pot contesta. Trebuie să distingem însă, 
între forţa probantă a scrierii şi semnăturii şi forţa probantă a datei. 

a) Forţa probantă a scrierii şi semnăturii 

Scrierea şi semnătura au forță probantă numai dacă sunt recunoscute, expres sau 
tacit, de către cei cărora li se opune testamentul. Dacă aceştia din urmă contestă semnătura, 
notarul public suspendă procedura notarială (art. 78 din Legea nr. 36719951), instanţa de 
judecată trebuind să soluţioneze neînțelegerile dintre moştenitori. 

Sarcina dovezii scrierii şi semnăturii nu incumbă celui care le contestă, ci, 
dimpotrivă, celui care invocă testamentul olograf [art. 1037 alin. (1) NCCȚ. 

În scopul dovedirii scrierii şi semnăturii, instanţa de judecată dispune efectuarea 
verificării de scripte a actului (art. 1178 din Codul civil de la 1864). In cadrul acestei 
proceduri, se compară scrierea şi semnătura din testament, cu alte acte scrise de către testator 
şi recunoscute de contestatari. în caz de îndoială, se dispune efectuarea unei expertize, întrucât 
proba cu martori nu este admisă decât în ipoteza în care prezentarea testamentului olograf nji 
poate fi realizată din cauza forţei majore, cazului fortuit sau faptei terţului [art 1037 alin. (2) 
NCC]. 

b) Forța probanta a datei 

În ceea ce priveşte data testamentului, există prezumția relativă de veridicitate a ei, 
dacă scrierea şi semnătura au fost declarate reale de către persoanele interesate sau ca urmare a 
verificării de scripte, în materia testamentului olograf, nu este necesară darea de dată certă, în 
baza art. 1182 din Codul civil de la 1864%, pentru a asigura opozabilitatea acestuia faţă de terți. 

Aşadar, data se prezumă a fi reală până ta proba contrarie. Sarcina probei 


inexactităţii sau falsității probei aparţine celui care o contestă. Proba contrară poate fi realizată 


! Legea nr. 36/1995 privind notarii publici şi activitatea notarială a fost publicată în M.Of. nr. 92 din 16 mai 1995 
şi a suferit, până în prezent, mai multe modificări, ultimele fiind realizate prin Legea nr. 71/2011. Din dispoziţiile 
noului Cod civil şi ale Legii nr. 71/2011, rezultă că Legea nr. 36/1995 se va aplica în paralel cu aceste acte 
nonnative. Drept urmare, şi în lumina dispoziţiilor noului Cod civil, vom face referire la prevederile Legii 
notarilor publici şi a activităţii notariale, între cele două acte normative existând numai unele suprapuneri, nu şi 
contradicții. 

? Tribunalul Suprem, colegiul civil, decizia nr. 292/1952, în „Culegere de decizii pe anii 1952-1954", vol. I, p. 
113-115. 


3 Aşa cum am arătat deja, dispozițiile Codului civil de la 1864 cu incidență în materia probelor sunt în vigoare. 
Omologul acestui text de lege este art. 296 şi urm. NCPC. 


4 Corespondentul acestuia în noul Cod de procedură civilă este reprezentat de art. 272. 

cu ajutorul elementelor intrinseci testamentului, cele extrinseci putând fi avute în vedere 
numai dacă se coroborează cu cele dintâi [art. 1039 alin. (2) NCC]. Pentru dovedirea datei 
falsificate cu intenţie frauduloasă (caz în care intervine nulitatea absolută a testamentului), se 


admite orice mijloc de probă. 


2.2. Testamentul autentic 


2.2.1. Noţiunea testamentului autentic şi reglementarea legală a acestuia 

Potrivit dispoziţiilor art. 1043 alin. (1) NCC, „Testamentul este autentic dacă a fost 
autentificat de un notar public sau de o altă persoană învestită cu autoritate publică de către 
stat, potrivit legii". Rezultă aşadar că autentificarea testamentului poate fi realizată, în primul 
rând, de către notarul public, însă, alături de acesta, prin lege, mai pot fi învestite cu asemenea 
atribuţii şi alte persoane, în temeiul dispoziţiilor Codului civil de la 1864 şi ale Legii nr. 
36/1995, singurul care putea autentifica testamente era notarul public, în lumina dispoziţiilor 
menţionate ale noului Cod civil însă, ar mai putea fi învestiți cu asemenea atribuţii, după 
părerea noastră, reprezentanţii diplomatici ai României în străinătate şi secretarii consiliilor 
locale ale comunelor şi oraşelor unde nu funcţionează birouri ale notarilor publici. 

In ceea ce ne priveşte, apreciem ca prezentând utilitate practică extinderea de către 
noul Cod civil a sferei persoanelor care pot autentifica testamente şi la alte persoane decât 
notarii publici, înregistrăm, astfel, un prim element de noutate, adus de Legea nr 287/2009 în 
materia testamentului autentic. 

Cu ocazia autentificării, testatorul poate fi însoțit de unul sau doi martori [art. 1043 
alin. (2) NCC]. Din formularea textului de lege, rezultă numai posibilitatea şi nu 
obligativitatea ca testatorul să fie însoţit de martori. De asemenea, numărul acestora nu este 
determinat cu caracter imperativ, rămânând la latitudinea testatorului să decidă dacă va aduce 
martori şi care va fi numărul acestora. Considerăm că opţiunea legiuitorului de a reglementa 
acest aspect, printr-o normă supletivă, este justă, actul autentic beneficiind de prezumția 
legalităţii şi autenticităţii, independent de existenţa martorilor. 

Aşa cum o să arătăm în cele ce urmează, prezenţa a doi martori este obligatorie 


însă, în cazul în care testatorul nu poate semna din orice cauză [art. 1045 alin. (1) NCC]. 

Am identificat, astfel, un alt element de noutate, consacrat de Legea nr. 287/2009 


în materia celei mai uzitate forme testamentare. 


2.2.2. Avantajele si inconvenientele testamentului autentic 

Testamentul autentic prezintă, în noua reglementare, ca, de altfel, şi în lumina 
Codului civil de la 1864, următoarele avantaje: 

- poate apela la acest tip de testament orice persoană, care nu ştie să scrie şi/sau 
să citească sau care nu poate să scrie/semneze, din cauza bolii, infirmităţii sau din orice alte 
cauze; 

- contestarea testamentului este mai anevoioasă, întrucât actul de autentificare 
are autoritate publică, iar conţinutul actului de ultimă voinţă este verificat de notarul public 
sau de o altă persoană învestită cu autoritate publică, astfel încât nu conţine clauze contrare 
legii sau bunelor moravuri şi nici clauze formulate confuz, care să ridice probleme de 
interpretare. Testamentul autentic se bucură de prezumția de legalitate, contrariul trebuind 
dovedit de către contestatar. 

- voința testatorului poate fi viciată mai greu; 

- testamentul nu poate fi sustras, dosit sau distrus de persoanele interesate, 
întrucât un formular original este păstrat în arhiva biroului notarial. 

Chiar şi persoanele care, în viitor, vor fi învestite cu atribuţii de autentificare, vor 
trebui să deţină, după modelul notarilor publici, un sistem de arhivare a actelor autentificate; 

- existența testamentului autentic poate fi cunoscută, la data deschiderii 
moştenirii, de orice persoană ce invocă un interes legitim, întrucât noul Cod civil 
reglementează obligativitatea înscrierii acestei forme testamentare în Registrul naţional 
notarial, ţinut în format electronic, potrivit legii. 

Numai sub acest aspect inovează noul Cod civil, prin comparaţie cu reglementarea 
civilă anterioară. 

Testamentul autentic prezintă, însă, şi inconveniente: 

- presupune cheltuieli materiale şi timp pentru îndeplinirea formalităţilor de 
autentificare; 

- nu asigură secretul ultimei voințe a testatorului. Teoretic, acest risc nu există, 


întrucât, în temeiul dispoziţiilor Legii nr. 36/1995, notarul public şi personalul biroului notarial 

au obligaţia de a păstra secretul profesional. Aceeaşi obligaţie va trebui să vizeze şi celelalte 


persoane învestite cu autentificarea testamentelor. 


2.2.3. Autentificarea testamentului 

Aşa cum am arătat, competenţa autentificării testamentului aparține notarului 
public sau altei persoane învestite cu autoritate publică de către stat, potrivit legii. 

Spre deosebire de Codul civil de la 1864, care nu reglementează o procedură 
specială de autentificare a testamentului, acesta fiind autentificat după procedura generală de 
autentificare a oricărui act juridic, noul Cod civil, prin dispoziţiile art 1044, reglementează de 
o manieră expresă acest aspect. Astfel, testatorul trebuie să-şi dicteze „,...dispozițiile în fața 
notarului, care se îngrijeşte de scrierea actului şi apoi i-l citeşte sau, după caz, i-l dă să-l 
citească, menţionându-se expres îndeplinirea acestor formalităţi" [art. 1044 alin (1) NCC]. 
Analizând acest text de lege, constatăm inconsecvenţa legiuitorului, care precizează că ultima 
voinţă a testatorului va fi dictată în faţa notarului (public, adăugăm noi), fără a mai menţiona şi 
o altă persoană învestită cu autoritate publică de către stat, potrivit legii, la care face referire în 
an. 1043 alin. (1). 

Faţă de aceste considerente, apreciem că textul de lege menţionat ar trebui să aibă 
următorul conţinut: „Testatorul îşi dictează dispoziţiile în faţa notarului public sau a altei 
persoane Investite cu autoritate publică de către stat, potrivit legii, care se îngrijeşte de 
scrierea actului şi apoi i-l citeşte sau, după caz, i-l dă să-l citească, menţionându-se expres 
îndeplinirea acestor formalităţi”. 

Aşadar, dacă testatorul ştie şi poate să citească, persoana competentă cu 
autentificarea testamentului i-l va da acestuia să-l citească. Testamentul îi va fi citit 
testatorului de către persoana competentă să-l autentifice, numai dacă cel dintâi nu ştie sau nu 
poate citi. 

„După citire, dispunătorul trebuie să declare că actul exprimă ultima sa voință" 
[art. 1044 alin. 2) NCC]. 

„Testamentul este semnat apoi de către testator, iar încheierea de autentificare de 
către notar" [art. 1044 alin. (3) NCC]. Şi acest text de lege trebuie completat, în opinia 
noastră, ţinându-se cont de aceleaşi observaţii, formulate cu privire la alineatul (1). Drept 


urmare, o formulare corespunzătoare a textului de lege în discuţie ar fi următoarea: 

„Testamentul este semnat apoi de către testator, iar încheierea de autentificare de către 
notarul public sau o altă persoană învestită cu autoritate publică de către stat, potrivit legii". 

Pentru a acoperi diversitatea situaţiilor practice, noul Cod civil reglementează 
autentificarea testamentului în situaţii particulare, aspect pe care-l apreciem a fi meritoriu. 

Astfel, în cazul celor care, din pricina infirmităţii, a bolii sau din orice alte cauze, 
nu pot semna, notarul public, îndeplinind actul, va face menţiune despre această împrejurare în 
încheierea pe care o întocmeşte, menţiunea astfel acută ţinând loc de semnătură. Menţiunea va 
fi citită testatorului de către notar, în prezenţa a doi martori, această formalitate suplinind 
absenţa semnăturii testatorului [art. 1045 alin. (1) NCC]. Aceeaşi observaţie privitoare la 
persoana competentă să autentifice testamentul, formulăm şi faţă de redactarea acestui text de 
lege. Constatăm şi în acest caz că, în prima teză a acestui text de lege, legiuitorul foloseşte 
exprimarea completă „notar public", pentru ca, în teza a doua, să folosească numai termenul 
„notar". În acest context, apreciem că un act normativ de o asemenea amploare şi rezonanţă, 
precum Codul civil, nu ar trebui să fie caracterizat de inconsecvenţe terminologice, precum 
cele semnalate mai sus. 

Într-o altă ordine de idei, interpretând dispoziţiile acestui text de lege, constatăm că 
prezenţa a doi martori este obligatorie, în cazul în care testatorul nu poate semna din diverse 
cauze. Aşadar, numai prezenţa a doi martori poate suplini absenţa semnăturii testatorului. 

De asemenea, apreciem că formularea textului de lege ,,... din orice alte cauze, nu 
poate semna ..." acoperă şi ipoteza în care testatorul nu ştie să semneze. 

În alin. (2) şi (3) ale art. 1045, legiuitorul reglementează autentificarea 
testamentului surdului, mutului sau surdomutului, distingând între cei care ştiu şi pot să scrie 
şi cei care, din orice motiv, nu pot scrie. 

Astfel, declarația de voinţă a surdului, mutului şi surdomutului, ştiutori de carte, se 
va da în scris în faţa notarului public, prin înscrierea de către parte, înaintea semnăturii, a 
menţiunii „consimt la prezentul act, pe care l-am citit". 

Dacă însă surdul, mutul sau surdomutul este, din orice motiv, în imposibilitate de a 
scrie, declaraţia de voinţă se va lua prin interpret, iar persoana competentă a autentifica 
testamentul va face menţiune despre această împrejurare în încheierea pe care o întocmeşte, 


menţiunea astfel făcută ţinând loc de semnătură. Şi în acest caz, absenţa semnăturii testatorului 

va putea fi suplinită numai prin citirea menţiunii la care am făcut referire, de către persoana 
competentă să autentifice testamentul, în prezenţa a doi martori. 

Pentru a lua consimțământul unui nevăzător, persoana competentă să autentifice 
testamentul îl va întreba pe acesta dacă a auzit bine când i s-a citit actul său de ultimă voinţă 
[art. 1045 alin. (4) NCC]. 

In concluzie, apreciem ca prezentând o deosebită utilitate practică dispozițiile 
noului Cod civil, care reglementează procedura specială de autentificare a testamentului şi 
autentificarea testamentului în situaţii particulare, deşi unele dintre textele de lege, afectate de 
actul normativ în discuţie, aspectului mai sus menţionat, sunt caracterizate, pe alocuri, de o 


anumită inconsecvenţă terminologică. 


2.2.4. Înregistrarea testamentului autentic 

Preluând propunerea literaturii de specialitate, noul Cod civil reglementează 
obligativitatea înregistrării testamentului autentic. Astfel, potrivit dispoziţiilor art. 1046 NCC, 
„în scop de informare a persoanelor care justifică existenţa unui interes legitim, notarul care 
autentifică testamentul are obligaţia să îl înscrie, de îndată, în Registrul naţional notarial 
ținut în format electronic, potrivit legii. Informaţii cu privire la existenţa unui testament se pot 
da numai după decesul testatorului". 

Considerăm că reținerea unei asemenea obligaţii în sarcina persoanei care 
autentifică testamentul prezintă o deosebită utilitate practică, fiind evitate astfel numeroasele 
situaţii în care patrimoniul unor persoane a fost atribuit după regulile moştenirii legale, deşi 
defunctul dispusese prin testament de bunurile sale, actul său de ultimă voinţă neflind însă 
descoperit la data deschiderii moştenirii. O astfel de situație poate comporta multiple 
complicaţii. Astfel, după mult timp de la data deschiderii moştenirii şi a dezbaterii acesteia, se 
descoperă testamentul lui de cuius, acesta conţinând legate şi modificând, de o manieră 
radicală, cotele moştenitorilor legali. Mai mult, între timp, moştenitorii legali, cu bună- 
credinţă, au înstrăinat bunurile succesorale dobândite. 

Reglementând obligativitatea înregistrării testamentului autentic, legiuitorul 
reuşeşte să înlăture multe dintre aceste inconveniente. Aceeaşi obligativitate priveşte, aşa cum 
o să arătăm în cele ce urmează, şi testamentul sumelor şi valorilor depozitate. Nu pot fi evitate 


însă toate situaţiile de acest gen, întrucât obligativitatea înregistrării nu priveşte testamentul 

olograf şi testamentele privilegiate, astfel încât, în continuare, putem întâlni situaţii precum 

cele descrise mai sus. Numărul acestora va fi limitat însă de o manieră substanțială, întrucât 

forma testamentară cel mai des utilizată în România este reprezentată de testamentul autentic. 
Identificăm, astfel, o altă noutate în materia testamentului autentic, aceasta 


prezentând o deosebită utilitate practică. 


2.2.5. Forţa probantă a testamentului autentic 

Cât priveşte forţa probantă a testamentului autentic, trebuie să distingem între 
următoarele două aspecte: 

a) constatările personale ale notarului (precum data şi locul autentificării, 
identificarea testatorului etc.) fac dovadă până la declararea testamentului ca fals; 

b) declaraţiile testatorului sau alte împrejurări de care notarul nu a luat cunoştinţă 


prin propriile simţuri fac dovadă numai până la proba contrară. 


$3. Testamentele privilegiate 


3.1. Noţiunea testamentelor privilegiate si reglementarea legală a acestora 

Aceste testamente se numesc privilegiate, întrucât se realizează într-o formă 
autentică simplificată, datorită faptului că testatorul se află într-o situaţie excepţională, care-l 
împiedică să facă un testament autentic. Oricând însă, chiar şi în situații excepţionale, 
testatorul poate recurge la testamentul olograf. 

Sunt testamente privilegiate, potrivit dispoziţiilor art. 1047 NCC, următoarele: 
testamentul făcut în timp de epidemii, catastrofe, războaie sau alte asemenea împrejurări 
excepţionale; testamentul făcut la bordul unei nave sau aeronave; testamentul militarilor şi 
testamentul făcut de o persoană internată într-o instituţie sanitară. 

Constatăm astfel că noul Cod civil păstrează toate formele testamentare 


privilegiate, reglementate de Codul civil de la 1864 şi, în mod util, adaugă altele. 


3.2. Testamentul făcut în timp de epidemii, catastrofe, războaie sau alte 


asemenea împrejurări excepţionale 

Potrivit dispoziţiilor art. 1047 alin. (1) lit. a) NCC, este valabil testamentul făcut în 
faţa unui funcționar competent al autorităţii civile locale, în caz de epidemii, catastrofe, 
războaie sau alte asemenea împrejurări excepționale. Comparând acest text de lege, cu cel al 
Codului civil de la 1864, constatăm că noua reglementare în materie civilă extinde aria 
ipotezelor care justifică redactarea testamentului într-o formă simplificată, de la boală 
contagioasă, la catastrofe, războaie sau orice alte împrejurări excepţionale, asemănătoare. 

Ca şi în lumina dispoziţiilor Codului civil de la 1864, şi în lumina dispoziţiilor 
noului Cod civil, literatura de specialitate! poate aprecia că un asemenea testament nu are 


valabilitate, dacă în localitate există birou notarial. 


3.3. Testamentul făcut la bordul unei nave sau aeronave 

Potrivit dispoziţiilor art. 1047 alin. (1) lit. b) NCC, este valabil testamentul întocmit 
în faţa comandantului vasului sau a celui care îl înlocuieşte, dacă testatorul se află la bordul 
unui vas sub pavilionul României, în cursul unei călătorii maritime sau fluviale. Testamentul la 
bordul unei aeronave este supus aceloraşi condiţii. 

Constatăm că, şi în acest caz, noua reglementare în materie succesorală extinde aria 
situaţiilor excepționale care justifică încheierea unui testament în formă prescurtată, 
reglementând, alături de testamentul maritim, testamentul făcut la bordul unei aeronave. 

Pin exprimarea legiuitorului, rezultă că pot uza de această formă testamentară toate 
persoanele (atât cele care fac parte din echipaj, cât şi călătorii) aflate pe mare, pe un vas sub 


pavilionul României sau la bordul unei aeronave româneşti. 


3.4. Testamentul militarilor 

Potrivit dispoziţiilor art. 1047 alin. (1) lit. c) NCC, este valabil testamentul întocmit 
în faţa comandantului unităţii militare ori a aceluia care îl înlocuieşte, dacă testatorul este 
militar sau, fără a avea această calitate, este salariat ori prestează servicii în cadrul forţelor 
armate ale României şi nu se poate adresa unui notar public. 

Pot astfel întocmi un testament în formă simplificată, nu numai militarii, ci şi 


persoanele care sunt salariate sau prestează servicii în cadrul forțelor armate ale României. 


! A se vedea: C. Hamangiu, I. Rosetti Bălănescu, Al. Băicoianu, op. cit., p. 866-867; M. Eliescu, op. cit., p. 224. 

Pentru a fi justificată întocmirea unui astfel de testament, testatorului trebuie să-i fie imposibil 


a se adresa notarului public. 


3.5. Testamentul făcut de o persoană internată într-o instituţie sanitară 

Art. 1047 alin. (1) lit. d) NCC permite încheierea testamentului în faţa directorului, 
medicului şef al instituţiei sanitare sau a medicului şef al serviciului ori, în lipsa acestora, în 
faţa medicului de gardă, cât timp dispu-nătorul este internat într-o instituţie sanitară în care 


notarul public nu are acces. 


3.6. Regali comune testamentelor privilegiate 

Trebuie respectate şi în cazul testamentelor privilegiate condițiile generale de 
formă ale testamentului, reprezentate de exigenţa formei scrise şi interdicția testamentului 
reciproc, în afara acestora, sunt identificate însă, în lumina dispoziţiilor art. 1047 NCC, 
următoarele formalităţi, specifice numai/şi testamentelor privilegiate: 

a) întocmirea testamentului privilegiat în prezenţa a doi martori [art 1047 alin. (2) 
NCC]; 

b) semnarea testamentului de către testator, de agentul instrumentator şi de cei doi 
martori, care au asistat la redactarea lui. Dacă testatorul sau unul dintre martori nu poate 
senina, se va face menţiune despre cauza care l-a împiedicat să semneze [art. 1047 alin. (3) 
NCC]. 

Deşi dispoziţiile noului Cod civil, ca de altfel şi cele ale Codului civil de la 1864, 
nu fac referire la obligativitatea datării testamentului privilegiat, considerăm, alături de alți 
autori!, că şi data acestuia reprezintă un element esenţial, întrucât aprecierea caracterului 
excepţional al împrejurărilor, care au justificat realizarea actului de ultimă voinţă într-o formă 
simplificată, se raportează la aceasta. 

c) trebuie îndeplinite şi în cazul testamentelor privilegiate formalitățile 
reglementate de noul Cod civil, în art. 1042, cu privire la deschiderea testamentului olograf 
[art. 1047 alin. (5) NCC]; 

d) aceste testamente produc efecte numai dacă testatorul a decedat în împrejurările 


excepţionale care au justificat încheierea lor în formă autentică, simplificată sau în cel mult 15 
! A se vedea Fr. Deak, op. cit., p. 200. 

zile de la data când dîspunătorul ar fi putut să testeze în vreuna dintre formele ordinare. După 
expirarea acestui termen, intervine caducitatea testamentelor privilegiate [art. 1048 alin. (1) 
NCC]. Aşadar, noul Cod civil reţine un termen mult mai scurt decât Codul civil de la 1864, 
pentru valabilitatea testamentelor privilegiate. 

Această opţiune a legiuitorului are menirea de a-l mobiliza pe testator să dispună 
pentru momentul încetării sale din viaţă, într-o formă testamentară ordinară. 

Termenul de 15 zile începe să curgă de la data la care dispunătorul ar fi putut testa 
într-o formă ordinară şi nu de la data testării într-o formă simplificată. Aşadar, termenul în 
discuţie începe să curgă de la data la care a încetat cauza excepţională, care a justificat testarea 
într-o formă privilegiată. Acest termen poate fi considerat suspendat, dacă testatorul a ajuns 
într-o stare în care nu-i este cu putinţă să testeze [art. 1048 alin. (1) NCC]. 

În mod excepţional însă, valabilitatea dispoziţiei testamentare privilegiate prin care 
se recunoaşte un copil nu este limitată în timp, aceasta producând efecte, independent de 
curgerea timpului. Drept urmare, testatorul nu trebuie să recunoască copilul într-o formă 
testamentară ordinară, după trecerea a 15 zile de la data încetării cauzei excepţionale care a 
justificat întocmirea testamentului într-o formă simplificată [art, 1048 alin. (2) NCC]. 

In concluzie, apreciem că, între testamentele privilegiate, nu există deosebiri de 
valoare juridică, ci numai de forţă probantă. Oricum, după probarea existenţei şi conţinutului 
testamentului, efectele dispoziţiilor acestuia sunt identice, indiferent de forma pe care a 
îmbrăcat-o. 

De asemenea, apreciem că noul Cod civil procedează just, păstrând formele 
testamentare prescurtate din reglementarea anterioară, a căror utilitate nu a fost pusă la 
îndoială, de-a lungul timpului, extinzând aria de cuprindere a unora dintre acestea şi la alte 
situaţii excepționale, asemănătoare şi consacrând noi forme, cu privire la care noi considerăm 


că-şi vor dovedi, în timp, utilitatea. 


$4. Testamentul sumelor şi valorilor depozitate 
Potrivit art. 1049 alin. (1) NCC, dispoziţiile testamentare privind sumele de bani, 
valorile sau titlurile de valoare depuse la instituţii specializate sunt valabile, cu respectarea 


condiţiilor de formă prevăzute de legile speciale aplicabile acestor instituții’. 


! Depozitul sumelor de bani, valorilor sau titlurilor de valoare, la instituţii specializate reprezintă, în opinia 
noastră, un depozit special, particularizat în raport cu depozitul bancar de drept comun, putând fi calificat drept o 

In fapt, acest tip de testament este echivalentul clauzei CEC din reglementarea 
civilă de la 1864, fiind extins acum la toate instituţiile specializate în materia depozitului de 
bani, valori sau titluri de valoare. In cazul acestui tip de testament, forma ce trebuie respectată 
este cea prevăzută de legile speciale care reglementează funcţionarea acestor instituţii, şi nu 
cea reglementată de noul Cod civil în materia testamentului. 

În temeiul dispoziţiilor art. 1049 alin. (2) NCC, „Instituţiile specializate nu vor 
putea proceda la predarea legatului având ca obiect sume de bani, valori sau titluri de 
valoare, decât în baza hotărârii judecătoreşti ori a certificatului de moştenitor care constată 
valabilitatea dispoziţiei testamentare şi calitatea de legatar, prevederile privitoare la raport şi 
reducțiune fiind aplicabile". Dispunând astfel, noul Cod civil realizează o necesară corelare a 
dispozițiilor sale, punând de acord prevederile sale din materia acestei forme testamentare, cu 
cele privitoare la dovada calității de moştenitor, la raportarea donațiilor dispuse de către 
defunct în timpul vieţii şi la reducți-unea liberalităţilor excesive. 

În acelaşi efort de armonizare a dispoziţiilor sale, noul Cod civil prevede în alin. 
(3) al art. 1042 că „Instituţiile de credit au obligația ca, la instituirea de către clienţii acestora 
a unei dispoziţii testamentare, să comunice, de îndată, menţiunea acesteia în registrul 
prevăzut la art. 1046”. Drept urmare, testamentul sumelor şi valorilor depozitate trebuie 
înscris, asemănător testamentului autentic, în Registrul naţional notarial, ţinut în format 
electronic, potrivit legii. Constatăm cu acest prilej că scapă înregistrării numai testamentul 


olograf şi testamentele privilegiate. 


$5. Conversiunea formei testamentare 

Ca şi vechiul Cod civil, noul Cod civil, în art. 1050, reglementează posibilitatea 
conversiunii formei testamentare. Drept urmare, „Un testament nul din cauza unui viciu de 
formă produce efecte, dacă îndeplineşte condiţiile prevăzute de lege pentru altă formă 
festamentară". 

Conversiunea formei testamentare devine greu de transpus în practică în condiţiile 
în care noul Cod civil nu mai reglementează testamentul mistic. Ar mai fi posibilă 


conversiunea testamentului autentic, nul pentru vicii de formă (precum întocmirea lui de către 


varietate a contractului de depozit bancar. Cu privire la problematica depozitului bancar, a se vedea R. 
Postolache, Depozitul bancar, în coord. R. Postolache, „Contractul de depozit şi varietățile acestuia”, Ed. C.H. 
Beck, Bucureşti, 2010, p. 85-156. 

o persoană necompetentă, lipsa semnăturii notarului public etc.), în testament olograf, în 
măsura în care sunt îndeplinite toate condițiile acestuia din urmă, prevăzute în art. 1041 NCC. 
Mai degrabă, credem că legiuitorul a reglementat posibilitatea convertirii 
testamentului, din perspectiva ratificării de către România a Convenţiei de la Washington din 
26 octombrie 1973!, care are în anexă o lege ce reglementează „testamentul internaţional”. 
Acesta este o formă nouă de testament, o formă simplificată de testament mistic, susceptibilă 
de a fi admisă în dreptul intern al tuturor ţărilor care au ratificat convenţia menţionată. 
Precizăm însă că România nu a ratificat încă această convenţie. In temeiul acesteia, 
testamentul internaţional, nul datorită nerespectării unor cerinţe specifice, poate fi valabil ca 


altă formă de testament, în măsura în care îndeplineşte condiţiile cerute de lege pentru acesta’. 
$6. Inventarul noutăţilor 


In ceea ce ne priveşte, considerăm că noul Cod civil reglementează de o manieră 
modernă şi corespunzătoare formele testamentului, inovând, prin comparaţie cu Codul civil de 
la 1864, sub următoarele aspecte: 

- reglementează testamentul olograf, de o manieră unitară, în cadrul art. 1042, şi 
nu de o manieră disparată, precum Codul civil de Ia 1864, care conţinea dispoziţii referitoare 
la această formă testamentară, în cuprinsul mai multor texte de lege, neconsecutive; 

- consacră, printr-o normă imperativă, sancţiunea nulității absolute pentru 
nerespectarea condiţiilor speciale de formă, ce trebuie îndeplinite de testamentul olograf; 

- extinde aria persoanelor care pot autentifica testamente, astfel încât testamentul 
poate fi autentificat, în afară de notarul public, şi de o altă persoană învestită cu autoritate 
publică de către stat, potrivit legii; 

- reglementează o procedură specială de autentificare a testamentului, spre 
deosebire de Codul civil anterior, sub a cărui acţiune, testamentul urma procedura de 
autentificare a oricărui act juridic civil; am relevat cu acest prilej şi unele inconsecvenţe 


terminologice, ce caracterizează textele de lege supuse analizei noastre; 


' Convenţia de la Washington din 26 octombrie 1973 privitoare la legea uniformă asupra formei testamentului 
internaţional, elaborată sub egida UNIDROIT (Institutul internaţional pentru unificarea dreptului privat). 
? A se vedea şi Uniunea Notarilor Publici din România, op. cit., p. 385-386. 

- reglementează autentificarea testamentului în situaţii particulare, acoperind 
astfel multe dintre situaţiile ce pot fi întâlnite în practică, oferindu-le acestora o soluţie justă; 

- stipulează obligativitatea înregistrării testamentului autentic şi a testamentului 
asupra sumelor şi valorilor depozitate, în Registrul naţional notarial, ţinut în format electronic, 
potrivit legii, surmontând astfel multe inconveniente practice; 

- nu mai reglementează testamentul mistic, formă testamentară căzută de altfel în 
desuetudine; 

- consacră noi forme testamentare prescurtate, a căror reglementare este solicitată 
de noile realități sociale, precum: testamentul realizat în caz de epidemii, catastrofe, războaie 
sau alte asemenea împrejurări excepționale; testamentul întocmit la bordul unei aeronave; 
testamentul realizat de persoana internată într-o instituție sanitară; 

- reglementează, în locul clauzei CEC, consacrată de Codul civil de la 1864, 
testamentul sumelor şi valorilor depozitate, extinzând folosirea acestuia la nivelul tuturor 
instituţiilor specializate în depozitarea sumelor si valorilor; 

- renunţă la reglementarea testamentului făcut de cetăţeanul român în străinătate, 
întrucât în Cartea a Vll-a „Dispoziţii de drept internaţional privat", Titlul II „Conflicte de legi", 
Capitolul IV „Moştenirea"”, acest act normativ reglementează legea aplicabilă formei 


testamentului. 

CAPITOLUL IV 
PRINCIPALELE DISPOZIȚII TESTAMENTARE 


Secţiunea I. Legatul 
§1. Noţiuni generale. Caracterele juridice ale legatelor 


În primul rând legatul este un act unilateral de voinţă, el fiind realizat de o singură 
persoană, în cazul nostru testatorul. 

În al doilea rând legatul este o liberalitate deoarece testatorul urmăreşte să procure 
un avantaj patrimonial legatarului fără a primi la rândul său un echivalent. Acest avantaj poate 
lua forma drepturilor reale, a celor de creanţă sau a ambelor. O altă precizare se mai poate face 
cu privire la acest caracter al legatului şi anume aceea că intenţia liberală îl va caracteriza chiar 
dacă este grevat de o sarcină fie ea şi de natură patrimonială!. 

De asemenea, legatul este un act juridic mortis causa producând efecte juridice 
numai după decesul testatorului: „testatorul dispune pentru timpul încetării sale din viaţă”. 
Datorită caracterelor sale, legatul se aseamănă dar se şi deosebeşte de donație. Ambele sunt 
liberalități căci dispunătorul — testator sau donator — nu va beneficia de o compensație dar 
deosebirea constă în aceea că momentul producerii efectului micşorării patrimoniului este 
diferit. În cazul legatului, dreptul sau drepturile cedate vor trece la legatar numai după decesul 


testatorului, pe când în cazul donaţiei, transferul va opera în timpul vieţii donatorului. 


!. A se vedea Liviu Stănciulescu — „Curs de drept civil Succesiuni”, Editura Hamangiu, Bucureţii 2012, p.37 

Pentru ca legatul să fie valabil se cer întrunite cumulativ câteva condiţii: existenţa 
unui înscris, desemnarea legatarului şi determinarea bunului legat. 

Existenţa unui înscris. Legatul este valabil numai dacă este cuprins de un înscris 
întocmit în oricare dintre formele testamentare. Acest lucru,pentru că, pe de o parte, 
testamentul reprezintă un act juridic solemn care trebuie să îndeplinească condiţiile de formă 
legale sub sancţiunea nulităţii absolute nefiind valid testamentul verbal, iar pe de altă parte 
deoarece legatul nu este altceva decât una dintre dispoziţiile acestui act de ultimă voinţă. „A 
pari” înseamnă că un eventual legat verbal nu poate produce efecte chiar dacă ar exista o 
confirmare din partea testatorului. Legea este fermă în acest sens prin neadmiterea altor forme 
testamentare, decât cele prevăzute de art. 858 C.civ. „Un testament poate fi sau olograf sau 
făcut prin act autentic sau în formă mistică”. 

Desemnarea legatarului. Individualizarea beneficiarului legatului este cea de-a 
doua condiţie de valabilitate a acestuia. Când testatorul face un legat în favoarea unei persoane 
fizice sau juridice ia naştere un raport juridic, astfel că dacă persoana beneficiară a legatului nu 
e determinată atunci nici relaţia juridică dintre testator şi legatar nu se poate realiza lipsind 
unul dintre subiectele raportului”. 

Fosta Instanță Supremă a decis: „Desemnarea legatarului trebuie să îndeplinească 
două cerințe şi anume să fie făcută prin testament şi personal de către testator. Nu este 
necesar ca beneficiarul să fie determinat pe de-a-ntregul în cuprinsul actului ci este suficient 
ca testamentul să cuprindă, cel puţin în parte, elementele cu ajutorul cărora legatarul să 
poată fi determinat ulterior. Legatul nu este valabil dacă persoana beneficiară este incertă şi 
nedeterminată”. 

Două reguli se pot desprinde din această soluţie jurisprudențială: legatarul trebuie 
să fie desemnat prin testament iar această individualizare să fie făcută personal de către 
testator. La acestea două, doctrina a mai adăugat că testatorul poate să aleagă potrivit voinței 
sale liberale modalitatea de desemnare a legatarului. 

Prima regulă potrivit căreia desemnarea legatarului trebuie să se facă prin 
intermediul testamentului, va fi înţeleasă în sensul că elementele necesare identificării 
beneficiarului legatului vor fi cuprinse în testament. Această persoană poate fi determinată sau 


determinabilă. Per a contrario este nul legatul făcut unei persoane incerte pentru simplul 


!. A se vedea Liviu Stănciulescu, op. cit..p.39 

motiv că nu se poate şti cui va fi atribuit lucrul legat, necunoaşterea persoanei legatarului fiind 
o piedică de fapt. 

Există opinii diferite cu privire la momentul în care persoana legatarului trebuie să 
fie determinată sau determinabilă. Unii autori susțin că nedeterminarea persoanei legatarului 
este relevantă doar dacă se situează în momentul predării bunului deoarece în cazul în care 
indicaţiile testamentului sunt neîndestulătoare, judecătorul poate cerceta elementele extrinseci 
ale acestui act identificând în acest mod pe legatar. 

Ne alăturăm însă părerii altor autori sprijiniți şi de practica judiciară care afirmă că 
persoana gratificată prin legat trebuie să fie determinată sau cel puţin determinabilă în 
momentul deschiderii succesiunii pentru că şi existenţa succesorului se raportează tot la 
această dată!. 

O altă chestiune demnă de luat în considerare e aceea a cazului în care testatorul 
instituie ca legatar o persoană viitoare, nenăscută încă punându-se în discuţie aplicarea 
adagiului latin infans conceptus pro nato habetur quoties de commodis ejus agitur. Pentru a 
succede trebuie neapărat ca persoana să existe în momentul deschiderii succesiunii. 

Soluția preluată din dreptul roman are o motivare cât se poate de firească 
ocrotindu-se un drept legitim al copilului. În lipsa acestor prevederi legale s-ar fi putut ca de 
cujus să-şi instituie ca legatar descendentul nenăscut, dar conceput, care nu ar fi beneficiat de 
dreptul său ajungându-se la o gravă injustiţie. Legiuitorul român a creat astfel o „capacitate de 
folosinţă anticipată”, condiţiile funcționării ei fiind următoarele: să fie vorba doar de 
dobândirea unor drepturi şi nu de asumarea de obligaţii şi copilul să se nască viu. 

Prima cerinţă este întrunită chiar dacă copilul este desemnat legatar universal sau 
cu titlu universal devenind prin urmare titular al activului şi pasivului succesoral. Pentru a 
opera această regulă a capacităţii de folosinţă e necesară îndeplinirea şi a celei de-a doua 
condiţii respectiv copilul să se nască viu. În legislaţia română este suficient ca nou-născutul să 
trăiască fie şi câteva secunde, să fi respirat măcar o singură dată, fapt ce se va constata la 
autopsie prin proba docimaziei. 

Concluzionând, când persoana a fost concepută până la momentul deschiderii 
moştenirii şi sunt suficiente date privind identificarea sa va putea beneficia de fructul 


legatului. 


1. A se vedea Ilioara Genoiu, op. cit.p.180 

Datorită necesităţii desemnării legatarului prin testament este considerat nul legatul 
secret. Este cazul acelor testamente care nu conţin elementele de individualizare ale 
legatarului ce sunt comunicate de către testator unor terţe persoane fie şi în grad succesibil cu 
dispunătorul, prin diverse mijloace scrise sau verbale, oricum fără a se respecta condiţiile 
formale ale testamentului. 

A doua regulă cere ca desemnarea legatarului să se facă personal de către testator. 
Acesta nu poate lăsa determinarea legatarului la alegerea unui terț pentru că s-ar realiza un 
legat cu facultate de alegere sancţionat cu nulitatea absolută pentru faptul că nu dispune 
testatorul. Esenţa unei lberalităţi constând în consideraţia față de gratificat nu se poate 
concepe ca testatorul să fie însuflețit de animus donandi referitor la o persoană pe care nu o 
instituie personal ca legatar al său. 

Va fi însă considerat valabil legatul făcut unei persoane determinate de testator care 
are la rândul ei sarcina de a preda bunul sau bunurile ce alcătuiesc obiectul legatului la una 
sau mai multe persoane alese fie de legatar fie de un terţ. Menţionăm că în această situaţie nu 
se încalcă dispoziţiile legale, testatorul fiind cel care-l desemnează pe legatarul iniţial chiar 
dacă acesta din urmă va transmite legatul altui beneficiar. Poate fi cazul unui legat ce priveşte 
o sumă de bani, făcut în favoarea unei instituţii de binefacere care îi va împărți persoanelor 
aflate într-o stare materială precară. 

Doctrina de specialitate şi-a exprimat părerea şi în ceea ce priveşte acel legat ce are 
drept gratificat un incertus ex certis personis, cu alte cuvinte, o anumită categorie de persoane 
dintre care va fi ales legatarul, categorie determinată de altfel de testator. De exemplu, 
legatarul va fi ales dintre studenţii care vor obţine calificative maxime la examenul de licenţă. 
Jurisprudenţa a adoptat o poziţie riguroasă anulând legatele făcute cu facultatea de alegere, 
indiferent dacă legatarul e o persoană cu totul incertă sau un „incertus ex certis personis”. 

Distinşii noştri autori au criticat însă această soluţie a instanţelor opinând că 
interdicția unor astfel de legate se poate evita prin intermediul legatului cu sarcini. Testatorul 
nu poate fi împiedicat să facă un legat cu sarcină pe care o impune apoi unui legatar universal 
determinat, de preferinţă unei persoane juridice, care va avea atribuţia de a stabili o altă 
persoană drept beneficiară a legatului. Pe cale de consecinţă, legatarul universal inițial are 


doar rolul unui interpus, testatorul întocmind în realitate un legat al cărui beneficiar va fi ales 


!. A se vedea Liviu Stănciulescu, op. cit., p.40 

de altcineva. Instanţa, considerându-l un legat cu sarcină îl va trata ca atare, singurii 
moştenitorii având posibilitatea atacării testamentului invocând interpunerea de persoane. 

Practicienii au decis că a şti dacă suntem în faţa unui legat cu sarcini sau a unei 
interpuneri de persoane ce ascunde în acest mod un legat cu facultate de alegere este o 
chestiune de fapt apreciată suveran de instanţă de la caz la caz. 

În literatura de specialitate au apărut imediat critici care considerau această soluţie 
regretabilă deoarece instituie arbritrariul judecătorului, interdicția jurisprudențială fiind 
nefondată în teorie şi nesocotită în practică. S-a propus ca instanţele să considere valide 
legatele făcute persoanelor incerte pe care terțul le va alege însă dintr-o categorie determinată 
expres de testator, dându-se astfel ca şi în dreptul roman, câştig de cauză legatelor unor 
persoane incerte ex certis personis”. 

Cea de-a treia regulă care vizează desemnarea legatarului, permite testatorului de a 
alege liber modul prin care va realiza acest lucru. Cu toate că testamentul este prin excelenţă 
un act juridic solemn, autorul său îşi va putea desemna moştenitorii fără a utiliza diverse 
formule sacramentale aşa cum se proceda în dreptul roman fiind suficient ca în conţinutul 
acestui act de ultimă voinţă să existe elemente care vor permite determinarea neechivocă a 
persoanei legatarului ori a legatarilor. Aceştia pot fi desemnaţi direct sau indirect. 

Desemnarea directă se face atunci când testatorul indică numele şi prenumele 
legatarului. Când se înregistrează o eroare de ortografie sau lipseşte un prenume aceasta nu va 
avea importanţă din moment ce se poate stabili identitatea civilă a persoanei desemnate. 
Identificarea legatarului mai poate fi făcută şi prin arătarea calităţii de rudă cu dispunătorul, 
jurisprudenţa utilizând câteva criterii de interpretare: dacă testatorul urmăreşte instituirea unei 
singure rude dar există mai multe persoane în grad succesibil mai sunt necesare şi alte 
elemente de identificare. De pildă, nepotul care mă îngrijeşte; în cazul în care sunt desemnate 
rude de acelaşi grad, spre exemplu fraţii, toate persoanele care au acest grad fac parte din 
desemnare; utilizarea expresiei „copii” se referă şi la nepoți adică copiii copiilor precedaţi 
introducându-se astfel în devoluţiunea testamentară un echivalent al reprezentării, specifică 
moştenirii ab intestat; expresia masculină frate, nepot, văr include şi rudele de sex feminin dar 
expresia soră, nepoată, vară nu are relevanţă asupra sexului masculin. Prin moştenitori naturali 


se vor înţelege moştenitorii legali din ziua redactării testamentului. 


!. A se vedea Mihail Eliescu, op. cit., p.256. 

Desemnarea indirectă se realizează când sunt elemente îndestulătoare pentru 
identificarea persoanei instituită ca legatar, altele decât cele folosite la determinarea directă aşa 
cum ar fi de pildă, cel care mi-a renovat casa. Acest tip de desemnare poate rezulta şi din 
exheredarea unor moştenitori legali. Modalitatea prin care se ajunge la desemnarea indirectă 
diferă funcție de felul exheredării. Dacă aceasta este directă şi generală vizând pe toţi 
moştenitorii legali ai testatorului, cotitatea disponibilă, căci numai de aceasta poate dispune 
„de cujus” în virtutea voinţei sale liberale, va reveni statului. În cazul în care dezmoştenirea 
directă este doar parțială, înlăturându-se doar unul sau mai mulți succesori legali nefiind 
desemnaţi alţi legatari, succesiunea întreagă ori doar cotitatea disponibilă va fi culeasă de 
comoştenitorul sau comoştenitorii celui exheredat sau moştenitorii subsecvenţi conform 
regulilor devoluţiunii legale. 

În doctrină! se afirmă că „dezmoştenind numai pe unii erezi testatorul îi instituie 
pe ceilalți, exhreredarea directă parţială devenind o instituire indirectă de legatari” , aşa cum 
formulează de altfel şi dreptul francez: „excluser c’est instituer”. 

Pe marginea acestei teorii se poate însă discuta deoarece succesorii legali care vin 
la moştenire în locul celor înlăturați, culeg moştenirea alcătuită de legat datorită efectului legii 
şi nu în baza voinţei testatorului?. 

Spre deosebire de exhreredarea directă, prin cea indirectă nu se menţionează expres 
moştenitorii legali înlăturați dar se instituie unul sau mai mulți legatari ce vor culege întreaga 
masă succesorală sau doar cotitatea disponibilă în eventualitatea existenţei moştenitorilor 
rezervatari. Efectul constă în înlăturarea totală a moştenitorilor legali nerezervatari iar a 
rezervatarilor doar in limita cotităţii disponibile’. 

Determinarea bunului legat. Această a treia şi ultimă condiţie de valabilitate a 
legatului spune că nemenţionarea în testament a lucrului legat conduce la nulitatea sa. Dacă nu 
există certitudine cu privire la bunul legat, totuşi acesta va fi valid în condiţiile în care se va 
putea stabili din conţinutul testamentului ce bun ori ce bunuri au fost legate. Mai precizăm că, 


dacă testatorul a dispus prin testamentul său de lucruri de aceeaşi natură, unul dintre ele 


! 1. Genoiu, Tipologia legatelor în noul Cod civil, în volumul Sesiunii anuale de comunicări ştiinţifice „Justiţie, 
stat de drept şi cultură juridică", organizată de Institutul de Cercetări Juridice „Acad. Andrei Rădulescu" al 
Academiei Române, 13 mai 2011, Ed. Universul Juridic, Bucureşti, 2011, p. 407-421. 

2. Dan Chirică — „Drept Civil. Succesiuni”, Ed. Lumina Lex 1996, p.115 


3. Liviu Stănciulescu, op.cit.,p.43 

lăsându-i-se legatarului fără a fi individualizat aşa cum cere art.908 C.civ., se va preda bunul 


de o calitate intermediară". 
1.1. Clasificarea legatelor 


Legatele pot fi clasificate în funcţie de obiectul liberalităţii sau de modalitățile care 
afectează liberalitatea. După cel de-al doilea criteriu, legatele pot fi pure şi simple; cu termen; 
sub condiţie; cu sarcină sau cu clauză penală. După cel de-al doilea criteriu, pot fi: universale, 


cu titlu universal sau cu titlu particular.” 


1.1.1. Legatul universal 

Textul art.1055 Cod civil defineşte legatul universal ca fiind dispoziţia testamentară 
care conferă uneia sau mai multor persoane vocaţie la întreaga moştenire”. Astfel, cel care a 
fost instituit legatar universal are această calitate chiar dacă testatorul a dispus în favoarea 
unor persoane prin legate cu titlu particular de fiecare dintre bunuri, căci vocaţia legatarului 
universal la întreaga succesiune există şi în aceste condiţii. Astfel, dacă legatele sau o parte din 
legatele cu titlu particular sunt caduce, ori beneficiarii au renunţat la legate, legatarii universali 
vor culege aceste bunuri. Pot exista deci legate universale fără emolument. 

Legea nu impune o formă specială legatelor cu titlu universal. Formula uzuală este 
"instituie ca legatar universal pe ...” sau, „transmit toate bunurile mele mobile şi imobile ...”. 
Esenţial este să rezulte intenţia testatorului de a naşte în patrimoniul legatarului dreptul la 
universalitate. De aceea, uneori voinţa testatorului este ambiguă, fiind necesară interpretarea 
testatorului. Sunt legate universale: 

- legatul tuturor bunurilor mobile şi imobile, căci dă naştere chemării la 
universalitatea succesiunii; 

- legatul nudei proprietăţi a tuturor bunurilor , căci legatarul este chemat să culeagă 


întreaga moştenire, după stingerea uzufructului; 


!. Ilioara Genoiu, op.cit.p.180 
2 Ilioara Genoiu,op.cit.,„p.182 
3 Noul Cod Civil — publicat în Monitorul Oficial, iulie 2011 

- legatul cotităţii disponibile, căci legatarul are chemare la întreaga moştenire, dacă 
nu există moştenitori rezervatari ori dacă aceştia din urmă au renunţat sau sunt declaraţi 
nedemni; 

- legatul prisosului ( rămăşiţei ), adică ceea ce a rămas după executarea legatelor cu 
titlu universal şi cu titlu particular, este universal pentru aceleaşi rațiuni ca şi la legatul cotităţii 
disponibile. 

Efecte: Legatul universal poate fi diferit. El poate conferi proprietatea tuturor 
bunurilor lăsate de de cujus, adică beneficiarul este singurul succesor universal sau când există 
succesori rezervatari aceştia au renunţat sau nu pot primi succesiunea. 

Dar poate să-i confere un drept la o cotă parte din bunurile lăsate de de cujus, dacă 
există mai mulți succesori universali ori (în această ipoteză se include cazul mai multor 
succesori universali care poate fi în concurs cu succesorii rezervatari ori cu legatarii cu titlu 
universal. Esenţial este în acest caz că ei sunt titularii unor drepturi indivize, spre deosebire de 
legatarul cu titlu particular care este titularul unui drept individual!. 

Tot legat universal există şi atunci când testatorul atribuie loturile. Avantajul 
unui astfel de testament este că legatarii devin proprietarii bunurilor atribuite, de la data 


decesului lui de cujus. 


1.1.2. Legatul cu titlu universal 

Este legatul care conferă legatarului chemare la o cotă parte ( fracțiune ) din 
moştenire’. Textul art. 1056 Cod civil, defineşte legatul cu titlu universal ca fiind dispoziţia 
testamentară care conferă uneia sau mai multor persoane vocaţie la o fracțiune a moștenirii’. 

Prin fracțiune a moştenirii se înţelege: 

a) fie proprietatea unei cote-părți din aceasta; 

b) fie un dezmembrământ al proprietăţii asupra totalităţii sau a unei cote-părți din 
moştenire; 
c) fie proprietatea sau un dezmembrământ asupra totalităţii ori asupra unei cote-părţi din 


universalitatea bunurilor determinate după natura sau proveniența lor. 


1. Fr. Deak, op. cit, p. 322-323; D. Chirică, op. cit., p. 166. 
? A se vedea Ilioara Genoiu , op.cit.,p.185 
3. Noul Cod Civil 

Enumerarea făcută de text impune două observaţii: 

> Este o enumerare limitativă. Din acest text rezultă că legea recunoaşte limitativ trei tipuri 
de legate cu titlu universal, orice altă determinare a fracțiunii nu mai poate fi calificată 
ca fiind o indicare a unui legat cu titlu universal ci a legatului universal, ori a legatului 
cu titlu particular. De exemplu, legatul tuturor bunurilor situate într-o localitate ori o 
cotă-parte din ele, mobilele din sufragerie sau cărţile din bibliotecă este considerat un 
legat cu titlu particular. De asemenea, legatul tuturor valorilor mobiliare, ori a unei cote 
din acestea este un legat cu titlu particular căci nu face parte din cele cinci categorii de 
legate cu titlu universal. 

> Raţional, doar indicarea unei fracțiuni din universalitate este un legat cu titlu universal. 
Cu toate acestea, legiuitorul indică a avea acelaşi caracter şi legatul bunurilor mobile sau 
legatul bunurilor imobile. Logic, acestea din urmă sunt legate cu titlu particular şi 
aceasta este cu atât mai evident atunci când nu există decât un singur bun imobil , 
respectiv câteva bunuri mobile. În virtutea legii, însă, aceste legate vor fi cu titlu 
universal. 

Această categorie a legatelor este criticată în doctrină ca fiind inutilă, deoarece 
distincția ei faţă de legatul universal nu este calitativă, ci cantitativă. Prin opoziţie cu legatul 
particular, care operează o transmisiune cu titlu particular, celelalte două operează o 
transmisiune cu titlu universal!. Ca şi legatul universal, legatul cu titlu universal se 
caracterizează prin vocaţia conferită titularului căci dacă acestuia i-au fost lăsate toate bunurile 
imobile, de exemplu, orice legat cu titlu particular asupra unui imobil care va fi ineficient dă 
dreptul legatarului cu titlu universal asupra tuturor imobilelor să primească şi acel imobil. 

Singura deosebire între legatul universal şi cel cu titlu universal constă în faptul că, 
cel din urmă nu naşte vocaţia la tot. Vocaţia născută de acest legat este mult mai restrânsă: ea 
se reduce fie la o cotitate, fie la o categorie de bunuri. Legatarul universal are vocaţie la 
întreaga moştenire şi astfel, caducitatea unuia dintre legatele universale va profita celorlalți 
legatari din aceeaşi categorie. În schimb, legatarul cu titlu universal nu are chemare decât 
pentru fracțiunea din patrimoniu cu care a fost gratificat, astfel încât caducitatea unuia dintre 
legatele cu titlu universal nu profită colegatarilor din aceeaşi categorie, ci moştenitorilor ab 


intestat sau legatarului universal. 


!. A se vedea Liviu Stănciulescu, op.cit., p.40 

El poate însă profita de renunţarea sau înlăturarea de la moştenire a legatarului 
particular ori a celui rezervatar ca şi legatarului universal. Efectele legatului cu titlu universal 
sunt variate după obiectul lor!. 

Dacă legatul cu titlu universal are ca obiect toate bunurile mobile ori toate bunurile 
imobile, el conferă legatarului un drept individual asupra fiecărui bun, cu excepţia celor 
atribuite unor legatari cu titlu particular. 

În toate celelalte cazuri, legatul cu titlu universal nu conferă decât drepturi indivize. 
De asemenea, ca şi în cazul legatului universal, legatul cu titlu universal poate să conţină 
stipulaţii în care laturile sunt atribuite legatarilor. Exemple de legate cu titlu universal: legatul 
pe care minorul de 16 ani îl face cu privire la întreaga sa avere. Minorul de 16 ani nu poate 
dispune prin testament decât de jumătate din ceea ce ar fi putut dispune dacă ar fi fost major. 
Când minorul face un legat asupra întregii averi, acest legat este de fapt cel al unei jumătăţi 


din succesiune (respectiv, din cotitatea disponibilă), deci un legat cu titlu universal. 


1.1.3. Legatul cu titlu particular 

Conform art.1057 Cod Civil, orice legat care nu este universal sau cu titlu universal 
este un legat cu titlu particular”. Legatul particular este cel al cărui obiect este altul decât cel 
care fomează obiectul legatului universal sau legatului cu titlu universal. El poartă asupra 
unuia sau mai multor bunuri determinate ori asupra unei categorii sau o parte dintr-o categorie 
de bunuri altele decât cele mobile sau imobile’. 

Astfel, vor fi legate particulare: 

a) Legatul unui corp cert, individual determinat ( casă, automobil, etc. ); 

b) Legatul unor bunuri determinate prin genul său: o sumă de bani, o cantitate de 
grâu, etc. lucrul legat cuprinde şi accesoriile necesare, existente la data decesului testatorului. 
Moştenitorul nu va fi obligat să dea lucrurile de cea mai bună calitate, dar nici de cea mai rea 


calitate; 


l D, Alexandresco, op. cit., p. 762; C. Hamangiu, 1. Rosetti-Bălănescu, Al. Băicoianu, op. cit, p. 702; M, Eliescu, 
op. cit, p. 344; Fr. Deak, op. cit, p. 327; D. Chirică, op. cit, pp. 173-174. 

2. Noul Cod Civil 

3. A se vedea Ilioara Genoiu, op.cit.,p.187 

c) Va fi particular şi legatul bunurilor incorporale. De exemplu, legatul unei creanţe 
prin care moştenitorul sau legatarul universal ori cu titlu universal este obligat să-i transfere 
creanţa pe care moştenirea o are împotriva unui terţ; 

d) Legatul prin care testatorul iartă de datorie pe legatarul particular legatum 
liberationis; 

e) Legatul unui fapt ( posibil şi licit ) prin care moştenitorul universal sau cu titlu 
universal este obligat să facă sau să nu facă ceva în favoarea legatarului; 

f) Legatul nudei proprietăți a unui bun individual determinat; 

g) Legatul uzufructului unui bun individual determinat; 

h) În doctrină şi jurisprudență este controversată natura juridică a legatului 
uzufructului întregii moşteniri sau al unei fracțiuni din moştenire. 

Este posibil ca un legatar cu titlu particular să culeagă toate bunurile lui de cujus, 
când, de exemplu, bunurile individuale determinate, ori categoria de bunuri legate în favoarea 
lui sunt singurele care existau la data decesului în patrimoniul testatorului. Legatul nu este 
universal din această cauză căci el nu naşte vocația la întreg. 

Efecte: Legatul cu titlu particular conferă legatarului proprietatea individuală 
asupra bunurilor testate în favoarea lui. De aceea, legatul nu are valoarea plății unei datorii, 
căci cel care gratifică pe creditorul său nu poate să pretindă că i-a achitat datoria prin acest act. 

- dacă legatele cu titlu particular depăşesc activul net al moştenirii, ele vor fi reduse în 
măsura depăşirii; în ipoteza în care un legat a fost executat fără a se cunoaşte anumite 
datorii ori sarcini ale moştenirii, moştenitorul, creditorii sau orice persoană interesată 
poate solicita restituirea de la legatarul plătit, în măsura în care legatul urmează a fi 
redus. 

- bunul care constituie obiectul unui legat cu titlu particular se predă cu accesoriile sale, 


în starea în care se găseşte la data deschiderii moştenirii!. 


Dificultăţi de calificare a legatelor 
A. Interpretarea voinţei testatorului. Uneori este dificil de stabilit obiectul 
legatului. Instanţa va fi cea care va interpreta dispoziţia testamentară pentru a 


delimita bunurile conferite. 


1. A se vedea Ilioara Genoiu, op.cit..p.188 

B. Calificarea tipului de legat. Presupunând că voinţa testatorului este clară, se 
nasc dificultăţi legate de calificarea legatului, căci aceasta este o chestiune de 
drept şi nu leagă pe judecător dacă legatarul i-a dat o calificare greşită. Când 
însă incertitudinea este legată de clarificarea voinţei testatorului, calificarea 
dată de el poate ajuta la interpretarea voinţei sale. 

C. Interesul calificării: Legatul universal conferă sezina (posesia) celelalte legate 
nu conferă acest drept. 

Legatul universal şi cel cu titlu universal obligă pe legatari la a suporta pasivul 
succesoral pe când legatul cu titlu particular nu naşte această obligaţie. În fine, legatarii 
universali beneficiază de dreptul de acrescământ, pe când ceilalți legatari numai în rare 
situaţii. De exemplu, dacă sunt instituiţi doi legatari universali, renunţarea unuia la moştenire 
profită celuilalt. În schimb dacă cei doi ar fi legatari cu titlu universali, de exemplu fiecare 


pentru jumătate din avere , renunţarea unuia nu profită celuilalt ci succesorilor legali. 


Beneficiarii legatelor 
Pot fi beneficiari ai legatelor persoanele care fiind desemnate de testator, 


îndeplinesc condiţiile de a primi cu titlu gratuit: să existe şi să aibă capacitatea de a primi!. 


Desemnarea legatarilor 

Din definiția legatului rezultă că desemnarea legatarului este supusă următoarelor 
reguli: 

- legatarul trebuie să fie desemnat prin testament; 

- el trebuie să fie desemnat personal de testator. 

Dispoziţiile de ultimă voinţă trebuie să fie făcute în forma prevăzută de lege, de 
aceea şi legatarul trebuie desemnat tot prin testament. Desemnarea trebuie să indice cu 
certitudine persoana legatarului sau cel puţin să fie determinabilă cu ajutorul indicaţiilor date 
în testament. Legatul făcut asupra unei persoane căreia nu-i indică identitatea, este considerat 
un legat secret şi este nul. 

Testamentul fiind un act juridic personal, legatarul trebuie desemnat de testator şi 


nu printr-un reprezentant ori prin însărcinarea unui tert să facă alegerea. Legatul fiind 


1. A se vedea Liviu Stănciulescu, op.cit.,p.45 

caracterizat de intenția de liberalitate, testatorul trebuie să cunoască pe beneficiar. Este însă 
considerat valabil legatul prin care a fost desemnat legatarul cu sarcina predării bunurilor unei 
alte persoane, aleasă de legatar ori de un terţ, dintr-o categorie de persoane cunoscută de 
testator. Legatarul fiind desemnat de testator, sunt respectate dispoziţiile art. 802 C. civ., chiar 
dacă ultimul beneficiar va fi cunoscut după moartea testatorului ori mai târziu. El face însă 
parte dintr-o categorie de persoane cunoscută de testator, fiindu-i indiferent care dintre 
persoane va beneficia. 

De exemplu, o fundaţie a fost desemnată legatar cu sarcina de a alege dintre primii 
10 olimpici la matematică, pentru transmiterea unor bunuri. Legatarul poate fi desemnat direct 
sau indirect. Este o desemnare directă atunci când legatarul este individualizat prin nume, 
prenume ori alte elemente de individualizare, de exemplu indicând categoria de persoane — 
fostele soţii. Este o desemnare indirectă, atunci când sunt exheredaţi moştenitorii sau o parte 
din moştenitorii legali, exheredarea având efectul de a creşte cota succesorală a celorlalți 
comoştenitori, ori chemarea la moştenire a succesorilor subsecvenţi. 

Când desemnarea este ambiguă, mai ales cea indirectă, testamentul ori desemnarea 
vizează persoane incapabile, viitoare sau incerte, testamentul trebuie interpretat astfel încât să 
fie salvat şi nu anulat’. 

De exemplu, când este desemnată o persoană incertă ori viitoare, testatorul trebuie 
să fie interpretat ca o sarcină pentru succesori, de a executa testamentul în favoarea unei 
persoane care va fi născută, ori va fi identificată, după criteriile indicate în testament. 

Este nul însă testamentul care dă legatarului facultatea de a alege cui să confere 
beneficiul unui legat căci actul de ultimă voinţă este un act strict personal. Pe de altă parte nici 
nu ar putea fi posibil juridic un astfel de testament căci până la desemnarea beneficiului, de 


către un legatar, bunurile ar fi fără stăpân. 


1.1.3.1. Drepturile legatarilor cu titlu particular 
a. Transmisiunea proprietăţii legatului 
Conform art. 1059 Cod civil proprietatea legatului particular se transmite în 


principiu legatarului din ziua morţii testatorului?. Orice legat pur şi simplu dă legatarului, din 


1. A se vedea Liviu Stănciulescu, op.cit.,p.46 
?. Noul Cod Civil 

ziua morții testatorului, un drept asupra lucrului legat, drept transmisibil erezilor şi 
reprezentanţilor săi. 

Ştim de asemenea că transmisiunea proprietăţii legatului nu se face în ziua morţii 
testatorului ci numai în momentul realizării condiției, când legatul este sub condiţie 
suspensivă. Când însă legatul are drept obiect un lucru nedeterminat în genere ca o sumă de 
bani, o cantitate de grâu, legatarul nu devine proprietarul lucrului în ziua morţii testatorului, ci 
numai în momentul predării materiale a legatului; până în acel moment legatarul particular nu 
are decât un drept de creanţă faţă de moştenitorul sau de legatarul universal obligat să execute 
legatul şi are o simplă acţiune personală în contra lor; cu alte cuvinte, legatarul este numai 


creditor, nu şi proprietar. 


b. Punerea în posesie 

Strămutarea posesiei legatului nu are loc odată cu transmiterea proprietăţii. Regula 
generală este că legatarul singular nu va putea intra în posesia lucrului legat nici a pretinde 
fructele sau interesele decât din ziua în care a făcut cererea în judecată sau din ziua în care 
predarea legatului i s-a încuviinţat de bună voie. Legatarul particular trebuie deci să ceară 
totdeauna punerea în posesie. Posesia nu se transmite decât pe baza cererii de punere în 
posesie sau pe baza predării de bună voie a legatului. Predarea poate fi şi tacită constând în 
faptul că cei interesaţi au lăsat pe legatar să se pună în posesie fără a protesta cu bună-ştiinţă. 

Legea reglementează în mai multe articole unele amănunte relative la modul de 
predare a legatelor particulare!. La aceste dispoziţii ale legii vom adăuga câteva reguli 
rezultând din princpiile de drept comun. Astfel, legatarul nu poate fi silit să primească altceva 
decât lucrul legat, cel puţin în principiu. Prin excepţie de la această regulă, în cadrul unui legat 
al lucrului altuia, debitorul legatului se poate libera plătind valoarea lucrului. 

Cheltuielile cererii de predare sunt în sarcina succesiunii cu condiţia să nu atingă 
rezerva; testatorul poate dispune în mod diferit prin testament. 

Legatarul cu titlu particular, nefiind niciodată un successor cu titlu universal, şi 
neputând deci fi niciodată loco heredis nu poate să exercite petiția de ereditate şi nici acţiunea 
la partajul succesiunii”. El are în schimb trei acţiuni pentru a valorifica dreptul său asupra 
legatului: 


1. Noul Cod Civil 
?. A se vedea Liviu Stănciulescu, op.cit., p.47 

- O acțiune reală 
- O acțiune personală 
- O acțiune ipotecară 

Ori de câte ori legatul are drept obiect un lucru cert, legatarul particular poate 
exercita o acțiune reală împotriva detentorilor lucrului’. Această acțiune este revendicarea pe 
care legatarul o exercită în calitate de proprietar, căci, după cum ştim, legatarul devine 
proprietarul legatului din ziua morții testatorului, când obiectul legatului este un lucru cert şi 
nu este făcut sub condiție suspensivă. 

El nu poate exercita acțiunea în revendicare decât după ce i s-a acordat intrarea în 
posesie sau i s-a predat legatul, căci numai din acel moment el are exercițiul dreptului de 
proprietate, din care derivă facultatea de a urmări pe terți în revendicare, precum şi de a 
răspunde la acțiunile terţilor. 

Orice legatar particular, şi oricare ar fi obiectul legatarului poate exercita o acțiune 
personală ex testamento împotriva tuturor debitorilor legatului, adică a celor obligați să 
execute legatul. Amintim că moştenitorii rezervatari reduşi la rezervă nu contribuiesc la plata 
legatelor particulare; în consecinţă legatarul nu-i poate urmări. Toţi ceilalți moştenitori 
împreună cu legatarii universali şi cu titlu universal, sunt ținuți de plata legatelor particulare; 
în consecinţă, legatarul particular îi poate urmări. 

Testatorul poate de asemenea să schimbe părțile contributive ale diverşilor debitori, 
şi chiar să impună unui singur moştenitor sau unui singur legatar plata întregului legat 
particular cu condiţia să nu atingă rezerva. 

Conform normelor legale „persoanele obligate la plata unui legat sunt datori 
ipotecari pentru tot, până în concurenţa valorii imobilelor ce deţin”. Legatarii universali sau 
cu titlu universal nu au acţiunea ipotecară deoarece nici nu au nevoie de ea; ei sunt loco 


heredis iar nu simpli creditori, şi au o acţiune mult mai eficace, anume petiția de ereditate. 


1.1.3.2. Tipuri de legate 


Există diferite tipuri de legate cu titlu particular: 


1. A se vedea Ilioara Genoiu, op.cit..p.187 

> Legatul unui corp cert, individual determinat ( casă, automobil, etc. ); Legate cu titlu 
particular sunt acelea care conţin bunuri de gen determinate sau determinabile prin 
numărare, cântărire, măsurare. 

> Legatul unor bunuri determinate prin genul său: o sumă de bani, o cantitate de grâu, etc. 
Lucrul legat cuprinde şi accesoriile necesare , existente la data decesului testatorului. 
Moştenitorul nu va fi obligat să dea lucrurile de cea mai bună calitate, dar nici de cea 
mai rea calitate. 

> Va fi particular şi legatul bunurilor incorporale. De exemplu, legatul unei creanţe prin 
care moştenitorul sau legatarul universal ori cu titlu universal este obligat să-i transfere 
creanţa pe care moştenirea o are împotriva unui terţ. 

> Legatul prin care testatorul iartă de datorie pe legatarul particular legatum liberationis. 

> Legatul unui fapt ( posibil şi licit ) prin care moştenitorul universal sau cu titlu universal 
este obligat să facă sau să nu facă ceva în favoarea legatarului. 

> Legatul nudei proprietăţi a unui bun individual determinat 

> Legatul uzufructului unui bun individual determinat. Legatul uzufructului, prin care 
testatorul poate transmite, dupa decesul sau, nuda proprietate unei persoane si dreptul de 
uzufruct asupra unui bun sau patrimoniu, alteia. 

> Legatul lucrului sau bunului altuia este acela prin care testatorul face un legat având ca 
obiect bunul altei persoane. 

> Legatul bunului indiviz este acel legat cu titlu particular care are ca obiect un bun 
individual determinat care, la data deschiderii succesiunii, se află în stare de indiviziune. 
În cazul în care testatorul a lăsat legatarului o cotă-parte ideală din dreptul de proprietate 
asupra bunului determinat, legatul este valabil, legatarul substituindu-se testatorului cu 
privire la partea sa din drept!. 

De altfel, defunctul, coindivizar, este în drept să îşi transmită cota sa din bun prin 
acte juridice pentru cauza de moarte. Însă, dacă legatul are ca obiect bunul în materialitatea sa 
şi nu cota-parte ideală din dreptul de proprietate asupra bunului, atunci legatul este valabil sau 
nul. Soarta juridică a legatului în acest caz va depinde de împrejurarea dacă legatarul a 


cunoscut sau nu că bunul nu-i aparţine în exclusivitate. 


1. A se vedea Liviu Stănciulescu, op.cit.,p.50 

§2. Clasificarea in funcţie de modalităţi 


2.1. Legatul pur şi Simplu 

Legatul este pur şi simplu când nu este afectat de nici o modalitate. Drepturile 
legatarului, la fel cu cele ale moştenitorilor legali, se nasc la data deschiderii succesiunii, când 
dreptul real sau de creanţă transmis prin legatul universal, cu titlu universal sau cu titlu 
particular intră în patrimoniul legatarului indiferent de momentul exercitării dreptului de 
opţiune succesorală ori de punerea în posesie. Legatarul are posibilitatea de a dispune de 
drepturile succesorale prin încheierea de acte juridice între vii sau pentru cauză de moarte. 

Legatarul cu titlu particular poate înstrăina dreptul real conferit de legat printr-o 
vânzare-cumpărare obişnuită!. Suntem de acord că la această dată legatarul nu dobândeşte şi 
posesia fiind necesară în acest scop fie o cerere de punere în posesie fie predarea benevolă a 
bunului determinat legal, însă dreptul de proprietate propriu-zis şi abstract revine legatarului 
indiferent dacă acceptă sau refuză lberalitatea făcută în favoarea sa. Când dreptul legatarului 
cu titlu particular este un drept de creanţă, va putea dispune de acesta prin cesiunea ei. 

În mod diferit, înstrăinarea drepturilor legatarului universal sau cu titlu universal va 
fi guvernată de normele legale aplicabile vânzării unei moşteniri. Şi aceşti legatari pot dispune 
de drepturile lor succesorale dar doar după deschiderea succesiunii întrucât moştenirea 
nedeschisă nu poate fi înstrăinată — nulla est viventis hereditas’. 

Obiectul unui asemenea contract este ori întreaga universalitate patrimonială a 
testatorului în cazul legatului universal ori cota-parte a acesteia cum e situaţia legatarului cu 
titlu universal. În consecință, vânzătorul este obligat să predea cumpărătorului fructele 
percepute, creanţele încasate sau preţul lucrurilor vândute din masa succesorală. Cumpărătorul 
dobândind şi pasivul moştenirii este obligat să restituie legatarului-vânzător sumele plătite de 
el pentru datoriile şi sarcinile succesiunii. 

În ceea ce priveşte obligaţia de garanţie, vânzătorul răspunde numai de calitatea sa 
de moştenitor al universalităţii sau cotei-părți din universalitatea patrimoniului testatorului, 
exonerarea de garanție putând fi stipulată în limitele permise în materie de evicţiune. 


Deopotrivă, se aplică şi dispoziţiile legale asupra drepturilor cumpărătorului evins adică 


1. Fr. Deak, op. cit, p. 328. 
2. A se vedea în acest sens M.O. Kosven, op.cit., p.70 

restituirea preţului, a fructelor, a eventualelor cheltuieli de judecată şi a celor efectuate cu 


ocazia perfectării contractului de vânzare-cumpărare. 


2.2. Legatul cu termen 

Efectele legatului cu termen se vor produce după cum legatul este afectat de un 
termen suspensiv sau de unul extinctiv. Termenul suspensiv amână începutul exerciţiului 
dreptului subiectiv şi executării obligaţiei corelative până la împlinirea lui, putând fi stabilit de 
testator faţă de legatul pe care îl face. Dispoziţia testamentară făcută de la un timp înainte nu 
opreşte pe eredele numit sau pe legatar de a avea un drept dobândit din momentul morţii 
testatorului. 

Efectul termenului este numai de a întârzia plata legatului pentru că drepturile 
legatarului se nasc şi se pot transmite încă din momentul deschiderii succesiunii cu precizarea 
că legatarul poate cere predarea bunului legat ori plata creanţei doar după ce termenul s-a 
împlinit. Chiar dacă legatarul moare înainte de această dată, dreptul asupra legatului se 
transmite moştenitorilor legatarului care vor putea intra în posesia legatului după împlinirea 
termenului. Cu alte cuvinte, acest termen suspendă realizarea dreptului de proprietate nu şi 
naşterea sa. 

Termenul extinctiv este acel termen care amână stingerea exerciţiului dreptului 
subiectiv şi executării obligaţiei corelative până la împlinirea lui'. Legatul supus termenului 
extinctiv produce efecte încă de la data deschiderii succesiunii la fel ca şi un legat pur şi 
simplu. În aceste condiţii, legatarul are posibilitatea exercitării dreptului său din momentul 
decesului testatorului şi până la împlinirea termenului extinctiv când dreptul legat se stinge 
pentru viitor. 

Când termenul extinctiv sau suspensiv este stabilit printr-o dată certă nu există nici 
o dificultate. Dacă termenul este însă incert sunt necesare câteva menţiuni. În primul rând, 
termenul incert este acela a cărui dată de împlinire nu se poate cunoaşte de dinainte cu 
certitudine, ca dată calendaristică. 

Prin derogare de la dreptul comun şi conform unei reguli tradiționale moştenite din 
dreptul roman, în materia testamentelor, termenul incert se confundă cu condiția suspensivă — 


„dies incertus conditionem in testamento facit”. Codul nostru civil nu a adoptat expres această 


!. A se vedea Liviu Stănciulescu, op.cit.„p.55 


87 


regulă dar aplicarea ei este recunoscută încât legatului cu termen incert îi vor fi incidente 
regulile legatului sub condiţie suspensivă pe care le vom analiza ulteriori. 

În situaţia în care instanţa interpretează voinţa reală a testatorului poate totuşi 
aprecia dacă modalitatea care afectează legatul influenţează naşterea sau desfiinţarea dreptului 
ca o condiţie sau numai executarea legatului precum un termen, mai ales că testatorul nu 


realizează întotdeauna semnificaţia termenilor utilizaţi la redactarea testamentului. 


2.3. Legatul sub condiţie 

Condiţia suspensivă afectează însăşi naşterea legatului putând fi pozitivă când 
constă în îndeplinirea unui eveniment sau negativă când vizează neîndeplinirea acestuia?. În 
contextul legatului sub condiţie suspensivă, legatarul nu devine proprietar sau creditor la 
deschiderea succesiunii ci atunci când condiţia s-a realizat. De-abia din acest moment efectele 
condiției retroactivează, legatarul devenind titularul dreptului legat de la data morții lui de 
cujus, dreptul moştenit intrând în patrimoniul său şi putând fi transmis moştenitorilor proprii ai 
legatarului. Când acesta decedează înainte de realizarea condiţiei, legatul devine caduc, 
succesorii legatarului neavând nici un drept asupra legatului chiar dacă ulterior condiția 
stipulată se va realiza. Dreptul legat se va transmite însă acestor succesori atunci când 
legatarul moare după îndeplinirea condiţiei chiar şi fără să fi acceptat legatul. Ajungem astfel 
la concluzia că dreptul legatarului este dublu condiționat: în primul rând de realizarea condiţiei 
impusă de testator şi în al doilea rând de condiţia legală a propriei supravieţuiri. 

În cele ce urmează vom vedea ce se va întâmpla cu actele juridice încheiate pe de o 
parte de legatar cu terţii iar pe de altă parte de ceilalți moştenitori ai defunctului cu terțele 
persoane, în intervalul de timp dintre data decesului lui „de cujus” şi cea a realizării condiției: 
drepturile legate înstrăinate de legatar terţilor se vor consolida în momentul îndeplinirii 
condiţiei; actele de dispoziţie făcute de moştenitorii testatorului cu terţii se desfiinţează cu 
efect retroactiv, căci nemo plus iuris ad alium tranferre potest quam ipse habet. 

Condiţia rezolutorie guvernează şi ea legatul în sensul că la îndeplinirea sa, 
liberalitatea va fi desfiinţată. 

Pendente conditionae, legatul produce efecte ca şi cum ar fi pur şi simplu, 
drepturile  legatarului născându-se la deschiderea succesiunii. Aceste drepturi sunt 


1. A se vedea Francisc Deak, „Tratat de drept succesoral”- Editura Actami, Bucureşti, 1999, p.293 
2. A se vedea Ilioara Genoiu, op.cit., p.197 

transmisibile prin acte între vii, iar în caz de moarte a legatarului, moştenitorii săi dobândesc 
dreptul la legat indiferent că este universal, cu titlu universal sau cu titlu particular. 

Eveniente conditionae, drepturile conferite prin legat se vor desfiinţa retroactiv de 
la data deschiderii moştenirii. Aceeaşi soartă o vor avea şi drepturile succesorilor legatarului, 
dobânditorii prin acte inter vivos sau mortis causa. 

Deficiente conditionae, respectiv când condiţia nu s-a îndeplinit şi a devenit cert că 
nu se va mai realiza, legatul se consolidează definitiv la fel ca un legat neafectat de nici o 
modalitate. 

În materie de legate, spre deosebire de donaţii, condiţia potestativă are valabilitate. 
O problemă controversată este aceea relativă la legatele făcute sub condiţie suspensivă 
potestativă si negativă, altfel spus, sub condiția că legatarul, cât timp va trăi nu va face un 
anumit act. Până la decesul legatarului nu se poate şti dacă o asemenea condiţie a fost în mod 
definitiv realizată sau nu, deoarece, oricând până la această dată, actul interzis de testator se 
poate încheia. Doar după aceasta se poate spune dacă condiţia neîncheierii actului s-a 
îndeplinit. Ca urmare, legatul n-ar trebui să devină proprietatea legatarului decât în momentul 
decesului său, doar moştenitorii gratificatului beneficiind de avantajul patrimonial transmis în 
această manieră. 

Dreptul roman consideră soluţia injustă şi a găsit o cale de rezolvare: legatarul intră 
imediat în posesia legatului dar trebuia să dea o cauţiune garantând în acest mod restituirea 
legatului în eventualitatea încheierii actului prohibit de defunct. Garanţia era intitulată 


Pb 


„cauţiune muciană” după numele juristeonsultului Quintus Mucius Scaevola care o crease!. 

În sistemul juridic actual, unii autori susţin inadmisibiliatea cauţiunii muciene 
datorită lipsei unei reglementări legale exprese, afirmând că legatul nu e dobândit decât la 
moartea legatarului doar atunci fiind sigură realizarea condiţiei. Alte opinii admit însă şi acum 
cauţiunea şi decid că legatarul va primi imediat legatul cu condiţia constituirii unei garanţii. 
Suntem de părere că nici una dintre afirmaţiile precedente nu este fondată pentru următoarele 
considerente. 

Dacă admitem dobândirea legatului doar la decesul legatarului, doar moştenitorii 


săi vor beneficia şi în acest mod vom nesocoti voinţa testatorului de a-l gratifica pe legatar şi 


nu de a-l lipsi în tot timpul vieţii de dreptul legat. Pe de altă parte, nu se poate cere legatarului 


!. A se vedea Mihail Eliescu,1966 op.cit, p.290 

depunerea unei cauţiuni dacă însuşi testatorul nu a impus prin testament acest lucru. Care va fi 
rezolvarea? 

Condiţia de a nu încheia un anumit act nu e decât în aparenţă o condiţie suspensivă 
pentru că în realitate o vom califica drept o condiţie rezolutorie negativă. Legatul sub o astfel 
de condiție este preluat imediat de legatar dar devine caduc în cazul încălcării prohibiției 
testatorului. Legatarul va restitui astfel legatul, drepturile sale anulându-se cu efecte retroactiv 
potrivit regulilor analizate la condiţia rezolutorie. În consecință, legatarul intră în posesie 
imediat fără depunerea vreunei garanţii dar va pierde legatul dacă încheie actul interzis. 

Testatorul nu are posibilitatea de a impune orice fel de condiţie legatarului. 
Condiţia imposibilă sau contrară bunelor moravuri sau prohibită de lege este nulă şi 
desfiinţează toată convenţia ce depinde de dânsa. 

Condiţia este imposibilă ori de câte ori necesită executarea unui fapt irealizabil atât 
din punct de vedere al elementelor fizice sau a stării normale a lucrului cât si al facultăţilor 
de lege ce interesează ordinea publică şi bunele moravuri. Condiţia imorală este cuprinsă şi ea 
în această noţiune. 

În practica instanţelor sesizate cu acţiunea în nulitate a liberalităţilor, inclusiv a 
legatelor supuse condiţiei s-a observat că nu se regăsesc aproape niciodată condițiile 
imposibile, spre deosebire de condițiile imorale şi ilicite ce sunt relativ mai frecvente. Dacă 
instanța consideră că o condiţie este ilicită, imorală sau imposibilă, legatul va fi anulat iar 
bunurile ce alcătuiau obiectul său vor fi reintegrate în masa succesorală şi se vor atribui 
celorlalți moştenitori. Dintre aceste condiţii fac parte: 

> Condiţia de a nu se căsători. Este considerată ilicită pentru că contravine ordinii 
sociale şi bunelor moravuri încurajând totodată şi relaţiile de concubinaj. Totuşi, 
dacă condiţia ar fi generată de vârsta legatarului, a cărui etate este prea înaintată 
o putem clasifica drept ilicită. 

> Condiţia de a nu se mai căsători. Jurisprudenţa distinge după cum condiţia este 
sau nu inspirată de motive explicabile şi raționale cum ar fi viitorul copiilor pe 
care o nouă căsătorie a soţului supravieţuitor i-ar putea prejudicia material şi 
moral, caz în care condiţia este licită sau de consideraţii netemeinice, în această 


situație având un caracter ilicit. 

> Condiţia de inalienabilitate. Legatul afectat de condiţia neînstrăinării bunului este 
nul fiind contrară liberei circulații a bunurilor şi ca atare ilicită. 

Când impune inalienabilitatea doar pe o perioadă de timp limitată, în scopul 
ocrotirii unor interese serioase şi legitime, încetează de a fi ilicită!. De pildă, este licită şi 
valabilă clauza de inalienabilitate precizată de testator faţă de legatarul său minor pentru a-l 
pune la adăpostul propriei sale inexperienţe, dar nu este permisă condiţia stabilită pe toată 
durata vieţii legatarului. 

Jurisprudenţa a trebuit să se pronunţe şi asupra validității clauzelor penale din 
testamente prin care testatorul prevede pentru moştenitorii care nu-i respectă dispoziţiile de 
ultimă voinţă anumite pedepse. Clauza penală va fi valabilă dacă dispoziţia testamentară 
sancționată pe această cale vizează interese particulare, cum ar fie stingerea eficacității 
legatului bunului altuia şi lovită de nulitate absolută când urmăreşte să asigure respectarea 
unei dispoziţii testamentare contrare ordinii publice, de pildă împiedicarea moştenitorilor de a 
cere nulitatea testamentului pentru vicii de formă. 
obligaţii adăugate ca modalitate la liberalitatea făcută. În general, condiţiile defunctului sunt 
socotite ilicite sau imorale când interzic legatarului o conduită ce se materializează într-o 
datorie morală sau o obligaţie legală, într-o renunțare la un drept legal, la drepturile politice, 
de proprietate. Precizăm că instanţele judecătoreşti chemate să se pronunţe asupra caracterului 
unei condiții trebuie să aibă în vedere legislația în vigoare la momentul încheierii 


testamentului dar şi împrejurările sociale contemporane acestei date. 


2.4. Legatul cu sarcină 

Specifică lberalităţilor, sarcina, ca modalitate a legatului, conţine o obligație de a 
face, de a nu face sau de a da, impusă de testator legatarului care după ce a acceptat legatul va 
trebui să o respecte. Sarcina poate însoți legatele universale, cu titlu universal sau cu titlu 
particular de ea beneficiind testatorul, legatarul ori o terță persoană”. 

Sarcina prevăzută în favoarea unui terţ. În acest caz, sarcina procură terţului 
beneficiar un avantaj material cu titlu gratuit constituind o liberalitate indirectă realizată prin 
intermediul unei liberalităţi directe sau o stipulație pentru altul. Spre exemplificare, „de cujus” 


1. A se vedea Francisc Deak, op. cit., p.294 
2. A se vedea Ilioara Genoiu, op.cit., p.198 

lasă casa sa cu titlu de legat particular, cu sarcină pentru legatar de a da o rentă viageră unui 
cunoscut al defunctului. Suntem astfel în prezenţa unui dublu legat şi regulile de capacitate vor 
fi analizate atât în raporturile dintre testator şi legatar cât şi în raporturile dintre testator şi 
terțul beneficiar. 

Referitor la capacitate amintim că există o excepţie de la regulile capacității 
succesorale a terţului beneficiar, recunoscându-se validitatea sarcinii stipulate în favoarea unei 
persoane viitoare cu condiţia ca ea să se nască şi să fie determinabilă la data executării 
sarcinii. Aşa este de pildă sarcina stipulată în favoarea copilului care se va naşte din căsătoria 
pe care o va încheia nepoata testatorului. 

Sarcina Stipulată spre avantajul terţului se deosebeşte de legat prin faptul că terţul 
nu are calitatea de legatar ci de creditor al gratificatului legatar. Rezultă că terţul are acţiune 
directă împotriva legatarului debitor pentru executarea sarcinii iar dacă acesta din urmă, 
dorind să evite obligaţia impusă, nu cere predarea legatului se admite acest drept terţului 
beneficiar. 

Relativ la sarcina constituită în favoarea unui terţ este uneori dificil în a se observa 
dacă lberalitatea conţine o adevărată sarcină sau o interpunere de persoane. Distincția se face 
şi mai greu în special când sarcina absoarbe întreaga valoare a legatului. Ca urmare, două 
legate cu sarcini care la o primă analiză par identice pot fi calificate ulterior unul ca fiind o 
interpunere de persoane iar celălalt drept un simplu legat „sub modo””. Pentru fiecare caz în 
parte, soluţia trebuie căutată cu ajutorul elementelor de fapt care au însoțit efectuarea 
liberalităţii şi prin interpretarea voinţei dispunătorului. 

În virtutea suveranităţii lor, instanţele de fond vor aprecia adevărata intenţie a 
testatorului şi calitatea reală a gratificatului de legatar sau de persoană interpusă. Dificultatea 
se datorează şi asemănării dintre sarcină şi interpunere prin care, practic, se urmăreşte 
gratificarea unui incapabil. Aşadar, persoana interpusă este ţinută să transmită incapabilului 
totalitatea liberalităţii primite, la fel cum e posibil, ca sarcina să egaleze valoarea legatului fără 
a se pune problema vreunei fraude. 

Ceea ce reținem cu privire la deosebirea dintre sarcina propriu-zisă şi interpunerea 
de persoană este că deoarece valabilitatea legatului se apreciază în funcție de capacitatea 


adevăratului gratificat, se impune cunoaşterea acestei persoane. Finalizând, dacă reiese că 


1. A se vedea Ilioara Genoiu, op.cit..p.197 

legatul cu sarcină este în fapt o interpunere, legatarul aparent va fi îndepărtat şi liberalitatea 
validată sau anulată după cum adevăratul beneficiar este sau nu capabil. 

Sarcina prevăzută în interesul testatorului. Sarcina prevăzută în interesul 
testatorului implică un interes material sau moral al acestuia în executarea sarcinii. Ca 
exemplu, sarcina legatarului de a suporta cheltuielile înmormântării lui „de cujus” în schimbul 
legatului. 

Defunctul nu îl poate obliga pe legatar să îndeplinească sarcina în timpul vieţii sale 
pentru că legatul cu sau fără sarcină produce efecte din momentul deschiderii succesiunii. În 
acest sens a statuat şi practica judiciară: „Noţiunea de testament, ale cărui efecte se produc 
după decesul testatorului, nu se poate concilia cu inserarea în act a unor obligaţii impuse 
beneficiarului, care să fie prestate testatorului în timpul vieții sale”. 

În situaţia acestui tip de sarcină, de la data deschiderii succesiunii, ceilalţi 
moştenitori ai dispunătorului devin creditori ai gratificatului. Caracterul esenţial de act gratuit 
al liberalităţii se micşorează atât la legatul cu sarcină spre beneficiul terţului cât şi la legatul cu 
sarcină în favoarea testatorului. Liberalitatea presupune o îmbogăţire a gratificatului, o 
achiziţie cu titlu gratuit, fără nici o contraprestaţie. 

Datorită existenţei sarcinii, valoarea legatului se diminuează transformându-se într- 
un act cu caracter mixt, oneros în parte şi gratuit în ceea ce priveşte excedentul, care reprezintă 
de fapt valoarea reală a liberalităţii după executarea sarcinii. Când aceasta absoarbe întreaga 
valoare a legatului caracterul său gratuit dispare cu desăvârşire, liberalitatea devenind un act 
cu titlu oneros în care apare contraprestaţia de rigoare. 

Sarcina stipulată în favoarea legatarului. Suntem în prezenţa unei lhberalităţi cu 
afectaţiune specială, testatorul având şi el un interes, cel puţin moral, în realizarea sarcinii. De 
pildă, o sumă de bani lăsată legat pentru continuarea studiilor începute de legatar. Diferit de 
legatul cu sarcină în beneficiul testatorului sau al terțului care poate dobândi un caracter 
oneros în măsura sarcinii, legatul cu sarcină spre folosul legatarului este pur gratuit putând fi 
revocat însă în caz de neexecutare. 

Epuizând clasificarea „legatelor sub modo” vom analiza în cele ce urmează 


efectele lor. Sarcina, asemănător condiţiei rezolutorii, permite legatarului să dobândească 


1. A se vedea Liviu Stănciulescu, op.cit.,p.60 
?. A se vedea Ilioara Genoiu, op.cit.,p.199 

dreptul legat încă din momentul deschiderii succesiunii, evident, dacă a procedat la acceptarea 
liberalităţii. Legatarul şi asumă în acest mod obligaţia de a executa sarcina prevăzută de 
testator. În caz de neexecutare, persoanele interesate pot cere prin justiţie executarea silită sau 
revocarea judecătorească a legatului. 

Executarea silită a sarcinii stipulată în favoarea terțului poate fi cerută, în principal, 
de beneficiarul acesteia, el fiind creditor al legatarului. Terţul beneficiar nu poate pretinde şi 
revocarea legatului deoarece nu are nici un interes în acest sens, cu excepția cazului când are 
şi calitatea de moştenitor al defunctului. 

Creditorii terţului pot cere şi ei executarea silită a sarcinii pe calea acţiunii oblice. 
La fel şi executorul testamentar are dreptul de a-l obliga pe legatar la îndeplinirea sarcinii în 
virtutea atribuţiei şi aptitudinii sale de a supraveghea şi asigura executarea dispoziţiilor 
testamentare. 

Acţiunea în revocarea judecătorească a legatului pentru neîndeplinirea sarcinii 
poate fi intentată de persoanele care, în caz de admitere a acesteia, vor beneficia de 
consecinţele revocării: moştenitorii legali rezervatari sau nerezervatari, legatarii universali sau 
cu titlu universal, legatarul cu titlu particular când justifică un interes şi creditorii acestora. 
Acţiunea se prescrie în termenul general de prescripţie de 3 ani precizat care începe să curgă 
de la data stabilită pentru executarea sarcinii iar dacă aceasta nu e stabilită, de la data 
deschiderii succesiunii. Sarcina nu trebuie confundată cu condiţia deşi ambele se rezumă la un 
eveniment viitor şi nesigur. Delimitarea faţă de condiția suspensivă este evidentă pentru 
motivul că sarcina nu suspendă nici naşterea şi nici executarea dreptului legatarului. 

Sarcina produce însă efecte asemănătoare cu acelea ale condiţiei rezolutorii căci 
atât în situaţia neexecutării sarcinii cât şi în aceea a îndeplinirii unei astfel de condiţii, dreptul 
gratificatului, care s-a născut ca şi când legatul ar fi fost pur şi simplu este desfiinţat 
retroactiv!. 

Necesitatea de a diferenţia sarcina de condiţia rezolutorie este generată de faptul că 
realizarea ei desființează de drept lberalitatea în timp ce neexecutarea sarcinii nu dă naştere 
decât unei acțiuni în revocarea legatului. Răspunsul a fost găsit de doctrină care consideră că 
sarcina reprezintă o afectare economică a unui bun pe când condiţia vizează doar statutul 


personal al legatarului. 


1. A se vedea Francisc Deak, op.cit., p.295 

În încheiere, mai precizăm că sarcinile trebuie să fie stipulate expres în testament 
chiar dacă nu se utilizează termeni sacramentali fiind suficient ca sarcina să se desprindă 
neechivoc din actul de ultimă voinţă, o simplă dorinţă, speranţă sau rugăminte dintr-o 
formulare cu caracter general neconstituind o sarcină astfel că neexecutarea sa nu poate 
conduce la revocarea testamentului. 

Caducitatea sau revocarea judecătorească a unui legat grevat cu un legat-sarcină în 
favoarea unui terţ nu atrage ineficacitatea acestui din urmă legat. Moştenitorii care beneficiază 


de ineficacitatea legatului sunt obligaţi să execute legatul-sarcină. 
$3. Ineficacitatea legatelor 
3.1. Consideraţii generale 


Prin ineficacitatea legatelor vom întelege acele ipoteze in care ele nu-şi produc 
efectele pe care în principiu ar trebui să le producă!. În privinţa cauzelor care duc la 
ineficacitatea legatelor se amintesc în doctrină nulitatea, revocarea şi caducitatea, dar uneori s- 
a mai adăugat şi reducțiunea legatelor, cu toate că efectul reducțiunii lberalităţilor excesive 
este tot caducitatea acelor legate. 

Toate cauzele de ineficacaitate au acelaşi efect şi anume desfiinţarea retroactivă a 
legatelor, însă pe când cauzele de nulitate(relativă sau absolută) existau anterior sau 
concomitent cu momentul întocmirii testamentului, cauzele de revocare sau cele de caducitate 
sunt întotdeauna anterioare acestui moment. 

De asemenea, s-a precizat în doctrină că revocarea nu trebuie confundată cu 
caducitatea căci revocarea se datorează, în cazul celei judecătoreşti, unei culpe a legatarului 
sau, în cazul celei voluntare, voinţei unilaterale a testatorului, iar caducitatea este determinată 
întotdeauna de cauze străine atât de culpa legatarului cât şi de voinţa unilaterală a testatorului 
Ea constă aşa cum vom vedea în cele ce urmează într-o imposibilitate obiectivă de executare a 
legatului. Există situaţii în practică însă, când voinţa liberală a testatorului cu privire la 
bunurile sale nu îşi mai produce efectele juridice la data deschiderii moştenirii datorită unor 


cauze anterioare, concomitente sau posterioare întocmirii testamentului, independente sau 


1. A se vedea Ilioara Genoiu, op.cit.„p.22 


95 


dependente de voinţa sa. Datorită acestor cauze de ineficacitate, uneori chiar testamentul 
însuşi poate rămâne golit de conţinut, iar moştenirea poate reveni în totalitate moştenitorilor 


legali. 
$4. Nulitatea legatelor 
4.1. Noţiune 


Codul civil cuprinde la art. 1068 reglementări privind incapacităţile de a dispune şi 
de a primi prin testament!. În legătură cu aceste reglementări, completate cu alte acte 
normative dar şi cu susţinerile doctrinare însuşite de practică, în literatura de specialitate se 
face referire despre incapacităţile de a dispune prin testament şi de capacităţile de a primi prin 
testament. Astfel, incapacităţile de a dispune prin testament se referă la persoana testatorului 
care nu poate fi minor sau incapabil, cu situația de excepţie a minorului între 16 şi 18 ani care 
poate dispune limitat de bunurile sale. 

Pe de altă parte incapacităţile de a primi se referă la unele categorii de persoane: 
medici, farmacişti, preoţi, ofiţeri de marină, iar prevederile constituționale includ în această 
dezbatere şi pe cetăţenii străini sau pe apatrizi. 

Faţă de prevederile legale şi susținerile doctrinare se pot formula următoarele 
concluzii:- atunci când vorbim despre incapacităţi de a dispune şi de a primi prin testament şi 
sancţiunea nerespectării acestora — nulitatea — ne referim la valabilitatea legatului şi nu a 
întregului testament;- aşa cum se subliniază în literatura de specialitate, incapacitățile de a 
primi sunt,totodată, în mod corespunzător şi incapacităţi de a dispune, privit din punctul de 
vedere al testatorului;- sancţiunea aplicabilă încălcării incapacităților este, de regulă, nulitatea 
relativă,chiar dacă se propune şi nulitatea absolută în cazul când persoanele incapabile de 
a primi sunt subiecte calificate de drept; 

De asemenea, faţă de cele arătate se pot formula şi următoarele critici: textele 
legale şi susţinerile doctrinare creează o situație echivocă în ceea ce priveşte delimitarea 


incapacităţilor de a dispune de incapacităţile de a primi, deoarece, în finalitatea lor acestea au 


e Alexandresco, op. cit., p. 379; M.B. Cantacuzino, op. cit., p. 301; C. Hamangiu. I. Rosetti-Bălănescu, Al. 
Băicoianu, op. cit., p. 689; C. Stătescu, op. cit, p. 198; Fr. Deak, op. cit, p. 310; D. Chirică, op. cit., p. 156; D. 
Macovei, op. cit., p. 117-118. 

efecte asemănătoare;- nu se identifică un criteriu clar de stabilire a diferenţierii dintre cele 
două incapacităţi, în afara formulei de exprimare cuprinse în Codul civil: nu poate dispune; nu 
se poate bucura sau nu va putea cuprinde nici o dispoziţie; - ca urmare a inexistenţei unui 
criteriu clar de delimitare a celor două incompatibilităţi, acestea nu pot fi tratate în mod 
general, de multe ori trebuind să fie discutate în particular elemente privind momentul în 
raport cu care se va aprecia incapacitatea sau efectele incapacității, ori rostul unei clasificări 


este tocmai posibilitatea oferită de aceasta de a trata în linii generale un grup de noţiuni. 


Având în vedere cele arătate, putem observa că de cele mai multe ori incapacităţile 
de a primi prin testament sunt de fapt incapacități de a dispune,deoarece testamentul în 
privinţa legatelor îşi produce efectele la data deschiderii succesiunii, ori nulitatea actului este 
în raport direct cu existența cauzelor prohibite de lege în momentul încheierii sale. Nu vom 
putea, deci, vorbi de incapacitate de a primi dacă moştenirea nu a fost deschisă, primirea 
legatului depinzând de momentul încetării din viaţă a testatorului!. 

Dacă ar fi să vorbim despre incapacitatea de a primi un legat, atunci va trebui să ne 
raportăm la o succesiune deschisă, adică la momentul în care persoana chemată la moştenire 
testamentară are opţiunea de a accepta sau nu moştenirea. Ori în cazul medicilor, farmaciştilor, 
preoților sau ofiţerilor de marină nu se poate pune problema acceptării, respectiv primirii 
legatului deoarece acesta era nul din momentul încheierii testamentului, conform prevederilor 
legale.Această nulitate preexistentă la data deschiderii succesiunii testatorului ne duce cu 
gândul la incapacitatea acestuia de a testa şi nicidecum la incapacitatea persoanelor arătate de 
a primi. 

Rezultă deci că modul de apreciere al valabilităţii testării sau a valabilităţii primirii 
este acela ce se referă la momentul deschiderii succesiunii. Astfel, înainte de deschiderea 
succesiunii vom avea cauze de incapacitate de testare iar după data deschiderii succesiunii 
vom putea vorbi despre incapacitățile de primire. Putem astfel determina un criteriu de 
stabilire a felului incompatibilității: momentul deschiderii succesiunii. 

Astfel, dacă legatul este nul din cauze anterioare deschiderii succesiunii vom putea 
vorbi despre incapacităţi de a dispune prin testament, iar dacă legatul este nul din cauze 


ulterioare deschiderii succesiunii vom putea vorbi despre incapacităţi de a primi prin 


1. A se vedea Liviu Stănciulescu, op.cit..p.60 

testament. Codul civil nu se ocupă în mod special de nulitatea dispozițiilor testamentare; 
cauzele de nulitate sau de anulare a legatelor sunt cele care lovesc orice act juridic, de 
exemplu, nerespectarea formei prevăzute de lege, incapacitatea testatorului, viciile de 


consimţământ, etc. 


4.2. Cazuri 

Nulitatea absolută: Nulitatea este sancţiunea civilă care lipseşte actul juridic de 
efectele contrarii normelor juridice edictate pentru încheierea sa valabilă. Nulitatea legatelor se 
apreciază în raport de cauzele existente la data întocmirii testamentului!. 

Cauzele nulităţii absolute a legatelor pot fi cele comune tuturor actelor juridice 
(încălcarea regulilor privind capacitatea civilă a persoanelor, lipsa totală a consimţământului, 
nevalabilitatea obiectului, lipsa cauzei, cauză ilicită, imorală, etc), cât şi specifice actelor 
mortis causa (stipularea unei substituţii fideicomisare, lipsa formelor anume prevăzute de lege, 
testarea bunului altuia cu credinţa greşită că este al lui, etc.). 

Nulitatea relativă: Legatul va fi anulabil în caz de incapacitate legală sau naturală a 
testatorului, sau de vicii ce afectează consimţământul. De asemenea, este admisibilă acţiunea 
prin care se solicită anularea unui legat cuprins într-un testament autentic pentru lipsa 
discernământului, deoarece notarul nu constată decât prezenţa părților la data autentificării 
actului, până la înscrierea în fals, şi nu starea de luciditate a acestora. Cel ce porneşte acţiunea 
în nulitate va trebui să dovedească un interes actual şi născut. 

Acţiunea în anulare sau constatarea nulităţii va fi respinsă dacă cel care o porneşte 
a recunoscut valabilitatea testamentului, în una din formele recunoaşterii. 

Specific legatelor este faptul că termenul de prescripţie a acţiunii în anulare curge 


de la data deschiderii moştenirii, şi nu de la data întocmirii testamentului. 
$5. Revocarea legatelor 


Revocarea legatelor poate fi opera testatorului sau a instanţei judecătoreşti; în 


primul caz avem o revocare voluntară, în al doilea o revocare judecătorească. Testatorul, până 


1. A se vedea Liviu Stănciulescu, op.cit., p.63 

în ultima clipă a vieţii poate oricând şi fără nicio îngrădire să revoce dispoziţiile sale de ultimă 


voință”. Acest drept decurge din caracterul esențialmente revocabil al legatului. 


5.1. Revocarea legatelor prin manifestarea de voinţă a testatorului. Revocarea 


voluntară expresă a legatelor 


Revocarea legatelor prin manifestarea de voinţă a testatorului 

După modul de manifestare a voinţei testatorului, revocarea poate să fie expresă 
sau tacită. 

Revocarea voluntară expresă a legatelor 

Revocarea voluntară expresă este acea revocare care rezultă direct dintr-o 
declaraţie a testatorului cuprinsă într-un înscris întocmit în formă testamentară sau autentică. 
Prin urmare, revocarea expresă se poate utiliza printr-un testament posterior sau printr-un 
înscris autentic obişnuit. Trebuie subliniat că legea nu cere ca testamentul care conţine 
revocare să aibă aceeaşi formă cu testamentul pe care îl revocă.Revocarea este valabilă chiar 
dacă celelalte dispoziţii ale testamentului revocator sunt nule pentru anumite motive. 

În sfârşit, revocarea expresă nu trebuie făcută în termeni sacramentali. În practică 
se consideră valabilă revocarea unui testament prin scrierea pe testament a cuvântului anulat, 
însoţit de dată şi semnătura testatorului. 

Revocarea voluntară tacită 

Revocarea voluntară tacită este acea revocare care, fără a fi expres declarată, 
rezultă neîndoielnic din anumite fapte sau acte juridiceale testatorului. Codul civil prevede 
două cazuri de revocare tacită. Primul caz este incompatibilitatea sau contrarietatea dintre 
dispozițiile testamentului posterior şi cel anterior. 

Deşi, atât incompatibilitatea cât şi contrarietatea exprimă intenţia testatorului de a 
revoca, totuşi între ele există deosebiri. Incompatibilitatea presupune imposibilitatea materială 
sau juridică de a se executa împreună două legate. De exemplu, în primul testament, testatorul 
dispune iertarea de datorie în favoarea debitorului său iar prin al doilea testament lasă altei 
persoane cu titlu de legat creanţa ce o avea împotriva debitorului (imposibilitate materială). 


Sau, în primul testament se lasă unei persoane un imobil în plină proprietate, iar prin al doilea 
2. Idem, p.208 

testament se lasă altei persoane nuda proprietate asupra imobilului respectiv; primul legat va fi 
revocat şi va avea ca obiect uzufructul asupra imobilului respectiv (imposibilitate juridică). 

Contrarietatea între două legate există atunci când executarea lor împreună este 
imposibilă exclusiv din intenţia testatorului(imposibilitate intenţionată). Ex: testatorul lasă 
acelaşi bun la două persoane diferite prin două testamente succesive. Întrucât sunt 
contrare,ultimul testament revocă testamentul anterior, dacă se poate deduce că aceasta a fost 
intenţia testatorului. Contrarietatea poate să existe - trebuie subliniat — numai între două legate 
cuprinse în două testamente diferite; dacă legatele sunt cuprinse în acelaşi testament, ele se 
execută împreună, obiectul legatului împărțindu-se între cei doi legatari.În sfârşit, menţionăm 
că, atât în cazul incompatibilităţii cât şi al contrarietăţii, revocarea se produce numai în 
legătură cu dispoziţiile care sunt incompatibile sau contrare, celelalte rămânând valabile, dacă 
testatorul nu a dispus altfel. 

Al doilea caz de revocare voluntară tacită, prevăzut de Codul Civil este 
înstrăinarea voluntară a bunului care face obiectul legatului!. Orice înstrăinare a obiectului 
legatului făcută cu orice mod sau condiţie, revocă legatul pentru tot ce s-a înstrăinat, chiar 
când înstrăinarea va fi nulă, sau când obiectul legat va fi reintegrat în starea testatorului. 

Prin urmare, din înstrăinarea voluntară a bunului care a făcut obiectul unui legat se 
deduce intenţia testatorului de a revoca legatul. 

Pentru ca înstrăinarea să provoace revocarea, ea trebuie să fie voluntară, adică 
consimţită de testator, dacă înstrăinarea s-a făcut fără un atare consimţământ ea poate atrage 
caducitatea legatului şi nu revocarea sa. Înstrăinarea, indiferent de titlul sub care se face, 
trebuie să fie reală, adică să fie înfăptuită şi nu o simplă intenţie abstractă de a înstrăina. 

Aşa cum a rezultat din textul citat, revocarea legatului are loc chiar dacă 
înstrăinarea este nulă sau bunul legat, după înstrăinare, a reintrat în patrimoniul testatorului; 
esențială este manifestarea de voinţă a testatorului de a revoca legatul care decurge din intenţia 
de a înstrăina. Trebuie subliniat că înstrăinarea nu atrage revocarea decât în cazul legatelor cu 
titlu particular, ce au ca obiect bunuri individual determinate; ea nu priveşte legatele universal 
sau cu titlu universal. Distrugerea voluntară de către testator, sau din ordinul său, a obiectului 


unui legat cu titlu particular constituie o revocare tacită a legatului; distrugerea involuntară de 


1. Noul Cod Civil 

către testator sau distrugerea de către alții, fără ştirea testatorului a bunului are drept 
consecinţă nu revocarea ci caducitatea legatului. 

De asemenea, distrugerea testamentului de către testator prezumă intenţia de 
revocare a legatului. Pentru a avea acest efect, distrugerea trebuie să fie voluntară şi reală; în 
cazul în care distrugerea este independentă de voinţa testatorului, legatul nu este revocat şi, în 
consecinţă, legatarul va putea dovedi existenţa şi cuprinsul testamentului. Retractarea revocării 
este admisă; revocarea fiind, ca şi legatul,un act de ultimă voinţă este şi el un act revocabil. 

Retractarea revocării se poate face în aceleaşi condiţii ca şi revocarea. Ea are ca 
efect, în afara altei stipulaţii, reînvierea dispoziţiilor testamentare revocate; în cazul distrugerii 


testamentului intenţia de a retracta revocarea trebuie să ducă la întocmirea altui testament. 


5.2. Retractarea revocării voluntare a legatelor 

Retractarea revocării poate fi făcută de testator cât timp trăieşte şi poate fi expresă, 
trebuind, sub sancţiunea nulităţii să îmbrace forma testamentară sau autentică, şi mai poate fi 
tacită când rezultă fie din ştergerea dispoziţiei de revocare sau distrugerea înscrisului 
revocator, fie din incompatibilitatea sau contrarietatea între revocare şi dispoziţiile unui 
testament posterior. Neexistând un text de lege în acest sens, efectele retractării revocării au 
fost privite în mod diferit de doctrină şi jurisprudenţă. 

Astfel, în literatura de specialitate se consideră că retractarea revocării, în cazul în 
care testatorul nu a dispus altfel, are drept efect "reînvierea dispoziţiilor testamentare revocate. 
ml 

Jurisprudenţa nu împărtăşeşte acest punct de vedere, motivând că deoarece 
testamentul este un act unilateral de voinţă este de neconceput ca un act devenit ineficient prin 
simpla sa revocare să redevină eficient, pentru acest act final fiind necesară o nouă manifestare 
de voinţă. 

Considerăm că efectele retractării revocării voluntare a legatelor trebuie analizate 
la fiecare caz în parte, avându-se în vedere intenţia tastatorului, dar, în principiu cea de-a doua 


soluţie este cea justă. 


5.3. Revocarea judecătorească a legatelor 


1. A se vedea Francisc Deak, op.cit., p.297 

Cazuri: Legatul poate fi revocat prin hotărâre judecătorească ca o sancţiune pentru 
faptele săvârşite de legatar față de defunct sau faţă de memoria acestuia. 

Fapta care determină revocarea legatului poate să fie săvârşită fie înainte, fie după 
deschiderea moştenirii, dar revocarea este pronunţată de instanţă, la cererea persoanelor 
interesate, numai după moartea testatorului!. Cazurile sunt în principiu aceleaşi ca acelea în 
care legea permite revocarea judecătorească a donaţiei. Refuzul de a da alimente nu mai 
determină revocarea judecătorească a legatului pentru ingratitudine. 

Neindeplinirea sarcinii: Pentru neîndeplinirea de sarcini, dacă liberalitatea a fost 
făcută sub această modalitate, iar sarcina nu a fost îndeplinită persoanele interesate pot cere 
executarea silită. De asemenea, orice persoană interesată poate cere revocarea judecătorească 
pentru neexecutarea sarcinii. Această revocare presupune neexecutarea sarcinii (nu o simplă 
întârziere) sau o executare neconformă cu prevederile testamentului şi va trebui să fie 
culpabilă. 

Acţiunea în revocare aparține celor care au interesul ca lberalitatea testamentară să 
fie revocată, cu condiţia să fi acceptat succesiunea, altminteri nu ar justifica un interes. Cei ce 
au interesul să invoce acţiunea în revocare sunt: moştenitorii legali (fie ei rezervatari sau nu), 
legatarii universali sau cu titlu universal, legatarii cu titlu particular, dacă pot justifica un 
interes în revocarea legatului, chiar şi creditorii pe calea acţiunii oblice. În cazul sarcinii 
stipulate în favoarea unui terţ, beneficiarul poate cere executarea, dar nu şi revocarea. 

Dreptul la acţiune se va stinge prin prescripţia de 3 ani. Termenul de prescripţie 
începe să curgă de la data stabilită pentru executarea sarcinii, iar dacă termenul nu este stabilit, 
de la data naşterii raportului, adică de la data deschiderii succesiunii. 

Ingratitudinea. Pentru ingratitudine, legatele pot fi revocate în următoarele cazuri: 

1. în timpul vieţii testatorului, dacă gratificatul a atentat la viata dispunătorului şi, dacă s- 
a făcut vinovat faţă de acesta de cruzimi, delicte sau injurii grave; 
2. după moartea testatorului, pentru injurii grave la adresa memoriei testatorului. 

Dreptul la acţiunea în revocare este prescriptibil în termen de un an de la săvârşirea 

faptei sau de când s-a cunoscut săvârşirea faptei. Dacă a trecut un an de zile de la săvârşirea 


faptei, iar testatorul nu şi-a revocat legatul, înseamnă că acesta l-a iertat pe legatar şi deci 


1. A se vedea Ilioara Genoiu, op.cit., p.214 

legatul nu va putea fi revocat după moartea testatorului de persoanele interesate. Acestea pot 
acţiona numai dacă testatorul nu l-a iertat pe legatar şi nu s-a împlinit termenul de un an. 

În cazul atentatului la viaţa testatorului precum şi dacă s-a făcut vinovat faţă de 
acesta de cruzimi, delicte sau injurii grave, pentru a-şi revoca legatul, testatorul nu mai are 


nevoie de acţiune în justiție, el fiind în drept să-şi revoce singur testamenul. 


Revocarea legatelor şi a celorlalte dispoziţii testamentare prin voința unilaterală a 
testatorului. 

Testatorul, printr-o manifestare unilaterală de voinţă, are dreptul, până în ultimul 
moment din viaţă, să revină asupra dispoziţiilor testamentare făcute anterior. În funcţie de 


modul în care se manifestă voinţa testatorului, revocarea voluntară poate fi: expresă sau tacită. 
$6. Caducitatea legatelor 


Caducitatea este o cauză de desființare a legatului, datorită unor împrejurări 
posterioare întocmirii testamentului, străine de voinţa testatorului, independente de vreo culpă 
din partea legatarului şi care fac imposibilă executarea legatului!. Caducitatea legatului 
constituie o cauza de ineficacitate a legatului care decurge din imposibilitatea executării 
acestuia, datorită împrejurarii că legatarul nu poate sa-l primească şi are ca efect desfiinţarea 
sa retroactivă. 

Potrivit însă art. 1071 Cod Civil”, în situaţia în care din dispoziţiile testamentare 
rezultă că testatorul a dorit să dea legatarilor dreptul la totalitatea obiectului legat, atunci acela 
din legatari, care vine la legat, ia totalitatea. Mai mult,în situaţia în care unul din legatari a 
murit înaintea testatorului, legatarul care primeşte legatul îl culege integral, fara a se scădea 
partea legatarului care a predecedat autorului. 

Orice legat devine caduc atunci când : 

a) legatarul nu mai este in viață la data deschiderii moştenirii; 

b) legatarul este incapabil de a primi legatul la data deschiderii moştenirii; 

c) legatarul este nedemn; 

d) legatarul renunţă la legat; 


1. A se vedea Ilioara Genoiu, op.cit.,p.218 
?, Noul Cod Civil 


103 


e) legatarul decedează înaintea împlinirii condiţiei suspensive ce afectează legatul, 
dacă aceasta avea un caracter pur personal; 

f) bunul ce formează obiectul legatului cu titlu particular a pierit în totalitate din 
motive care nu ţin de voinţa testatorului, în timpul vieţii testatorului sau înaintea împlinirii 
condiţiei suspensive ce afectează legatul. Este indiferent dacă pieirea a fost fortuită sau s-a 
datorat culpei cuiva!. 

Dacă bunul pierise încă înainte de întocmirea testamentului, legatul va fi nul. Dacă 
a pierit după decesul testatorului, legatul nu va fi caduc,deoarece, chiar în momentul 
decesului, legatarul a dobândit dreptul de proprietate asupra bunului. În acest caz se va pune o 
problemă de suportare a riscului pieirii fortuite a bunului, sau o problemă de răspundere 


delictuală, dacă pieirea s-a datorat faptei ilicite şi culpabile a unei anumite persoane. 
6.1. Predecesul legatarilor 


Procesul legatarului faţă de testator 

Explicaţia acestei cauze o aflăm în caracterul intuitu personae al legatului. Legatul 
va fi totuşi valabil dacă testatorul a dispus ca în caz de predeces al legatarului, legatul să fie 
cules de moştenitorii acestuia, sau dacă, în calitate de legatar, a fost indicată o altă persoană 
avându-se în vedere nu identitatea sa, ci atribuţiile, funcția acesteia ( de exemplu, conducătorul 
unei anumite instituţii). 

Legatul devine caduc dacă legatarul a murit înaintea testatorului. Dispoziţia se 
explică prin faptul că lberalitățile în general şi cele făcute mortis causa au caracter exclusiv 
personal, fiind acte încheiate în considerarea persoanei legatarului (intuitu personae). 

Astfel fiind, dacă legatarul a murit înaintea testatorului, deci înainte de momentul 
deschiderii moştenirii, când dispoziția testamentară urma să-şi producă efectele, executarea 
legatului devine imposibilă din cauza lipsei capacităţii succesorale a legatarului, deci legatul 
devine caduc. Dacă legatarul a murit după deschiderea moştenirii, succesorii lui vor beneficia 
de legat deoarece dreptul la legat, dacă nu este afectat de o condiţie suspensivă, se dobândeşte 


din clipa morţii testatorului şi deci se poate transmite prin moştenire, iar dacă există o 


1. A se vedea Ilioara Genoiu, op.cit.„p.219 


104 


pluralitate de legatari, moartea unuia nu afectează eficacitatea legatelor făcute în favoarea 
altora. 

Controverse au existat în situaţia în care legatarul nu a decedat înaintea testatorului, 
“predeces” - ci în acelaşi timp (deodată) cu testatorul, fără a se putea stabili (dovedi) ordinea 
deceselor, deci testatorul şi legatarul sunt comorienţi sau codecedaţi, de exemplu, au murit cu 
ocazia unei catastrofe aeriene sau în împrejurări deosebite, dar în aceeaşi zi şi fără a se putea 
stabili “existenţa” legatarului (supraviețuirea lui) în momentul morţii testatorului. 

Întrucât caducitatea legatului în cazul predecesului legatarului îşi găseşte 
fundamentarea în lipsa capacităţii succesorale a legatarului în momentul deschiderii 
moştenirii, iar capacitatea succesorală nu este şi nu poate fi recunoscută nici în cazul 
comorienţilor sau codecedaţilor, deoarece nu se poate dovedi “existenţa” legatarului în clipa 
morţii testatorului, soluţia care se impune şi în aceste ipoteze este caducitatea legatului (ubi 
eadem est ratio, ibi eadem lex’). 

Dacă nu se poate dovedi capacitatea succesorală a legatarului (capacitate care este 
o condiție generală a dreptului la moştenire, indiferent că este legală sau testamentară), nici 
legatarul comorient sau codecedat nu poate dobândi legatul şi deci nu poate să-l transmită prin 
moştenire la proprii săi succesori, la fel ca şi legatarul predecedat. 


3 


Dacă legatarul “există” la data deschiderii moştenirii, indiferent de durata 
supravieţuirii faţă de testator, el dobândeşte dreptul la legat şi deci îl poate transmite prin 
moştenire. Face excepţie legatul afectat de o condiţie suspensivă. Potrivit legii, legatul făcut 
sub condiţie suspensivă devine caduc dacă legatarul moare înainte de realizarea condiţiei şi 
chiar dacă post mortem condiţia se realizează. 

Dacă legatul este afectat de o condiţie rezolutorie (inclusiv o condiție suspensivă 
potestativă şi negativă, asimilată condiţiei rezolutorii) sau de un termen (suspensiv sau 
extinctiv) ori de o sarcină, este suficient ca legatarul să fie în viață la data deschiderii 
moştenirii. Aceste modalităţi nu afectează dobândirea dreptului la legat, ci numai desfiinţarea, 
respectiv exigibilitatea sau stingerea dreptului. 

Evident că această regulă de caducitate are caracterul unei dispoziţii supletive. 
Astfel fiind, testatorul poate stipula ca, în cazul în care legatarul desemnat în primul rând nu ar 


fi în viaţă în momentul deschiderii moştenirii sau ar deceda după această dată, dar înainte de 


!. A se vedea Dan Chirică, op. cit., p.270 

realizarea condiţiei suspensive care afectează naşterea legatului, el să revină uneia sau altor 
persoane, de exemplu, moştenitorilor legatarului. O asemenea dispoziţie, prevăzută de testator 
pentru cazul în care legatarul prim nu ar putea sau nu ar voi să accepte legatul, reprezintă o 
substituție vulgară permisă expres de lege în concluzie, decesul legatarului determină 
caducitatea legatului în lumina. 


6.2. Incapacitatea legatarului de a primi legatul 


“Orice dispoziţie testamentară cade când erederele numit sau legatarul nu v-a 
primi-o sau va fi necapabil a o primi”, întrucât capacitatea de a primi a legatarului trebuie să 
fie apreciată în raport de data deschiderii moştenirii. Drepturile legatarului se nasc, de drept, 
din momentul deschiderii moştenirii, dar potrivit principiului că “nimeni nu este obligat de a 
face acceptarea unei moşteniri ce i se cuvine”, principiu aplicabil şi în cazul moştenirii 
testamentare. 

Dacă la data deschiderii succesiunii legatarul nu are cetăţenie română, iar obiectul 
legatului îl constituie un teren, legatul devine caduc. Incapacitatea legatarului trebuie să 
survină, aşadar, ulterior deschiderii moştenirii, întrucât dacă aceasta ar fi existat la data 


întocmirii testamentului legatul ar fi lovit de nulitate absolută şi nu de caducitate. 
6.3. Nedemnitatea legatarului 


Nedemnitatea sau nevrednicia succesorală este o pedeapsă civilă care constă în 
decăderea moştenitorului, vinovat de o faptă gravă faţă de cel care lasă moştenirea sau faţă de 
memoria acestuia, din dreptul de a-l moşteni!. Cazurile de nedemnitate: 

-atentatul la viaţa celui care lasă moştenirea; 

-acuzația calomnioasă împotriva celui care lasă moştenirea; 

-nedenunţarea omorului a cărui victima a fost cel care lasa moştenirea. 

Nedemnitatea operează de drept, în puterea legii, dacă sunt îndeplinite condiţiile 
sus-arătate, fără să fie necesar să fie pronunţată de justiţie. Instanţa judecătorească nu pronunţă 
nedemnitatea, dar ea poate fi chemată, în caz de litigiu, să constate dacă sunt îndeplinite 


condiţiile prevăzute de lege pentru a opera nedemnitatea. 


1. A se vedea Liviu Stănciulescu, op.cit..p.62 

6.4. Renunţarea legatarului la legat 


Persoana căreia i se cuvine legatul este în drept să renunţe la el. În acest caz, cota 
succesorală respectivă revine moştenitorului care va avea sarcina executării legatului. Dacă 
persoana căreia i se cuvine legatul renunță la el, moştenitorul însărcinat cu executarea 
legatului este degrevat de ea. 

Renunţarea la legat este un drept subiectiv al legatarului. Astfel, legatarul poate 
liber să renunţe la legat. Legislatorul nu stabileşte în ce termen poate legatarul renunţa la legat, 
însă, reieşind din faptul că dreptul de solicitare a executării legatului este de 6 luni, acest 
termen este valabil şi pentru renunțare. Renunţarea la legat poate fi tăcită, precum şi prin 
înaintarea unei declaraţii (cereri) persoanelor împuternicite cu executarea legatului. Legatarul 
nu poate renunţa la legat în beneficiul altor persoane. În cazul renunțării la legat, obiectul 
legatului trece în favoarea moștenitorilor obligaţi să execute legatul, proporţional cotelor ce le 
revin!. 

Dacă moştenitorii testamentari decedează pînă la deschiderea moştenirii sau 
renunță la moştenire, atunci legatul este cules de moştenitorii legali. În cazul renunțării la 


legat, executarea legatului se stinge”. 


6.5. Decesul legatarului înaintea îndeplinirii condiţiei suspensive ce afectează 


legatul, dacă acesta avea un caracter pur personal 


Neîndeplinirea condiţiei suspensive care afectează legatul; în cazul condiţiei 
rezolutorii legatul se comportă inițial ca şi când ar fi  purşisimplu, 


însă se va desfiinţa retroactiv în caz de neîndeplinire a condiţiei. 


6.6. Pieirea în totalitate a bunului ce formează obiectul legatului cu titlu 
particular din motive ce nu ţin de voinţa testatorului, în timpul vieţii testatorului sau 
înaintea împlinirii condiţiei suspensive ce afectează legatul” 

1. A se vedea Mihail Eliescu, op.cit..p. 283 


2. A se vedea Ilioara Genoiu, op.cit.,p.220 
3, Noul Cod Civil 

Potrivit textului legal, legatul va fi caduc dacă lucrul legat a pierit de tot în viaţa 
testatorului. După cum rezultă, explicit sau implicit din această dispoziție, pentru ca pieirea 


bunului să atragă după sine caducitatea legatului trebuie să fie îndeplinite mai multe condiţii: 


a) Legatul să fie cu titlu particular şi să aibă ca obiect bunuri corporale certe, 
individual determinate 

Pieirea obiectului legat nu constituie o cauză de caducitate decât pentru legatele 
particulare de corp cert, iar nu şi pentru legatele universale sau cu titlu universal. Într-adevăr, 
în aceste două ultime cazuri pieirea unuia sau a mai multor bunuri din succesiune nu are ca 
efect decât reducerea valorii legatului. 

Dacă legatul are ca obiect bunuri incorporale, problema caducităţii prin pieire nu se 
pune. De exemplu, încasarea de către testator a creanţei care formează obiectul legatului nu 
atrage caducitatea, ci poate fi analizată ca ineficacitate rezultând din revocarea voluntară a 
legatului!. 

b) Pieirea bunului să fie totală 

Dacă bunul a pierit numai în parte, legatul nu devine caduc nici măcar în parte, 
cum se consideră uneori, micşorându-se numai emolumentul. Dacă pieirea este totală, datorită 
caducității legatului, legatarul nu are dreptul nici la despăgubiri, nici la indemnizaţia de 
asigurare. Face excepţie ipoteza în care intenţia testatorului ar fi fost să acorde legatarului în 
eventualitatea pieirii totale a bunului legat, dreptul la creanţa de despăgubire sau indemnizaţia 
de asigurare. 

În dreptul francez (dar fără a distinge între pieirea totală şi cea parţială) se pare că 
intenţia testatorului se prezumă într-un sens favorabil legatarului. Opinia noastră este că, în caz 
de pieire parțială, dreptul legatarului la creanța de despăgubire împotriva persoanei 
responsabile sau a asigurătorului nu necesită prezumarea intenţiei testatorului. Ea rezultă din 
textul legii care prevede caducitatea numai în caz de pieire totală. 


$ 


c) Pieirea bunului să fie produsă “în viața testatorului”, adică în perioada dintre 


momentul întocmirii testamentului şi data morții testatorului 


1. A se vedea Mihail Eliescu, op.cit.,p.267 

Dacă bunul a pierit înaintea redactării testamentului legatul este lovit de nulitate 
căci este lipsit de obiect, iar dacă pierirea bunului se produce după momentul morții 
testatorului, legatul a fost eficace întrucât dreptul de proprietate s-a transmis la legatar odată 
cu deschiderea succesiunii, iar acesta are dreptul la acţiune în despăgubire împotriva celui ce a 


distrus bunul. 


d) Cauza pieirii bunului poate fi un eveniment fortuit (caz fortuit sau forţă majoră) 
ori o faptă culpabilă săvârşită de o terță persoană sau chiar de testator ori legatar. 

Numai pieirea datorată faptei intenţionate a testatorului se analizează ca revocare 
voluntară a legatului, iar nu cauză de caducitate. 

În literatura de specialitate se asimilează cu pieirea bunului şi înstrăinarea sa 
independentă de voinţa testatorului şi făcută în timpul vieţii lui, cum ar fi vânzarea silită la 
cererea creditorilor sau exproprierea pentru cauză de utilitate publică. Legatul devine caduc în 
aceste cazuri dacă bunul iese din proprietatea testatorului în timpul vieţii lui. 

La cele patru cazuri de caducitate prevăzute în Codul civil, în literatura de 
specialitate se mai adaugă şi altele, in sensul că legatul mai poate deveni caduc în cazul în 
care intervin dispoziţii legale imperative sau prohibitive care să împiedice predarea legatului. 
Aceste cazuri sunt: neîndeplinirea condiţiei suspensive sub care a fost stipulat legatul, 
depăşirea cotității disponibile, dispariţia cauzei impulsive şi determinante a actului de 
liberalitate. 

Este adevărat că legatul devine ineficace şi în aceste cazuri, însă, riguros vorbind, 
ele nu constituie veritabile cauze de caducitate. Astfel, dacă legatul este sub condiţie 
suspensivă care nu se realizează se va aplica regimul juridic corespunzător. 

Nici depăşirea cotităţii disponibile nu atrage caducitatea, ci reducțiunea liberalității 
excesive, care se produce numai la cererea persoanelor îndreptățite şi vizează nu numai 
legatele, dar şi donațiile. Dacă este cazul, iar dispariția cauzei actului de liberalitate după 
întocmirea testamentului (de exemplu, naşterea unui copil) poate avea semnificația revocării 
tacite a legatului sau desființării legatului ca urmare a realizării unei condiţii rezolutorii 
negative tacite, şi nu semnificația caducităţii lui. Unii autori nici nu recunosc ineficacitatea 


(caducitatea) legatului datorită dispariției cauzei după redactarea testamentului. Analiza cauzei 

joacă un rol numai la formarea legatului, modificările intervenite ulterior neafectând 
valabilitatea lui, dacă testatorul nu l-a revocat expres. 

Nu excludem totuşi ipoteza ineficacității legatului în ipoteza dispariţiei cauzei 
produsă fără ştirea testatorului, (de exemplu, copilul conceput), dacă se dovedeşte că, în 
cunoştinţă de cauză, nu ar fi lăsat legatul. De altfel, surveniența de copil după facerea 
testamentului poate fi analizată ca realizarea unei condiţii rezolutorii tacite. 

După părerea noastră, nici renunţarea legatarului la legat nu ar trebui să figureze 
printre cazurile de caducitate, ea urmând regimul juridic al dreptului de opţiune succesorală, 
ca şi în cazul moştenitorilor legali. Caducitatea veritabilă înseamnă imposibilitatea de 
executare a legatului din cauze obiective ivite după întocmirea testamentului şi independente 
de voinţa legatarului. 

În cazurile în care legatarul (universal, cu titlu universal sau cu titlu particular) al 
cărui legat a devenit caduc (de exemplu, pentru predeces) a fost însărcinat cu un legat în 
favoarea unei alte persoane, caducitatea legatului principal nu va atrage caducitatea legatului- 
sarcină, ci acesta din urmă va trece asupra succesorului care beneficiază de caducitatea 
legatului principal. De exemplu, legatul unei sume de bani cu care a fost însărcinat legatarul 
casei urmează să fie executat de moştenitorul care beneficiază de caducitatea legatului casei. 
Legatul grefat pe un alt legat va deveni caduc numai dacă legatul principal este cu titlu 
particular şi obiectul acestuia piere total. În toate cazurile, caducitatea legatului-sarcină nu 
afectează existenţa legatului principal, titularul lui beneficiind de caducitatea legatului-sarcină 
(dacă testatorul nu a prevăzut altfel)!. 

Dacă legatul este ineficace din cauza nulităţii, revocării sau caducităţii (inclusiv din 
cauza desființării pentru nerealizarea condiţiei suspensive sau pentru că s-a realizat condiția 
rezolutorie) se pune întrebarea, care va fi soarta bunurilor (drepturilor) care au format obiectul 
legatului ineficace. Problema este asemănătoare, dar nu identică, cu situaţia ce se poate întâlni 
în materia moştenirii legale, când o persoană care ar fi avut vocaţie succesorală concretă 
(utilă) nu poate (de exemplu, din cauza nedemnităţii sau a lipsei capacităţii succesorale) sau nu 
vrea să vină (renunţă) la moştenire?. Potrivit regulilor devoluţiunii legale a moştenirii, în astfel 


de cazuri moştenirea, respectiv cota-parte corespunzătoare din moştenire, va fi culeasă de 


1. A se vedea Dan Chirică, op.cit., p.258 
2. A se vedea M. Eliescu, op.cit., p.280 

comoştenitori - a căror cote succesorale vor creşte în mod corespunzător - sau va trece la 
moştenitorii subsecvenți. 

Şi în domeniul moştenirii testamentare, din ansamblul dispoziţiilor care 
guvernează materia, se poate desprinde o regulă călăuzitoare care însă nu va primi aplicare 
dacă testatorul a dispus altfel, căci în această materie primum locum voluntas defuncti obtinet. 

Astfel se întâmplă dacă, pentru eventualitatea ineficacităţii legatului, testatorul a 
prevăzut o substituție vulgară sau dacă, fiind lăsat unei pluralităţi de legatari, legatul este 
conjunctiv şi când, în caz de ineficacitate a legatului în privinţa unora dintre ei, operează 
dreptul de acrescământ (de creştere) în favoarea altora. 

Regula în materia devoluţiunii testamentare a moştenirii este că ineficacitatea 
legatului profită acelor moştenitori (legali sau testamentari) ale căror drepturi succesorale ar 
fi fost micşorate sau înlăturate prin existenţa legatului sau care aveau obligaţia să execute 
legatul. Cu alte cuvinte, profită moştenitorii în dauna cărora legatul ar fi fost executat. 

Ineficacitatea legatului universal profită moştenitorilor legali rezervatari care vor 
culege întreaga moştenire sau moştenitorilor nerezervatari care numai datorită ineficacității 
legatului universal vor putea veni la moştenire. 

În schimb, dacă testatorul a numit doi (sau mai mulţi) legatari universali şi numai 
unul dintre legate este ineficace va profita celuilalt (ceilalţi) legatar universal care, în virtutea 
vocației universale, va culege întreaga moştenire, respectiv întreaga cotitate disponibilă, după 
caz. Ineficacitatea legatului cu titlu universal profită moştenitorilor legali sau legatarului 
universal, după caz. Dacă există mai multe legate cu titlu universal, ineficacitatea unuia nu 
poate profita altui legatar cu titlu universal, deoarece vocaţia acestuia este limitată la 
fracțiunea determinată din moştenire. Numai dacă pentru aceeaşi fracțiune din moştenire au 
fost desemnaţi doi (sau mai mulţi) legatari cu titlu universal, ineficacitatea legatului în privinţa 
unuia va profita celuilalt. Ineficacitatea legatului cu titlu particular profită moştenitorului legal 
sau legatarului universal ori cu titlu universal care ar fi avut obligaţia să execute acel legat. 

Regula potrivit căreia ineficacitatea legatului profită moştenitorilor ale căror 
drepturi (cote) succesorale ar fi fost micşorate prin existenţa legatului sau care aveau obligația 
să execute legatul, cunoaşte două excepţii, special prevăzute de lege, datorate voinţei 
testatorului: substituţia vulgară şi legatul conjunctiv, în acest din urmă caz operând dreptul de 


acrescământ. 

Substituţia vulgară (la romani această instituție era relativ frecvent aplicată în 
practică, de unde şi denumirea (vulg adv., adesea, obişnuit) este acea dispoziţie testamentară, 
permisă expres de lege, prin care testatorul desemnează în mod subsidiar un al doilea legatar 
care urmează să beneficieze prin substituție de legat (universal, cu titlu universal sau cu titlu 
particular) în cazul în care primul legatar nu ar putea sau nu ar voi să beneficieze de legat. 
Rezultă că, în acest caz, suntem în prezenţa a două legate alternative. 

Cel de-al doilea produce efecte numai sub condiţia (suspensivă) ineficacităţii celei 
dintâi şi înlătură dreptul altor persoane (moştenitori legali sau legatari) de a beneficia de 
această ineficacitate. 

Legatul conjunctiv este acea dispoziție testamentară prin care acelaşi bun 
determinat individual sau numai generic este lăsat de testator în totalitate în favoarea mai 
multor legatari cu titlu particular, fiecare având vocaţie (un drept eventual) la totalitatea 
bunului legat. 

De exemplu, testatorul lasă casa sau suma de bani depusă la bancă legatarilor A şi 
B, fără a determina partea fiecăruia. Legatul este conjunctiv dată testatorul lasă gospodăria sa 
soţiei supraviețuitoare, urmată de dispoziţia prin care lasă aceeaşi gospodărie fiului său din 
prima căsătorie. În acest caz, întrucât prin voinţa testatorului legatul este conjunctiv, dacă 
legatarii pot şi vor să primească legatul, fiecare va suporta concursul celuilalt (celorlalţi), 
obiectul legat împărțindu-se între ei în mod egal. În schimb, dacă unul (unii) dintre legatari nu 
poate sau nu vrea să primească legatul, partea lui (lor) nu se scade, ci va mări partea 
colegatarului (colegatarilor) care pot şi vor să primească legatul, oricare dintre ei având 
dreptul la totalitatea bunului legat â În această situaţie suntem în prezenţa aşa-numitului drept 
de acrescământ (drept de creştere). Întrucât dreptul de acrescământ nu operează de la persoană 
la persoană (ca în cazul substituţiei vulgare), ci de la porţiune la porţiune (portio portioni 
accrescit), creşterea profită şi moştenitorilor colegatarului decedat. Astfel, de exemplu, 
moştenitorii colegatarului decedat după deschiderea moştenirii vor profita de acrescământul 


datorat renunţării ulterioare a unui alt colegatar. 


Dreptul de acrescământ (sau de adăugire) vizează problema cui anume îi vor 


reveni bunurile ce au format obiectul legatelor ineficace. Regula în această privinţă este aceea 


!. A se vedea în acest sens Francisc Deak, op. cit., p.294 

potrivit căreia, de legatele ineficace, fie datorită nulităţii, fie revocării sau caducităţii, profită 
moştenitorii legali sau testamentari ale căror drepturi succesorale ar fi fost micşorate sau 
înlăturate prin existenţa acelor legate. 

Obiectul legatelor ineficace va reveni persoanelor cu vocaţie succesorală din a 
căror parte urmau să se execute acele legate. Aceste persoane sunt: moştenitorii legali, 
legatarii universali, legatarii cu titlu universal sau chiar legatarii particulari, dacă testatorul le-a 
impus ca sarcină executarea legatului ineficace. Adică, dacă legatul ineficace a fost universal, 
de el vor profita moştenitorii legali rezervatari, care vor culege, de această data, nu numai 
rezerva ci întreaga moştenire, sau moştenitorii nerezervatari care au fost înlăturați de la 
moştenire prin instituirea legatarului universal!. 

De ineficacitatea legatului cu titlu universal vor profita moştenitorii legali sau 
legatarul universal, dacă au existat. În cazul în care testatorul a instituit mai multe legate cu 
titlu universal, de ineficacitatea unuia nu poate profita un al legatar cu titlu universal, întrucât 
vocaţia legatarului cu titlu universal este limitată la o fracțiune din moştenire. Se poate, totuşi, 
ca testatorul să fi instituit doi sau mai mulţi legatari cu titlu universal pentru aceeaşi fracțiune 
din moştenire, ipoteză în care ineficacitatea legatului în privinţa unuia din legatari va profita 
celuilalt. 

În ce priveşte legatele cu titlu particular ineficace, ele profită moștenitorilor legali, 
legatarilor universali sau cu titlu universal care aveau obligaţia să execute acele legate. 
Legatarii cu titlu particular profită de ineficacitatea unor legate cu titlu particular numai în 
ipoteza în care aveau ca sarcină executarea legatelor ineficace sau dacă beneficiul lor 
succesoral a fost redus prin astfel de legate. 

De la regula potrivit căreia ineficacitatea legatului profită moştenitorilor ale căror 
părți din moştenire ar fi fost micşorate prin acel legat sau care aveau obligaţia executării acelui 
legat, legiuitorul a instituit două excepţii: substituţia vulgară şi legatul conjunctiv. 

În cazul substituţiei vulgare testatorul desemnează, pe lângă primul legatar, un al 
doilea, care prin substituție va beneficia de legat, cu condiţia ca primul legatar să nu accepte 
legatul sau să nu poată beneficia de el. Prin substituţia vulgară, ca urmare a voinţei 
testatorului, se înlătură posibilitatea ca moştenitorii legali sau ceilalți legatari să profite de 


ineficacitatea legatului care va reveni celui de-al doilea legatar desemnat de către testator. 


!. A se vedea Francisc Deak, op. cit., p.295 

Putem vorbi de legatul conjunctiv în situaţia în care acealaşi bun, determinat 
individual sau generic, este lăsat la mai mulți legatari, fără a se preciza partea care s-ar cuveni 
fiecăreia, astfel că fiecare va avea chemare eventuală la întregul obiect. Dacă toţi legatarii vor 
şi pot să primească obiectul legat, acesta se va împărți între ei în mod egal. Dacă însă unul 
dintre legatari nu poate sau nu vrea sa primească legatul, partea lui va reveni, în virtutea 
dreptului de acrescământ, celorlalți colegatari, ale căror pătţi vor spori în mod corespunzător. 
Aşadar, partea care s-ar cuveni legatarului care refuză să primească legatul sau nu-l poate 
primi, nu se scade pentru a profita celorlați moştenitori potrivit dispoziţiilor legale. Rezultă 
numai trei cazuri în care ar opera dreptul de acrescământ: în caz de incapacitate a legatarului, 
în caz de renunțare a acestuia la legat sau în caz de predeces al legatarului faţă de testator. Însă 
în doctrină se acceptă că dreptul de acrescământ operează oricare ar fi cauza ineficacității 
legatului, chiar şi în cazul în care este vorba de revocare voluntară a acestuia. 

Pentru a opera dreptul de acrescământ trebuie să fie îndeplinite următoarele 
condiții: 

- există o pluralitate de legatari cu titlu particular. În cazul legatelor universale sau 
cu titlu universal nu este vorba propriu-zis de un drept de acrescământ, întrucât aceste legate 
conferă ele însele vocaţie la întreg patrimoniul succesoral sau la o parte din acesta, deşi 
practic, în cazul ineficacităţii legatelor faţă de unul din legatari, duce şi în aceste cazuri la 
sporirea cotei celorlalți legatari care pot şi vor să accepte un astfel de legat. 

- legatul făcut în favoarea legatarilor să aibă acelaşi obiect. Obiectul legatului, 
trebuie, aşadar, să fie acelaşi faţă de toţi legatarii, putând fi constituit din bunuri corporale, 
individual-determinate, bunuri de gen determinate sau determinabile ori bunuri incorporale, 
sau din legatul dreptului succesoral dobândit prin moştenire de către testator. 

Obiectul legatului poate fi constituit din dreptul de proprietate în integralitatea lui, 
sau numai din nuda proprietate ori un sezmembrământ al dreptului de proprietate ca dreptul de 


uzufruct sau de abitaţie. 

În doctrină! s-a pus problema ce se întâmplă dacă legatul conjunctiv are ca obiect 
uzufructul (problema se poate pune şi se rezolvă în mod asemănător şi m cazul altor 
dezmembrăminte ale proprietăţii (de exemplu, dreptul de abitație). 

Reamintim şi faptul că legatul uzufructului este un legat cu titlu particular (şi deci 
poate fi conjunctiv), chiar dacă uzufructul este universal sau cu titlu universal, iar nu cu titlu 
particular) şi moare unul dintre colegatari. Partea legatarului decedat va profita nudului 
proprietar. Dacă legatarul este decedat la data deschiderii moştenirii, în temeiul dreptului de 
acrescământ, colegatarul va dobândi totalitatea uzufructului, iar dacă moartea intervine după 
deschiderea moştenirii, dreptul de acrescământ nu mai operează, fiindcă legatul nu este 
ineficace, ci şi-a produs efectele, fiecare colegatar culegând legatul uzufructului, împreună cu 
ceilalți. 

Potrivit dreptului comun în materie, stingerea uzufructului, în total sau în parte, 
profită în principiu nudului proprietar, întregind dreptul său de proprietate (prin consolidare), 
dacă testatorul nu a prevăzut altfel. În materia legatului conjunctiv de uzufruct (sau alt 
dezmembrământ al proprietăţii, de exemplu, dreptul de abitaţie), ținând seama de specificul 
constituirii, opinia noastră este pentru indivizibilitatea dreptului, ceea ce înseamnă că la 
moartea unuia dintre titularii dreptului de uzufruct constituit printr-un legat conjunctiv (de 
exemplu, în favoarea soţilor) colegatarul în viaţă exercită în continuare dreptul de uzufruct 
pentru tot, stingerea lui intervenind numai la moartea ultimului titular, dacă testatorul nu a 
prevăzut altfel: 

- vocaţia (eventuală) a colegatarilor să se întindă asupra bunului în totalitatea lui, 
nefiind fracționată, şi testatorul să nu fi înlăturat dreptul de acrescământ (de exemplu, printr-o 
substituție vulgară). Cum s-a spus, “să existe o solidaritate de vocaţiune între colegatarii 
aceluiaşi lucru'?. 

- legatul să devină ineficace pentru unul (unii) dintre colegatari. 

Dacă legatul conjunctiv este ineficace pentru toţi, va profita moștenitorilor potrivit 


regulilor generale. 


! A se vedea I. Genoiu, Tipologia legatelor în noul Cod civil, în volumul Sesiunii anuale de comunicări ştiinţifice 
„Justiţie, stat de drept şi cultură juridică”, organizată de Institutul de Cercetări Juridice „Acad. Andrei Rădulescu" 
al Academiei Române, 13 mai 2011, Ed. Universul Juridic, Bucureşti, 2011, p. 407-421.M. Eliescu, op. cit., p. 


253; C. Stătescu, op. cit., p. 173. 


? A se vedea M. Eliescu, op. cit., p. 253; C. Stătescu, op. cit., p. 173. 

Dacă condiţiile arătate sunt îndeplinite, se pune problema dacă dreptul de 
acrescământ operează facultativ (voluntar) sau obligatoriu (forţat) şi daca adăugirea se 
dobândeşte cu sau fără sarcini. În legătură cu prima problemă nu există unanimitate de păreri. 
În ceea ce ne priveşte, ne alăturăm opiniei potrivit căreia dreptul de acrescământ operează în 
mod obligatoriu, de drept. Dacă acceptă legatul, legatarul îl dobândeşte, chiar fără ştirea şi 
împotriva voinţei lui, cu sporul rezultând din ineficacitatea legatului prevăzut în favoarea 
colegatarului. 

Legatarul nu poate îmbunătăți chemarea la întreg, pentru a o restrânge la partea 
care ar rezulta din concursul cu toţi ceilalţi colegatari!. 

În favoarea soluţiei arătate pledează şi principiile care guvernează dreptul de 
opţiune succesorală. 

Opţiunea succesorală este un act juridic indivizibil (nemo pro parte heres) şi acest 
principiu operează nu numai în cazul succesiunii universale sau cu titlu universal, dar şi în 
ipoteza legatului cu titlu particular, inclusiv cel conjunctiv, deci în această situație legatarul nu 
are vocaţie succesorală dublă. 

În ceea ce priveşte a doua problemă, este necontestată soluţia că dreptul de 
acrescământ operează cu sarcini. Legatarul care beneficiază de acrescământ este obligat să 
suporte şi sarcinile (parte din ele) ce-i reveneau colegatarului a cărui parte o ia. 

Prin urmare, acrescământul operează cum onere. Numai dacă sarcina a fost special 
prevăzută în considerația persoanei colegatarului inițial (intuitu personae legatarit), 
beneficiarul acrescământului nu va fi obligat s-o execute (de exemplu, pictorul însărcinat a 


face portretul cuiva). Ineficacitatea legatului în acest caz va atrage ineficacitatea sarcinii. 
6.7. Consecințele ineficacităţii legatelor 


Spre deosebire de Codul civil de la 1864 care nu a reglementat în mod expres 
consecința ineficacităţii legatului, Codul civil realizează art. 1072, având ca denumire 
marginală “destinaţia bunurilor constituind obiectul unui legat ineficace”.? 

Aşadar, potrivit dispoziţiilor legale menţionate ”Ineficacitatea legatului din cauza 
nulității, revocării, caducitaţii ori desființării pentru nerealizarea condiţiei suspensive ori 


1. A se vedea Mihail Eliescu, op.cit.,p.282 
2. A se vedea Ilioara Genoiu, op.cit.,p.224 

pentru îndeplinirea condiţiei rezolutorii profită moştenitorilor ale căror drepturi succesorale au 
fost micşorate sau, după caz, înlăturate prin existenţa legatului sau care aveau obligaţia să 
execute legatul”. 

Persoanele care vor beneficia de ineficacitatea legatelor sunt: moştenitorii legali, 
legatarii universali, legatarii cu titlu universal sau chiar legatarii cu titlu particular, dacă 
testatorul le-a impus sarcina executării testamentului ineficace. 

Spre exemplu, de ineficacitatea legatului universal profită, în primul rând, 
moştenitorii rezervatari(dacă există), aceştia culegând nu numai rezerva legală, ci întreaga 
moştenire. În ipoteza inexistenţei moştenitorilor legali rezervatari, de ineficacitatea legatului 
universal profită moştenitorii legali nerezervatari, care ar fii fost înlăturați de la moştenire, 
dacă legatul universal şi-ar fii produs efectele juridice. 

Regula potrivit căruia de ineficacitatea legatului beneficiază moştenitorii ale căror 
parți din moştenire au fost înlăturate prin existenţa legatului sau care aveau obligația să 
execute legatul comportă, dispozițiilor Codului civil, excepția legatului conjunctiv. 

Aşa cum am mai arătat, potrivit dispoziţiilor art.1065 !, Codul civil ”Legatul cu 
titlu particular este prezumat a fii conjunctiv atunci când testatorul a lăsat, prin acelaşi 
testament, un bun determinat individual sau generic mai multor legatari cu titlu particular, 
fără a preciza partea fiecăruia. În cazul legatului conjunctiv, dacă unul dintre legatari nu vrea 
sau nu poate să primească legatul, partea lui va profita celorlalți legatari... şi atunci când 
obiectul legatului conjunctiv îl constituie un dezmembrământ al dreptului de proprietate” ? 

Suntem în prezenţa unui legat conjunctiv, spre exemplu, în ipoteza în care 
testatorul dispune ca terenul pe care îl deţine în proprietate sa revină, după moartea sa, lui A şi 
B fără să determine partea fiecăruia. Într-o asemenea ipoteză cei doi legatari vor culege cote 
egale din bunul legat. 

Dacă însă, unul dintre aceştia nu poate sau nu vrea să primească partea sa din bunul 
legat, acesta va reveni celuilalt legatar (sau moştenitorilor săi, dacă acesta a decedat). Aşadar, 
suntem în prezența ineficacității legatului conjunctiv, dacă sunt întrunite cumulativ 
următoarele condiţii: 

-există o pluralitate de legatari cu titlu particular; 


- legatul care are ca obiect acelaşi bun ori drept; 


1. Noul Cod Civil 
2. A se vedea în acest sens Liviu Stănciulescu, op.cit.,p.197 

Sub incidența Codului civil de la 1864, în literatura de specialitate a suscitat 
controverse soarta legatului conjunctiv al cărui obiect era reprezentat de dreptul de uzufruct, în 
ipoteza morţii unuia dintre colegatari. Întrebarea care necesită răspuns era următoarea: cui va 
profita dreptul de uzufruct al colegatarului decedat? Nudului proprietar sau celuilalt colegatar? 
Această întrebare capătă însă răspuns din partea actualului Cod civil care dispune,în sensul că, 
la moartea unuia dintre legatari, dreptul de uzufruct va fii exercitat în continuare de către 
colegatar. Partea fiecăruia dintre colegatari să nu fii fost determinată de către testator, astfel 
încât se prezumă că voinţa testatorului a fost aceea de a crea, în favoarea tuturor legatarilor 
instituiți, vocaţie eventuală asupra întregului bun; Legatul devine ineficace față de unul sau 
mai mulți colegatari şi nu față de toţi colegatarii, întrucât într-o astfel de ipoteză ar deveni 
operabile regulile generale în materie, potrivit cărora, de legatul ineficace, ar profita ceilalți 
moştenitori. 

Ca urmare a îndeplinirii cumulative a acestor condiţii, de ineficacitatea legatului 
conjunctiv beneficiază colegatarul/ii. 

Necesită însă soluţie următoarele două probleme: modul (voluntar sau forţat) în 
care operează dreptul colegatarului şi dacă acesta se dobândeşte cu sau fără sarcini. 

Cu privire la modul în care operează dreptul colegatarului, în literatura de 
specialitate au fost formulate, sub imperiului Codului civil de la 1864, două opinii, beneficiind 
de susținerea majoritară opinia potrivit căreia dreptul în discuţie operează obligatoriu, de 
drept. Acceptând legatul, legatarul acceptă şi dreptul asupra bunurilor constituind obiectul 
unui legat ineficace, dispus în favoarea colegatarului. Legatarul care a acceptat legatul 
beneficiază de acest drept, independent de voinţa sa şi chiar împotriva acestuia, întrucât „pe de 
o parte, actul de aceptare a moştenirii este în principiu indivizibil, iar, pe de altă parte, fiecare 
colegatar are chemare la întregul bun legat. 

Celei de-a doua probleme, literatura de specialitate i-a oferit o soluţie 
incontestabilă. Potrivit acesteia, dreptul în discuţie operează cu sarcini (cum onere),în toate 
cazurile. Singura excepţie este reprezentată de ipoteza în care sarcina a fost prevazută în 
considerarea persoanei colegatarului inițial (intuitu personae legatarii), caz în care 
ineficacitatea legatului atrage şi ineficacitatea sarcinii.În virtutea acestei soluţii, unanim 


susținută, legatarul care beneficiază de bunurile constituind obiectul unui legat ineficace, este 


118 


ținut, în egală măsură,de executarea sarcinii stipulată în favoarea colegatarului a cărui parte îi 
revine. 

În final, precizăm că, în opinia noastră, în lumina actualului Cod civil care 
reglementează consecinţele ineficacităţii legatului, nu mai putem folosi expresia "drept de 
acrescământ” aceasta nefiind consacrată de legiuitori. 

Nici Codul civil de la 1864 nu o consacra expressis verbis, însă acest act normativ 
nu reglementa nici consecinţele ineficacitaţii legatului,permiţând astfel doctrinei să creeze |. 

Spre deosebire de Codul civil de 1864, Legea nr.278/2009 prezintă, în materia 
caducităţii testamentului, următoarele atuuri: 

1. reformulează de o manieră fericită unele cazuri ale caducităţii şi chiar consacră unele 
noi; 
2. reglementează consecinţele ineficacităţii legatului; 


3. reglementează regimul legatului sarcină. 
Secţiunea 2. Dezmoştenirea 
$1. Noţiunea dezmoştenirii 


Codul civil de la 1864 nu a reglementat dezmoştenirea, dar nici nu a interzis-o, astfel 
încât posibilitatea exheredării a fost unanim recunoscută de către literatura de specialitate. De 
fapt, Codul civilde la 1864 făcea referire indirectă la dezmoştenire, prin dispoziţiile sale 
referitoare la rezerva succesorală”. 

Legea nr.287/2009 reglementează dezmoştenirea în art.1074- 10755. Relevăm astfel, 
meritul noului Cod civil de a reglementa, pentru prima dată în sistemul nostru de drept, o 
instituţiea dreptului succesoral, ce prezintă o deosebită utilitate practică. 

Potrivit dispoziţiilor art. 1074 alin. (1) NCC, „„Dezmoștenirea este dispoziţia 
testamentară, prin care testatorul îl înlătură de la moştenire, în tot sau în parte, pe unul sau 


mai mulți dintre moştenitorii săi legali”. 


1. Ilioara Genoiu, op.cit., p.179 
? Ilioara Genoiu, „Dreptul la moştenire în Noul Cod Civil”, Ed. C.H.Beck, Bucureşti, 2012, p. 227. 
? Legea nr.287/2009 privind noul Cod civil. 

Spre deosebire de celelalte dispoziţii testamentare (legatul, execuţia testamentară etc.), 
care conferă drepturişi obligaţii şi care pot fi calificate, în consecință, ca reprezentând 
dispoziţii testamentare pozitive, dezmoştenirea, înlăturând succesibili de la moştenire, poate fi 
calificată ca reprezentând o dispoziţie testamentară negativă!. 

Testatorul are liberatatea de a dezmoşteni, exclusiv după bunul său plac, orice 
moştenitor legal, anume, rudele din cele patru clase de moştenitori legali şi soţul 
supravieţuitor. 

Deşi dezmoşteniţi, moştenitorii legali îşi păstrează această calitate şi, în consecinţă, în 
virtutea acesteia, au următoarele drepturi”: 

- să ceară în anulare sau constatarea nulității dispoziţiilor testamentare; 

- să ceară revocarea judecătorească a legatelor; 

- să ceară constatarea caducităţii legatelor; 

- moştenitorii rezervatari dezmoşteniţi au posibilitatea să ceară reducţiunea liberalităților 
excesive; 

- să ceară inventarierea şi luare măsurilor speciale de conservare a bunurilor succesorale; 

- să li se comunice de către notarul public măsurile de conservare luate, 

- să fie citați la dezbaterea moştenirii, chiar dacă nu sunt moştenitori rezervatari şi prin 


legate a fost epuizată întreaga moştenire a defunctului. 
§2. Felurile dezmoştenirii 


Literatura de specialitate distinge, în lumina dispoziţiilor Codul civil de la 1864, între 
dezmoştenire directă, indirectă şi cu titlu de sancțiune. Creiteriul în temeiul căruia se 
realizează această distincţie este reprezentat de modul de manifestare a voinţei testatorului?. 

Legea nr. 287/2009 însă, în art. 1074 alin. (2), distinge numai dezmoştenirea direcă şi 
indirectă. 

Dezmoştenirea directă” este atunci când testatorul dispune prin testament înlăturarea 
de la moştenire a unuia sau a multor moştenitori legali. Prin urmare, dezmoştenirea sirectă este 
! Dumitru Văduva, „Moștenirea legală. Liberalităţile în NCC”, Ed. Universul Juridic, Bucureşti, 2012, pp. 39-43. 
? Dumitru Văduva, „Moştenirea legală. Liberalităţile în NCC”, Ed. Universul Juridic, Bucureşti, 2012, pp. 39-43. 


* Ilioara Genoiu, „Dreptul la moştenire în Noul Cod Civil”, Ed. C.H.Beck, Bucureşti, 2012, p. 228. 
“Iolanda Elena Lungu, „Dreptul de moştenire în Noul Cod Civil”, Ed. Hamangiu, Bucureşti, 2012, p. 152. 

întotdeauna expresă. Ea se poate face fie prin indicarea numelui şi prenumelui moştenitorului 
înlăturat de la moştenire, fie prin indicare unei calităţi a acestuia. 

La rândul ei, dezmoştenirea directă poate fi totală sau parțială. 

Dezmoştenirea totală este atunci când testatorul înlătură de la moştenire pe toți 
moşenitorii săi legali. O asemenea exheredare nu poate viza şi statul, într-un asemenea caz 
dispoziţia testamentară fiind lovită de nulitate. În caz de exheredare totală, fără desemnare 
unui legatar, moştenirea va fi culeasă de către stat ca o moştenire vacantă. 

Dezmoştenirea parțială este atunci când prin testament suntt înlăturați doar o parte 
dintre moştenitorii legali. Moştenirea va fi culeasă de către ceilalți moştenitori care nu au fost 
vizaţi de clauza testamentară. 

Dezmoştenirea indirectă! se întâlneşte atunci când testatorul instituie unul sau mai 
mulți legatari, ale căror legate fie consumă întreaga moştenire atunci când nu există 
moştenitori rezervatari, fie epuizează cotitatea disponibilă în ipoteza în care există moştenitori 
rezervatari care solicită rezerva succesorală. 

În literatura juridică s-a pus problema voinţei testatorului în situaţia în care, deşi acesta 
are moştenitori legali, face un legat universal în favoarea unui terţ, care însă nu îşi poate 
produce efecte, fiind lovit de o cauză de ineficacitate. Problema va fi tranşată într-un sens sau 
altul prin stabilrea voinţei reale a testatorului, pe baza elementelor desprinse din cuprinsul 


testamentului. 
$3. Efectele dezmoştenirii 


Noul Cod civil reglementează efectele dezmoştenirii, în art. 1075, distingând între 
următoarele ipoteze”: 
a) la moştenire, în concurs cu clasele de moştenitori,vine şi soţul supravieţuitor; 
În acest caz, distingem, de asemenea, între următoarele două situaţii: 
- este dezmoştenit numai soţul supraviţuitor; 
- este dezmoştenită numai o rudă a defunctului (moştenitor rezervatar). 
b) moştenitorii din cele patru clase vin la moştenire singuri, fără concursul soţului 


supravieţuitor. 


! Iolanda Elena Lungu, „Dreptul de moştenire în Noul Cod Civil”, Ed. Hamangiu, Bucureşti, 2012, p. 152. 
? Ilioara Genoiu, „Dreptul la moştenire în Noul Cod Civil”, Ed. C.H.Beck, Bucureşti, 2012, pp. 231-232. 

Şi în acest caz, identificăm două situaţii diferite: 
- este dezmoştenită o rudă a defunctului din categoria moştenitorilor rezervatari; 
- este dezmoştenită o rudă a defunctului din categoria moştenitorilor nerezervatari. 

Principalul efect al dezmoştenirii constă în aceea că moștenitorul este exclus de la 
moştenire. Dacă cel exheredat este un moştenitor legal nerezervatar, acesta va fi înlăturat total 
de la moştenire, iar dacă este un moştenitor rezervatar, va veni şi va culege rezerva 
succesorală, fiind înlăturat doar de la cotitatea disponibilă!. 

În cazl dezmoştenirii soţului supravieţuitor, moştenitorii din clasa cu care acesta vine 
în concurs culeg partea din moştenire rămasă după atribuirea cotei cuvenite soţului 
supravieţuitor ca urmare e dezmoştenirii. Prin urmare, soţul supravieţuitor va culege rezerva 
succesorală, iar moştenitorii sin clasa cu care acesta concurează vor împărți între ei cotitatea 
disponibilă. Dacă în urma exheredării, pe lângă soţul supraviţuitor, vin la moştenire atât cel 
dezmoştenit, cât şii cel care beneficiază de dezmoştenire, acest din urmă culege partea rămasă 
după atribuirea cotei soţului supravieţuitor şi a cotei celui dezmoştenit. 

Ipoteze vizează exheredarea unui decendent sau ascendent priviligiat, care va culege 
totuşi rezerva succesorală. Atunci când în urma dezmoştenirii un moştenitor primeşte o cotă 
inferioară cotei sale legale, moştenitorul cu care vine în concurs culege partea care ar fi revenit 
celui dezmoştenit. Dacă în urma exheredării o persoană este înlăturată total de la moştenire, 
cota care i s-ar fi cuvenit se atribuie moştenitorilor cu care ar fi venit în concurs sau, în lipsa 
acestora, moştenitorilor subsecvenţi?. 

Aceste efecte sunt prevăzute de art. 1075 NCC şi nu pot profita persoanele incapabile 
de a primi legate. 

Dispoziţia testamentară prin care moştenitorii legali au fost dezmoşteniţi este supusă 
cauzelor de nulitate, absolută sau relativă, în condiţiile dreptului comun, termenul de 
prescripţie a dreptului la acţiunea în anulare curge de la data la care cei dezmoşteniţi au luat la 
cunoştinţă despre dispoziţia testamentară prin care au fost înlăturați de la moştenire, dar nu 


mai devreme de data deschiderii moştenirii. 


$4. Nulitatea dezmoştenirii 


! Ilioara Genoiu, „Dreptul la moştenire în Noul Cod Civil”, Ed. C.H.Beck, Bucureşti, 2012, pp. 232-233. 
? olanda Elena Lungu, „Dreptul de moştenire în Noul Cod Civil”, Ed. Hamangiu, București, 2012, p. 153. 

Potrivit dispoziţiilor art. 1076 NCC, „Dispoziţia testamentară prin care moştenitorii 
legali au fost dezmoşteniţi este supusă cauzelor de nulitate, absolută sau relativă, prevăzute 
de lege”. Prin acest text de lege, se face trimitere la dreptul comun în materie, astfel încât 
cauzele care atrag nulitatea contractului, atrag, în egală măsură, şi nulitatea dezmoştenirii. 

Ca excepție de la dreptul comun în materie, termenul de prescripţie a acțiunii în 
anulabilitate curge de la data la care cei dezmoşteniţi au luat cunoştinţă de dispoziţia 
testamentară prin care au fost înlăturați de la moştenire, dar nu mai devreme de la data 
deschiderii moştenirii!. 

Aşadar, ceea ce trebuie adaptat la specificul moştenirilor, este momentul de la care 
începe să curgă termenul de prescripţie a acțiunii în anulabilitate. Drept urmare, acesta nu 


poate începe să curgă mai devreme de la data deschiderii moştenirii. 
$5. Inventarul noutăţilor 


Noul Cod civil asigură dezmoştenirii, instituţie a dreptului succesoral pe care o 
reglementează expres pentru prima dată în sistemul nostru de drept, o reglementare justă şi 
cvasicompletă. Analizând dispoziţiile actului normativ invocat, am constat că legiuitorul nu a 
folosit, cât priveşte efectele dezmoştenirii, în toate cazurile, o exprimare suplă şi că nu a oferit 
soluţie tuturor situaţiilor pe care dezmoştenirea le poate genera în practică’. 

Însă, acestea pot primi o soluţie justă, prin interpretarea a pari a dispoziţiilor noului 
Cod civil şi prin valorificarea principiilor generale ale acestuia, incidente în materia 
moştenirii. De astfel, suntem conştienţi că niciun cod nu poate acoperi multiudinea de situaţii 


practice pe care le poate genera o instituţie publică. 
Secţiunea 3. Execuţiunea testamentară 


§1. Noţiunea de execuţiune testamentară 


! Emod Veress, „Drept civil. Moştenirea. Liberalităţile conform NCC”, Ed. C.H. Beck, Bucureşti, 2012, pp. 28- 
31. 
? Ilioara Genoiu, „Dreptul la moştenire în Noul Cod Civil”, Ed. C.H.Beck, Bucureşti, 2012, pp. 235-236. 

Instituția succesiunii în dreptul civil este menită să asigure o continuitate a 
raporturilor patrimoniale, mai ales a celor cu privire la dreptul de proprietate în condiţiile în 
care subiecţii de drept, persoane fizice nu au o existenţă veşnică. 

Moştenirea, izvorâtă dintr-o necesitate obiectivă, fiind în dependentă de formele de 
proprietate, de relațiile de producţie ale sistemului economic al statului şi abordând interesele 
unor pături largi ale populaţiei, a fost şi este cea mai importantă verigă a vieţii sociale. De 
altfel, prin aceasta se şi explică investirea instituției moştenirii, în legislaţia României cu statut 
constituţional. 

Instituţia moştenirii este intim legată de instituţia proprietăţii. Astfel, Glasson, celebrul 
profesor de la Facultatea de drept din Paris, afirma în lucrarea sa „Elements du droit français 
considere dans ses rapports avec le droit naturel de l'economie politique”, cu referire la 
moştenire că „succesiunea este de drept naturală, economia politică considerând-o unul din 
cele mai energice stimulente la muncă..., şi a suprima dreptul de moştenire ar fi să suprimăm 
societatea..., iar a suprima Succesiunea ar fi să distrugem proprietatea, căci proprietatea 
vremelnică limitată la viaţa omului, nu mai este proprietate”. 

Noul Cod civil nu defineşte noţiunea de moştenire. Ea a fost definită de doctrină ca 
fund transmisiunea patrimoniului unei persoane fizice decedate către una sau mai 
multe persoane în viaţă.! 

Termenul de moştenire mai desemnează şi patrimoniul celui care lasă moştenirea 
„adică totalitatea drepturilor şi obligațiilor, care nu se sting odată cu moartea celui care lasă 
moştenirea, dar sunt transmisibile în temeiul normelor dreptului succesoral. 

În limbajul comun, de obicei, prin moştenire, se înţeleg doar anumite bunuri, care au 
rămas la moartea unei persoane fizice. Astfel, deseori, putem auzi, că cineva a primit 
„moştenire o casă sau o maşină”, etc . 

Din punct de vedere al legii, noțiunea de moştenire în accepțiunea de patrimoniu, 
comportă un alt sens, aceasta desemnând întreaga masă succesorală: totalitatea drepturilor şi a 
obligaţiilor patrimoniale a celui care lasă moştenirea şi nu bunurile acestuia. Masa 
succesorală o constituie ansamblul elementelor (bunuri şi alte valori) care, făcând parte din 


patrimoniul defunctului, pot constitui obiectul împărțelii moştenirii. 


! Francisc Deak, "Tratat de drept succesoral”, Editura Universul Juridic, Bucuresti, 2002, pag.5; L.Stănciulescu, 
"Drept civil. Contracte si succesiuni”, Editura Hamangiu, 2008, pag.357 

În masa succesorală sunt cuprinse numai acele drepturi şi obligaţii care au un 
conţinut economic (patrimonial), cele personal nepatrimoniale încetând la moartea celui care 
lasă moştenirea, astfel, fiind intransmisibile.? 

Masa succesorală este alcătuită din două părţi, şi anume: 

a) activul moştenirii, care este alcătuit din totalitatea 
drepturilor reale şi de creanţă,precum şi bunurile la care acestea se referă, ale celui care lasă 
moştenirea; 

b) pasivul moştenirii este o parte componentă a masei succesorale şi cuprinde 
obligaţiile şi sarcinile cu conţinut economic ale moştenirii. Nu vor fi cuprinse în pasivul 
moştenirii obligaţiile ”intuitu personae”, care se sting odată cu încetarea din viaţă a celui care 
lasă moştenirea. 

Având ca punct de plecare dispoziţiile art. 955 din Codul Civil “Patrimoniul 
defunctului se transmite prin moştenire legală, în măsura în care cel care lasă mostenirea nu 
a dipsus altfel prin testament”, se poate afirma că, în funcţie de vocaţia succesorală, avem 
moştenire legală si moştenire testamentară. 

Cele două categorii de moşteniri, cea legală şi cea testamentară, nu se exclude, ci 
dimpotrivă ele pot coexista. În cazul în care există testament, dar şi moştenitori legali 
rezervatari coexistenta lor se impune, căci prin dispoziţiile din cuprinsul testamentului 
nu se va putea încălca rezerva moştenitorilor legali. Sau dacă defunctul a făcut legate cu titlu 
particular patrimoniul va reveni moştenitorilor legali care însă vor fi ținuți să execute legatele 
față de legatarii cu titlu particular. 

În ipoteza în care prin legatele instituite de defunct nu se epuizează patrimoniul 
succesoral, devoluţiunea succesorală va fi legală pentru rest şi testamentară pentru ceea ce 
cuprind legatele. Dacă însă s-au instituit mai mulți legatari cu titlu universal, epuizându-se 
astfel moştenirea sau dacă s-au instituit mai mulţi legatari universali, devoluţiunea moştenirii 
va fi exclusiv testamentară. 

Aşadar, Codul civil nu a păstrat principiul din dreptul roman al incompatibilității 
moştenirii testamentare cu cea legală (“nemo partim testatus partim intestatus decedere 


potest”), adică nimeni nu poate muri în parte cu testament, în parte fără testament. 


2 T.S., S.civ., Dec. nr. 1347/1972, în Repertoriu de practica judiciară în materie civilă pe anii 1969-1975, p. 205, 
nr. 511; T.S 

Testamentul este definit în doctrină pe baza prevederilor articolului 1034 din Codul 
civil ca fiind actul juridic unilateral, personal şi solemn, esențialmente revocabil în timpul 
vieţii defunctului, prin care acesta dispune de tot sau de o parte din avutul său pentru timpul 
când va înceta din viaţă. 

În dreptul nostru, în principiu, orice persoană capabilă are libertatea deplină de a 
dispune de bunurile pentru timpul de după moartea sa în limitele şi după regulile prescrise de 
lege. La acest drept nu se poate renunţa, o convenţie prin care o persoană s-ar obliga să nu 
dispună de bunurile sale prin testament trebuie privită ca fiind nulă absolut. 

Testamentul cuprinde în primul rând dispoziţii de ultimă voinţă cu privire la bunurile 
defunctului, adică legate. 

În practică s-a observat că în cuprinsul său se găsesc şi alte dispoziţii cum sunt: 

a) sarcini impuse legatarilor sau moştenitorilor legali, fie de natura patrimonială, fie de 
altă natură ; 

b) exheredări, adică îndepărtarea de la moştenire a unor moştenitori legali cu limitările 
ce le aduce rezerva succesorala ; 

c) desemnarea unuia sau chiar a mai multor executori testamentari, persoane fizice care 
să îndeplinească actele de ultima voinţă a testatorului ; 

d)revocarea dispoziţiilor din testamentul anterior sau retractarea unei revocări 
anterioare ; 

e) o împărţeală de ascendent ; 

f) recunoaşterea unui copil din afara căsătoriei (art. 48 şi 57 Codul familiei); 

g) dispoziţii cu privire la funeralii şi îngropare, recunoaşterea unei datorii, etc. 

Originea testamentului este foarte veche, fiind cunoscut de majoritatea 
popoarelor antichităţii, aceeasi vechime cu institutia testamentului având şi instituția 
execuţiunii testamentare si a executorului testamentar. 

Instituţia execuţiunii testamentare si a executorului testamentar şi-au pierdut din 
importanță în perioada 1946-1989 când regimul comunist a restrâns drastic dreptul de 
proprietate a persoanelor fizice. Această formă de proprietate, în cele mai multe cazuri, se 
limita la bunurile de folosință personală şi la bunurile casnice şi gospodăreşti, în mediul urban 


şi mai rar la proprietățile imobiliare (clădiri cu destinația de locuinţe). 

În mediul rural, proprietatea unei persoane, ori după caz a unei familii, era limitată la o 
clădire cu destinaţia de locuinţă si la anexele gospodăreşti ale acesteia, precum şi la terenurile 
pe care erau amplasate aceste construcţii. 

În zonele necooperativizate, de regula zonele montane, şi în anumite cazuri şi zonele 
de deal, au rămas în proprietatea persoanelor fizice si terenuri intravilane si extravilane, dar 
prin Legea nr. 28/1974 si Legea nr. 29/1974 terenurile au fost scoase din circuitul comercial, 
acestea nemaiputând face obiectul transmiterii dreptului de proprietate inter vivos. 

Legile nr. 28/1974 şi nr. 29/1974 nu interziceau transmiterea dreptului de proprietate 
asupra terenurilor mortis causa, ci doar limitau şi această posibilitate la moştenirea legală. Ca 
urmare, transmiterea terenurilor proprietate a defunctului catre mostenitorii legali era posibilă. 

Datorită acestor interdicții ale legilor arătate mai sus, în multe situaţii contractele de 
vanzare-cumpărare erau încheiate fără respectarea legii în vigoare la data încheierii actului si 
încheiau contractul de vanzare-cumparare a terenurilor prin acte sub semnatura privată, acte 
care conform legii erau lovite de nulitate absolută. 

Abrogarea respectivelor reglementări nu a soluționat problema transmiterii dreptului 
de proprietate asupra terenurilor în perioada de aplicare a Legii nr. 28/1974 şi a Legii nr. 
29/1974 si nici dupa 1991 prin aplicarea Legii nr. 18/1991. Cumpăratorii terenurilor în cauza, 
prin aplicarea Legii nr. 18/1991, în cele mai multe cazuri au intrat în conflict cu moştenitorii 
proprietarului terenului obiect al contractului de vanzare-cumparare şi în foarte multe situaţii 
s-a ajuns la soluţionarea litigiului pe cale judecătorească, unde soluţiile instanţelor au fost de 
cele mai multe ori controversate. 

Dupa anul 1990, dreptul de proprietate al persoanelor fizice a fost restabilit în etape 
succesive şi prin liberalizarea activităților economice s-a ajuns la acumularea unor averi 
importante. 

Ca urmare a noilor realităţi, atât testamentul, cât şi instituţiile execuţiunii testamentare 
si a executorului testamentar sunt în curs de a-şi redobândi importanta pe care au avut-o de-a 
lungul timpului şi într-un viitor nu prea îndepărtat este posibil ca executorii testamentari să fie 
consideraţi adevarati profesionişti în domeniu. 

Potrivit art. 1077 din Codul civil, execuţia testamentară este o dispoziţie cuprinsă în 
testament prin care testatorul desemnează una sau mai multe persoane, conferindu-le 


împuternicirea necesară pentru a putea asigura executarea dispoziţiilor testamentare. 

Testatorul apeleaza la instituirea de executor testamentar în cazul în care apreciază ca 
succesorii chemaţi la mostenire prin lege nu ar putea sau nu ar vrea să asigure îndeplinirea 
ultimei sale vointe ori pentru a-i degreva pe moştenitori de sarcina execuţiei dispoziţiilor 
testamentare. 

Executorul testamentar poate fi împuternicit fie printr-un înscris în forma testamentară, 
fie printr-un codicil posterior testamentului, care obligatoriu trebuie să fie făcut in forma 
testamentară. Desemnarea executorului testamentar se realizează respectând aceleaşi reguli 
care guvernează desemnarea legatarului, şi anume, prin testament încheiat în formele 
prevăzute de lege şi personal de către testator. 

Unul dintre elementele de noutate aduse de actuala reglementare în materia execuţiunii 
testamentare constă în obligarea executorului testamentar de a accepta în mod expres misiunea 
încredinţată de către defunct prin declaraţie autentică notarială, înainte de a-şi exercita puterile 
conferite prin testament. 

Imputernicirea de executor testamentar poate să fie revocată de testator până în 
extremis vitae dar numai în condiţiile prevăzute de lege cu privire la revocarea testamentelor. 

In baza dispoziției testamentare nerevocată, notarul public competent pentru a 
desfasura procedura succesorală eliberează persoanei instituite ca executor testamentar un 
certificat constatator al acestei calități (art. 83 alin. 3 din Legea nr. 36/1995) şi al întinderii 
drepturilor si obligaţiilor cu care executorul testamentar a fost învestit.! 

In ceea ce priveşte sfera persoanelor care pot dobândi calitatea de executor testamentar, 
din dispoziţiile art. 1078 reiese că acest mandat pot fi îndeplinit, în principiu, de orice 
persoană cu condiția de a avea capacitate deplina de exerciţiu. Capacitatea executorului 
testamentar trebuie să existe în momentul deschiderii succesiunii şi nu în momentul numirii 
prin testament.? 

Orice persoană cu capacitate de exercițiu deplina poate avea calitatea de executor 
testamentar, chiar dacă persoana respectivă are în acelaşi timp şi calitatea de mostenitor legal 
ori testamentar. Poate fi executor testamentar chiar şi o persoana insolvabilă, esenţială fiind 


numai buna sa credinţă. 


! Fr. Deak, op. cit. , pag. 276 
? Ioan Adam, Adrian Rusu, Drept civil. Succesiuni, Editura All Beck, Bucureşti, p. 176. 

Nu poate fi numit executor testamentar o persoană pusă sub interdicţie sau un minor, 
chiar dacă ar avea încuviințarea celor care îl reprezintă şi a autorităţii tutelare.” 

Persoana incapabilă de a primi un legat poate fi numită executor testamentar, dar nu 
poate fi remunerată sub forma unei liberalităţi testamentare. Pentru a beneficia de legat 
remunerator, trebuie să aibă capacitatea necesară pentru ambele calităţi. 

Considerăm că şi persoana care are calitatea de notar public poate fi desemnată 
executor testamentar, cu condiţia de a nu fi investită în cauză cu desfaşurarea procedurii 
succesorale notariale. 

În principiu, testatorul poate desemna unul sau mai multi executori testamentari. În 
situatia cand sunt desemnati mai multi executori testamentari, atribuţiunile acestora pot fi 
conjunctive, când oricare dintre ei poate să lucreze singur pentru îndeplinirea misiunii, dacă 
testatorul nu a prevăzut că aceştia să lucreze în comun; divizate când testatorul arată pentru 
fiecare dintre executorii testamentari atribuţiunile ce le revin cu privire la execuţiunea 
testamentară si subsidiare când testatorul arată că în cazul în care primul executor desemnat nu 
poate sau nu vrea să accepte misiune, calitatea de executor sa revină următoarei sau după caz 


următoarelor persoane desemnate. 


§2. Natura juridică a execuţiunii testamentare 


Natura juridică a execuţiunii testamentare este apreciată în literatura de specialitate ca 
fiind un mandat guvernat de reguli speciale? , conferit intuituu personae, adică executorul 
testamentar este un mandatar al testatorului, ales în considerațiunea persoanei. Prin urmare, 
asemănările datorită cărora este posibilă aplicarea regulilor de la mandatul de drept comun se 
referă la o serie de particularităţi pe care le vom expune în continuare. 

> In general, atât mandatul comun cât şi mandatul de execuțiune 
testamentară sunt cu titlu gratuit. Executorul testamentar poate să ceară remunerație 
numai dacă testatorul a prevăzut în mod expres acest lucru ori daca executorul 

testamentar este un profesionist. De regulă, remuneraţia executorului testamentar o 

stabileşte testatorul sub forma unui legat. În acest caz executorul testamentar are dublă 


calitate, de executor şi de legatar, cele două calități fiind interdependente numai 


3 idem 
? Fr. Deak, op. cit. „pag 276-277; 

unilateral. Executorul testamentar, ca orice legatar poate renunţa la legat, însă poate 
accepta sarcina de executor testamentar. În schimb, acceptarea legatului remunerator 
presupune acceptarea sarcinii executiunii testamentare. Neacceptarea mandatului de 
către executorul testamentar duce la caducitatea legatului, acesta fiind stipulat sub 
condiţia acceptării execuţiunii testamentare. 

> Atât mandatarul unui mandat comun, cât şi executorul testamentar au 
dreptul de a fi dezdăunați pentru cheltuielile facute si pentru prejudiciile suferite cu 
ocazia îndeplinirii mandatului si remunerati, dacă este cazul. 

> Atât executorul testamentar, cât şi mandatarul sunt supuşi obligațiilor 
mandatului obişnuit, în sensul că ambii au obligația de a-şi îndeplini mandatul, de a da 
socoteală şi de a răspunde pentru faptele persoanei substituite fără drept pentru culpa in 
eligendo, în cazul în care a fost autorizat să-şi substituie o altă persoană. 

> Atât acceptarea mandatului comun, cât şi a mandatului de executor 
testamentar este facultativă, refuzul de a accepta nefiind susceptibil de abuz. 

> Mandatul testamentar,ca şi cel de drept comun, este conferit intuituu 
personae. Dacă persoana desemnată de testator ca executor testamentar este decedată la 
data deschiderii succesiunii şi nu exista desemnat un executor subsidiar, execuțiunea 
testamentară devine caducă, adică mandatul testamentar nu mai poate fi executat. În 
cazul morții executorului testamentar în cursul executării testamentului, mandatul 
încetează şi nu poate trece asupra mostenitorilor săi. 
Faţa de mandatul de drept comun, execuţia testamentară prezintă şi unele 

particularități. 

> Spre deosebire de mandatul de drept comun, care de regulă este un act 
juridic consensual, mandatul executorului testamentar este un act solemn, acesta 
putându-se institui numai printr-un înscris în formă testamentară; 

> În cazul mandatului de drept comun, limitele împuternicirii 
mandatarului se pot determina liber de către părți în timp ce limitele şi durata maximă 
a atribuțiunilor executorului testamentar sunt stabilite în mod imperativ de lege. 
Această deosebire este explicabilă prin faptul că mandatul testamentar îşi produce 
efectele după moartea testatorului, acesta neavând posibilitatea să intervină în caz de 


abuz ori în caz de gestiune necorespunzătoare, iar moştenitorii nu au dreptul de 

revocare unilaterală a mandatului executorului testamentar, iar restrângerea drepturilor 
moştenitorilor nu poate fi lăsată la libera apreciere a testatorului. 

> Mandatul de drept comun înceteaza de regulă la moartea mandantului, 
iar în cazul în care s-a prevăzut continuarea mandatului dupa moartea mandantului, 
moştenitorii acestuia il pot revoca oricând ad nutum , în timp ce mandatul testamentar 
începe să producă efecte la moartea testatorului iar moştenitorii acestuia nu îl pot 
revoca, mandatul testamentar încetând să îşi producă efectele doar în cazurile şi în 
condiţiile prevăzute de lege. 

> În cazul mandatului de drept comun, mandatarul poate oricând să 
renunțe la mandat dacă prin renunțarea sa nu îl păgubeşte pe mandant, acesta având 
posibilitatea înlocuirii mandatarului. Spre deosebire de mandatul de drept comun, în 
cazul mandatului testamentar, executorul testamentar nu mai poate renunța la misiune 
o data ce a acceptat-o, în afara cazului când dovedeşte că executarea în continuare a 


mandatului i-ar pricinui lui însuşi o pagubă însemnată. 


§3. Atribuţiile executorului testamentar 


3.1. Drepturile şi îndatoririle executorului testamentar 


3.1.1. Executorul testamentar fără sezină 


Funcţia principală a executorului testamentar este aceea de a supraveghea şi asigura 


executarea dispoziţiilor testamentare. 


In lumina vechiului cod civil, atribuțiunile executorului testamentar erau diferite şi 


condiționate de atribuirea de către testator a posesiunii bunurilor mobile în scopul executării 


dispoziţiilor testamentare, numită dupa terminologia Codului francez sezină — bunurile mobile 


din mostenire.! 


Sezina executorului testamentar putea avea ca obiect toate sau numai o parte din 


bunurile mobile existente în patrimoniul testatorului la data deschiderii succesiunii. 


Atribuţiunile executorului testamentar fără sezina erau mai restranse, el având doar 


dreptul de supraveghere si control al executării dispoziţiilor testamentare, dar nu avea dreptul 


! Fr. Deak, op. cit., pag. 279; 

de a executa el însuşi aceste dispoziţii. Astfel, executorului fără sezină îi reveneau următoarele 
drepturi şi obligaţii !: 

a) când există moştenitori minori, interzişi sau persoane dispărute, trebuie 
să ceară punerea sigiilor; în cazul altor categorii de moştenitori are acest drept, însă nu 
este obligat; 

b) are obligaţia să stăruie a se face inventarul bunurilor succesiunii de 
către notarul public, în prezenţa moștenitorilor prezumtivi; 

c) trebuie să ia orice măsuri pentru conservarea bunurilor succesorale; 

d) are dreptul să intervină în judecată pentru apărarea validității 


testamentului, în caz de contestaţie a executării acestuia. 


3.1.2. Executorul testamentar cu sezină 

Puterile executorului testamentar sunt mai largi în situaţia în care testatorul i-a conferit 
sezina. Aceasta nu aparţine de drept executorului testamentar, ci se poate conferi numai expres 
de către testator. 

Sezina executorului testamentar nu trebuia confundată cu sezina conferita de lege 
mostenitorilor legali, care înseamnă nu numai posesiunea , ci si proprietatea asupra bunurilor 
succesorale, obiect al sezinei, fiind vorba atât despre bunuri mobile, cât şi despre bunuri 
imobile. Sezina nu confera executorului testamentar o adevărată posesie a bunurilor, deoarece 
acesta deţine bunurile pentru moştenitori şi nu pentru sine, ca un sechestru, pentru a asigura 
aducerea la îndeplinire a voinţei testatorului, executorul testamentar fiind un simplu detentor 
precar.” Sezina era opera voinţei testatorului şi nu a legii, nefiind necesar să fie exprimată în 
termeni sacramentali, ci doar să rezulte neîndoielnic voinţa testatorului. 

Executorului testamentar cu sezină îi revin drepturile şi îndatoririle executorului fără 
sezină, însă are şi unele proprii, precum: 

a) dreptul şi îndatorirea să efectueze plata legatelor având ca obiect 
bunuri mobile, iar, dacă sumele din patrimoniul testatorului sunt insuficiente 
pentru plata legatelor, executorul are obligaţia să ceară vinderea bunurilor 


mobile succesorale pentru acoperirea deficitului; 


! Liviu Stănciulescu, op. cit., pag. 470; 
? loan Adam, Adrian Rusu, op. cit., pag. 298; 

b) dreptul de a încasa creanţele succesiunii, urmând ca, apoi, 
acestea să fie atribuite în mod corespunzător. 

Însă, acest drept de a administra patrimoniul succesoral conferit în mod expres 
executorului testamentar de către testator, în actuala reglementare îi revine în virtutea legii 
(art. 1079, alin. 1). De asemenea, remarcăm faptul că legiuitorul a extins puterile executorului 
testamentar care, în reglementarea anterioară, nu avea dreptul să administreze decât bunurile 
mobile ale defunctului. În prezent, legea vorbeşte de patrimoniul succesoral, fără a mai face 
Nicio distincţie. 

Termenul de un an pe care executorul testamentar sezinar îl avea pentru executarea 
dispoziţiilor testamentare este un termen prevăzut in mod imperativ de lege si ca atare acest 
termen nu poate fi prelungit nici de testator, nici de notarul public, nici de instanta. Cu toate 
acestea, detenţiunea executorului testamentar asupra sezinei putea să dureze în anumite cazuri 
mai mult de un an de la deschiderea succesiunii dacă moştenitorii consimţeau în mod expres 
sau tacit la prelungirea acestui termen. Testatorul, însa putea atribui sezina executorului 
testamentar pe un termen mai redus decât un an. De asemenea mostenitorul, ori dupa caz 
mostenitorii testatorului, puteau scurta termenul prin scoaterea din posesia executorului 
testamentar a bunurilor mobile care constituie sezina. 

Actuala reglementare a modificat acest termen, dreptul de administrare al executorului 
testamentar fiind mărit de la un an de la moartea testatorului la o perioadă de doi ani. 

Art.1079, alin.2 prevede posibilitatea ca prin intermediul testamentului sa se scurteze 
acest drept de administrare sau să fie restrâns doar la o parte din patrimoniul succesoral. 

Mai mult, actuala reglementare, dă dreptul instanţei de decide cu privire la prelungirea 
termenului de 2 ani, drept pe care instanţa nu-l avea sub lumina reglementării anterioare. 
Această prelungire a termenului se poate realiza prin acordarea unor termene succesive de câte 
un an şi pe baza unor motive temeinice. 

Dispoziţiile art. 1080 din Noul cod civil prezinta atribuțiile executorului testamentar, 
atribuţii pe care le vom analiza in continuare. 

O primă atribuţie are în vedere obligaţia executorului testamentar de a cere punerea 
sub sigiliu ori predarea la un custode a bunurilor pentru care exista pericol de înstrăinare, 


pierdere, înlocuire sau distrugere, dacă sunt şi mostenitori minori, interzişi sau absenţi. 

Cererea pentru luarea măsurilor de mai sus nu este obligatorie pentru executorul testamentar 
daca mostenitorii sunt majori, sunt capabili si sunt prezenti cu totii. 

In cazul in care notarul public a luat din oficiu masurile de conservare, acesta este 
obligat in conformitate cu prevederile art. 74 din Legea 36/1995 sa comunice aceste masuri 
executorului testamentar . 

De asemenea, executorul testamentar va solicita notarului public competent să facă 
inventarul bunurilor succesiunii în prezenţa moştenitorului prezumtiv sau chiar în lipsa 
acestuia, dacă însă a fost citat. Inventarul se va face asupra tuturor bunurilor mobile si imobile 
ce compun masa succesorală. 

Cu privire la dreptul executorului testamentar de a vinde bunurile moştenirii în cazul în 
care nu există sume suficiente pentru executarea legatelor, anterior, acesta putea cere doar 
vânzarea bunurilor mobile, iar cei care încuviinţau aceasta erau succesorii care dobândeau prin 
moştenire proprietatea bunurilor în cauză, iar în caz de refuz din partea lor, vânzarea urma a se 
face în instanţă. 

În prezent, remarcăm faptul că legiuitorul acordă executorului testamentar dreptul de a 
vinde atât bunurile mobile, cât şi imobile, însă a dorit ca instanţa să fie cea care încuviinţează 
vânzarea bunurilor care alcătuiesc patrimoniul succesoral. Totuşi, în privinţa bunurilor 
imobile, instanța va putea încuviința vânzarea acestora doar în situația in care nu există 
moştenitori rezervatari. 

În situaţia în care s-a contestat în justiţie validitatea testamentului sau a unei dispoziţii 
testamentare, executorul testamentar are dreptul sa intervină în proces pentru a susţine 
validitatea lor.! În literatura de specialitate s-a susţinut că executorul testamentar are dreptul să 
introducă o acţiune pe cale principală în scopul de a obține o hotărâre judecătorească de 
executare a dispoziţiilor testamentare împotriva persoanelor ţinute la aceasta.? 

Această soluţie este oferită şi de Legea nr. 36/1995, care prevede în art. 78 
suspendarea procedurii succesorale notariale, printre altele, din cauza neînțelegerilor dintre 
părțile interesate, urmând să fie soluționate pe cale judecătorească. 

Cu privire la atribuţiile pe care le are executorul testamentar, menţionăm că legiuitorul 
a prevăzut în mod expres în sarcina sa şi unele îndatoriri care reieşeau în mod implicit din 


prerogativa sa de a administra bunurile succesorale, de exemplu dreptul de a plăti datoriile 


! Fr. Deak, op. cit., pag 280 
“loan Adam, Adrian Rusu, op. cit., pag. 298 

moştenirii dacă a fost împuternicit în acest sens prin testament,precum şi dreptul de a încasa 
creanţele moştenirii. 

Pentru a duce la îndeplinire îndatoririle ce îi revin, art. 75 din Legea nr. 36/1995 
prevede că executorul testamentar trebuie să fie citat în cadrul procedurii succesorale 
notariale, alături de moştenitorii legali si legatari. 

Testatorul poate dispune ca executorul testamentar, cand nu este un mostenitor sau un 
legatar, sa procedeze la partajarea bunurilor. Împarteala astfel realizată este inopozabilă 
moştenitorilor ce nu au avizat-o prin prealabila aprobare a unui proiect înfățişat în acest sens 
de către executor. 

În ceea ce priveşte interdicţia impusă de legiuitor cu privire la transmiterea puterilor 
executorului testamentar, menţionăm că aceasta este mai restrictivă decât cea impusă în 
reglementarea anterioară, care prevedea că drepturile executorului testamentar nu pot trece 
asupra moştenitorilor săi în cazul decesului acestuia. 

În prezent, puterile acestuia nu pot fi preluate de nicio persoană, cu excepţia situaţiei în 
care unui executor testamentar i-a fost încredinţată această misiune în virtutea funcției pe care 
acesta o deţine. În cazul în care nu mai deţine respectiva funcţie, misiunea poate fi continuată 
de persoana care preia acea funcţie. În acest caz, elementul determinant în alegerea 


executorului este funcția deținută şi nu persoana respectivă. 


3.2. Obligaţia de a da socoteală şi răspunderea executorului testamentar 


Ca şi în situaţia mandatarului de drept comun, executorul testamentar are îndatorirea 
faţă de succesorii universali de a da socoteală cu privire la gestiunea sa şi să predea tot ce a 
luat în primire de la testator. 

Cu privire la obligaţia executorului testamentar de a da socoteală pentru gestiunea sa, 
art. 1082 precizează faptul că această obligaţie subzistă, însă a fost adaptată noii perioade de 
timp pentru care poate fi numit un executor testamentar şi posibilităţii acordate de legiuitor 
instanţei de a prelungi, cu câte un an, misiunea acestuia, astfel încât executorul are obligaţia de 
a da socoteală pentru gestiune la sfârşitul fiecărui an şi la încetarea misiunii sale. 

De asemenea, subliniem faptul că se reglementează în mod expres o problemă ridicată 


în literatura de specialitate cu privire la obligația de a da socoteală pentru gestiunea lui. Asfel, 

anterior, în lipsă de prevedere expresă, se conturase ideea că executorul poate fi scutit de către 
defunct de obligaţia de a da socoteală, atât timp cât această scutire nu contravenea unor reguli 
de ordine publică. De exemplu, se avea în vedere dreptul pe care îl aveau moştenitorii 
rezervatari de a cere socoteală executorului în cazul în care le era pusă în pericol rezerva 
succesorală. 

În prezent, art. 1082, alin. 1 prevede în mod expres faptul că obligaţia de a da socoteală 
subzistă în persoana executorului, chiar dacă nu există moştenitori rezervatari şi, mai mult, 
această obligaţie revine chiar şi moştenitorilor executorului, în cazul în care acesta decedează 
înainte de a da socoteală. 

Cât priveşte răspunderea executorului, remarcăm faptul că, astfel cum era deja 
menționat în literatura de specialitate, misiunea încredinţată acestuia este, într-o anumită 
măsură, asimilată mandatului. Prin urmare, Noul Cod Civil instituie în mod expres 
răspunderea executorului testamentar ca fiind răspunderea pe care o are un mandatar obişnuit. 

Executorul testamentar răspunde ca şi mandatarul de drept comun de orice culpă 
comisă în legătură cu executarea sau neexecutarea dispoziţiilor testamentare, sub forma 
daunelor-interese. 

Diligenţa cerută se apreciază mai sever ( culpa levis in abstracto) dacă executorul 
primeşte o remuneraţie, indiferent sub ce formă, decât dacă a lucrat fără plată ( culpa levis in 
concreto ).. Testatorul îl poate scuti pe executor de obligaţia de a da socoteală pentru misiunea 
încredinţată, ajungându-se astfel la o diminuare a răspunderii acestuia. În situaţia în care 
intervine pieirea fortuită a bunurilor pe care le-a deţinut, executorul testamentar va fi scutit de 
răspundere. 

În cazul în care au fost mai mulţi executori testamentari, ei vor răspunde în solidar, cu 
excepţia cazului când testatorul le-a delimtat funcţiile şi fiecare a procedat la execuţie în raport 
cu această delimitare. În această situaţie, oricare dintre executorii testamentari poate aduce 
singur la îndeplinire obligaţia execuţiunii.? 

Ca o derogare de la regula de drept comun, legea prevede că în ipoteza unei pluralităţi 
de executori testamentari nu există o solidaritate legală. Regula de drept comun a răspunderii 


divizibile se aplică în toate celelalte cazuri, fiecare executor testamentar lucrând singur sau 


! Francisc Deak, op. cit., pag. 286 
“loan Adam, Adrian Rusu, op. cit., pag. 302 

împreună cu altul şi răspunzând numai în raport de actele săvârşite în cadrul îndeplinirii 


misiunii primite. 
$4. Incetarea execuţiunii testamentare 


Asemănător preluării răspunderii executorului testamentar de la răspunderea pe care o 
are mandatarul, asistăm şi la preluarea de către legiuitor a unor cazuri de încetare a execuţiunii 
testamentare de la încetarea mandatului, fiind astfel introduse încetarea acesteia prin 
renunţarea si prin decesul executorului testamentar. Totodată, prin corelare cu posibilitatea 
acordată instanţei de a prelungi misiunea de execuţie testamentară a fost completat ca motiv de 
încetare a acesteia, neprelungirea termenului de către instanţă. 

Astfel, conform art. 1085 execuţiunea testamentară poate înceta în următoarele situaţii: 

a) prin îndeplinirea sau imposibilitatea aducerii la îndeplinire a misiunii 
primite; 

b) prin renunțare în forma unei declaraţii autentice notariale; 

c) prin decesul executorului testamentar; 

d) prin punerea sub interdicție judecătorească a executorului testamentar; 

e) prin revocare de către instanța a executorului testamentar care nu-şi 
îndeplineşte misiunea ori o îndeplineşte în mod necorespunzător; 

f) prin expirarea termenului în care se exercită dreptul de administrare, 
afară de cazul în care instanța decide prelungirea termenului. 

Când au fost instituiți mai mulți executori testamentari, dacă încetează mandatul unuia, 
ceilalți vor continua executarea lui în cazul în care ei au fost destinaţi conjunctiv. Dacă 
funcțiile executorului au fost divizate, execuțiunea testamentară încetează pentru fiecare în 
parte, împreună cu funcţia corespunzătoare. 

Precizăm că execuţiunile testamentare începute înainte de data intrării în vigoare a 
Noului Cod Civil nu pot dura mai mult de doi ani calculaţi de la această dată, cu posibilitatea 
de prelungire. Mai mult, în cazul moştenirilor care se deschid după intrarea în vigoare a 


Noului Cod Civil, executorii cu sau fără sezină instituiți prin testemente care au fost întocmite 


"Joan Adam, Adrian Rusu, op. cit., pag. 303 

anterior acestei date, vor avea atribuţiile prevăzute la art. 1080 din Noul Cod Civil, cu excepția 


cazului în care atribuţiile au fost limitate în mod expres de testator. 


CAPITOLUL V 
LIMITELE DREPTULUI DE A DISPUNE ASUPRA MOŞTENIRII 


ŞI. Consideraţii generale asupra limitelor dreptului de a dispune asupra 


moştenirii 

Defunctul beneficiază, potrivit legii, de libertatea de a dispune pentru cauză de moarte 
de patrimoniul său, în limitele legii. Aşadar, principiul libertăţii de voinţă a testatorului 


comportă, în puterea legii, anumite limitări. Acestea sunt reprezentate de: 


a) oprirea actelor juridice asupra moştenirii nedeschise; 
b) oprirea substituţiilor fîdeicomisare graduale şi veşnice; 
c) oprirea liberalităților care încalcă rezerva succesorală. 


$2. Oprirea actelor juridice asupra moştenirii nedeschise 


2.1. Noțiunea şi reglementarea legală a actelor juridice asupra moştenirii nedeschise 

Potrivit dispoziţiilor art. 956 NCC, „Dacă prin lege nu se prevede altfel, sunt lovite de 
nulitate absolută actele juridice având ca obiect drepturi eventuale asupra unei moşteniri 
nedeschise încă, precum actele prin care se acceptă moştenirea sau se renunţă la aceasta, 
înainte de deschiderea ei, ori actele prin care se înstrăinează sau se promite înstrăinarea unor 
drepturi care s-ar putea dobândi la deschiderea moştenirii". 

Din dispoziţiile legale menţionate reiese, în mod evident, concluzia potrivit căreia 
actele juridice asupra moştenirii nedeschise sunt prohibite de lege, fiind lovite de nulitate 
absolută. Constatăm, totodată, că noul Cod civil nu mai foloseşte noţiunea de „pacr", ci pe cea 
de „act juridic", mult mai proprie şi care nu necesită clarificări. 

Prin „acte juridice" asupra moştenirii nedeschise, se înţelege orice act juridic, bilateral 
(contract) sau unilateral, cu titlu oneros sau cu titlu gratuit, prin care se acceptă sau se renunţă 
la o moştenire nedeschisă sau se înstrăinează ori se promite înstrăinarea unor drepturi 
eventuale asupra acesteia, indiferent că moştenirea nedeschisă aparține unui contractant sau 


unei terţe persoane. 


Noul Cod civil, dispunând în mod expres că este interzis şi actul juridic prin care se 
acceptă o moştenire nedeschisă încă, pune capăt controversei doctrinare, născută în lumina 
vechii reglementări civile. 

Raţiunile, care l-au determinat pe legiuitor să interzică actele juridice asupra moştenirii 


viitoare, sunt reprezentate, potrivit doctrinei‘, de: 


! A se vedea: Fr. Deak, op. cit., p. 289; Al. Bacaci, Gh. Comăniţă, op. cit., p. 134; I. Adam. A. Rusu, op. cit., p. 
305. 

a) ideea că posibilitatea încheierii unor astfel de acte juridice ar putea trezi, în 
conştiinţa contractanţilor, dorinţa cauzării morţii terţei persoane despre a cărei moştenire este 
vorba; 

b) posibilitatea încălcării principiului revocabtlităţii dispozițiilor testamentare, în 
ipoteza în care contractant este însăşi persoana despre a cărei moştenire este vorba; 

c) insecuritatea circuitul civil, care ar putea fi generată de faptul că obiectul unor 
astfel de acte juridice este reprezentat de drepturi eventuale sau incerte, cel puțin din punctul 


de vedere al valorii lor. 


2.2. Condițiile actelor juridice asupra moştenirii nedeschise 

fi în prezența unui act juridic interzis asupra unei moşteniri viitoare, trebuie întrunite 
următoarele condiţii: 

a) actul juridic să privească o moştenire (universalitatea moştenirii, numai o cotă-parte 
din universalitate sau chiar bunuri determinate din moştenire); 

Actul juridic este valabil în măsura în care obiectul său nu este reprezentat de drepturi 
succesorale, precum şi în ipoteza în care acesta este afectat de o condiţie sau de un termen 
incert, constând în moartea unei persoane. O astfel de posibilitate este expres permisă de lege 
(art. 1016 NCC) şi constă în reîntoarcerea bunului donat în patrimoniul donatorului, pentru 
cazul predecesului donatarului şi al descendenților lui. Deşi executarea obligaţiei de 
reîntoarcere a bunului depinde de moartea unei persoane (a donatarului şi a descendenților 
Jui), totuşi actul juridic este valabil, întrucât bunul reintră în patrimoniul donatorului, în baza 
clauzelor contractuale şi nu cu titlu de moştenire. 

Considerentul care l-a determinat pe legiuitor să interzică actele juridice asupra unei 
moşteniri viitoare este reprezentat, în principal, de caracterul eventual al dreptului dobândit. 
La momentul contractării, nu se poate şti dacă dreptul eventual dobândit va deveni actual, 
întrucât există riscul ca dobânditorul, respectiv renunţătorul să fie decedat ta data deschiderii 
moştenirii şi/sau bunul asupra căruia s-a contractat să nu facă parte din masa succesorală!. 


b) moştenirea să nu fie deschisă; 


! A se vedea Fr. Deak, op. cit., p. 290. 

Pentru a fi în prezenţa unui act juridic .interzis, este necesar ca moştenirea să nu fie 
deschisă, întrucât, după deschiderea acesteia, succesorii pot dispune liber de drepturile lor 
asupra succesiunii, precum şi de dreptul de opţiune succesorală. 

Data în funcție de care se apreciază valabilitatea pactului este cea a morţii lui de cttius, 
aşa cum rezultă din actul de deces (pentru ipoteza morţii fizic constatate) sau din hotărârea 
judecătorească (pentru ipoteza declarării judecătoreşti a morţii). Actul juridic încheiat cu 
privire la succesiunea persoanei dispărute (prezumată de lege a fi în viaţă), nu este valabil, 
chiar dacă contractanţii au crezut că aceasta este moartă. Dimpotrivă, va fi considerat valabil 
actul juridic privind moştenirea unei persoane declarată moartă pe cale judecătorească, 
încheiat după data indicată în hotărârea judecătorească, ca fiind dată a deschiderii moştenirii, 
chiar dacă această dată este ulterior rectificată sau dacă hotărârea judecătorească declarativă de 
moarte este anulată!. 

Conchidem, astfel, că aprecierea validității actului juridic asupra unei moşteniri se 
face, prin raportare la datele obiective, existente la momentul încheierii acestuia. 

c) actul juridic să nu fie permis (cu titlu de excepție) de lege. 

Noul Cod civil consacră, în mod expres, câteva excepții de la regula interdicției actelor 
juridice asupra succesiunilor viitoare. Cu titlu de exemplu, enumerăm câteva convenții 
valabile, deşi se referă la drepturi succesorale: 

- convenția prin care asociații stipulează că societatea înființată va continua de 
drept, la moartea unuia dintre ei, cu moştenitorii acestuia (art. 1939NCC); 

- partajul de ascendent efectuat prin donație, cu respectarea condițiilor de fond şi 


de formă, statuate de dispoziţiile art. 1160-1163 NCC?; 


- renunţarea anticipată la acţiunea în reducţiune sau la cererea de raport, adică 
consimţământul succesibilului (rezervatar sau beneficiar al raportului donațiilor) cu privire la 


donația, făcută de cel care va lăsa moştenirea, descendenților, ascendenţilor privilegiați sau 


! A se vedea: Fr. Deak, op. cit., p. 291; AL. Bacaci, Gh. Comăniţă, op. cit., p. 134-135. Pentru opinia contrară, a se 
vedea M. Eliescu, op. cit., p. 300. 

? Partajul de ascendent nul nu poate fi convertit în partaj voluntar, întrucât ar constitui un act juridic asupra unei 
moşteniri viitoare. A se vedea: Tribunalul judeţean Sălaj, decizia civilă nr 306/1972, în „Revista română de drept" 
nr. 1/1973, p. 160-161; Tribunalul Regional Cluj, decizia civilă nr. 1661/1965, cu Notă de M. Constantinescu, în 
„Justiţia nouă" nr. 9/1966, p. 117 şi urm. 

soţului supravieţuitor, cu sarcina întreţinerii pe viaţă, a unei rente viagere sau cu rezerva 
uzufructului, uzului ori abitaţiei [art. 1091 alin. (4) NCC]. 

S-a considerat! însă, a nu fi valabilă, întrucât constituie un act juridic asupra unei 
moşteniri viitoare, declaraţia unui succesibil, scrisă în josul testamentului, înainte de 


deschiderea succesiunii, prin care recunoaşte a fi valabil acel testament. 


2.3. Sancţiunea aplicabilă actelor juridice asupra moştenirii nedeschise 

Actele juridice asupra moştenirii nedeschise sunt lovite de nulitate absolută, în 
consecinţă, orice persoană interesată poate invoca această sancțiune, oricând, iar confirmarea 
unui astfel de act nu are valoare juridică, nici dacă s-a realizat după deschiderea succesiunii”. 
Singura posibilitate pentru ca voinţa exprimată în actul juridic interzis asupra moştenirii 
viitoare să producă efecte juridice este ca părțile să o reitereze după deschiderea moştenirii. 

Deşi literatura de specialitate a pledat pentru liberalizarea materiei actelor juridice 
asupra moştenirilor viitoare, în sensul de a se permite încheierea acestora, în anumite condiţii, 
noul Cod civil nu a dat dovadă de receptivitate, interzicând, de principiu, actele juridice asupra 


moştenirilor nedeschise?. 
$3. Oprirea liberalităţilor care încalcă rezerva succesorală 


3.1. Noţiunea rezervei succesorale şi reglementarea legală a acesteia 

Legea nr. 287/2009 reglementează rezerva succesorală, limită a dreptului de a moşteni, 
în art. 1086-1099. 

Spre deosebire de Codul civil de la 1864, noul Cod civil conferă rezervei succesorale o 
definiție. Astfel, potrivit dispoziţiilor art. 1086 NCC, „Rezerva succesorală este partea din 
bunurile moştenirii la care moştenitorii rezervatari au dreptul în virtutea legii, chiar 


împotriva voinţei defunctului, manifestată prin liberalităţi şi dezmoşteniţi". 


! A se vedea Fr. Deak, op. cit., p. 291. 

susţinem şi noi, a se vedea: Fr. Deak, op. cit., p. 292; E. Safta-Romano, op. cit., p. 287; Al. Bocaci, Gh. Comăniţă, 
op. cit., p. 135; L Stănciulescu, op. cit., p. 389; I. Adam. A. Rusu, op. cit., p. 307. Pentru opinia contrară, a se 
vedea M. Eliescu, op. cit., p. 302. 

? A se vedea, în acest sens Fr. Deak, op. cit., p. 292, care, invocând exemplul unor legislații străine (germană, 
austriacă, elveţiană), propune ca, de lege ferenda, să fie permisă încheierea actelor juridice asupra succesiunilor 
viitoare, cu participarea persoanei despre a cărei moştenire este vorba. S-ar implementa, astfel, în legislaţia 
noastră, „pactele familiale" din legislaţia franceză. 

Constatăm, aşadar, că noul Cod civil preia definiţia formulată de doctrină, în lumina 
dispoziţiilor Codului civil de la 1864. Drept urmare, rezerva succesorală operează numai în 
ipoteza în care defunctul are moştenitori rezervatari. Astfel, urmărind să protejeze interesele de 
familie, legiuitorul a statuat că defunctul nu poate dispune, prin liberalităţi!, inter vivos sau 
mortis causa, sau prin dezmoşteniţi, de întregul său patrimoniu. O parte a patrimoniului 
defunctului, purtând denumirea de rezervă succesorală, va reveni moştenitorilor rezervatari, 
chiar împotriva voinţei acestuia. 

În mod firesc, limita rezervei succesorale vizează şi clauza testamentară de 
dezmoştenire. Chiar dacă defunctul, în actul său de ultimă voinţă, îşi dezmoşteneşte 
moştenitorii rezervatari, aceştia vor culege, în puterea legii, rezerva succesorală. 

Dacă defunctul are numai moştenitori nerezervatari, acesta poate exercita dreptul de 
dispoziţie asupra bunurilor sale, independent de orice limitare. 

Cotitatea disponibilă (şi ea definită, cu titlu de noutate, de Legea nr. 287/2009) 
reprezintă, potrivit dispoziţiilor art. 1089 NCC ”... partea din bunurile moştenirii care nu este 
rezervată prin lege şi de care defunctul poate dispune în mod neîngrădit, inclusiv prin 
liberalităţi”. Şi de aceasta dată, constatăm că noul Cod civil preia definiția doctrinară, 
consacrată anterior datei de | octombrie 2011. 

Rezultă aşadar că, în ipoteza în care defunctul are, pe de o parte, moştenitori 
rezervatari iar, pe de altă parte, a făcut liberalităţi (legate sau donaţii), patrimoniul defunctului 
se împarte în două părți: rezerva legală, care se cuvine de drept moştenitorilor rezervatari, 
chiar împotriva voinţei defunctului şi cotitatea disponibilă, de care defunctul poate dispune, 
după propria voinţă, fără nicio limitare legală. 

Instituind rezerva succesorală, legiuitorul a asigurat o dublă protecţie; 

a) protecţia moştenitorilor rezervatari, împotriva lberalităţilor excesive făcute în 
favoarea unor persoane străine de moştenire; 

b) protecţia moştenitorilor rezervatari, împotriva lberalităţilor excesive făcute în 
favoarea unor moştenitori legali sau chiar comoştenitori, ipoteză în care ar fi încălcat 


principiul egalităţii între rude de acelaşi grad. 


! Nu sunt avute în vedere însă, actele cu titlu oneros, întrucât acestea atrag în patrimoniul defunctului un 
contraechivalenl al folosului transmis. Aşadar, ar fi ilogic să fie vizate de interdicţie actele cu titlu oneros, 
încheiate de către defunct în timpul vieţii sale. De asemenea, nu sunt vizate de această interdicție actele 
dezinteresate, întrucât acestea nu determină o diminuare a natrîmnninlut defunctului 

În ipoteza pluralităţii de moştenitori rezervatari, din aceeaşi clasă şi în acelaşi grad de 
rudenie, defunctul poate favoriza unul sau unii dintre aceştia, numai în limitele cotității 


disponibile, şi nu ale întregii moşteniri, 
3.2. Caracterele juridice ale rezervei succesorale 


3.2. 1. Rezerva succesorală reprezintă o parte a moştenirii (pars hereditatis) 

Rezerva succesorală reprezintă numai o fracțiune din moştenire şi nu o parte din 
fiecare bun individual determinat din averea defunctului (pars bonorum). Aşadar, nu prezintă 
importanţă compoziţia rezervei succesorale (şi nici a cotității disponibile), fiind important 
numai ca aceasta să reprezinte fracțiunea prevăzută de lege, din succesiunea în discuţie. 
Rezerva succesorală este circumscrisă nu numai patrimoniului defunctului, existent la data 
deschiderii moştenirii, ci şi donațiilor făcute de defunct în timpul vieţii. 

Din caracterul succesoral al rezervei, rezultă următoarele consecinţe!: 

a) De rezerva succesorală beneficiază numai moştenitorii rezervatari, care 
îndeplinesc condiţiile cerute de lege pentru a putea moşteni, privitoare la capacitate, 
nedemnitate şi renunțare la moştenire. Aşadar, pentru a culege rezerva, moştenitorul rezervatar 
trebuie să fie în viaţă la data deschiderii moştenirii, să nu fie nedemn şi să nu fi renunţat la 
moştenire. 

De asemenea, rezerva este atribuită moştenitorilor rezervatari, care au chemare efectivă 
la moştenire, aflându-se în clasă şi grad preferabile. Sunt moştenitori rezervatari: 

- descendenţii, rude aparținând clasei I, indiferent de grad; 

- ascendenţii privilegiați, rude aparţinând clasei a II-a, gradul I; 

- soţul supravieţuitor care, deşi nu face parte din nicio clasă de moştenitori, 
nefiind rudă cu defunctul, culege rezerva succesorală în concurs cu oricare dintre acestea. 

Aşadar, dacă defunctul are toate cele trei categorii de moştenitori rezervatari, rezerva 
va fi culeasă de către descendenţii de gradul I şi de către soţul supravieţuitor. Ceilalţi 


descendenţi ai defunctului şi ascendenţii privilegiați ai acestuia, deşi sunt moştenitori 


! A se vedea în acest sens: Fr. Deak, op. cit., p. 303-306; I. Adam, A. Rusu, op. cit., p. 310-313; Al. Bacaci, Gh. 
Comăniţă, op. cit., p, 142-143, L Stănciulescu, op. cit., p. 481; V, Stoica, op. cit., p. 226; I. Dogaru. I. Stănescu, 
M. M. Soreaţă, op. cit., p. 379-380; D. Văduva, op. cit., p. 143-146. 

rezervatari, sunt înlăturați de la moştenire, având un grad de rudenie mai îndepărtat, respectiv 
făcând parte dintr-o clasă de moştenitori subsecventă. 

b) Culegând rezerva, moştenitorii rezervatari au obligaţia corelativă de a suporta, 
în mod proporţional, datoriile moştenirii. Acestea vor fi suportate însă numai în limita 
bunurilor succesorale (intra vires hereditatis)!, 

Întrucât în lumina dispoziţiilor an. 1114 alin. (2) NCC, „Moștenitorii legali şi legatarii 
universali şi cu titlu universal răspund pentru datoriile şi sarcinile moştenirii numai cu 
bunurile din patrimoniul succesoral, proporțional cu cota fiecăruia". 

c) Moştenitorii rezervatari sunt îndreptățiți să primească rezerva în natură (nu în 
echivalent bănesc) şi în plină proprietate (nefiind afectată de uzufruct). Numai în mod 
excepțional, în ipoteza înstrăinării bunului donat de către donatar, înainte de data deschiderii 
moştenirii, fiind astfel imposibilă aducerea acestuia la masa succesorală, moştenitorul 
rezervatar are obligația de a primi rezerva în echivalent. Moştenitorul rezervatar are numai 
dreptul de a pretinde rezerva în natură şi nu o obligație în acest sens. Aşadar, acesta poate 
accepta ca rezerva să-i fie atribuită sau numai întregită, sub forma echivalentului bănesc. De 
asemenea, moştenitorul rezervatar este îndrituit la plina proprietate asupra bunurilor ce 
formează rezerva succesorală, astfel încât acestea nu trebuie să fie grevate de sarcini (spre 
exemplu de uzufruct)?. 

Defunctul are posibilitatea de a alege bunurile care să compună rezerva succesorală, 
precum şi bunurile care să constituie cotitatea disponibilă. Această posibilitate poate fi 
atribuită de către defunct, legatarului, acesta din urmă desemnând bunurile care să formeze 
obiectului legatului disponibil. 

d) Rezerva se atribuie moştenitorilor îndreptăţiţi, în toate cazurile, în mod 
colectiv. Rezerva succesorală, reprezentând o cotă dintr-o universalitate, se atribuie unui grup 


de moştenitori şi nu unor moştenitori, în mod individual“. Rezerva îşi păstrează caracterul 


! Noul Cod civil reţine ca valenţe ale dreptului de opţiune succesorală, numai acceptarea şi renunţarea la 
moştenire, nemaireglementând acceptarea sub beneficiu de inventar Acceptarea moştenirii însă, aşa cum este 
aceasta reglementată de noul Cod civil, în art. 1106-1119, are ca efect separaţia de patrimonii, astfel încât 
datoriile şi sarcinile moştenirii vor fi suportate de către moştenitor, numai intra vires hereditatis. 

? D. Macovei, op. cit., p. 159. 

? C. Hamangiu. 1. Rosetti-Bălănescu. Al. Băicoianu, op. cit., p. 653; M. Eliescu, op. cit, p. 328. 

4I. Popa, Rezerva succesorală şi moştenitorii rezervatari în reglementarea noului Cod civil, în Revista ,„Dreptul", 
nr. 6/2011, p. 33-34. 

colectiv, chiar şi în ipoteza în care aceasta este culeasă numai de către un singur moştenitor 
(spre exemplu, în ipoteza în care există un singur descendent al defunctului). 

Dacă unii dintre moştenitorii rezervatari nu pot veni la moştenire, fiind nedemni sau 
renunțători, partea lor profită celorlalți comoştenitori. 

In lumina dispozițiilor noului Cod civil, rezerva nu se mai atribuie individual, nici 
măcar soţului supravieţuitor. Spre deosebire de Legea nr. 319/1944, care reglementa rezerva 
soţului supravieţuitor distinct, atribuind-o acestuia în mod individual, noul Cod civil 
reglementează rezerva tuturor moştenitorilor rezervatari (inclusiv pe cea a soţului 
supravieţuitor), de o manieră unitară, atribuind-o acestora în mod colectiv. 

Caracterul colectiv al rezervei succesorale nu este afectat de faptul că, în final, 
moştenitorii rezervatari beneficiază de cote-părţi din moştenire. 

e) Rezerva succesorala este stabilita în mod imperativ de lege, întinderea rezervei 
succesorale nu poate fi modificată prin voința defunctului sau a succesibililor rezervatari. 
Potrivit orientării practicii judecătoreşti anterioare datei de 1 octombrie 2011, orice dispoziții, 
sarcini, condiții, clauze, care s-ar aduce atingere rezervei succesorale, sunt interzise, sub 
sancţiunea nulității absolute. Moștenitorii rezervatari nu pot face acte juridice asupra rezervei 
succesorale, mai înainte de deschiderea moştenirii, întrucât ar realiza acte juridice asupra 
moştenirii nedeschise şi acestea ar fi lovite de sancţiunea nulității absolute. Moştenitorii 
rezervatari însă pot renunța, total sau parțial, la dreptul la rezervă, ulterior deschiderii 
moştenirii, cu prilejul exercitării dreptului de opțiune succesorală, întrucât legiuitorul 
stabileşte imperativ, numai dreptul la rezervă, nu şi obligația exercitării dreptului. 

În ceea ce ne priveşte, considerăm că orientarea practicii judecătoreşti este justă şi că 
aceasta poate fi menţinută şi în condiţiile intrării în vigoare a noului Cod civil. 

f) Dreptul la rezerva este un drept propriu, născut în persoana moștenitorilor 
rezervatari, la data deschiderii moştenirii, nefiind dobândit de la defunct, prin moştenire. Sunt 
opozabile moştenitorilor rezervatari, numai actele prin care nu se aduce atingere rezervei 
succesorale, anume, actele cu titlu oneros şi actele dezinteresate. Dimpotrivă, liberalitățile 
inter vivos şi mortis causa nu le sunt opozabile acestora, față de aceste acte, moştenitorii 
rezervatari având calitatea de terţi. Moştenitorilor nerezervatari însă, le sunt opozabile toate 
actele realizate de defunct, indiferent că sunt cu titlu oneros sau cu titlu gratuit, întrucât aceştia 


sunt succesori în drepturi ai celui dintâi. 

8) Rezerva succesorală este o cotă fixă (1/2), dintr-o cotă variabila (cota pe care ar 
fi cules-o moştenitorul rezervatar dacă defunctul nu ar fi dispus prin liberalități sau 
dezmoşteniţi). Rezerva succesorală este o fracțiune raportată la întreaga moştenire a lui de 
cuius (1/2 din întreaga moştenire), numai în cazul în care moştenitorul rezervatar este unicul 
moştenitor legal al lui de cuius. 

Aşadar, în principiu, rezerva succesorală este o fracțiune raportată la o altă fracțiune 


din moştenire. 


3.2.2. Rezerva succesorală este indisponibila 

Potrivit literaturii de specialitate!, rezerva succesorală este indisponibilă, iar potrivit 
practicii judecătoreşti, aceasta este inalienabilă şi insesizabilă. Indisponibilitatea rezervei 
succesorale este, în acelaşi timp, relativă, întrucât operează numai în ipoteza existenţei 
moştenitorilor rezervatari, şi parțială, întrucât vizează numai o parte a moştenirii şi numai 
liberalitățile dispuse de către defunct. Prezenţa moştenitorilor rezervatari, la data deschiderii 
moştenirii, atrage reducțiunea lberalităţilor care au adus atingere rezervei acestora. Această 
consecinţă însă, nu are semnificația indisponibilităţii bunurilor unei persoane şi, cu atât mai 
puţin, a inalienabilităţii şi insesizabilităţii acestora. In timpul vieţii, titularul unui patrimoniu 
poate dispune liber de bunurile sale, chiar şi cu titlu gratuit. Apoi, bunurile debitorului defunct 
pot fi urmărite de către creditori şi după data deschiderii succesiunii, rezerva stabilindu-se 
după scăderea datoriilor. 

Calificarea rezervei succesorale, ca fiind indisponibilă, inalienabilă şi insesizabilă, este 
de natură a crea confuzii”. Cel mult, poate fi reţinut caracterul indisponibil al rezervei 
succesorale, însă, înţeles ca interdicția de a duce atingere (de a ştirbi) rezervei succesorale, 
prin legate şi donaţii” şi nu în înţelesul comun, de imposibilitate de a dispune de un bun. 


3.3. Întinderea rezervei succesorale 


3.3.1. Consideraţii generale asupra întinderii rezervei succesorale 
Potrivit dispoziţiilor art. 1087 NCC, beneficiază de rezerva succesorală: 


a) soţul supravieţuitor al defunctului; 


! C, Stătescu, op. cit., p. 196. 
? Fr. Deak,, op. cit., p. 307. 
? M. Eliescu, op. cit, p. 325. 

b) descendenţii defunctului de orice grad; 

c) ascendenții privilegiați ai defunctului. 

Constatăm aşadar că noul Cod civil nu aduce nicio modificare cât priveşte categoriile 
de moştenitori rezervatari, preluând întrutotul dispozițiile Codului civil de la 1864 şi ale Legii 
nr. 319/1944. 

Rezerva succesorală a fiecărui moştenitor rezervatar este, însă, potrivit dispoziţiilor art. 
1088 NCC, ,...de jumătate din cota succesorală care, în absenţa liberalităților sau 
dezmoşteniţilor, i s-ar fi cuvenit ca moştenitor legal". Aşadar, în aceasta constă noutatea 
majoră adusă de Legea nr. 287/2009, în materia rezervei succesorale, în lumina Codului civil 
de la 1864, numai soţul supravieţuitor beneficia, cu titlu de rezervă succesorală, de o cotă fixă 
(1/2) din moştenire. Pentru ceilalți moştenitori legali, rezervatari, Codul civil de la 1864 
stabilea cote diferenţiate, în funcţie de numărul lor!. 

În acest context, apreciem că opțiunea noului Cod civil de a stabili, cu titlu de rezervă 
succesorală, o cotă fixă din bunurile moştenirii prezintă o deosebită utilitate practică, 
simplificând calculul rezervei succesorale. Pe de altă parte, considerăm că se asigură astfel un 
regim juridic echitabil pentru moştenitorii rezervatari, chiar dacă cotele care li se cuvin 
acestora (mai puţin soţului supravieţuitor) în lumina dispoziţiilor noului Cod civil, sunt mai 
mici decât cele stabilite de vechiul Cod civil. In ceea ce priveşte soţul supravieţuitor, aşa cum 
o să arătăm în cele ce urmează, rezerva acestuia are aceeaşi întindere şi în reglementarea 


noului Cod civil. 


3.3.2. Rezerva soţului supravieţuitor al defunctului 

Rezerva soţului supravieţuitor, ca de altfel rezerva oricărui moştenitor rezervatar, este 
de 1/2 din cota succesorală care i se cuvine acestuia, ca moştenitor legal. Rezerva soţului 
supravieţuitor are un cuantum diferit însă, în funcţie de clasa de moştenitori cu care acesta 
vine în concurs. Aşadar, pentru a determina rezerva soţului supravieţuitor, este necesar să fie 
dovedită, pe bază de probe, calitatea moştenitorilor (moştenitori legali sau legatari) cu care 
acesta vine în concurs. Vor fi avuţi în vedere, evident, numai acei moştenitori care vin efectiv 


la moştenire, nefiind nedemni, renunţători sau dezmoşteniţi”. 


! Cât priveşte problematica rezervei succesorale în reglementarea Codului civil de la 1864, a se vedea, cu titlu de 
exemplu: V. Stoica, op. cit., p. 228-231; L. Stănciulescu, op. cit., p. 482-485; I. Dogaru, K Stănescu, M. M. 
Soreață, op. cit, p. 382-391. 

? M. Eliescu, op. cit., p. 338; Fr. Deak, op. cit, p. 315. 

Constatăm, aşadar, că situaţia soţului supravieţuitor, ca moştenitor rezervatar, nu a 
înregistrat nicio modificare în lumina dispozițiilor noului Cod civil, acestuia cuvenindu-i-se 
aceleaşi cote ca şi în vechea reglementare. 

Soţul supravieţuitor are calitatea de moştenitor legal, numai cât priveşte dreptul la 
moştenire în concurs cu oricare dintre clasele de moştenitori legali sau în lipsa rudelor din cele 
patru clase, reglementat de art. 971 NCC, nu însă şi celelalte drepturi speciale, reglementate de 
dispoziţiile art. 973-974 NCC (dreptul de abitaţie şi dreptul special de moştenire). Defunctul îl 
poate priva pe soţul supravieţuitor de celelalte drepturi speciale, în măsura în care dispune de 
bunurile vizate de acestea în favoarea altei persoane. In toate cazurile însă, rezerva soţului 
supravieţuitor se va calcula, prin raportare la întreaga moştenire a defunctului, fiind avute în 
vedere şi mobilierul, obiectele de uz casnic sau casa de locuit. 

Aşa cum am arătat, în lumina dispoziţiilor noului Cod civil, rezerva soţului 
supravieţuitor prezintă caracter colectiv, atât în ipoteza în care acesta vine singur la moştenire, 
nesuportând concursul rudelor defunctului din cele patru clase de moştenitori, cât şi în ipoteza 
în care acesta concurează cu alți moştenitori. 

În lumina dispoziţiilor Codului civil de la 1864, cu privire la baza de raportare a 
rezervei soţului supravieţuitor, erau distinse două situaţii: 

a) Soţul supravieţuitor vine la moştenire în calitate de singur moştenitor legal sau 
vine la moştenire în concurs cu alți moştenitori legali, nerezervatari, caz în care rezerva sa se 
impută asupra întregii moşteniri. In consecinţă, rezerva soţului supravieţuitor se calculează 
prin raportare la întreaga moştenire, restul fiind împărţit între moştenitorii nerezervatari, 
potrivit regulilor devoluţiunii legale a moştenirii şi legatari, potrivit voinţei testatorului, în 
ipoteza în care şi moştenitorii nerezervatari sunt dezmoşteniţi, restul moştenirii, rămas după 
imputarea rezervei soţului supravieţuitor, se cuvine legatarilor, iar în lipsa acestora, avem 
vacanţă succesorală parțială. 

Această soluţie se impune, în ceea ce ne priveşte, şi în lumina dispoziţiilor noului Cod 
civil. 

b) Soţul supravieţuitor vine la moştenire, alături de alți moştenitori legali 
rezervatari, de asemenea dezmoşteniţi, ipoteză ce a primit din partea doctrinei, în lumina 


dispozițiilor Codului civil de la 1864, două soluții diferite. 

Astfel, potrivit unei opinii!, rezerva soţului supravieţuitor nu se calculează din întreaga 
moştenire, ci se va imputa exclusiv asupra cotității disponibile, fără a aduce atingere rezervei 
celorlalți moştenitori rezervatari. In această opinie, se calculează mai întâi rezerva celorlalți 
moştenitori rezervatari (descendenţi şi ascendenți privilegiați) şi numai apoi rezerva soţului 
supravieţuitor, prin raportare la cotitatea disponibilă. Ceea ce va rămâne, după defalcarea 
rezervei soţului supravieţuitor din cotitatea disponibilă, se va cuveni celorlalți moştenitori 
legali (nerezervatari) şi legatarilor. 

In ceea ce ne priveşte, o astfel de soluţie este inechitabilă, întrucât, pe de o parte, 
ignoră spiritul Legii nr. 319/1944, iar, pe de altă parte, descendenţii şi ascendenţii privilegiați 
dobândesc cote mai mari, decât cele stabilite de legiuitor în cadrul devoluţiunii legale a 
moştenirii, iar ceilalți moştenitori (nerezervatari sau legatari) dobândesc mai puţin decât a 
intenţionat legiuitorul, respectiv testatorul. 

Încercând să ofere acestei probleme foarte controversate o soluţie mai echitabilă, 
literatura de specialitate” a formulat, în lumina dispoziţiilor Codului civil de la 1864, o a doua 
opinie, care, deşi nu este în afara oricărei critici, este singura acceptabilă. Potrivit acesteia, 
rezerva soţului supravieţuitor se va imputa asupra întregii moşteniri, micşorând astfel rezerva 
celorlalți moştenitori rezervatari cu care vine în concurs şi, implicit, cotita-tea disponibilă. 
Adoptarea acestei soluţii este rezultatul interpretării logice a dispoziţiilor Legii nr. 319/1944, 
potrivit cărora, în materia moştenirii legale, drepturile succesorale ale soţului supravieţuitor 
restrâng drepturile succesorale ale rudelor defunctului, ce fac parte din cele patru clase de 
moştenitori legali. În materia moştenirii legale, cota de care beneficiază, în puterea legii, soţul 
supravieţuitor se impută asupra întregii moşteniri, restrângând drepturile succesorale ale 
celorlalți moştenitori. Similar, în materia moştenirii testamentare, rezerva soţului 
supravieţuitor se impută asupra întregului patrimoniu succesoral, diminuând rezerva celorlalți 
moştenitori rezervatari. Aşadar, în ipoteza concursului dintre soţul supravieţuitor şi ceilalți 
moştenitori rezervatari ai defunctului, se va determina mai întâi, prin raportare la întreaga 
masă succesorală, rezerva soţului supravieţuitor, apoi rezerva celorlalți moştenitori rezervatari, 


restul constituind cotitate disponibilă3. 


! M. Eliescu, op. cit, p. 338; C. Stâlescu, op. cit., p. 200-201; St. Cârpenaru, op. cit., p. 470; D. Macovei* op. cit, 
p. 120; E. Safta-Romano, op. cit, p. 312-313. 

? Fr. Deak, op. cit., p. 318-320; D. Chirică, op. cit., p. 163-164; Al. Bacaci, Gh. Comăniţă, op. cit, p. 150-151; I. 
Adam, A. Rusu op. cit, p. 321-322. 

ŞI în lumina dispoziţiilor noului Cod civil, apreciem că soluţia cea mai echitabilă este 
aceea a imputării rezervei soţului supravieţuitor asupra întregii moşteniri, fiind reduse astfel 
cotele celorlalți moştenitori rezervatari?. Drept urmare, în ipoteza concursului dintre soţul 
supravieţuitor şi alți moştenitori legali rezervatari, dezmoşteniţi, se va aplica mai întâi cota 
soţului supravieţuitor asupra întregii moşteniri, iar apoi cota celorlalți moştenitori rezervatari, 
asupra restului din moştenire. Rămânem astfel consecvenţi opiniei pe care am formulat-o cu 
ocazia analizei drepturilor succesorale ale soţului supravieţuitor. 

Reproşăm astfel noului Cod civil faptul că nu a oferit o soluţie acestei probleme, 
caracterul ei controversat fiind foarte cunoscut. Considerăm, de asemenea, că Legea nr. 
287/2009 nu rezolvă nici problema concursului dintre soţul supravieţuitor dezmoştenit şi 
ceilalți moştenitori rezervatari, nedezmoşteniţi. Şi în această ipoteză, în ceea ce ne priveşte, 
cota soţului supravieţuitor dezmoştenit se impută asupra întregii moşteniri, restul cuvenindu-se 


moştenitorilor rezervatari, nedezmoşteniţi, potrivit regulilor de drept comun. 


Cotitatea disponibilă specială 

Noul Cod civil reglementează, în art. 1090, cotitatea disponibilă specială a soţului 
supravieţuitor. Potrivit dispoziţiilor legale menţionate [alin. (1)], „Liberalităţile neraportabile 
făcute soțului supravieţuitor, care vine la moştenire în concurs cu descendenţi care nu provin 
din căsătoria sa cu defunctul, nu pot depăşi un sfert din moştenire şi nici partea 
descendentului care a primit cel mai puțin”. Aşadar, soţul supravieţuitor nu poate fi gratificat 
de către defunct, prin liberalităţi scutite de raport, în ipoteza în care cel dintâi vine la moştenire 
în concurs cu descendenţii defunctului (orice descendenţi, nu numai cei de gradul I), rezultați 
dintr-o altă căsătorie, din afara căsătoriei sau adoptați anterior încheierii căsătoriei dintre 
defunct şi soţul supravieţuitor, în limitele cotităţii disponibile ordinare (reglementată de art. 
1089 NCC), ci numai în limitele unei cotităţi disponibile speciale, care este egală cu partea 
descendentului care a luat cel mai puţin, neputând depăşi, în niciun caz, un sfert din moştenire. 
Cotitatea disponibilă specială, instituită de noul Cod civil, în favoarea soţului supravieţuitor, 
care vine în concurs cu descendenţii defunctului dintr-o altă căsătorie etc., este menită să apere 


interesele acestora din urmă, 


3 În acelaşi sens, a se vedea și Uniunea Naţionala a Notarilor Publici din România, op. cit, p. 404. 

Cotitatea disponibilă specială a soţului supravieţuitor cunoaşte, aşadar, o dublă 
limitare, ambele limite fiind, după părerea noastră, superioare: 

- prima limită este reprezentată de partea descendentului care a luat cel mai 
puţin; 

- a doua limită este reprezentată de cota de 1/4 din moştenire. 

Considerăm, de asemenea, că textul legal în discuţie nu a stabilit o limită inferioară a 
cotității disponibile speciale a soţului supravieţuitor. 

Drept urmare, chiar dacă cota descendentului care a luat cel mai puţin este mai mare de 
1/4 din moştenire, cotitatea disponibilă specială a soţului supravieţuitor nu poate depăşi un 
sfert din moştenire. 

Spre exemplu, dacă la moştenirea defunctului au chemare copilul acestuia, rezultat 
dintr-o căsătorie anterioară şi soţul supravieţuitor, acesta din urmă nu va putea culege din 
moştenire, cu titlu de liberalitate neraportabilă, mai mult de 1/4, deşi, în absenţa prevederilor 
art. 1090 NCC, soţul supravieţuitor ar fi putut culege, ca efect al gratificării, 7/16 din 
moştenire, reprezentând cotitatea disponibilă ordinară. 

Analizând dispoziţiile art. 1090 alin. (1) NCC, constatăm faptul că acest act normativ a 
avut în vedere, prin expresia „descendenți care nu provin din căsătoria sa (a soţului 
supraviețuitor - s.n.) cu defunctul", în egală măsură, descendenţii defunctului rezultați dintr-o 
altă căsătorie, descendenţii defunctului rezultați din afara căsătoriei, însă faţă de care filiația a 
fost stabilită în condiţiile legii şi adoptaţii numai de către defunct, anterior încheierii căsătoriei 
cu soţul supravieţuitor. De asemenea, folosind termenul „descendent", legiuitorul a avut în 
vedere, nu numai descendenţii defunctului de gradul I, ci şi descendenţii acestuia din grade 
subsecvente, indiferent că aceştia vin la moştenire, în nume propriu sau prin reprezentare. 

Procedând astfel, actul normativ în discuţie pune capăt controverselor doctrinare, 
născute în legătură cu acest aspect, în lumina Codului civil de la 1864, realizând o firească 
aplicaţiei a principiului asimilării copiilor rezultați din afara căsătoriei sau din adopție, cu 
copiii rezultați din căsătorie. 

În acelaşi text de lege, este folosită expresia „liberalitate neraportabilă”, ceea ce ne 
îndreptăţeşte să apreciem că descendentul defunctului, rezultat dintr-o altă căsătorie sau 


asimilat acestuia, se poate prevala de dispoziţiile art. 1090 NCC în următoarele cazuri": 
! Fr. Deak, op. cit, pp. 322-323; D. Chirică, op. cit., p. 166. 

a) defunctul a făcut donaţii soţului supravieţuitor. Vor fi asimilate donațiilor făcute in 
timpul căsătoriei şi cele făcute anterior încheierii acesteia, dacă se dovedeşte că perspectiva 
încheierii căsătoriei a constituit cauza impulsivă şi determinantă a actului cu titlu gratuit, ce a 
atras diminuarea patrimoniului defunctului. Trebuie avute în vedere însă, în toate cazurile, 
numai donațiile care nu sunt supuse raportului, în înţelesul dispozițiilor art. 1150 alin.(D) lit.a) 
şi b). 

b) defunctul a lăsat legate în favoarea soțului supraviețuitor. Nu prezintă 
importanță data testamentului, întrucât dispozițiile art. 1090 NCC vor opera în toate cazurile. 

c) defunctul a dezmoştenit direct prin testament descendenții rezultați din afara 
căsătoriei sau pe cei asimilați acestora, iar de această dezmoştenire urmează să beneficieze 


soțul supraviețuitor [art. 1090 alin. (3) NCC]. 


Rezerva descendenților defunctului 

Ca şi în materia devoluțiunii legale a moştenirii, şi în materia rezervei succesorale, prin 
descendenţi desemnăm copiii defunctului şi urmaşii acestora în linie dreaptă, până la infinit, 
independent de faptul că sunt rezultați din căsătorie (aceeaşi căsătorie sau căsătorii diferite) 
sau din afara căsătoriei (filiația fiind, însă, stabilită în condiţiile legii), că sunt adoptați sau că 
vin la moştenire în nume propriu ori prin reprezentare. 

Dacă defunctul are, la data deschiderii moştenirii, unul sau mai mulți copii decedați, 
indiferent că sunt predecedaţi sau persoane care au murit în acelaşi timp, iar aceştia nu au la 
rândul lor descendenţi care să-i reprezinte, ei nu vor fi luaţi în calcul la stabilirea cuantumului 
rezervei. Dimpotrivă, dacă copiii defunctului, decedați la data deschiderii moştenirii, au 
descendenţi, cei dintâi vor fi luaţi în calcul, cota lor revenind reprezentanţilor, indiferent de 
număr, potrivit regulilor reprezentării succesorale. 

De asemenea, potrivit regulilor care guvernează devoluţiunea legală a moştenirii, 
persoana dispărută la data deschiderii moştenirii va fi luată în calcul la determinarea 
cuantumului rezervei, fiind prezumată a se afla în viaţă. Dacă hotărârea definitivă de declarare 
a morţii acesteia stabileşte ca dată a decesului un moment anterior deschiderii moştenirii, 
persoana în cauză va fi luată în considerare la stabilirea cuantumului rezervei, numai dacă are 


descendenți. 

Nedemnii şi renunţătorii, potrivit opiniei doctrinare dominante! la care achiesăm şi noi, 
nu vor fi luaţi în calcul la stabilirea rezervei, întrucât acest drept revine, numai moştenitorilor 
rezervatari care vin efectiv la moştenire, adică numai acelora care îndeplinesc condiţiile cerute 
de lege pentru a moşteni. 

Calculul rezervei când vin la moştenire descendenţi de gradul al II-lea sau de gradele 
următoare 

In ipoteza în care la moştenire vin, în calitate de moştenitori rezervatari, descendenţi de 
gradul I, cuantumul rezervei acestora va fi de fi din cota pe care ar fi cules-o, în absenţa 
liberalităţilor sau dezmoşteniţilor. Spre exemplu, dacă defunctul are trei copii, rezerva acestora 
va fi de 1/6 pentru fiecare dintre ei (1/2 : 1/3 = 1/6). 

Dacă, însă, la moştenire vin, în aceeaşi calitate, descendenţi de grad mai îndepărtat 
(gradul II sau următoarele), trebuie distinse două ipoteze: 

a) Descendenții de gradul II sau următoarele vin la moştenire prin reprezentare. 

Într-o astfel de ipoteză, potrivit opiniei unanim susţinută de literatura de specialitate, 
rezerva se calculează, în funcție de numărul tulpinilor, adică al descendenților de gradul I. 
Completăm exemplul de mai sus, astfel: defunctul are trei copii, însă cel mai mare dintre 
aceştia, care are la rându-i trei copii, este predecedat. Într-o astfel de ipoteză, deşi sunt 5 
moştenitori rezervatari, rezerva se va împărți în trei tulpini, nepoții de fiu, care vin la 
moştenire prin reprezentarea tatălui lor, culegând împreună tulpina acestuia. Aşadar, în această 
ipoteză, fiecărei tulpini îi corespunde 1/6 din moştenire. Cei trei nepoți vor culege împreună 
fracțiunea de 1/6, fiecăruia revenindu-i, aşadar, 1/18 din moştenire. 

b) Descendenții de gradul al II-lea sau următoarele vin la moştenire în nume 
propriu. 

În soluţionarea unei asemenea ipoteze, literatura de specialitate nu mai este unanimă, 
propunând mai multe soluţii. Potrivit opiniei majoritare?, şi în acest caz, rezerva se va stabili în 
funcție de numărul descendenților de gradul 1 şi nu în funcţie de numărul descendenților de 
grad subsecvent, care vin efectiv la moştenire. Prin adoptarea acestei soluţii, unicul sau cei doi 
descendenţi de gradul I ai defunctului nu pot influenţa cuantumul rezervei, prin renunțare Ia 


moştenire. 


! M. Eliescu, op. cit, p. 338; C. Stătescu, op. cit., p. 200-201; St. Cărpenaru, op. cit., p. 470; D. Macovei, op. cit, 
p. 120; E. Safta-Romano, op. cit, p. 312-313. 

? C. Hamangiu, I. Rosetti-Bălănescu, Al. Băicoianu, op. cit., p. 692; M. Eliescu, op. cit., p. 332; St. 
Cărpenaru, op. cit., p. 468; E. Safta-Romano, op. cit., p. 309-310. 

Potrivit altei opinii! însă, rezerva trebuie să se calculeze, în funcţie de numărul 
descendenților de gradul II sau următoarele, care vin la moştenire în nume propriu şi nu pe 
tulpini. Deşi această soluție valorifică riguros regulile, care guvernează reprezentarea 
succesorală şi rezerva succesorală (deci, litera legii), totuşi nu beneficiază de susţinere 
doctrinară consistentă, întrucât determină efecte inadmisibile, ce ignoră spiritul legii. 
Descendenții defunctului de gradul I pot renunţa la moştenire, influențând astfel cuantumul 
rezervei, în scopul culegerii de către descendenţii subsecvenţi a unei cote mai mari. O 
asemenea soluție devine inadmisibilă, întrucât rezerva este stabilită imperativ de lege, 
neputând fi modificată prin voinţa moştenitorilor. Aceasta este rațiunea care ne determină şi pe 
noi să ne raliem primei soluţii, majoritară de altfel. 

Potrivit unei alte opinii”, care le îmbină în parte pe primele două, stabilirea rezervei, în 
cazul venirii la moştenire a descendenților de gradul al II-lea şi următoarele, se face în funcție 
de numărul descendenților defunctului de gradul I, pe tulpini, însă împărțirea acesteia între 
descendenţii de grad subsecvent se face în mod egal, pe capete, în această opinie, dispoziţiile 
art. 841 din Codul civil de la 1864 vizau numai cuantumul rezervei, nu şi modul de împărțire a 
acesteia. 

În concluzie, rezultă că noul Cod civil stabileşte, în ceea ce priveşte descendenţii 
defunctului, dezmoşteniţi sau afectaţi de lberalităţile dispuse de acesta din urmă, cote mai 


mici decât cele consacrate anterior. 


Rezerva ascendenților privilegiați ai defunctului 

Deşi clasa a II-a de moştenitori este formată atât din ascendenți privilegiați, cât şi din 
colaterali privilegiați şi, în ciuda faptului că cei dintâi, rude de gradul 1, nu înlătură de la 
moştenire pe cei din urmă, rude de gradele II-IV, beneficiază de rezervă numai ascendenţii 
privilegiați. 

Noţiunea de ascendenți privilegiați are, şi cât priveşte rezerva succesorală, aceeaşi 
semnificație ca şi în materia moştenirii legale. Sunt ascendenți privilegiați, părinții 
defunctului, din căsătorie, din afara acesteia, în măsura în care filiaţia a fost stabilită în 


condiţiile legii sau din adopţie. Ascendenţii privilegiați culeg rezerva, numai în cazul în care 


! M.B. Cantacuzino, op. cit., p. 300-301; D. Chirică, op. cit., p. 157-158 
? Fr, Deak, op. cit., p. 312. 

defunctul nu are descendenţi sau aceştia nu pot (fiind nedemni) sau nu vor (fiind renunţători) 
să vină la moştenire. 

Rezerva succesorală a părinților defunctului este, ca şi în cazul celorlalți moştenitori 
rezervatari, de '/z din cota succesorală care, în absenţa dezmoşteniţilor sau liberalităţilor, li s-ar 
fi cuvenit acestora ca moştenitori legali. Drept urmare, cota ascendenților privilegiați este de: 

- 1/4 din masa succesorală (1/2:1/2=1/4), dacă vin la moştenire ambii părinți 
(aşadar, 1/8 pentru fiecare dintre ei); 

- 1/8 din masa succesorală, dacă vine la moştenire numai unul dintre părinţi, 
indiferent că acesta este părinte firesc sau adoptator. 

Dacă unul dintre părinţii defunctului este nedemn sau renunţător, rezerva se va stabili 
având în vedere, numai părintele care vine efectiv la moştenire. Aceasta este opinia ce 
beneficiază, în prezent, de o susţinere majoritară din partea literaturii de specialitate!, deşi a 
fost formulat şi punctul de vedere potrivit căruia renunţarea sau nedemnitatea unuia dintre 
părinţi ar profita celuilalt părinte, care ar culege întreaga rezervă succesorală (1/4 din 
moştenire), dacă acesta nu vine în concurs cu colateralii privilegiați, în ipoteza contrară, când 
părintele defunctului, care vine efectiv la moştenire, se află în concurs cu colateralii 
privilegiați, renunţarea sau nedemnitatea celuilalt părinte ar profita acestora din urmă. 

În ceea ce ne priveşte, considerăm că prima opinie poate fi susținută şi în lumina 
dispoziţiilor noului Cod civil. 

Analizând, aşadar, dispoziţiile noului Cod civil, constatăm că ascendenţii privilegiați 
culeg, cu titlu de rezervă succesorală, cote mai mici decât cele statuate de Codul civil de la 


1864. 


3.5. Reducţiunea liberalităţilor excesive 

3.5.1. Noţiunea reducţiunii liberalităţilor excesive şi reglementarea legală a acesteia 

Noul Cod civil reglementează reducțiunea liberalităţilor excesive în art. 1092-1098. 
Reducţiunea lberalităţilor excesive este sancţiunea care lipseşte de eficacitate lberalităţile 
făcute de defunct, ce aduc atingere rezervei succesorale. Substanţa noţiunii de reducţiune a 


liberalităților excesive rezultă din dispoziţiile art. 1092 NCC, potrivit cărora „După 


! M. Eliescu, op. cit., p. 334; Fr. Deak, op. cit., p. 314; D. Chirică, op. cit., p. 159; D. Bârlădeanu, Dreptul de 
acrescământ în moştenirea legală şi stabilirea întinderii rezervei, în „Revista română de drept", nr. 6/1977, p. 24; 
I.C. Vurdea, Stabilirea drepturilor succesorale ale ascendenţilor şi colateralilor privilegiați în concurs cu soţul 
supravieţuitor, în „Revista română de drept" nr. 4/1989, p. 28. 

deschiderea moştenirii, liberalităţile care încalcă rezerva succesorală sunt supuse reducţiunii, 
la cerere". 

Aşadar, reducţiunea liberalităţilor excesive atrage numai ineficacitatea acestora şi nu 
nulitatea lor. Drept urmare, reducţiunea liberalităților excesive nu trebuie confundată cu 
nulitatea, deşi amândouă au natura juridică a unei sancțiuni civile. Aceasta din urmă este 
sancţiunea care intervine ca urmare a încheierii contractului de donaţie sau întocmirii 
testamentului cu ignorarea condiţiilor esenţiale de validitate, prevăzute de lege, în timp ce 
reducțiunea vizează un contract de donație sau un legat, valabil formate, însă care aduc 
atingere unei limite legale, anume rezervei succesorale. Dacă nulitatea intervine pentru cauze 
anterioare sau concomitente încheierii actului juridic civil, reducţiunea intervine pentru cauze 
ulterioare încheierii actului juridic civil, în mod valabil. 

Sunt supuse reducțiunii nu numai donațiile făcute de către defunct în timpul vieţii, ci şi 
legatelel, indiferent că acestea sunt universale, cu titlu universal sau cu titlu particular. 

În toate cazurile (donaţie sau legat) problema reducţiunii se pune, numai după 
deschiderea moştenirii, art. 1092 NCC precizând în mod expres acest aspect. De asemenea, se 
pune problema reducțiunii, independent de faptul că gratificat prin lberalitatea excesivă este 


un terţ ori un moştenitor, rezervatar sau nerezervatar. 


3.5.2. Persoanele care pot invoca reducţiunea liberalităţilor excesive 

Potrivit dispoziţiilor art. 1093 NCC, „Reducțiunea liberalităţilor excesive poate fi 
cerută numai de către moştenitorii rezervatari, de succesorii lor, precum şi de către creditorii 
Chirografari ai moştenitorilor rezervatari". Rezultă aşadar, că reducţiunea liberalităților 
excesive poate fi invocată numai de către următoarele persoane!: 

- moştenitorii rezervatari, care vin efectiv la moştenire (care au acceptat moştenirea); 

În ipoteza pluralităţii de moştenitori rezervatari, aceştia pot cere în mod colectiv 
reducțiunea liberalităţilor excesive. Nu trebuie confundat însă, modul de exercitare a dreptului 
de a cere reducțiunea, care poate fi individual sau colectiv, cu caracterul acestui drept, care 


este întotdeauna individual. In virtutea caracterului individual al dreptului la reducţiune, 


| Enumerarea persoanelor care pot invoca reducţiunea are caracter limitativ, astfel încât alte persoane decât cele 
nominalizate de legiuitor în art. 1093 NCC nu pot avea acest exerciţiu, în temeiul acestei raţiuni, a fost criticată 
soluţia prin care s-a admis cererea colateralilor privilegiați de reducere a liberalităţilor excesive. A se vedea P. 
Savu, E. Puşcariu, St. Şerbănescu, Note la decizia civilă nr. 3743/1957 a Tribunalului regional Craiova, în Revista 
„Legalitatea populară" nr. 2/1958, p. 110. 

renunțarea unuia dintre moştenitorii rezervatari la exercițiul acestuia atrage reducerea 
liberalităţilor, numai în măsura întregiri i rezervei celorlalți moştenitori rezervatari. 

- dacă moştenitorul rezervatar moare, după deschiderea moştenirii față de care 
are această calitate, dar mai înainte de a exercita dreptul de reducțiune, acest drept se transmite 
propriilor moştenitori; 

Dacă moştenitorul rezervatar are un singur moştenitor, acesta are alegerea între a 
exercita şi a renunţa la dreptul de reducțiune. Dacă există mai mulţi moştenitori, este 
preferabil, pentru a fi evitate orice dificultăţi, ca aceştia să opteze unitar cu privire la dreptul 
de reducţiune, fie în sensul de a renunţa la el, fie în sensul de a-l exercita. Dificultăţi apar 
numai în ipoteza în care moştenitorii rezervatarului nu au aceeaşi opţiune cu privire la dreptul 
moştenit, unii dorind invocarea lui, alţii renunțând la el. în toate cazurile, însă, întrucât dreptul 
la reducţiune are caracter individual, renunţarea la acesta de către unii dintre moştenitorii 
rezervatarului nu aduce atingere dreptului celorlalți de a-l exercita. 

- creditorii chirografari ai moştenitorilor rezervatari. 

Potrivit dispoziţiilor art. 848 din Codul civil de la 1864, puteau cere reducțiunea 
liberalităţilor excesive, alături de moştenitorii rezervatari şi succesorii acestora şi „cei care 
înfăţişează drepturile lor". Drept urmare, în lumina anteriorului Cod civil puteau invoca 
sancţiunea în discuţie succesorii universali sau cu titlu universal ai moştenitorului rezervatar 
sau creditorii moştenitorului rezervatar, în calitate de persoane „care înfăţişează drepturile" 
moştenitorilor rezervatari. Aşadar, prin „persoane care înfăţişează drepturile moştenitorilor 
rezervatari" erau desemnaţi avânzii-cauză. Succesorii cu titlu particular ai moştenitorului 
rezervatar (precum cumpărătorul sau donatarul unui bun individual determinat din moştenire), 
nefiind avânzi-cauză, nu puteau exercita dreptul la reducțiune. 

Constatăm însă că noul Cod civil, în enumerarea limitativă realizată în cuprinsul art. 
1093, face referire numai la creditorii chirografari ai moştenitorilor rezervatari şi nu la întreaga 
categorie a avânzilor-cauză. Drept urmare, de lege lata, succesorii universali şi cu titlu 
universal ai moştenitorului rezervatar nu pot cere reducţiunea liberalităţilor excesive, de acest 
drept putând uza numai creditorii chirografari ai moştenitorului rezervatar. 

Întrucât dreptul Ia reducţiune vizează tocmai donațiile şi legate, donatarii şi legatarii nu 


pot cere ei înşişi reducțiunea liberalităților de care au beneficiat, în caz de pluralitate de 

donatari, aceştia pot cere numai respectarea ordinii legale de reducțiune a liberalităților 
excesive. 

Constatăm aşadar, că Legea nr. 287/2009 inovează cât priveşte persoanele care pot cere 
reducțiunea lberalităţilor excesive, recunoscând acest drept numai moştenitorilor rezervatari, 


succesorilor acestuia şi creditorilor chirografari ai moştenitorilor rezervatari. 


3.5.3. Ordinea reducțiunii liberalităţilor excesive 

Este necesară cunoaşterea ordinii în care operează reducțiunea liberalităţilor excesive, 
numai în ipoteza în care defunctul a realizat mai multe liberalități. Noul Cod civil, în an. 1096, 
stabileşte regulile privind ordinea în care liberalităţile sunt supuse reducțiunii. Astfel: 

a) Legatele se reduc înaintea donațiilor [art. 1096 alin. (1) NCC] 

Instituirea de către legiuitor a acestei reguli, cu caracter imperativ, ce nu poate fi 
schimbată prin voinţa defunctului, are la bază două raționamente: 

- legatele pr.oduc efecte de la data deschiderii moştenirii, spre deosebire de 
donaţii care produc efecte de la momentul încheierii lor. Aşadar, în timp, donațiile sunt 
anterioare legatelor, presupunându-se că cele dintâi, cel puţin în parte, sunt făcute din cotitatea 
disponibilă şi este firesc ca reducţiunea să vizeze, cu prioritate, ultimele hberalităţi dispuse. 

- prin reducerea cu prioritate a donațiilor, în concurs cu legatele, s-ar aduce 
atingere principiului irevocabilităţii donațiilor; 

- prin inversarea ordinii impuse de legiuitor, s-ar aduce atingere şi principiului 
prior tempore potior iure. 

b) Legatele se reduc toate deodată şi proporţional, afară dacă testatorul a dispus că 
anumite legate vor avea preferinţă, caz în care vor fi reduse mai întâi celelalte legate [an. 1096 
alin. (2) NCC]. 

Aşadar, ca regulă, legatele se reduc toate deodată şi în mod proporţional, indiferent că 
sunt universale, cu titlu universal sau cu titlu particular şi indiferent că au fost cuprinse în 
acelaşi testament sau în testamente diferite, în mod excepţional însă, testatorul poate dispune 
ca anumite legate să aibă preferinţă, caz în care vor fi reduse mai întâi celelalte legate. 

Instituirea de către legiuitor a acestei reguli, cu caracter dispozitiv, ce poate fi 
schimbată prin voinţa defunctului, are la bază raţionamentul că toate legatele produc efecte de 


la aceeaşi dată (decesul testatorului). 

c) Donaţiile se reduc succesiv, în ordinea inversa a datei lor, începând cu cea mai nouă 
[art. 1096 alin. (3) NCC). 

În virtutea acestei reguli, dacă cea din urmă donaţie nu este îndestulătoare pentru 
întregirea rezervei succesorale, se va trece la reducţiunea următoarei donaţii. 

Raţionamentele care au stat la baza instituirii acestei reguli imperative, sunt 
determinate, ca şi în cazul celei dintâi, de grija de a nu se aduce atingere principiului 
irevocabilităţii donațiilor, precum şi principiului prior tempore potior iure. Şi în acest caz, se 
presupune că au adus atingere rezervei succesorale, donațiile mai nou dispuse. 

Fiind de ordine publică, regula potrivit căreia donațiile sunt supuse reducţiunii în 
ordine cronologică inversă, nu poate fi modificată prin voința donatorului, indiferent că 
aceasta ar fi exprimată în liberalităţi inter vivos sau mortis causa]. În mod excepţional însă, 
donatorului i se recunoaşte dreptul de a stabili ordinea reducțiunii donațiilor concomitente 
(care au aceeaşi dată). Dacă donatorul nu-şi exprimă voinţa în acest sens, donațiile 
concomitente vor fi supuse reducţiunii, ca şi legatele, toate deodată şi proporțional cu valoarea 
lor. Astfel, potrivit dispoziţiilor art. 1096 alin. (4) NCC, „Donațiile concomitente se reduc 
toate deodată şi proporțional, afară dacă donatorul a dispus că anumite donaţii vor avea 
preferinţă, caz în care vor fi reduse mai întâi celelalte donaţii". 

În ipoteza în care beneficiarul donaţiei care ar trebui redusă este insolvabil, se va 
proceda la reducţiunea donaţiei anterioare [art. 1096 alin. (5) NCC]. Drept urmare, dacă 
beneficiarul donaţiei a înstrăinat bunul donat şi nu are alte bunuri ce ar putea fi urmărite, se 
reduce donația anterioară!. 

Identificăm astfel o altă noutate adusă în materia supusă analizei noastre de către 
Legea nr. 287/2009. Sub incidenţa vechiului Cod civil care nu conţinea nicio dispoziţie în 
acest sens, această soluţie era propusă de majoritatea literaturii de specialitate. 

Prezintă, aşadar, importanţă deosebită data realizării donaţiei. Aceasta nu ridică 
dificultăți în cazul donațiilor propriu-zise (realizate prin act autentic), în cazul celorlalte 
donaţii (neautentice, precum donațiile indirecte, donațiile simulate şi chiar darul manual), 
! Uniunea Naţionala a Notarilor Publici din România* op. cit., p. 412, 3 A se vedea în acest sens: C. Hamangiu, |. 
Rosetti-Bălânescu, Al, Băicoianu, op. cit., p. 679; M. Eliescu, op. cit., p. 370; D. Chiricâ, op. cit., p. 193; Al. 
Bacaci, Gh. Comăniţât op. cit., p. 166. A fost formulată în literatura de specialitate şi o altă opinie, mult mai 
echitabilă, care însă, nu a beneficiat de aceeaşi susţinere ca şi cea dintâi. Potrivit acesteia, consecinţele 
insolvabilităţii gratificatului prin donația supusă reducţiunii ar fi trebuit suportate, alături de donatarul anterior şi 


de către moştenitorii rezervatan. Acest fapt ar fi deveni posibil, prin excluderea donaţiei în cauză de la masa de 
calcul. A se vedea în acest sens: M.B. Cantacuzino, op. cit., p. 313; Fr. Deak, op. cit., p. 345, nota subsolică 2. 

reducțiunea va avea în vedere momentul când acestea au primit dată certă, în condiţiile art. 
1182 din Codul civil de la 1864. 

În literatura de specialitate?, a fost semnalată şi problema reducţiunii liberalităţilor 
indirecte, acestea reprezentând sarcinile care grevează liberalitățile directe. Liberalitățile 
indirecte sunt supuse reducțiunii, numai dacă întrunesc două condiţii: 

- sarcina este prevăzută în favoarea unei terţe persoane şi nu a donatarului, 
constituind astfel o stipulație pentru altul; 

- intenţia dispunătorului a fost de a gratifica. 

În virtutea principiului accesoriwn sequitur principale, reducţiunea liberalităţii directe 
va atrage şi reducțiunea liberalităţii indirecte, întrucât liberalitățile indirecte au aceeaşi dată ca 
şi liberalitățile directe, pe care le grevează, reducțiunea acestora se va face simultan şi 
proporţional cu valoarea lor. 


In ceea ce ne priveşte, considerăm că această opinie poate fi susținută şi în prezent. 


3.5.4. Efectele reducţiunii liberalităţilor excesive 

Potrivit dispozițiilor art. 1097 alin. (1) NCC, „Reducțiunea are ca efect ineficacitatea 
legatelor sau, după caz, desființarea donațiilor în măsura necesară întregirii rezervei 
succesorale". 

Aşadar, efectele reducţiunii se realizează diferit, după cum aceasta vizează legatele sau 
donațiile. 

A) Reducţiunea legatelor atrage ineficacitatea acestora, fie în parte, fie în totalitate, 
după cum rezerva poate fi întregită sau nu, numai cu o parte din valoarea lor. Intr-o astfel de 
ipoteză, întregirea rezervei se va realiza în natură, fapt posibil datorită existenţei bunurilor care 
au format obiectul legatelor excesive, în patrimoniul succesoral. 

B) Reducţiunea donațiilor atrage desființarea acestora, de asemenea, în parte sau în 
totalitate, după cum rezerva poate fi întregită sau nu, numai cu o parte din valoarea lor. 

Prin desființarea donaţiei ca efect al reducțiunii, moştenitorul rezer-vatar devine 


proprietar al bunului care a permis refacerea rezervei sale şi, în această calitate, poate cere 


! Corespondentul acestuia în noul Cod de procedură civilă este art. 272. 
? Această problemă, deloc lipsită de utilitate teoretică şi practică, este supusă atenţiei, pentru prima dată, de Fr. 
Deak, op. cit., p. 346-347. 

restituirea acestuia, în principiu, în natură [art. 1097 alin. (2) NCCP. În consecinţă, defunctul 
nu poate dispune ca rezerva să fie asigurată prin echivalent 

Excepţule, pe care le comportă această regulă, sunt expres şi limitativ prevăzute de art. 
1097 alin. (3)-(5) NCC. Astfel, întregirea rezervei se face prin echivalent, în următoarele 
cazuri: 

a) înainte de deschiderea moştenirii, donatarul a înstrăinat bunul ori a constituit asupra 
lui drepturi reale, precum şi atunci când bunul a pierit dintr-o cauză imputabilă donatarului 
[alin. (3)]; 

Într-o astfel de ipoteză, moştenitorii rezervatari sunt îndreptăţiţi numai la 
contraechivalentul în bani. Această soluţie este justă, întrucât reducțiunea produce efecte 
numai de la data deschiderii moştenirii, iar înstrăinările şi grevările cu sarcini făcute de 
donatar, înainte de acest moment, rămân valabile. Soluţia menţionată este întrutotul aplicabilă, 
în cazul în care donatarul are calitatea de tert faţă de moştenire sau de moştenitor nerezervatar. 

Precizăm, de asemenea, că obligaţia de a plăti contraechivalentul în bani nu revine şi 
donatarului, căruia nu-i poate fi imputată nicio culpă în pieirea bunului, într-un astfel de caz, 
bunul nu va fi inclus în masa succesorală, prezumându-se că ar fi pierit şi la donator, 

În toate cazurile de restituire prin echivalent, operează regula instituită de art. 1091 
alin. (2) NCC, potrivit căreia se va avea în vedere starea bunurilor din momentul donației şi 
valoarea lor din momentul deschiderii moştenirii. 

Rezerva trebuie asigurată beneficiarilor în deplină proprietate, fără a fi grevată de 
sarcini sau suplinită prin acordarea dreptului de uzufruct. 

Constatăm astfel că noul Cod civil reuneşte două situaţii excepţionale reglementate de 
Codul civil de la 1864 (donatarul a înstrăinat obiectul donaţiei sau l-a grevat cu sarcini, înainte 
de data deschiderii moştenirii şi bunul donat a pierit din culpa donatarului), într-una singură. 
Altfel, primul act normativ invocat nu inovează cu nimic, până la acest punct al analizei 
noastre. 

b) donația supusă reducţiunii a fost făcută unui moştenitor rezervatar care nu este 


obligat la raportul donaţiei [alin. (4)]; 


3 A se vedea şi Curtea Supremă de Justiţie, secţia civilă, decizia nr. 1314/1994, în Revista „Dreptul", nr. 7/1995, 
p. 87. 

Intr-o astfel de situație, donatarul - moştenitor rezervatar care nu este obligat la 
raportul donaţiei -, va putea păstra în contul rezervei sate partea care depăşeşte cotitatea 
disponibilă. 

Această situaţie are ca şi corespondent în Codul civil de la 1864 ipoteza în care donația 
excesivă a fost dispusă, în favoarea unui descendent sau soţului supravieţuitor, cu scutire de 
raport. 

Constatăm aşadar că noul Cod civil extinde aria persoanelor care se pot prevala de 
această situaţie excepțională, de la descendenți şi soţ supravieţuitor, la categoria moştenitorilor 
rezervatari. Or, alături de soţul supravieţuitor şi descendenţi, mai au calitatea de moştenitori 
rezervatari şi ascendenţii privilegiați ai defunctului. Aşa cum o să dezvoltăm la punctul 
următor ($4), afectat problematicii raportului donațiilor, sunt vizaţi de obligaţia de a raporta 
donațiile numai soţul supravieţuitor şi descendenţii defunctului, care vin efectiv şi împreună la 
moştenirea legală [art. 1146 alin. (1) NCC]. 

c) dacă donatarul este un succesibil obligat la raport, iar partea supusă reducțiunii 
reprezintă mai puţin de jumătate din valoarea bunului donat, donatarul rezervatar poate păstra 
bunul, iar reducțiunea necesară întregirii rezervei celorlalți moştenitori rezervatari se va face 
prin luare mai puţin sau prin echivalent bănesc. 

Aşadar, acest caz special priveşte numai soţul supravieţuitor si descendenţii când vin 
efectiv şi împreună la moştenirea legală, întrucât numai aceştia sunt succesibil i obligați la 
raport. Este necesar ca aceştia să nu fi fost scutiţi, prin voinţa dispunătorului, de obligaţia de a 
raporta donațiile. Precizăm de asemenea că această opţiune este recunoscută de lege, suc- 
cesibililor obligaţi la raport, numai în vederea întregirii rezervei celorlalți moştenitori 
rezervatari, anume a ascendenţilor privilegiați. 

Corespondentul din vechiul Cod civil al acestui caz excepţional, este reprezentat de 
situaţia în care donația excesivă, având ca obiect un imobil, este dispusă în favoarea unui 
succesibil, fără scutire de raport, iar partea necesară pentru întregirea rezervei este mai mică 
decât jumătate din valoarea bunului. 

Constatăm aşadar încă un element de diferenţă între vechea şi noua reglementare în 
materia reducțiunii. Astfel cea din urmă nu restrânge, precum Codul civil de la 1864, aria de 
cuprindere a acestei ipoteze, numai la bunurile imobile. 


In baza dispoziţiilor art. 1097 alin. (5) NCC, în acest caz, donatarul are alegerea între: 

- a păstra bunul şi a compensa ceilalți moştenitori rezervatari, prin luare mai 
puţin din celelalte bunuri succesorale; 

- plata în echivalent bănesc a excedentului. 

Am arătat că reducţiunea donațiilor atrage desființarea retroactivă a acestora. 
Momentul până la care retroactivează desfiinţarea este, în acest caz, data deschiderii 
moştenirii. Aşadar, este consacrată o excepţie de la regula de drept comun, potrivit căreia 
desfiinţarea unui act juridic civil coboară în timp până la data încheierii sale. Reţinerea acestei 
excepţii este susţinută de argumente de text. Astfel: 

a) potrivit dispoziţiilor art. 1097 alin. (3) NCC, actele de înstrăinare a bunurilor 
donate către terți, anterior deschiderii moştenirii, rămân valabile; 

b) în baza art. 1097 alin. (6) NCC, în cazul întregirii rezervei în natură, gratificatul 
păstrează fructele părţii din bun care depăşeşte cotitatea disponibilă, percepute până la data la 
care cei îndreptățiți au cerut reducțiunea. 

Liberalilăţilor în uzufruct, uz ori abitaţie sau rentă ori întreţinere viageră, a căror 
evaluare este dificilă, întrucât depind de un element aleatoriu, cel al duratei vieţii 
beneficiarului, le este aplicabil un regim juridic special, consacrat de dispoziţiile art. 1098 
NCC!. Astfel, „Dacă donația sau legatul are ca obiect un uzufruct, uz ori abitaţie sau o rentă 
ori întreţinere viageră, moştenitorii rezervatari au facultatea fie de a executa liberalitatea 
astfel cum a fost stipulată, fie de a abandona proprietatea cotităţii disponibile în favoarea 
beneficiarului liberalităţii, fie de a solicita reducţiunea potrivit dreptului comun". 

Rezultă, aşadar, din dispoziţiile legale menţionate, că moştenitorii rezervatari, a căror 
rezervă este afectată de o liberalitate constând într-un uzufruct, uz ori abitaţie sau rentă ori 
întreţinere viageră, au următoarele posibilități: 

a) să execute liberalităţile, aşa cum au fost ele dispuse de către defunct; 

b) să renunţe la cotitatea disponibilă, astfel încât beneficiarul uzufructului, uzului, 
abitaţiei sau rentei ori întreţinerii viagere devine, în această limită, proprietar; 

c) să solicite reducțiunea potrivit dreptului comun. 

Noul Cod civil prevede de asemenea că, pentru ipoteza în care moştenitorii rezervatari 


nu se înţeleg asupra opțiunii, reducțiunea se va face potrivit dreptului comun. 


! Corespondentul acestuia în vechiul Cod civil era reprezentat de art. 844. Potrivit acestuia, „Dacă dispoziţia prin 
acte între vii sau prin testament constituie un uzufruct sau o rendită viagera, a cărei valoare trece peste 
cantitatea disponibilă, erezii rezervatari au facultatea de a executa aceste dispoziţii sau de a abandona 
proprietatea cantităţii disponibile". 

Faţă de dispozițiile corespondente ale Codului civil de la 1864 (art. 844), art. 1098 
NCC aduce două elemente de noutate. Astfel: 

- extinde aria liberalităților speciale supuse reducţiunii, de la cele constând în 
uzufruct şi rentă viageră, la liberalităţile constând în uzufruct, uz, abitaţie, rentă şi întreţinere 
viageră; 

- oferă moştenitorii rezervatari, a căror rezervă este afectată de o liberalitate 
Codul civil de la 1864 oferea acestora numai posibilitatea executării liberalităților aşa cum au 
fost ele dispuse de către defunct şi posibilitatea renunțării la cotitatea disponibilă, în plus, noul 
Cod civil, conferă o a treia posibilitate, anume aceea a solicitării reducțiunii potrivit dreptului 
comun. 

Aşadar, noul Cod civil îi oferă moştenitorului rezervatar posibilitatea de a opta între 
trei conduite. Aparent, i se creează moştenitorului rezervatar o situaţie avantajoasă, în realitate, 
soluția oferită de dispoziţiile legale în discuţie are caracter rezonabil pentru ambele părţi 
implicate. Pe de o parte, moştenitorul rezervatar este avantajat, întrucât are posibilitatea, ca, în 
funcție de interesele personale, să adopte o conduită, din trei posibile, iar pe de altă parte 
beneficiarii uzufructului, uzului, abitaţiei, rentei sau întreţinerii viagere nu-i pot reproşa nimic 
legiuitorului, întrucât interesele lor sunt garantate, indiferent de soluția adoptată de rezervatar. 
Dacă rezervatarul decide să execute liberalitatea, aşa cum aceasta a fost dispusă de către 
defunct, cei gratificaţi nu pot invoca nicio nemulțumire, întrucât au dobândit întocmai 
drepturile conferite prin liberalitate. De asemenea, gratificaţii nu au motive de a se declara 
defavorizaţi, nici dacă rezervatarul hotărăşte să renunţe în favoarea lor la proprietatea asupra 
cotității disponibile. Dimpotrivă, într-o astfel de ipoteză, gratificaţilor Ii se creează o situaţie 
favorizantă, profitabilă, superioară intenţiei reale a defunctului, întrucât dobândesc mai mult 
decât a intenționat dispunătorul. Apoi, interesele gratificaţilor sunt întrutotul protejate şi în 
ipoteza în care rezervatarul hotărăşte să solicite reducțiunea în condiţiile dreptului comun. 

Exercitarea dreptului la reducțiunea lberalităţilor excesive în uzufruct, uz, abitaţie sau 
rentă ori întreţinere viageră se poate realiza, fie pe cale amiabilă, în cadrul procedurii 
succesorale necontencioase, fie pe cale judecătorească, cu aplicarea corespunzătoare a 


regulilor analizate. 

Dispoziţiile cu caracter derogatoriu ale art. 1098 NCC devin aplicabile, numai 
situaţiilor de fapt care întrunesc următoarele condiţii: 

a) liberalitatea excesivă are ca obiect un drept de uzufruct, uz, abitaţie sau o rentă ori 
întreţinere viageră; 

Textul de lege menţionat nu este aplicabil liberalităţilor excesive al căror obiect este 
reprezentat de nuda proprietate sau de proprietatea cu sarcina rentei viagere în favoarea 
moştenitorului rezervatar!. De asemenea, dispoziţiile legale menţionate nu fac referire directă, 
nici la ipoteza în care beneficiar al lhberalităţii în uzufruct, uz, abitaţie, rentă sau întreţinere 
viageră ar fi moștenitorul rezervatar, ipoteză în care s-ar afla comoştenitorii”. 

b) defunctul a făcut o singură liberalitate; 

Numai în cazul în care defunctul a făcut o singură liberalitate excesivă în uzufruct, uz, 
abitaţie, rentă sau întreținere viageră, devin aplicabile dispoziţiile art. 1098 NCC, nefiind 
necesară evaluarea”. Dimpotrivă, evaluarea este necesară, în cazul în care defunctul a făcut 
mai multe lhberalităţi, dintre care una în uzufruct, uz, abitaţie, rentă sau întreţinere viageră. 

c) fiecare moştenitor rezervatar, în cazul pluralității de moştenitori din această 
categorie, are posibilitatea de a opta, în mod individual, pentru una dintre soluțiile legale 
aplicabile în cazul liberalităților excesive constând în uzufruct, uz, abitație, rentă sau 
întreținere viageră, întrucât acțiunea în reducțiune are caracter divizibil. Consensul 
moştenitorilor rezervatari este necesar, numai în ipoteza în care obiectul liberalității este un 
bun indivizibil, în absența acestui consens, vor deveni aplicabile dispozițiile art. 1098 alin. (2) 
NCC, potrivit cărora reducțiunea se va face potrivit dreptului comun. 

d) prin abandonarea de către moştenitorul rezervatar a proprietății cotității 
disponibile, în favoarea donatarului sau legatarului, aceştia din urmă rămân donatar, respectiv 
legatar cu titlu particular, neflind ţinuţi de obligaţia de a suporta datoriile moştenirii. 

Dreptul de opţiune consacrat de dispoziţiile art. 1098 NCC are caracter personal, astfel 


încât acesta nu poate fi transmis pe cale succesorală”. In consecință, acest drept nu poate fi 


! Pentru soluţia ce se impune a fi adoptată într-o astfel de ipoteză, a se vedea: C. Hamangiu, I. Rosetti-Bâlănescu, 
Al. Băicoianu, op. cit., p. 1012; M. Eliescu, op. cit., p. 381; Fr. Deak, op. cit, p. 353; D. Chirică, op. cit, p. 198- 
199. 

? A se vedea Fr. Deak, op. cit, p. 354. 

3 A se vedea M.B. Cantacuzino, op. cit, p. 315. se vedea Fr. Deak, op. cit, p. 355. 

* A se vedea D. Alexandresco, op. cit, p. 624. 

5 A se vedea: C. Hamangiu, 1. Rosetti-Bălănescu, Al. Bâicoianu, op. cit., p. 686; Fr. Deak, op. cit., p. 355; D. 
Chirică, op. cit., p. 197. 

exercitat decât de moştenitorul rezervatar, nici succesorii şi nici creditorii acestuia neputându- 
se prevala de opţiunea conferită de dispoziţiile legale de excepţie, menţionate. 

Dispoziţiile art. 1098 NCC nu au caracter imperativ, astfel încât, pe de o parte, părțile 
pot conveni asupra unui alt mod de reducţiune a liberalităţilor excesive constând în uzufruct, 
uz, abitaţie, rentă sau întreţinere viageră iar, pe de altă parte, defunctul poate dispune în sensul 
inaplicabilităţii acestui regim juridic derogatoriu. Interzicând transformarea dreptului de 
uzufruct, uzului, abitaţiei, rentei sau întreţinerii viagere în deplină proprietate, dispunătorul 


face posibilă revenirea la dreptul comun, în materia reducțiunii liberalităţilor excesive. 


$4. Raportul donațiilor 


4.1. Noţiunea raportului donațiilor şi reglementarea legală a acestuia 

Noul Cod civil reglementează raportul donațiilor în Cartea a IV „Despre moştenire şi 
liberalităţi", Titlul IV „Transmisiunea şi partajul moştenirii", Capitolul IV „Partajul succesoral 
şi raportul", Secţiunea a 2-a „Raportul donațiilor", art. 1146-1154. 

Potrivit dispozițiilor art. 1146 alin. (I) NCC, „Raportul donațiilor este obligația pe 
care o au între ei soțul supravieţuitor şi descendenţii defunctului care vin efectiv şi împreună 
la moştenirea legală de a readuce la moştenire bunurile care le-au fost donate fără scutire de 
raport de către cel ce lasă moştenirea". 

Legea prezumă că, prin donațiile făcute în favoarea unor persoane foarte apropiate 
(precum soţul supravieţuitor şi descendenţii), defunctul nu a intenționat să avantajeze pe 
donatar în detrimentul celorlalţi moştenitori legali, față de care are, de altfel, aceeaşi afecțiune, 
ci numai a realizat un avans asupra moştenirii, care i se cuvine acestuia prin lege. Numai în 
baza unui astfel de raţionament se justifică raportarea donațiilor. 

Obligaţia anumitor moştenitori legali de a raporta donațiile primite de la defunct este 
reglementată prin norme cu caracter supietiv, astfel încât defunctul poate dispune în favoarea 
acestora, de o manieră definitivă, prin donaţii scutite de raport. Beneficiind de o donaţie 


scutită de raport, donatarul adaugă valoarea acesteia la cota legală din moştenire. 


5.2. Domeniul de aplicare a raportului 

Aplicabilitatea raportului donațiilor trebuie analizată, atât din punctul de vedere al 
persoanelor care sunt ţinute de această obligație (debitorii obligaţiei de raport), cât şi din 
punctul de vedere al actelor vizate (donaţii şi/sau legate). 

a) Raportul donațiilor priveşte numai anumiţi moştenitori legali (soţul supravieţuitor şi 
descendenţii defunctului). 

Din categoria moştenitorilor legali, numai soţul supravieţuitor (când vine în concurs cu 
descendenţii) şi descendenţii' sunt ţinuţi de obligația de a raporta donațiile, făcute de către 
defunct în favoarea lor. Aceste liberalități nu au caracter definitiv, ci au numai caracter de 
avans în contul moştenirii. Dimpotrivă, ascendenţii privilegiați, colateralii privilegiați, 
ascendenţii ordinari, colateralii ordinari şi terţele persoane pot fi gratificate definitiv de către 
defunct, prin liberalităţi inter vivos!. 

Obligaţia soţului supravieţuitor al defunctului şi a descendenților acestuia de a raporta 
donațiile are, aşadar, caracter legal. In condiţiile în care aceasta obligaţie legală nu vizează şi 
pe ceilalţi moştenitori legali ai defunctului, s-a pus problema în literatura de specialitate”, dacă 
obligația de raport poate fi stipulată, de însuşi donatorul, în sarcina ascendenţilor şi 
colateralilor. Potrivit opiniei majoritare, la care achiesăm şi noi, o astfel de obligație nu poate 
fi stipulată de donator, întrucât s-ar aduce atingere principiului irevocabilităţii donațiilor. 

Potrivit celei de-a doua opinii, care beneficiază însă de o susținere mai puţin 
substanțială decât cea dintâi, donatorul ar putea obliga la raportul donațiilor şi pe ceilalți 
moştenitori legali ai săi şi chiar pe legatarii pe care i-a instituit”. Raportul, într-o astfel de 
ipoteză, ar putea îmbrăca exclusiv forma imputării valorii donaţiei asupra părții din moştenire 
care se cuvine donatarului3. 

b) Raportul donațiilor priveşte numai donațiile, nu şi legatele. 

Obligaţia legală de raport revine numai donatarului, nu şi legatarului, în consecinţă, 
legatarul, indiferent că este universal, cu titlu universal sau cu titlu particular, nu este ţinut, în 
puterea legii, de obligaţia de a raporta donațiile primite de la defunct în condiţiile în care noul 
Cod civil arată în mod expres că numai soţul supravieţuitor şi descendenţii care vin împreună 
la moştenirea legală au obligaţia de a raporta donațiile primite de la defunct, nu poate fi 


! Şi în materia raportului donaţiei, categoria descendenților vizează atât descendenţii rezultați din căsătorie şi din 
afara căsătoriei, în măsura în care filiaţia faţa de aceştia a fost stabilită în condiţiile legii, cât şi descendenții 
rezultați din adopţie sau prin reproducere umană asistată medical cu terţ donator. 

? A se vedea, în acest sens: M.B. Cantacuzino, op. cit., p. 291; C. Hamangiu, I. Rosetti-Bălănescu, Al. Băicoianu, 
op. cit., p. 565; D. Chirică, op. cit., p. 306. 

3 A se vedea, în acest sens, M. Eliescu, op. cit., p. 238. 

susținută opinia potrivit căreia o astfel de obligaţie poate fi stipulată de către donator şi în 
sarcina legatarului. 
Numai în lumina Codului civil de la 1864, care conţinea o inadvertenţă prin dispoziţiile 


sale', putea fi susţinută şi o astfel de opinie. 


5.3. Condiţiile raportului donațiilor 

Pentru ca donațiile făcute de către defunct să fie supuse raportului, trebuie îndeplinite 
în mod cumulativ următoarele condiţii: 

a) La moştenirea defunctului să vină cel puţin doi descendenţi sau unul ori mai 
mulți descendenţi, în concurs cu soţul supravieţuitor. 

Potrivit dispoziţiilor art. 1146 alin. (2) NCC, „în lipsă de stipulaţie contrară din partea 
donatorului, cei menţionaţi la alin. (1) sunt obligaţi la raport numai dacă ar fi avut vocaţie 
concretă la moştenirea defunctului in cazul în care aceasta s-ar fi deschis la data donaţiei". 

Drept urmare, pentru a fi ţinut de obligaţia de a raporta donațiile primite de la defunct, 
moştenitorul legal trebuie să fi avut, la data încheierii contractului de donaţie, vocaţie concretă 
la moştenirea donatorului. Aşadar, dacă moştenirea donatorul s-ar fi deschis la data încheierii 
contractului de donaţie, donatarul ar fi trebuit să aibă vocaţie concretă la moştenirea acestuia. 

Potrivit dispoziţiilor art. 753 din Codul civil de la 1864, soţul supravieţuitor sau 
descendenţii defunctului erau obligaţi la raportul donațiilor, chiar dacă aceştia nu aveau 
vocaţie concretă de a moşteni la data încheierii contractului de donaţie, însă îndeplineau 
această condiţie la data deschiderii moştenirii”. Constatăm așadar o primă noutate adusă de 
Legea nr. 287/2009 în materia raportului donațiilor. 

În continuarea analizei noastre, precizăm că descendenţii defunctului datorează 
raportul donațiilor, indiferent că vin la moştenire în nume propriu sau prin reprezentare. 
Rezultă aşadar că raportul donațiilor este datorat de descendenţi, chiar şi în ipoteza în care 


aceştia au grade de rudenie diferite. 


! Prin unele dispoziţii ale sale (art, 752, 754, 756 şi 846), Codul civil de ta 1864 făcea referire la raportul 
legatelor, într-o astfel de ipoteză, se recomanda de către literatura de specialitate ca valoarea legatului să fie 
imputată asupra cotei de moştenire a legatarului, iar dacă această cotă avea o valoare mai mică, imputarea trebuia 
să se facă prin echivalent. 

? Spre exemplu, nepotul defunctului va fi ţinut de obligaţia de a raporta donația, chiar dacă, la data gratificării, nu 
avea calitatea de succesibil, întrucât tatăl său era în viaţă, înlăturându-l astfel de la moştenire. 

Ceilalți moştenitori legali, precum şi legatarii şi terții nu sunt supuşi raportului 
donațiilor, ci numai reducţiunii liberalităţilor excesive de care au beneficiat, în măsura în care 
acestea aduc atingere rezervei moştenitorilor legali. 

b) Succesibilul donatar să fi acceptai moştenirea. 

Raportul donațiilor este datorat, în principiu, numai de către moştenitorul acceptam. Ca 
regulă, succesibilul renunţător la moştenire nu datorează raportul donațiilor, acesta putând-o 
păstra în limitele cotității disponibile. 

Astfel, potrivit dispoziţiilor art. 1147 alin. (1) NCC, „în caz de renunțare la moştenirea 
legală, descendentul sau soţul supravieţuitor nu mai are obligația de raport, putând păstra 
liberalitatea primită în limitele cotităţii disponibile”. 

În mod excepţional însă, potrivit dispoziţiilor art. 1147 alin. (2) NCC, prin stipulaţie 
expresă în contractul de donaţie, donatarul poate fi obligat la raportul donaţiei şi în cazul 
renunţării la moştenire, în acest caz, donatarul va readuce la moştenire numai valoarea bunului 
donat care depăşeşte partea din bunurile defunctului la care ar fi avut dreptul ca moştenitor 
legal. Identificăm astfel o altă noutate adusă de Legea nr. 287/2009 în materia raportului 
donațiilor. 

Stipulând astfel, donatorul nu doreşte să avantajeze vreunul dintre descendenţii săi, 
donându-le un bun sau transmiţându-le în avans moştenirea. Este evitată astfel inegalitatea 
între drepturile descendenților. La o astfel de inechitate s-ar putea ajunge dacă donatarul 
renunţă la moştenire, păstrând, în limitele cotității disponibile, donația a cărei valoare este 
superioară bunurilor moştenite de către ceilalți descendenţi, 

c) Debitorul obligaţiei de raport să aibă o dublă calitate, aceea de moştenitor legal şi de 
donatar. 

Este ținut de obligația de a raporta donațiile, potrivit dispoziţiilor art. 1146 alin. (2) 
NCC, numai donatarul care, la data gratificării, avea calitatea de moştenitor prezumtiv al 
donatorului (însă cu vocaţie concretă). Aşadar, momentul la care trebuie raportată întrunirea 
celor două calităţi este data încheierii contractului de donaţie. 

În principiu, raportul este datorat numai pentru donațiile primite personal de către 
debitorul obligaţiei de raport [art. 1149 alin. (1) NCC]. Drept urmare, moştenitorul nu 


datorează raportul donațiilor, făcute de către defunct fiului sau soţului său. Acesta va raporta 

numai donațiile pe care defunctul le-a dispus în favoarea sa. Astfel, noul Cod civil nu instituie 
o prezumție de gratificare prin interpunere de persoane. 

În continuare, în alin. (2) şi (3) ale art. 1149, legiuitorul distinge între descendenţii 
donatarului care vin la moştenire în nume propriu şi cei care vin la moştenire prin 
reprezentare. 

Astfel, descendentul în grad de rudenie mai îndepărtat cu defunctul şi care vine la 
moştenire în nume propriu nu este obligat, prin dispoziţiile art. 1149 alin. (2) NCC, să 
raporteze donația primită de ascendentul său, chiar dacă a acceptat moştenirea acestuia din 
urmă. 

Spre exemplu, în ipoteza în care unicul fiu a primit o donaţie de la tatăl său, însă îi 
predecedează, iar la moştenire vin soţia supraviețuitoare şi nepotul de fiu, acesta din urmă nu 
va raporta donația făcută de bunicul său, la a cărui moştenire vine în nume propriu, chiar dacă 
acceptă moştenirea tatălui său. 

Dimpotrivă, descendentul în grad de rudenie mai îndepărtat cu defunctul, care vine la 
moştenire prin reprezentarea ascendentului său este obligat, prin dispoziţiile art. 1149 alin. (3) 
NCC, să raporteze şi donația primită de reprezentat de la defunct, chiar dacă reprezentantul a 
renunţat la moştenirea celui reprezentat. 

Spre exemplu, în ipoteza în care fiul a primit o donație de la tatăl său şi îi 
predecedează, iar la moştenire vin soția supraviețuitoare în concurs cu o fiică şi cu nepotul din 
partea fiului predecedat, acesta din urmă va raporta donația făcută tatălui său de către bunicul 
defunct, deoarece nepotul vine la moştenire prin reprezentarea tatălui donatar, chiar dacă a 
renunţat la moştenirea acestuia din urmă. 

Constatăm astfel că, în ceea ce priveşte caracterul personal al obligaţiei de raport, 
Legea nr. 287/2009 nu inovează faţă de reglementarea civilă anterioară, preluând întocmai 
principiile acesteia. 

d) Donaţia dispusă în favoarea descendenților sau soţului supravieţuitor să nu fi fost 
scutită de raport. 

Legiuitorul, prin dispoziţiile art. 1150 alin. (1) lit. a) NCC, îi permite donatorului să 
scutească de raport donațiile dispuse. Această scutire trebuie dată însă, fie în actul de donaţie, 
fie într-un act ulterior, întocmit în una dintre formele prevăzute pentru lberalități. Aşadar, 


scutirea de raport trebuie făcută printr-un act autentic de donaţie sau într-una din formele 

testamentare. Considerăm, alături de alţi autori!, că exigenţa legiuitorului cât priveşte forma 
scutirii de raport este justificată, întrucât aceasta reprezintă ea însăşi o veritabilă liberalitate. 

Sub imperiul Codului civil de la 1864, practica judecătorească şi literatura de 
specialitate au validat însă şi scutirea tacită (indirectă) de raport, în măsura în care aceasta era 
neîndoielnică?. O astfel de intenţie ar rezulta din donaţii simulate, donaţii indirecte sau daruri 
manuale. In aceeaşi ordine de idei, s-a subliniat că simplul fapt al deghizării donaţiei nu 
valorează scutire de raport, însă naşte o prezumție relativă de scutire de raport, care poate fi 
combătută prin proba că deghizarea s-a făcut în alt scop. 

In ceea ce ne priveşte, considerăm că o astfel de orientare poate fi păstrată şi în 
condiţiile intrării în vigoare a noului Cod civil, însă numai cât priveşte donațiile indirecte şi 
darurile manuale, în ceea ce priveşte donațiile deghizate noul Cod civil, preluând orientarea 
mai sus menţionată, le enumera, în principiu, în categoria donațiilor exceptate de la obligația 
de raport, instituind astfel o prezumție relativă de scutire de raport, care poate fi combătută 
prin proba că deghizarea s-a făcut în alt scop [art. 1150 alin. (1) lit. b) NCC]. Aşadar, în ceea 
ce priveşte donațiile deghizate, nu mai este necesar să pledăm pentru admisibilitatea unei 
scutiri tacite de raport. 

În final, precizăm că donația excesivă, chiar scutită de raport, va fi supusă reducțiunii, 


în limita întregirii rezervei, 


5.4. Persoanele care pot cere raportul donațiilor 

Pot cere raportul donațiilor, în temeiul dispoziţiilor art. 1148 NCC, numai soţul 
supravieţuitor şi descendenţii, precum şi, pe cale oblică, creditorii personali ai acestora. 

Aşadar, cu titlu de noutate, Legea nr. 287/2009 prevede în mod expres că pot cere 
raportul donațiilor şi creditorii personali ai soţului supravieţuitor şi descendenților defunctului, 
în lumina Codului civil anterior, o astfel de posibilitate rezulta numai în mod indirect, din 


interpretarea aplicării acţiunii oblice”. 


! A se vedea Fr. Deak, op. cit., p. 361-362; M: Eliescu, op. cit., p. 240-241; D. Chirică, op. cit., p. 308-309. 

? Idem. 

3 Creditorilor personali ai moștenitorilor îndreptățiți să ceară raportul donațiilor li se recunoştea în mod unanim, 
în literatura de specialitate, posibilitatea de a exercita ei înşişi, pe calea acțiunii oblice, acest drept. A se vedea: C. 
Hamangiu, I. Rosetti-Bălănescu, AL Băicoianu, op. cit., p. 571-572; M. Eliescu, op. cit, p. 241-242; C Stătescu, 
op. cit, p. 244; St. Cărpenaru, op. cit, p. 540; D. Chirică, op. cit, p. 310; Fr. Deak, op. cit, p. 363; Al. Bacaci, Gh. 
Comăniță, op. cit, p. 267. 

Obligaţia raportării este reciprocă şi formează latura pasivă a conţinutului raporturilor 
stabilite între descendenţii defunctului, pentru ipoteza în care aceştia vin singuri la moştenire, 
respectiv a raporturilor stabilite între descendenţii defunctului şi soţul supravieţuitor, pentru 
ipoteza în care aceştia vin împreună la moştenire. 

Aşadar, oricare dintre aceşti moştenitori poate cere raportul donațiilor, de care au 
beneficiat comoştenitorii. La acest drept, creditorul obligaţiei de raport nu poate renunţa 
înaintea deschiderii moştenirii, căci ar realiza astfel un act juridic asupra moştenirii viitoare, 
lovit de nulitate absolută, ci numai după acest moment, întrucât dreptul de a cere raportul are 
caracter individual, în virtutea acestui caracter, donația se va raporta, în principiu, numai în 
limita drepturilor moştenitorilor nerenunţători. 

De asemenea, dreptul de a cere raportul donațiilor are caracter patrimonial, astfel încât, 
în ipoteza neexercitării acestuia de către creditor, în timpul vieţii, dreptul în discuţie se 
transmite propriilor moştenitori ai acestuia, care trebuie să-l exercite, ca şi în cazul reducțiunii 
liberalităţilor excesive, în mod unitar (colectiv) sau creditorilor personali ai acestuia, care-l 
pot exercita pe calea acţiunii oblice. 

Spre deosebire de creditorii personali ai moştenitorilor, care pot exercita ei înşişi 
dreptul de a cere raportul donațiilor (nu în nume propriu, ci pe cale oblică), creditorii 
succesiunii (ai defunctului) nu au acest exerciţiu, întrucât dreptul acestora de gaj general nu 
vizează bunurile care au format obiectul donaţiilor!. Aşadar, nicio categorie de creditori nu 
poate exercita, în nume propriu, dreptul de a cere raportul donațiilor. 

Similar, nici legatarii, indiferent că sunt universali sau cu titlu universal, nu sunt 
îndreptăţiţi să ceară raportul donațiilor, drepturile lor succesorale fiind circumscrise numai 
bunurilor existente în patrimoniul defunctului, la data deschiderii moştenirii şi nu bunurilor 
care au format obiectul donațiilor. 

Indiferent care este titularul dreptului de a cere raportul donațiilor, acesta trebuie să 
dovedească liberalitățile al căror raport îl pretinde, prin orice mijloc de probă, întrucât faţă de 


acestea are calitatea de terț?. 


5.5. Donaţiile care sunt supuse raportului 


! Obiectul dreptului de gaj al creditorilor moştenirii poate fi circumscris numai bunurilor existente în patrimoniul 
defunctului la data deschiderii moştenirii. Or, bunurile donate au ieşit, în ceea ce-i priveşte pe creditorii 
succesorali, definitiv din patrimoniul defunctului. 

? A se vedea M. Eliescu, op. cit., p. 242. 


173 


Sunt supuse raportului donațiile făcute prin act autentic, darurile manuale şi donațiile 
indirecte. Dimpotrivă, aşa cum vom arăta la punctul următor, în principiu, donațiile deghizate 
sub forma unor înstrăinări cu titlu oneros sau efectuate prin persoane interpuse, nu sunt vizate 
de raport. 

Sunt supuse, de asemenea, raportului şi donațiile grevate de sarcini, însă, obligaţia de 
raport priveşte, în acest caz, numai beneficiul efectiv ce revine donatarului, rezultat prin 
scăderea contravalorii sarcinii, din valoarea totală a donaţiei. 

Şi în contextul analizei obiectului raportului donațiilor, în literatura de specialitate, se 
atrage atenția că nu este supusă raportului, aşa cum nu este supusă nici reducțiunii 
liberalităților excesive, indemnizaţia de asigurare, plătită de asigurător, în ipoteza în care 
defunctul a încheiat o asigurare de deces, în favoarea unui moştenitor ţinut de obligaţia de 
raport. Acesta din urmă va fi obligat să raporteze cel mult, cu titlu de donaţie indirectă, 


primele plătite societăţii de asigurare de către defunct. 


5.6. Donaţiile care nu sunt supuse raportului 

Noul Cod civil, prin dispoziţiile art. 1150, exceptează expres de la raport: 

a) donațiile pe care defunctul le-a făcut cu scutire de raport; 

b) donațiile deghizate sub forma unor înstrăinări cu titlu oneros sau efectuate prin 
persoane interpuse, cu excepţia cazului în care se dovedeşte că cel care a lăsat moştenirea a 
urmărit un alt scop decât scutirea de raport. 

Aşadar, prezumția care vizează donațiile deghizate are numai caracter relativ, acestea 
fiind supuse raportului în măsura în care se dovedeşte că, dispunând astfel, donatorul a urmărit 
alt scop decât scutirea de raport. 

Şi sub acest aspect inovează Legea nr. 287/2009. Sub incidenţa vechiului Cod civil, o 
astfel de orientare era adoptată numai de către literatura de specialitate, actul normativ 
menţionat neconţinând o dispoziţie în acest sens. 

c) darurile obişnuite, donațiile remuneratorii şi, în măsura în care nu sunt 
excesive, sumele cheltuite pentru întreținerea sau, dacă este cazul, pentru formarea 
profesională a descendenților, a părinților sau a soțului şi nici cheltuielile de nuntă, în măsura 


în care cel care lasă moştenirea nu a dispus altfel'; 


! A se vedea: Fr. Deak, op. cit., p. 364; Tribunalul Suprem, secția civilă, decizia nr. 427/19712, în „Culegere de 
decizii pe anul 1971", p. 121. 

Aşadar, cu titlu de noutate, donațiile remuneratorii sunt exceptate de la raport. Apoi, 
pentru ca sumele cheltuite pentru întreţinerea sau pentru formarea profesională a 
descendenților, a părinţilor sau a soţului să nu fie supuse raportului, acestea trebuie să nu fie 
excesive. Observăm că legiuitorul are în vedere în acest text de lege şi sumele avansate către 
părinţi cu destinaţia de întreținere. Se consacră astfel o excepţie de la regula generală 
prevăzută de art. 1146 NCC, potrivit căreia sunt ţinuţi de obligaţia de raport numai soţul 
supravieţuitor şi descendenţii”. 

d) fructele culese, veniturile scadente până în ziua deschiderii moştenirii şi 
echivalentul bănesc al folosinţei exercitate de donatar asupra bunului donat”; 

Vor fi supuse raportului, numai fructele şi dobânzile ulterioare deschiderii moştenirii”, 
fără a fi necesară punerea in întârziere. Moştenitorul-donatar poate fi scutit însă de către 
defunct ca, până la partaj, să nu raporteze fructele culese şi dobânzile încasate. 

Dispoziţiile art. 1150 alin. (1) lit. d) vizează şi ipoteza în care obiectul donaţiei este 
reprezentat de fructele sau veniturile unui bun, rămas în proprietatea donatorului, precum 
dreptul de uzufruct. 

e) bunul care a pierit fără culpa donatarului. 

În mod excepțional însă, potrivit dispozițiilor art. 1150 alin. (2) NCC, dacă bunul a fost 
reconstituit prin folosirea unei indemnizaţii încasate ca urmare a pieirii sale, donatarul este 
ținut să facă raportul bunului în măsura în care indemnizaţia a servit la reconstituirea acelui 
bun. în cazul în care indemnizaţia nu a fost utilizată în acest scop, ea însăşi este supusă 
raportului. Dacă indemnizaţia rezultă dintr-un contract de asigurare, aceasta se raportează 
numai în măsura în care depăşeşte cuantumul total al primelor plătite de donatar. 

Constatăm aşadar că Legea nr. 287/2009 are în vedere şi această situaţie, relevată 
anterior intrării sale în vigoare de către literatura de specialitate, aşadar nereglementată de 


anteriorul Cod civil. 
5.7. Efectele scutirii de raport 


! Uniunea Naţională a Notarilor Publici din România, op. cit., p. 446. 

? Corespondentul acestui text de lege, în Codul civil de la 1864, este reprezentat de art. 762. 

> Dacă donatarul ar datora fructele culese şi dobânzile scadente anterior deschiderii moştenirii, precum şi 
echivalentul folosinţei asupra bunului donat, donația nu ar mai produce faţă de donatar niciun avantaj, ci ar fi 
pentru acesta, mai degrabă, „o pacoste”. Această calificare aparţine profesorilor C. Hamangiu, I. Rosetti- 
Bălănescu, Al. Băicoianu, op. cit., p. 583. 

Clauza stipulată de donator, în sensul scutirii donatarului de raportul liberali taţii 
primite, este de natură să producă două efecte: 

a) exceptarea donatarului de la obligaţia de raport, deşi prin aceasta este încălcat 
principiul egalităţii dintre moştenitorii din aceeaşi clasă şi din acelaşi grad. 

Donatarul va păstra valoarea bunurilor donate în totalitate, numai în măsura în care, 
deşi există moştenitori rezervatari, rezerva legală a acestora nu este încălcată. 


b) donația se impută asupra coti taţi i disponibile. 


5.8.  Modalităţile de realizare a raportului donațiilor 

Potrivit dispoziţiilor art. 1151 alin. (1) NCC, „Raportul se face prin echivalent. Este 
considerată ca nescrisă dispoziția care impune donatarului raportul în natură". Potrivit alin. 
(2) al aceluiaşi text de lege ,,...Jonatarul poate efectua raportul în natură dacă la data cererii 
de raport este încă proprietarul bunului şi nu I-a grevat cu o sarcină reală şi nici nu l-a dat în 
locaţiune pentru o perioadă mai mare de 3 ani". 

Constatăm aşadar, faptul că noul Cod civil consacră regula raportului prin echivalent, 
depărtându-se evident de orientarea anteriorului Cod, care, în cuprinsul art. 764, consacra 
principiul raportului în natură. 

Raportul în natură constă în readucerea efectivă la masa succesorală a bunului donat. 
Raportul prin echivalent! se poate realiza în următoarele modalităţi: prin preluare, prin 
imputaţie sau în bani. Constatăm astfel că noul Cod civil păstrează modalităţile de realizare a 
raportului prin echivalent, consacrate de anteriorul Cod civil. 

a) Raportul prin preluare [art. 1151 alin. (4) NCC]. 

Această modalitate constă în luarea din masa succesorală de către creditorii raportului 
a unor bunuri, pe cât posibil similare cu cele donate debitorului raportului, atât ca natură, cât şi 
din punct de vedere calitativ. Preluarea va avea în vedere cotele succesorale ale fiecărui 
moştenitor îndreptăţit la raport. Aşadar, creditorii raportului nu vor prelua din bunul donat o 


cotă egală, ci cotele stabilite de lege pentru fiecare dintre ei. 


! Raportul prin echivalent era considerat, sub incidenţa Codului civil de la 1864, sinonim cu raportul prin luare 
mai puţin. A se vedea, în acest sens: Fr, Deak, op. cit., p. 366; Al. Bacaci, Gh. Comăniţă, op. cit., p. 274; L. 
Stănciulescu, op. cit., p. 415; I. Adam, A. Rusut op. cit, p. 537-538. A fost exprimată însă şi opinia, potrivit căreia 
raportul prin echivalent era diferit de raportul prin luare mai puţin. Pentru această opinie, a se vedea D. Chirică, 
op. cit, p. 314-315. în condiţiile în care noul Cod civil nu mai foloseşte noţiunea de „raport prin luare mai 
puţin”, ci noţiunea de „raport prin echivalent", această distincţie nu mai prezintă utilitate. 


176 


Aşadar şi sub acest aspect, Legea nr. 287/2009 inovează, având în vedere, spre 
deosebire de reglementarea civilă anterioară, şi ipoteza soţului supravieţuitor. Drept urmare, în 
ipoteza concursului soţului supravieţuitor cu unul, doi sau patru ori mai mulți descendenţi ai 
defunctului, celui dintâi îi revin cote diferite de cele ale descendenților. Soţului supravieţuitor 
îi revine 1/4 din moştenire, în toate cazurile de concurs cu descendenţii (cărora le revine restul 
de 3/4, indiferent de numărul lor), însă cota fiecăruia dintre aceştia din urmă diferă în funcție 
de numărul lor. Astfel, în concursul cu soţul supravieţuitor al defunctului, unicul descendent 
culege o cotă de 3/4, cei doi descendenţi o cotă de 2/3, cei patru descendenţi o cotă de 1/3 şi 
aşa mai departe. 

Apreciem şi cu acest prilej disponibilitatea legiuitorului de a legifera propunerile 
formulate de literatura de specialitate!. 

b) Raportul prin imputaţie [art. 1151 alin. (5) NCC]. 

Această metodă de realizare a raportului presupune adăugarea pe hârtie, alături de 
masa succesorală, a valorii donației. Rezultatul obținut se împarte între moştenitori, avându-se 
în vedere cotele legale ale acestora. Valoarea donaţiei se va scădea din partea cuvenită 
debitorului raportului, acesta primind din restul masei succesorale, numai diferenţa dintre 
valoarea cotei sale părți şi valoarea donaţiei primite. Această metodă capătă aplicabilitate, în 
special, în ipoteza în care obiectul donaţiei este reprezentat de o sumă de bani. Potrivit 
dispoziţiilor art. 1151 alin. (5) NCC, „,...valoarea donaţiei se scade din partea moştenitorului 
obligat la raport". Dacă însă, partea sa din numerar nu acoperă suma donată, raportul se va 
putea face prin preluare, în temeiul dispozițiilor art. 1151 alin. (4) NCC, de către 
comoştenitorii-creditori, a echivalentului valoric din bunurile succesiunii. 

c) Raportul in bani [art. 1151 alin. (6) NCC]. 

Această modalitate presupune depunerea la masa succesorală a unei sume de bani care 
reprezintă diferenţa dintre valoarea bunului donat şi partea din această valoare care corespunde 
cotei sale succesorale. Se apelează la o astfel de modalitate, în ipoteza în care bunurile din 
masa succesorală sunt insuficiente pentru a permite aplicarea celorlalte modalități, iar 


donatarul nu poate renunța la moştenire, în schimbul păstrării donației, întrucât sunt întrunite 


! A se vedea: Fr. Deak, op. cit., p. 366-367; Al. Bacaci, Gh. Comăniţă, op. cit., p. 274; I. Adam. A. Rusu, op. cit., 
p. 536. 

condiţiile acceptării forţate a moştenirii. Rezultă, aşadar, că într-o astfel de ipoteză valoarea 
donaţiei este mai mare decât valoarea părţii din moştenire cuvenită gratificatului”. 

Pentru a exemplifica modalitatea raportării donaţiei în bani, nu putem păstra aceleaşi 
date din primele exemple, întrucât la această ultimă modalitate de realizare a raportului se 
apelează, numai în ipoteza în care valoarea donaţiei este mai mare, decât cota cuvenită 
moştenitorului-donatar din masa succesorală. Ori, în exemplele anterioare, valoarea donaţiei 
era egală cu valoarea cotei care i se cuvenea moştenitorului-donatar. 

Raportul donaţiei se efectuează în bani, spre exemplu, în următoarea ipoteză: 
Defunctul are trei copii (A, B şi C) şi o masă succesorală de 15.000 de lei. În timpul vieţii, 
defunctul îl gratifică pe fiul cel mare (A) printr-o donaţie a cărei valoare este de 12.000 de lei. 
Aşadar, masa succesorală are o valoare de 27.000 de lei (15.000 + 12.000 = 27.000 de lei). 
Partea care s-ar cuveni lui A, din masa succesorală, este de 9.000 de lei (27.000 : 3 = 9.000 de 
lei), aşadar mai puţin decât valorează donația primită. În consecință, A ar datora 
comoştenitorilor 3.000 de lei (12.000 - 9.000 = 3.000). Bineînţeles că, în mod normal, într-o 
astfel de ipoteză, moştenitorul-donatar preferă să renunţe la moştenire şi să păstreze donația. 
Dacă însă, donatarului nu i se permite să renunţe la moştenire, întrucât sunt întrunite, în 
persoana sa, condiţiile acceptării forțate a moştenirii, acesta va trebui să aducă la masa 
succesorală diferența dintre valoarea bunului donat şi partea din această valoare care 


corespunde cotei sale succesorale (3.000 de lei). 


5.9. Căile procedurale de realizare a raportului 

Raportul donațiilor poate fi realizat, potrivit dispoziţiilor art. 1152 NCC, în cadrul 
partajului, prin bună-învoială sau pe cale judecătorească. 

a) Raportul prin bună-învoială se poate realiza în baza înţelegerii dintre 
moştenitori, în cadrul procedurii notariale’, în consecinţă, notarul public va elibera certificatul 


de moştenitor. 


! A se vedea: M. Eliescu, op. cit., p. 251; Fr. Deak, op. cit., p. 367. 

? A se vedea: C. Stătescu, op. cit., p. 247; St. Cârpenaru, op. cit., p. 541; Fr. Deak, op. cit., p, 367; L. Stănciulescu, 
op. cit., p. 416. 

3 Legea nr. 36/1995, în art. 82 alin. (3), face referire expresă numai la posibilitatea realizării pe cale amiabilă a 
reducțiunii liberalitâților excesive, în literatura de specialitate, s-a apreciat însă, că dispoziţiile legale menționate 
pot fi extinse, prin analogie şi la ipoteza raportului donațiilor. A se vedea Fr. Deak, op. cit., p. 370. 

b) Raportul se realizează pe cale judecătorească, în ipoteza în care între părți 
există neînţelegeri. Potrivit dispoziţiilor legale mai sus menţionate, problema raportului 
donațiilor este antamată, cel mai frecvent, în cadrul procesului de partaj. Potrivit însă practicii 
judecătoreşti, anterioară intrării în vigoare a noului Cod civil, dreptul la raport poate fi 
valorificat şi printr-o acţiune separată, care poate fi promovată, fie înaintea acţiunii de partaj, 
fie ulterior acesteia!. 

În ceea ce ne priveşte, considerăm că această opinie poate fi susţinută şi în lumina 
noului Cod civil, care prevede în art. 1152 alin. (1) că „Raportul se realizează în cadrul 
partajului, prin bună învoială sau pe cale judecătorească". In opinia noastră, potrivit acestui 
text de lege, numai în cadrul partajului (care poate fi şi voluntar) raportul donațiilor se poate 
realiza prin bună învoială. In orice alte cazuri decât partajul, raportul donațiilor poate fi 
realizat numai pe cale judecătorească. Aşadar, în opinia noastră, accentul este pus de legiuitor 
pe faptul că raportul se poate realiza prin ambele modalități (bună învoială şi pe cale 
judecătorească) numai în cadrul partajului şi nu pe faptul că raportul se poate realiza numai în 
cadrul partajului. 

Este adevărat că, în cazul raportului datoriilor', reglementat de noul Cod civil în art. 
1158, legiuitorul arată în mod expres, în alineatul final al acestui text de lege, că acesta se 
poate realiza, prin acordul tuturor moştenitorilor şi înainte de partajul succesoral. Am putea 
aprecia că, dacă legiuitorul ar fi dorit ca raportul donațiilor să se poată realiza şi în alt moment 
decât cel al partajului, ar fi precizat expres acest lucru, aşa cum a facut-o în cazul raportului 
datoriilor. Cu toate acestea, precizăm că legiuitorul a vrut să arate, în cazul raportului 
datoriilor, că acesta nu se poate realiza decât anterior partajului sau în cadrul acestuia. Ulterior 
partajului, nici nu mai este posibil de realizat raportul datoriilor, atâta vreme cât datoriile certe 
şi lichide față de moştenire, la data partajului succesoral, se lichidează prin luare mai puţin. 
Ulterior partajului, nu mai există mecanismele juridice necesare realizării raportului, singura 
modalitate de realizare a acestuia fiind prin luare mai puţin. Preluând cotele succesorale, 
moştenitorii care au datorii certe şi lichide faţă de moştenire nu mai pot fi determinaţi să le 
plătească. 

Or, în cazul donațiilor, raportul se poate realiza prin mai multe modalități, ceea ce face 


posibilă realizarea acestuia şi ulterior partajului succesoral. 


! A se vedea: Tribunalul Suprem, secţia civilă, decizia nr. 1649/1972, în „Repertoriu II 1969-1975", p. 204-205; 
Tribunalul Suprem, secţia civilă, decizia nr. 685/1989, în Revista „Dreptul" nr. 3/1990, p. 66. 

Potrivit literaturii de specialitate! acţiunea în realizarea raportului prezintă următoarele 
caracteristici: 

- este o acţiune în realizare şi nu una în constatare, indiferent că raportul se realizează 
prin echivalent sau în natură”; 

- este o acţiune personală, întrucât nu poate fi introdusă decât împotriva 
moştenitorilor donatari, nu şi împotriva terţilor în favoarea cărora bunurile donate au fost 
transmise sau grevate, în consecinţă, moştenitorii-creditori ai raportului nu beneficiază de 
dreptul de urmărire şi de acţiunea în revendicare. 

- este o acțiune personală cu caracter patrimonial, prescriptibilă în termenul 
general de prescripţie extinctivă de 3 ani, care începe să curgă de la data deschiderii 
moştenirii. Cererea de raport păstrează caracterul prescriptibil, chiar şi în ipoteza în care a fost 
formulată în cadrul acţiunii de partaj, aceasta din urmă fiind o acţiune imprescriptibilă. 

- nu poate fi paralizată prin invocarea de către moştenitorul-donatar a 
uzucapiunii, întrucât, în persoana acestuia, nu sunt întrunite condiţiile unui uzurpator. 

- are caracter colectiv (spre deosebire de acţiunea în reducţiune, care are caracter 
divizibil), astfel încât, potrivit dispoziţiilor art. 1152 alin. (2) NCC, acţiunea profită tuturor 
comoştenitorilor-creditori ai raportului (care nu au renunţat la raport), chiar dacă a fost 
promovată numai de către unul dintre aceştia. Caracterul colectiv este imprimat acțiunii de 


realizare a raportului, de caracterul indivizibil al obligaţiei de raport. 


5.10. Inventarul noutăţilor 

Legea nr. 287/2009 consacră, în materia raportului donațiilor, următoarele noutăţi: 

- soţul supravieţuitor şi descendenţii defunctului, pentru a fi ţinuţi de obligaţia de 
a raporta donațiile primite de la defunct, trebuie să aibă vocaţie concretă la moştenirea 
acestuia, în cazul în care aceasta s-ar fi deschis la data donaţiei; 

- prin stipulație expresă în contractul de donaţie, donatarul poate fi obligat la 
raportul donației şi în cazul renunțării la moştenire; 

- pot cere raportul donațiilor, alături de soţul supravieţuitor şi descendenţii 


defunctului, şi creditorii personali ai acestora; 


! A se vedea: Fr. Deak, op. cit., p. 370-371; D. Chirică, op. cit., p. 317-318; I. Adam, A. Rusu, op. cit., p. 540. 
? A se vedea Tribunalul Suprem, secţia civilă, decizia nr. 1085/1972, în „Repertoriu II 1969-1975", p. 204. 

- sunt exceptate de la raport, cu titlu de noutate, donațiile deghizate sub forma 
unor înstrăinări cu titlu oneros sau efectuate prin persoane interpuse, cu excepţia cazului în 
care se dovedeşte că cel care a lăsat moştenirea a urmărit un alt scop decât scutirea de raport, 
precum şi donațiile remuneratorii; 

- Legea nr. 287/2009 are în vedere situaţia (relevată anterior intrării sale în 
vigoare de către literatura de specialitate) în care bunul a fost reconstituit prin folosirea unei 
indemnizaţii încasate ca urmare a pieirii sale; 

- noul Cod civil consacră regula raportului prin echivalent, depărtându-se evident 
de orientarea anteriorului Cod, care consacra principiul raportului în natură; 

- în cazul raportului prin preluare, vor fi avute în vedere cotele succesorale ale 
fiecărui moştenitor îndreptățit la raport, astfel încât creditorii raportului nu vor prelua din 
bunul donat cote egale, ci cotele stabilite de lege pentru fiecare dintre ei; 

- sunt modificate criteriile de evaluare a bunurilor donate supuse raportului, 


consacrate de Codul civil anterior. 

